
Taksa plaćena u gotovu 


God. X. 




















Pismo 

cike 

Urednika 


Dragi moji prijatelji! Evo ulazimo u 
deseto godište »Male Mladosti«* Osva¬ 
nuli smo u novom ruhu i nastojat ćemo, 
da nam naša »Mala Mladost« bude sve 
to ljepša* Samo se čika Urednik nada, 
da će mu kao i dosad u svemu pomoći 
njegovi vjerni suradnici i prijatelji* 
Mnogi me pitaju, gdje sam bio 
preko ovih praznika ? Bio sam na selu* 
Povukao sam se, da mogu u miru raditi* 
Ponio sam sa sobom i sva pisma svojih 
mladih prijatelja, da ih još jednom pro¬ 
čitam* I tako sam napunio punih pet 
kovčega! Moj me je tajnik otpratio 
na vlak, a za veselje mojih prijatelja 
naslikao je ovu sliku, u kojoj je pri¬ 
kazao moj odlazak na praznike* 

Svima preporučam, da budu dobri 
i marljivi u novoj školskoj godini! Li¬ 
jepe pozdrave i želje svakome šalje sijedi 
ČIKA UREDNIK 



Dragi moji prijatelji! 
Prigodom desete godiš¬ 
njice »Male Mladosti« mo¬ 
rate svi nastojati oko 
njezina napretka ! A što 
vi možete učiniti za na¬ 
predak »Male Mladosti«? 
Evo ovo: Pošaljite sije¬ 
dom ciki Uredniku što 
veći broj adresa, 
na koje on može slati 
»Malu Mladost« na ogled* 
Nas toj te pored toga naći 
bar jednog novog 
pretplatnika za 
»Malu Mladost«* 

* 

Lanjske smo godine os¬ 
novali Fond »M a 1e 
Ml ados t i« i zamolili 
svoje znance i prijatelje, 
da poklone koji dinar za 
taj fond* Za novce iz 
toga fonda mi šaljemo 
»Malu Mladost« onoj si¬ 
romašnoj djeci, koja rado 
čitaju, a nemaju nikakvih 
prihoda* Zato će naši 
imućniji prijatelji sa svo¬ 
jom pretplatom i ove go¬ 
dine poslati po koji di¬ 
nar u tu svrhu. Ako u 
svojoj školi imaš siroma¬ 
šnog druga, a ti imaš 
malo više novaca, zašto 
i tog siromašnog druga 
ne pretplatiš na »Malu 
Mladost« ? Time ćeš uči¬ 
niti dobro djelo i veliku 
radost svome siromašnom 
prijatelju. 

* 

Mnogi mi pišu, da im 
pošaljem »Genovevu«, ali 
nažalost više nemam niti 
jednog komada. Imam još 
jedino »Inkino blago«, 
pa tko pošalje dvije mar¬ 
ke od dinara i po, dobit 
će ga! 



20. IX. 1939. 


br. i. MALA 
MLADOST 

Škola je počela! 



Mala Jagoda i Jelica imaju dosta daleki put do škole ! 
Treba da pješače preko jednog sata, dok od kuće dođu do nje* 
No ipak su jutros rano uranile i radosno krenule* 

Sada je još lijepo,« govorila je Jagoda, »lijepo je, dok grije 
sunce i dok nema blata* Ali kad počnu kiše, kad pritisne zima 
i kad zapadne snijeg, eh, onda nam ne će biti tako lako prevaliti 
put do škole.« 

»Istina je,« odgovori Jelica, »ali moramo misliti na onu: 
bez muke nema nauke !« 

»Da, da!« potvrdi 
Jagoda. »»Bez muke se 
ništa ne može postići*** 

No što je zapravo ta na¬ 
ša muka prema muci i 
trudu drugih ljudi ?« 

»A eto vidiš, ima 
djece, kojoj je lijeno i 
ustati ujutro i obući se 
i poći do škole, a još im 
je teže uzeti knjigu u 
ruke i učiti*« 

»Takva će djeca uvi¬ 
jek u životu biti zadnja 
i jadna* Jer bez škole 
nema ni napretka* Oh, 
koliko lijepa u njoj na¬ 
učimo !« 

»Pa kad bismo na¬ 
učili samo čitati, već bi 
škola vrlo mnogo za nas 
značila, jer kad znamo 
čitati, onda nismo slijepi, 
nego možemo upoznati, 

što se u svijetu događa, i mnogo toga lijepa doznati iz knjiga!« 

»Tako je! Zato ja toliko volim našu školu i veselim se, kad 
mogu k njoj***« reče Jagoda* 

»I ja!« nadoda Jelica* 

Tako su se razgovarale dvije drugarice i ko ptičice skaku- 
tale prema školi* * * A u školi ih je čekala dobra učiteljica s mnogo 
druge dječice* O, koliko je radosti u toj školi bilo ! Tu se pri¬ 
čalo, šalilo, smijalo*** Srca su im bila puna sreće* I učili su i radili su* 
Došle su kiše, došla je zima, zapao je snijeg, a dječica su sve¬ 
jedno svakoga dana hrlila k školi* I učila si i radila su* 

Jagoda i Jelica ni jednoga dana nisu iz škole izostale* Preko 
jednog satapješačile su one do škole, a isto toliko iz škole do kuće* 
I uvijek su bile radosne, uvijek su voljele školu, uvijek su mar¬ 
ljivo učile* I nisu se pokajale Jagoda i Jelica za svoj trud u mladim 
danima, jer su i kasnije u životu uvijek bile sretne* Škola ih je 
naučila boljem životu, ulila im u srce mnogo dobra i plemenita 
i od njih stvorila najbolja čeda vjere i domovine* 

Djeco! I vi budite, kao što su bile Jagoda i Jelica! l* l. 



Dosjetljivi lovac 


Ide u lov čika Mika : 
pjeva u sav glas, 
a za njime hitro skače 
njegov vjerni pas * 

Svakog časa čuješ prasak 
i lavež i šum, 
to u divlje patke gađa 
čika Mika * * * — Bum ! ! 


Al mu jedna patka pade 
usred bare, joj ! 

Kako li će čika Mika 
doći sada k njoj i 

Za pušku će svezat repić 
svoga vjernog psa, 
pa mu veli: »Tz je zgrabi, 
kad ne mogu ja!« t* l* 

Ide, ide Zeko mali, 
pa se putem šali, 
danas su mu roditelji 
novo ruho dali! 

Ali jao, eto kiše l 
Eh, to nije šala : 


Mali zeko 

velika mu jedna kaplja 
na vrh nosa pala ! 

Udario mali Zeko 
baš u trku živu 
i putem se namjerio 
na nekakvu gljivu ! 


Ha, time će zaštititi 
svoje novo ruho : 

Po kiši će doći kući, 
a bit će mu suho i 

T* L* 


0 (i 



Pauk i pčela 

Otvorio čovjek trgovinu tkanina* Do¬ 
bra i fina roba privuče mnogo kupaca i 
posao je izvrsno posrećio* Gledao to 
pauk iz svojega kuta, pa stao nenavi- 
djeti trgovcu* 

»Hajde da i ja predem tkanje, daleko 
finije, pa da ga prodajem* Svi će početi 
da kupuju samo kod mene !« smisli ne- 
navidni pauk* 

I kad bi noć, stade marljivo da prede 
mrežu po golemome prozoru trgovine* 
Kad je pred jutro bio gotov, radosno 
pomisli: 

»Alaj sam divna tkanja natkao ! Bit 
će valjane trgovine!« 

No kad ujutro uđe služavka u trgo¬ 
vinu i opazi, što pauk preko noći uradi, 
metlom prevuče preko prozora i začas 
obori na pod svu paukovu muku* Ljutit 
pauk zavuče se u kut i stade zlovoljno 
prigovarati: 

»Zar nije daleko finije moje tkanje, 
nego li ono, što ga prodaje trgovac, a 
eto, njegovo toliko kupuju, a moje ni 
služavka ne cijeni ? !« 

»Jest finije,« odgovori mu pčelica, 
koja je slučajno uletjela u trgovinu 
i čula njegovo jadikovanje, »ali koja 
korist, kad se od tvoje robe ne dade 
sašiti ni košulja, ni haljina !« 

i. K. 

Kako ćeš biti 
sretan ? 

Došao neki mladić k jed¬ 
nom vrlo znamenitom lije¬ 
čniku. A bio je posve 
zdrav . Liječnik se tome za¬ 
čudi i upita ga, što želi . 
Mladić odgovori : 

»Došao sam, da mi na- 
pišete recept, kako ću biti 
sretan .« 

Liječnik nije ispitivao, 
da li se to mladić s njime 
šali ili je došao s ozbilj¬ 
nom namjerom . Nego je 
malko razmišljao, a onda 
uzeo pero i papir i napisao 
ovo : 

»Svaki dan uzmi : 
i gram strpljivosti ; 
i gram pouzdanja u Boga ; 
i gram radinosti; 

3“ grama molitve . 

Sve ovo pomiješaj i ulij 
u to ljubav k Bogu, pa 
popij svaki sat koju kap 
ovog sretnog lijeka .« 

Onaj se mladić doista 
držao recepta, koji mu je 
dao onaj znameniti liječ¬ 
nik, — i bio je uvijek sre¬ 
tan i na zemlji i na nebu ! 

I ti se drži toga recepta, 
pa ćeš i ti biti sretan I 

L. L. 


BRZA NA OD GOVO¬ 
RU, Majka: »Gdje si 
bila, Marice ?« 

Marica: »Sa Ljer- 
kom !« 

Majka: »A gdje je 
bila Ljerka ?« 

Marica: »Sa mnom, 
mamice !« 

Majka: »A gdje ste 
bile obje ?« 

Marica: »Zajedno, 
mamice !« 


Prevejani zec 

Sve su ribe i ostala bića na dnu mora 
žalila kraljicu, morsku zmiju, koja je 
jako oboljela. Nitko joj nije znao pomoći. 
Sazvali su veliko vijeće i raspravljali 
o svemu i svačemu, poslužitelji morske 
kraljice donosili su lijekove, bdili uz 
kraljičin ležaj dan i noć, ali se zdrav¬ 
lje nije nikako vraćalo u njezin dvor. 
Tada se približila stonoga i govorila: 
»Ja znam, što bi našoj kraljici vratilo 
zdravlje. Samo zečja jetrica. Treba ih 
samo pojesti, i odmah će se kraljica 
oporaviti. Istina je, da tu u vodi nema 
zečeva. Međutim nedaleko, odmah tamo 
na obalama, nalaze se livade i šume 
i tamo je moguće uloviti zeca i donijeti 
ga ovamo. Treba ga naći, nadmudriti 
ga i dovesti ga u ovaj naš dvor. Tu ćemo 
ga zaklati, izvaditi mu jetra, da ih 
kraljica pojede, i zdravlje će se vratiti 
u dvor, a sa zdravljem i sveopća radost,« 
Povjerovali su mudroj stonozi i od¬ 
lučili, da pošalju nekoga po zeca. Naj¬ 
bolje je, da ispliva kornjača, namami 
zeca i dovede ga u dvor na dno mora. 
No eto nove neprilike! Kornjača nije 
još nikada vidjela zeca, što sada ? 

Doplivao je morski pauk i pomogao. 
Poznavaoce zeca, jer ga je već vidio. 
On je odmah opisao i orisao zeca, da se 
kornjača ne zabuni. Kornjača je sve to 
zapamtila i otplivala s dna mora na obalu, 
S obale se uputila po pašnjaku prema 
šumi. Ubrzo je srela zeca, 

»Dobar dan — ti si zec, zar ne ?« 
»Da,« odgovorio je zec, »Kako me 
poznaješ, morska kornjačo ?« 

»Kako te ne bih pozrfavala, kada 
sam toliko slušala o tebi i tvom srcu. 
Već sam dugo željela da te upoznam, 
I svi moji prijatelji i znanci u moru 
rado bi upoznali tvoje dobrote i tvoja 
junaštva,« 

Zec je bio umoran, pa je legao u tra¬ 
vu, Kornjača je to vidjela i pitala ga : 
»Kako, da si tako umoran, zeče ?« 
»Kako ne bih bio ? Upravo sam sada 
morao ponovno bježati pred čovjekom, 
koji je uperio pušku u mene. Uvijek su 
mi lovci za petama pa moram bježati,« 
»Sad je naveo vodu na pravi mlin,« 
mislila je u sebi kornjača i poče govoriti: 

»Pogledaj, dragi zeče, tu na zemlji 
uvijek su ti za petama lovci. Najbolje 
će biti, ako pobjegneš sa zemlje !« 

»Ja bih to i htio, ali ne znam kamo,« 
»Pođi za mnom na dno mora. Tamo 
ti ne će nitko biti za petama i bit ćeš 
siguran za svoj život,« 

'Rado bih pošao s tobom, ali kako ću 
ja na dno mora, kad ne znam plivati?« 

»Pođimo do obale. Tamo ćeš ti sjesti 
na moja košćana leđa i odnijet ću te na 
dno mora, ravno u dvor naše kraljice,« 
Zec je pošao s kornjačom do obale, 
sjeo na njen košćani oklop, kornjača 
je zaronila u vodu i zec je plivao na nje¬ 
nim leđima sve dublje i dublje u mor¬ 
ske dubine. Da je zec mogao na koji na¬ 
čin pogledati kornjači u usta, bio bi opa¬ 
zio, kako se radosno oblizuje. Uspjelo 
joj je prevariti zeca. Kraljica će pojesti 
njegova jetra i oporaviti se, a ona, uvrije¬ 
đena i ponižena kornjača, porast će u 
časti i priznanju, 

Doplivala kornjača sa zecom na dno 
mora i stupila pred prijestolje morske 
kraljice. Kornjača je govorila: 

Evo, veličanstvo, dovela sam zeca, 
kome možete izvaditi jetra "i ozdraviti,« 
Kad je to začuo zec, vidio je odmah, 
koliko je sati. Vidio je, kakvu je glu¬ 
post napravio. Radi toga je rekao: 

Kraljice, kazni svoju dvorkinju kor¬ 
njaču, Zašto mi nije kazala, da trebaš 
moja jetra za svoje zdravlje. Ona je 
kriva, da ti ne mogu pomoći svojim je¬ 
trima, Ja ih nemam sa sobom, ostavio 
sam ih u šumi za drvom,« 



SVAKO UVEZANO GO¬ 
DIŠTE »MALE MLADO¬ 
STI« STOJI 20 DINARA. 
DOSAD IMAMO DEVET 
UVEZANIH GODIŠTA 
»MALE MLADOSTI«. 

iiiiiiiiiiiiiiiiiiiiiliiilliiiiiiiiiiiiiiiiiiiiiiiiilllliiiiiiii 

Prvi rujna 

Neobičan zvon se čuje 
preko polja, preko njiva: 
zvono vrijedne mališane 
u školu poziva . 

Oni hrle sa svih strana, 
ko ptice su laki, 
jer ona je vrijedna zlata, 
to već znade svaki . 

U ruci im nove knjige, 
bacili su sve igračke, 
te se putem ispituju — 
pritisle ih brige đačke . 

Kao pčele bit će vrijedni, 
baš nimalo manje ; 
u košnici med se kupi, 
a u školi znanje . 

STJEPAN PERČEVIĆ 

Sav se dvor razljutio na kornjaču i njenu neukost* Kraljica 
odredi, da mora odnijeti zeca iz vode i donijeti njegova jetra* 
Kraljici je bilo sve gore i gore, pa se radi toga kornjača žu¬ 
rila* Ako se ne vrati u pravo vrijeme sa zecom i njegovim jetri¬ 
ma, osudit će je dvorski suci na smrt* Zbog toga je žurno ispli¬ 
vala sa zecom prema obali* Da je mogla kornjača pogledati zecu 
u usta, bila bi opazila, kako si on radosno oblizuje brk. 

Čim su stigli na obalu, skočio je zec s kornjačinih leđa* Bio 
je slobodan* Kornjača ga sa svojom tromošću nije mogla dostići,, 
pa je radi toga zec plesao oko nje i govorio : 

»Vrati se bez mene na dno mora svojoj kraljici* Da ti tamo 
savinu vrat i sataru oklop ! Ti si najprije prevarila mene, a ja sam 
ti to dvostruko vratio* Prije si se ti smijala meni, a sada se ja smi¬ 
jem tebi* Ha-ha-ha*** Reci još i to morskoj kraljici, da nosim 
uvijek jetra sa sobom i da ih ne mogu njoj žrtvovati* Eto vidiš, 
tko se zadnji smije, najdulje se smije* *♦_ ha* * * ha*** ha***« 
Zec je veselo odjurio u šumu, a kornjača, koja se od straha 
nije usudila vratiti na dno mora, puže još i danas po zemlji* * * 



Debeljko 

Zar ne, da je pravi 
debeljko ? Gledajte mu 
noge, pa ruke, pa prsa 1 . *. 
Što mislite, koliko je taj 
dečko težak ? Teško bi¬ 
ste pogodili! Ali sigurno 
je teži nego trojica, a 
možda i četvorica od 
vas! On naime teži — 
ništa manje nego 170 
kilograma. Promislite: 
170 kg* A tek mu je 16 
godina* Naš sijedi čika 
Urednik sa cijelom svo¬ 
jom bradom ne teži valj¬ 
da ni za polovicu njega! 
Taj silni debeljko živi 
u Njemačkoj, a ima jednu 
sestru, kojoj je 14 godi¬ 
na i teška je 140 kilo¬ 
grama* To znači, da ovaj 
debeljko sa svojom se¬ 
strom teži 310 kg* — 
Sreća, da se pamet ne 
mjeri po težini! 

Između tigra i lava 

Svakome je poznato, da su tigar i lav dvije vrlo krvoločne 
zvijeri* S njima nema šale ! I vrlo su rijetki ljudi, koji im znadu 
doći na kraj* Te ljude nazivamo — krotitelji zvjeradi, a nalazimo 
ih u svim većim cirkusima* — Ova djevojčica, koja se prijatelj¬ 
ski smjestila između tigra i lava, sigurno je vrlo hrabra* Ja se ne 
bih usudio približiti ni najpitomijem tigru i lavu, a još manje 
ih zagrliti ovako kao ona ! Ipak mi je draža na ramenu glava, 
nego da mi se dive i da mi plješću zbog moje hrabrosti! l* l* 


Labud, štuka i rak 

Jednom odlučili labud, 
štuka i rak da izvuku kola, 
koja su upala u blatp* I sve 
se troje upregnuše u kola* 
Povukoše, ali bez uspjeha! 

»Kako to ?« čudili su se 
labud, štuka i rak* A nisu 
ni zapazili, da svaki od 
njih vuče kola na drugu 
stranu..* Labud je uzle¬ 
tio u vis i vukao kola 
prema oblacima, štuka je 
zaronila u vodu i vukla 
kola prema dubinama, a 
rak ih je vukao natraške ! 
Pa kud ćeš, da kod ta¬ 
kove jadne sloge bilo što 
postignu ?! 1. k* 


Neobično cvijeće 

U staro je doba živio neki mladić, 
koji je mnogo volio cvijeće* 

Jednom dođe na kraj grada i opazi 
u prozoru neke starice divnu saksiju* 
»Daj mi, prodaj ovu saksiju*« 

»E, moj sinko,« nasmija se baka* 
Dugo sam ja njegovala i zalijevala 
ovaj cvijet, pa ga ne mogu tako napre¬ 
čac prodati* Nego dođi sutra, a ja ću 
dotad promisliti*« 

Mladić ode kući i jedva dočeka su¬ 
trašnji dan* Čim zora svanu, ode on 
baki, da čuje, hoće li mu prodati cvijet* 
»Vidim, sinko, da si dobar mladić, 
pa ću ti prodati svoju saksiju, ali ne 


9 




ću za novce ! Šta će mi novci, kad sam 
stara i kad me bole krsta ! Nego ti meni 
nađi šestolisnu djetelinu, da je previjem 
na krsta, pa ću ti onda dati cvijet!« 
uja znam samo za trolisnu djetelinu!« 
»Ali ima i šestolisna! Samo sam ja 
stara, pa ne mogu da se popnem na vrh 
Crne planine«, odgovori mu baka* »A 
samo da mi je jedna kitica te šestolisne 
djeteline, odmah bih ozdravila!« 

»Pa dobro, idem, kad je za lijek,« reče 
nato mladić pa krene na Crnu planinu* 
Dugo se penjao i verao po planini, 
ali šestolisnu djetelinu nikako nije mo¬ 
gao naći* Već je bio izgubio svaku nadu, 
kad jedno veće ležeći kraj jezera čuje, 
kako kupajući se jedna vila reče drugoj: 

»Danas sam, sestro, tjerala guštera, 
a on pobježe pod kamen* Ja podigoh 
kamen, a pod njim šestolisna djetelina !« 

»A gdje si je našla ?« zapita je druga¬ 
rica* »Znaš li, sestro, da šestolisna dje¬ 
telina liječi svaku bolest ?« 

»Na samom vrhu Crne planine, ispod 
onog zelenog kamena,« reći će prva vila* 
Pritaji se mladić, dok vile ne otpli- 
vaše na drugi kraj jezera, pa se tiho 
diže i krene ravno na vrh po djetelinu* 
Obradova se baka, kad joj mladić 
donese lijek, pa mu dade svoju prekra¬ 
snu saksiju. Lidija Frka 



Skupile se laste 

Skupile se laste 
oko naše škole, 
pa cvrkuću tužno 
ko da nešto mole : 

»Pod sunčano nebo 
puno sjajnih zvijezda 
odlazimo, djeco , 
čuvajte nam gnijezda ! 

Moramo se žurit 
u daleke strane : 
zima ide l Za nas 
ovdje nema hrane l 

Čim okopne snijezi 
i proljeće sine, 
opet ćemo s vama 
klicat od miline. 

Ako nas i goni 
sudba preko svijeta, 
najdraža je nama 
rodna gruda sveta.- 



Na konju 

Hijo, hijo, ko njić u ! 
Zašto si sad stao < 
Hijo ! Ali oprezno, 
da ja ne bih pao! 

Ja sam junak maleni 
bez puške i mača, 
još nisam dorastao 
za pravog jahača. 

Dva krokodila 

Otišao čika Mile 
u lov baš na krokodile * 

Metnuo je malog Gicu 
da ih mami u stupicu. 

I gle : eto preko Nila, 
plivaju dva krokodila! 
U stupicu za njim lete, 
ali Gico brusi pete. *. 

Oba su se krokodila 
u stupicu ulovila. 

Ruga im se Gico mali: 

» Lakomost vas u zlo svali /« z* Z* 


Žaba i leptir 

Žabica se malena 
U travici skrila, 

K njoj doleti leptirić 
Šarolikih krila. 

Kad je žaba spazila 
Leptira na cvijetu 
Tad mu reče: »Tebi je 
Najljepše na svijetu!« 

Da ja mogu kao ti 
Da po svijetu lijećem, 
Da se hranim i družim 
Sa mirisnim cvijećem /« 

»Šuti, žabo brbljava, 

Pojeo te patak! 

Zar ti ne znaš, da je moj 
Život jako kratak t 

Ako pada kišica, 
iVe smijem vani lijetat. 
A ti možeš čitav dan 
Po kiši kreketat /« 

Ne zavidi drugome, 

Jer zavidnik strada! 

Dobri Bog je svakome 
Dao, što mu spada !... 

PAVE CAR, MOČIĆI 

ŠALE 

iiiiiiiiMiiiiiiiiiiiiiiiiiiiiiimiiiiiiiiiiiiimiiiiiiiinm 

ŠKOLSKA ZADAĆA 
Ivica treba da izradi opis 
čovjeka* On je to izveo 
ovako : »U tijelu čovjeka 
okomljena je jedna mot¬ 
ka, koju nazivljemo hrp- 
tenjača. Na jednom nje¬ 
nu kraju sjedi glava, a 
na drugom sjedimo mi 
sami*« 

Ne MOŽE ! Mama: 
Marko, probudi se !« 

Marko: »Ne mogu 
se !« 

Mama: »Zašto ne ?« 

Marko: »Jer ja uop¬ 
će ne spavam*« 

NASAMARIO GA* Do¬ 
đe seljak prvi put u Za¬ 
greb i zapita jednoga go¬ 
spodina : 

»Molim vas lijepo, go¬ 
spodine, gdje je Jelačićev 
trg ?« 

»Jelačićev trg ?« odgo¬ 
vori mu zlovoljno gospo¬ 
din* »Pa to u Zagrebu 
znade svaki bedak*« 

Seljak : »Zato sam vas 
baš i zapitao*« 

SV* PETAR I TAM¬ 
NIČAR* Tamničar dođe 
pred nebeska vrata i po¬ 
kuca* Sv* Petar otvori, 
i započe ovaj razgovor: 

»Sveti Petre, koliko tra¬ 
je kod vas jedna minuta?« 

»Tisuću godina !« 

»Sveti Petre, koliko kod 
vas vrijedi milijun di¬ 
nara ?« 

»Jednu paru*« 

»Sveti Petre, molim te, 
daruj mi jednu paru !« 

»Počekaj jednu minutu!« 


Dva kradljivca 

Zemlju je pokrilo uvelo lišće* U daljini 
se dizala magla, a zrakom se širio miris 
truleži* Sa polja je odjekivala zveka 
zvončića* Ponekad je proletjela po koja 
vrana ili jato čvoraka*** I škola je po¬ 
čela* Učenici su i slova čitali* ♦♦ 

U Markovu vrtu zelenio se kupus, 
glavati kupus, da ga je milina bila pro¬ 
matrati* Za koji dan ga je mislio posjeći, 
jer ga neki lopovi kradu* Ali začudo, 
ne kradu cijele glavice, nego ih samo na- 
grizu pa ostave* 

Kad ne bi zečevi bili vrlo oprezni, 
mogao bi ih svatko promatrati, kako 
se spremaju u krađu* Vrt je bio ograđen, 
a u ogradi su bila dva prolaza : jedan 
manji, drugi veći* Stariji zec, koji je 
jučer vidio na većem prolazu napeta 
gvozda, htio se osvetiti mlađemu te 
mu rekne : 

»Pođi ti na veći prolaz, a ja ću na ma¬ 
nji* Ja sam vještiji u prikradanju, pa 
ću se već znati uvući*« 

Mladi zec posluša i pođe, sve tiho i 
polako, da su mu se samo uha primje¬ 
ćivala, kada bi zastao i osluškivao* 

Stari je zekonja već bio kod ograde, 
te zavuče glavu u plot, ali ga gvožđe 
odapnu baš u malom prolazu i ulove 
starca zekonju* 

Mladi zec sav zadrhće i progovori: 

»Prije nego što nešto uradiš, — dobro 
pogledaj U 

Starkelja se prebacivao,* otimao, ali 
mu je brzo njegovo srce puklo* Dotle 
je mladi zec već podalje u šumi šaputao 
golom granju : 

»Bolje mi je ovdje na slobodi i glado¬ 
vati, nego tamo u izobilju strahovati* 
Osjećaj sigurnosti svakome je mio!« 

Stjepan Perčević 

U žarkoj Africi 

Milanov je otac bio pilot na tromotornom zrakoplovu, koji 
je letio iz Palerma u Kairo* Milan je toliko puta molio oca, da i 
njega jednom povede sa sobom na taj put* No otac mu nikako 
nije]htio udovoljiti želji* 

Ali jednoga dana, kad je zrakoplov već letio iznad Sredozem¬ 
nog mora, a u njemu se vozila dva debela Engleza, — eto pro¬ 
viri ispod naslonjača, na kojemu je sjedio jedan od tih Engleza, 
nečija plava glavica* To je bio mali Milan* Ušuljao se u zrakoplov 
prije njegova odlaska i sakrio se ispod naslonjača* On je i prije 
znao slobodno vrludati po zrakoplovu, kojim je upravljao njegov 
otac, pa ga ni toga dana nije nitko priječio, da uđe unutra* Nitko 
se nije brinuo za njega 
i svi su radnici na aero¬ 
dromu mislili, da je on 
izišao* Ali su se pre¬ 
varili, jer je mali Mi¬ 
lan svakako htio da 
poleti do Afrike* 

Ona dva debela 
Engleza malko su se 
lecnuli, kad su opazili, 
da je ispod naslonjača 
izmilio tako velik »šta¬ 
kor«* Jedan ga je od 
njih odmah zgrabio za 
šiju, a drugi pozvonio, 
da dođe podvornik i 
obračuna s tim neva- 
ljancem* Podvornik je došao i odmah prepoznao Milana* A Milan 
ga je lijepo stao moliti, neka ništa o svemu tome ne spomene nje¬ 
govu ocu, prije nego stignu u Kairo* Podvornik je obećao — i 
opet je zavladao mir* Čulo se samo zujanje motora* Zrakoplov 
je kao strijela letio iznad mora i već se vidjela afrička obala* 

No odjednom mali Milan opazi, da se zrakoplov ljulja i trza* 
Stao se uspinjati naviše, ali bez uspjeha: zahvatila ga bijesna 
južnjačka oluja i stala ga vući drugim pravcem* Opazio je 
Zabrinutost posade i već se stao kajati za svoj tvrdoglavi 
pothvat* 

Duboko dolje u dubini vidjela se.žućkasta ploha* To je bio 
pijesak pustinje*** Dugo su se tako borili s vjetrom, i već se 
počeo spuštati noćni mrak* Jao ! Sad će biti teško ! Skrenuli su 
s puta, vjetar ih goni svojom snagom*** i na koncu odlučiše da 
se spuste na zemlju* 

Polako i s mnogo opreza uspjelo je, da zrakoplov pri spu¬ 
štanju na pijesak pretrpi samo neke manje štete. Posada se odmah 
dala na posao, da izvrši potrebite popravke, a mali se Milan ne¬ 
čujno skliznuo niz trup zrakoplova — pa bjež u noć. Nije to uči¬ 
nio toliko iz straha pred ocem, nego da vidi, kako izgleda ta bla¬ 
žena Afrika. Mislio je, da će imati vremena za šetnju, jer ionako 
ne će posada u tako kratko vrijeme moći popraviti kvar, a 
ni oluja ne će tako brzo prestati. 

U blizini se nalazilo nekoliko stabala paoma, pa Milan krene 
k njima. Htio je da vidi, kako na njima stoji slađani plod, a i da 
se malko njime osladi. Lutao je Mladen tako između paoma 
i kušao da se na jednu od njih popne. Bog zna, koliko se vremena 
on tu zadržao... Ali odjednom začuje, da je motor na zrakoplovu 
zazujio. Što to znači ? Valjda ne će odletjeti! Ta, ni vjetar još 
nije prestao ! 

Htio je da poleti prema zrakoplovu, ali je već bilo kasno. 
Zrakoplov se uz jaku buku skliznuo po pijesku i odletio... 

»Je li to san ili zbilja ?« zapita se mali Milan, ali odjednom 
začuje strašnu riku. Kroz čitavo mu tijelo prođoše trnci... To 
je rikao lav tražeći svoj noćni plijen. Možda je baš zbog njegova 
dolaska zrakoplov tako naglo odletio ?« mislio je Milan i bježao 
prema paomama. 

Sav dršćući popeo se na jednu paomu i sa zebnjom čekao, 
šta će biti. Lav je rikao baš ispod njega, a onda krenuo nekuda u 
daljinu, gdje je i njegove rike nestalo. 

Mladen je malko odahnuo, ali su mu suze navalile na oci, 
kad je pomislio, šta će sada započeti u toj strašnoj samoći. Či- 
tavu noć stajao je na paomi! A kad je zora svanula, spustio se 
na zemlju tužan i utučen, te umoran i pospan sjedne u gro¬ 
znim mislima. Ali ga ubrzo svlada san, i on zaspi... 

Bog zna, kako je dugo Milan spavao tu pod paomom. Trg¬ 
nuo se, kad ga je dohvatila neka ruka. Pogleda, a to je bila crna 
ruka nekog urođenika. Milan se sav strese, a urođenik mu se na¬ 
smiješi i prozbori nešto nerazumljivo. 

»Je li to ljudožder ?« upita se mali Milan i stade plakati. 
A urođenik ga pogladi po licu, kao da ga želi umiriti. To je doista 
i umirilo malog Milana, jer je pomislio, da mu taj urođenik ne 
želi rfišta nažao učiniti. 

Doskora je opazio, kako se približuju druga dva urođenika. 
Jedan je od njih nosio banane, a drugi neke velike plodove. Onaj, 
koji se nalazio kod Milana, dozove ih u svom čudnovatom jeziku 
te se stade s njima nešto razgovarati. Na koncu ga onaj isti uro¬ 
đenik uzme za ruku i povede sa sobom. 

Neugodan je bio taj put malom Milanu i sav je strepio, što 
će se sada s njime dogoditi... Skoro je pola dana tako pješačio 

s urođenikom, a onda su stigli do nekakvih jadnih i neuglednih 
kolibica... Između njih zapazi Milan i neki toranj, a na njemu križ- 

Ah, to je po svoj prilici crkva !« uzdahne Milan s olakšanjem. 
»To znači, da ovi ljudi nisu ljudožderi, jer oni ne znaju za crkve!« 

Urođenik ga je vodio baš prema toj crkvici. Ali ga nije uveo 
u nju, nego u jednu kolibicu, koja se nalazila u njezinoj blizini. 
...O, kako je sretan bio Milan, kad je tu našao bradatog misio¬ 
nara, koji je govorio njegovim jezikom ! I odmah je svu svoju 
Zgodu ispričao misionaru. 

To ti je kazna za neposluh!« reče misionar. »No moram oba¬ 
vijestiti tvoje roditelje, da si još na životu i na sigurnom mjestu.« 

Odmah napiše brzojav i pošalje ga po jednom urođeniku 
u selo, koje je bilo udaljeno od njih jedan dan hoda. Tamo se 
nalazila brzojavna stanica, koja je javila u Kairo i u Palermo, 
da je Milan živ i zdrav i da će s prvom karavanom krenuti u 
Kairo. 

Za tri tjedna Milan je stigao u Kairo, gdje su ga dočekali 
otac i majka. Naravno, da su se na njega srdili, ali su i bili sretni, 
da im se opet živ i zdrav povratio. I sretni su odletjeli svi za¬ 
jedno prema svom rodnom mjestu... Z. p. 




Pod vodoskokom 

Alaj je bilo divno 
prošloga ljeta ! 

Šteta je, da je tq prošlo, 
velika šteta! 

U našem gradskom parku 
vodoskok štrca, 
a mi se kupamo pod njim 
vesela srca . 

Daleko od nas je more, 
daleko rijeka, 
i vode nemaš nigdje 
niti za lijeka . 

Tek tamo u našem parku 
vodoskok jedan, 
uvijek svježine pun, 
bistar i ledan . 

Tamo se igramo mi 
cijeloga ljeta, £1 
a sad je i to prošlo ! 

Oh, šteta! Šteta! 

L. L. 

Dolazak Hrvata 


Slaveni su počeli dolaziti u ove naše krajeve u 6* vijeku iza 
rođenja Kristova* Ispočetka su bili u društvu s Avarima (Obrima 
ili Oborcima)* Sloveni su tada bili razdijeljeni na mnogo plemena, 
između kojih su se naročito isticali Hrvati* Stari pisci pripo¬ 
vijedaju, da su Hrvati došli u svoje sadašnje zemlje pod vodstvom 
petero braće : Hrvata, Kluka, Lovela, Kosenca i Muhla, i dviju 
sestara: Tuge i Buge* Dolazak Hrvata na Jadransko more lijepo 
je prikazao na jednoj svojoj slici hrvatski umjetnik Celestin Me- 
dović (koji je umro g* 1919*), a glasoviti hrvatski pisac August 
Šenoa napisao je o njihovu dolasku pjesmu, koju evo ovdje do¬ 
nosimo : 


Naprijed, rode, naprijed žurno, 
Druga slijedi drug, 

Kroz avarsko kolo burno 
Tam! na topli jug I 
Sa planina, sa Karpata 
Brije sjever ljut, 

Naprijed, sinci oj Hrvata, 

K jugu ide put! 

Bozi naši, bozi stari, 

Novi kriješ se vama žari! 

U tom novom zavičaju 
Dođe Hrvat svome raju : 

Nađe polja, nađe gore, 

Nađe lozu, nađe more ; 

Dođe zora, dođe dan, 

Hrvat našo sebi stan, 

Blažen ovaj krasni kraj, 

Tu si nađe Hrvat raj! 

Tmina minu, danak sinu, 

Blago tebi, sine moj! 

Gledaj dalje u daljinu : 

Tvoj je stanak, stanak tvoj ! 
Slijedi, sinko, zakon Boži, 

Dug bijaše jad i vaj : 

Naprijed, rode, žrtve složi! 

Bog ti dade krasan kraj ! 

Tu si, rode raspni šator 
Na taj sveti brijeg, 

A nad njime, vragu zator, 

Svoj mi drži stijeg! 


Ono ti je sveta brazda, 

Što ti dade kob, 

Hrvatska nek bude vazda — 
Budi zipka, grob * 

Tu ti bolja cvate nada, 

Cvate sreća, mir, 

Tu sloboda neka vlada, 

Pravo, sreća, pir * 

Zdravo da si, novi dome, 

Dome divan, drag, 

Hrvat sad je svoj na svome, 

Neka dođe vrag ! 

Gledajte mi, braćo, širom 
Valovi se zlatni dižu, 
Proljetnijem pod tim mirom 
Gradovi se bijeli nižu . 

Zelen bajna, svuda niče, 

Živo srce glasno kliče : 

Tu nam slast i kruna, slava, 
Hrvatska tu stoji prava! 

Slavni rode, tuđe vladaj, 

Dok je svijeta traj, 

Svaki zlobnik ljuti padaj, 

Koj* ti muti raj ! 

Nek se vije stijeg visoko, 

Vragu nosi grom, 

Širio se na široko 
Hrvatski nam dom ! 

AUGUST ŠENOA 


Što prije pošalji pretplatu za »Malu Mladost«! — Ako nisi namirio prošla 
godišta, to učini odmah! 

Prijatelji »Male 
Mladosti«iz Zagreba 
igraju šah 


Rado ćemo donositi u 
»Maloj Mladosti« skupine 
naših čitatelja* Pošaljite 
slike sa izletai priredaba! 

Pošaljite sliku svoga 
razreda! 

Okopani vinograd 

Udovica Jela imala je dobrog sinčića Antu, koji je išao 
u školu; ona je bolovala od Božića* Muka joj je velika : mora le¬ 
žati, a posao čeka* Njezine bolove povećavala je misao na ne- 
okopani vinograd, dok su drugi taj posao svršili* 

»To mi je jedino, odakle ću na jesen dobiti koji dinar,« govo¬ 
rila bi* 

Njezin sinčić Ante bio je dobar đak, ali zadnjih dana mje¬ 
seca svibnja uvijek je zakašnjavao u školu, kako ujutro, tako 
i poslije podne* No čim je ušao u razred, ispričao bi svoje zaka¬ 
šnjenje* * * 

Nastali su i lijepi lipanjski dani, a u razred uđe, blijeda i 
od bola ispijenog lica, udova Jela i zapita : 

Gospodare, je li moj sin dolazio redovito u školu ?« 

»Jeste, gospođo Jelo, ali je nekada zakašnjavao*« 

»Sine moj! Sada mi je jasno* Gospodare, oprostite! On je 
kopao vinograd, pa nije na vrijeme mogao stići*« 

Suze radosnice oblile su joj lice*** Ante je bio sretan, jer 
mu je majka ozdravila, a i što joj je u bolesti pomogao* Razred 
i ja gledali smo to dvoje sretnika, a Stanko, učenik prvoga razre¬ 
da, progovori: 

»Uz svoj školski posao okapao sam vinograd, pa će mi 
majka moći štogod kupiti, da me bura ne bije*« 

Sretan sam bio kao i njegova majka, jer je zrno nauke prema 
roditeljima i bližnjima palo na plodno tlo — u Antino srce* 
Jela je suznih očiju ostavila razred i blagoslivljala staru 
Zgradu, u kojoj se sije sve ono, što je lijepo i plemenito* 

Daj, Bože, da svako sjeme dobrote nađe plodno tlo, kao što 
je našlo u srcu Antinom* 

Stjepan Perčević 

Oblačno je vani t 
sitna pada kiša, 
u drvari staroj 
mačka lovi miša! 

Prevejanac Mijo 
vješto joj se skrio, 
a pred tri minute 
pred mačkom je bio! 

»Pojavi se, Mijo! 

Bit će hitre trke! 

Ja bih danas htjela 
omastiti brke!« 

Svaki od vas, djeco, 
miša neka traži! 

Kad ga nađeš, tad ga 
i Maci pokaži! 


Lijeni mačak 


Baš me briga, što tavanom 
miševi se šeću, 
ja u svojoj mudroj glavi 
snujem drugu sreću : 

Pustit ću ih uživanju, 
ko da mene nema, 
a kad skočim k njima gore, 
spo past će ih — trema ♦ 

Ja ću na to jednog, drugog 
za meki trbušak, 
i dok skoknem amo - tamo 
dost mi je za ručak ♦ 


A oni će jedan drugom 
cikutat u uho : 

)Da li je to onaj junak, 
što j* brkove suko i « 

Tako lijeni mačak snuje, 
na tavan poviri, 
al n\ jednog miša nema, 
samo staza miri . 

Po njoj su se šećkarali, 
dok je mačak snio, 
kako bi se i bez muke 
masno nasladio . 


»Mačku, mačku, lijeni stvore ,« 
sad se smiju miši, 

»pošten rad je trudan, mučan, 
to dobro zapiši /« 

STJEPAN PERČEVIĆ 


MALA MLADOST" izlazi mjesečno jedamput za vrijeme školske godine. Pretplata 10 
D na godinu. — Izdavač i vlasnik: Konzorcij Kuće Dobre Štampe u Zagrebu. — Za 
izdavača i uredništvo odgovara: Dr Josip Andrić, glavni urednik, Zagreb, Tren- 
kova 1 — Uređuje Luka Perinić. — Tisak Tiskare Narodne Prosvjete u Zagrebu. 2a 
tiskaru odgovara Rajmund Sušin, Zagreb, Kuhačeva 2. II. Pisma i narudžbe na adresu: 

„Mala Mladost” Zagreb, Trg Kralja Tomislava br. 21 — Broj čeka P. S. 31-344 



100 LIJEPIH 
NAGRADA 


Ove će godine čika Urednik po¬ 
dijeliti stotinu lijepih nagrada. U 
prva tri broja „Male Mladosti” 
iznijet će čika Urednik dvadesetak 
nagradnih zagonetaka; tko riješi 
bar pet od njih i pošalje bar dvije 
adrese, na koje se može poslati 
„Mala Mladost” na ogled, može 
imati sreće i dobiti koju od 100 
nagrada. Odgonetke ne treba slati 
prije 1. XII. 1939. (izakako izađe 
3. broj ,Male Mladosti”), a nagrade 
će biti podijeljene oko Božića. Svi 
pretplatnici „Male Mladosti” morali 
bi učestvovati u ovom natječaju! 



Nagrade 

Između stotinu nagrada, 
koje će podijeliti čika Ured¬ 
nik svojim prijateljima od- 
gonetačima, nalaze se i ove : 

Nogometna lopta, mali 
šah, io lijepih slika, io 
tuceta olovaka, i ni i; ‘ vero, 
i uvezano Sveto Pismo, 
5 uvezanih romana, 5 uve¬ 
zanih dječjih knjiga, 5 
raznih društvenih igara, 10 
komada čokolade, 20 zabav¬ 
nih knjiga, 10 lijepih igra¬ 
čaka, 10 jeronimskih član¬ 
skih izdanja, 3 bilježnice 
za pisanje, 2 bloka za ri- 
sanje, 3 slikovnice, 1 tintar- 
nica i 2 kutije bonbona . 

Za ovako lijepe nagrade 
treba da se natječu svi čita¬ 
telji »Male Mladosti «/ 


Rješavajte dakle svi nagradne zagonetke, koje su već u ovom broju na 
slijedećoj stranici! 


1 Recite, draga djeco, svojim roditeljima, neka svakako g 
3 što prije nabave 3 

g najpoznatiji i najbolji hrvatski kalendar g 

I ^DANICA-' ZA GOD. 1940. I 

s Stoji io dinara, a kalendar i još dvije lijepe knjige za- = 
jj jedno samo 15 dinara. jj 

jj Naručuje se na adresu : jj 

| HRVATSKO KNJIŽEVNO DRUŠTVO SV. JERONIMA | 
H Zagreb, Trg Kralja Tomislava 21. M 





















NAGRADNE ZAGONETKE 

1. Čarobna četvorina 

4. lspnnjalka 

v. 

II. Nije velika 

Proždrljiv (bez»o«) 
Muško ime 
Kraljeva kuća 
Tatari 
Svatko 
Mrak 


i« Cvijet, 2« Najveća zmija, 3. Kre¬ 
keće, 4. Mužar. — Vodoravno i oko¬ 
mito isto. 


SSL 


2. Stepenice 

Suglasnik 
Začin 

Tekućina u voću 
Ptica 


Od I. do II. i od III. do IV. Naziv 
dječjeg časopisa. — Od V. do VI. Ve¬ 
liko kopno na Zemlji. 

5. Sakrivena slova 
(kriptogram) 

ČA T Š I T 

ŠT- - 4 - II I R 


3. Posjetnice 

Odakle je ovaj gospodin? 

Kakvo je zanimanje ovog gospodina? 


iiiiHiiiiiiiiiiiiiiiiiiiiiiiiiiiiiiiiiiiiiiiuiiiiiiiiiiiiiiiiiiiiiiiiiiiiiiiiiiimni 
Oni, koji riješe ove zagonetke^ulaze 
u natječaj za 100 nagrada. Čifaj A na 
pređašnoj stranici! 

Taksa plaćena u go ovu 










































Pismo 

cike 

Urednika 


Dragi moji prijatelji! Evo vam ša¬ 
ljem i drugi broj »Male Mladosti« te se 
nadam, da će te i s njime biti zadovoljni 
kao i s prvim brojem. Mnoge je od vas 
razveselio veliki natječaj od ioo nagra¬ 
da, koji sam objavio u prošlotn broju, 
i već se mnogi od vas preporučuju za 
jednu ili drugu nagradu. Ja bih se ra¬ 
dovao, kad bi svaki od vas dobio baš 
ono, što želi; ali kod svega toga odlu¬ 
čuje — sreća, a ne sijedi čika Urednik. 

Nadam se, da ste školsku godinu 
lijepo započeli i da lijepo učite. Tako i 
treba! Prijatelji sijedog čike Urednika 
moraju biti najbolji i najmarljiviji đaci. 

Vrlo me je razveselilo, što su se moji 
prijatelji odazvali mome pozivu te po¬ 
mogli širenju »Male Mladosti«. U Fond. 
Male Mladosti« poslali su svoj^ doprinos 

ovi prijatelji ; po 5 Din .* Slavisa Canic, 
Štefana Šoštarić, Ruža Remetin, Vera 
Širola, Berislav Lederer, Miroslav Mra- 
zek, Ružica Zebec, Vlastica Dogan; 
po 2 Din : Josipa Šoš, Vesna Deloik, 
Mate Miličić, Maca Tomac, Vladimir 
Pelin ; po 10 Din : Dragica Tomašković, 
Zabaviš te sv. Križa iz Đ., Karmelski 
samostan iz S.; po 1 Din: Martin Vi- 
ljevac, Josip Lončarić. Imena ostalih 
prinosnika objavit ćemo u drugom oroju. 

Svima se redom najljepše zahvaljujem 
te preporučam i ostalima, neka se ugle¬ 
daju u njih. Svak treba da poradi oko 
širenja »Male Mladosti«! 

Sve prijatelje i čitatelje lijepo poz¬ 
dravlja sijedi ČIKA UREDNIK 



Za ovaj broj » Male 
Mladosti « čika Urednik je 
primio mnogo suradnje od 
svojih prijatelja. Nešto od 
te suradnje evo izlazi u 
ovome broju t nešto će iza¬ 
ći u kasnijim brojevima, 
a nešto će ući u — koš !.. * 
Ivica K e č a poslao mi 
je priču » Lav i miš « i ne¬ 
koliko zagonetaka. — 
Zlata B. poslala je 
dvije ispunjalke i dvije 
pjesmice ♦ Nadam se, da 
će mi se opet javiti. — 
Miliv o j S l a v i č e k 
opisao je svoje selo ♦ — 
Ana Crv elin poslala 
mi je jednu priču i jednu 
pjesmu. — Aleksan¬ 
dar M a j er poslao je 
više zagonetaka . — A s j a 
Kar u c poslala mi je 
dvije predstave. Svima 
spomenutima i svima os¬ 
talima, koji mi šalju su¬ 
radnju i dopise f najljepša 
hvala od čike Urednika. 
Očekujem f da će mi se 
javiti i ostali znanci i 
prijatelji, a i da će neki 
novi stupiti u red poma¬ 
gača sijedog čike Ured¬ 
nika. 

* 

Svaki pretplatnik „Ma¬ 
le Mladosti” treba da što 
prije pošalje svoju pret¬ 
platu! OnU koji su ostali 
dužni za lanjsku godinu, 
treba da odmah namire 
svoje račune, jer se čika 
Urednik uvelike srdi na 
nemarne i neuredne pret¬ 
platnike. 



br. 2. 'MALA 
MLADOST 

Božji blagoslov 

Živjela je nekoć neka stara baka, 
koja već nije ništa mogla zasluživati, 
a opet nije htjela nikoga moliti za 
milost. Ona je ovako pomišljala: 

■ Radije ću prodati i zadnju žlicu, 
nego da prosjačim,« 

Jednoć dođe k njoj sirotanki neki 
prosjak, pa je molio, da mu udijeli za 
ime Božje bar kakav darak. 

Sirota starica nije ništa imala do jedne 
koke. Ona je odmah zakolje, te skuha 
dobru juhu i metne je pred prosjaka, 
da se najede. Prosjaku je ta juha vrlo 
prijala, te je pojede najvećom slašću, 
A kad je odlazio, nije se. dosta mogao 
nahvaliti. Kad je prosjak otišao, sjeti se 
starica, da u ormaru ima još nešto pla¬ 
tna, pa potrči brže bolje po nj, te ga 
daruje starcu. Starac ga uzme, ali reče : 

Draga starice, jer si tako dobra, 
odreži od ovoga platna komadić, pa 
ga reži sve do zapada sunca,« 

Starac to izreče i nestane ga. 

Stara odmah otrči u svoju kolibicu, 
pa počne rezati, i gle, što više reže, sve 
ga više ima, A kad je sunce zašlo, sva je 
sobica bila puna puncata najboljega i 
najbjelijega platna, od kojega si i kra¬ 
ljevi prave ruho. Kao što je bilo ovoga 
dana, tako je bilo i sutra i sve dalje. 
Tako je starica postajala sve boga¬ 
tija, Tako eto Bog blagoslivlje one, 
koji su dobra srcal Z, Z* 


Majmun i nacčari , 

Ostario majmun i pod 
starost mu oslabio vid. 

No kako su mu pričali, 
nije to ni tako golemo zlo, 
jer se ljudi slaba vida 
pomažu naočarima. 

Zato i on odlučio da 
kupi naočare. I pošalje 
jednoga prijatelja iz šu¬ 
me u grad, da mu ih ku¬ 
pi. Kupio mu ih je čitav 
tucet!... 

»Što ću sad s njima ?« 
pomisli majmun u nepri¬ 
lici, jer nije znao, kako se 
s naočarima popravlja 
vid... Iza dugog promi¬ 
šljanja čitav tucet na- 
očara naniže na svoj rep ! 
No gle ! Naočari 'nikako 
ne djeluju ! Vid • mu je 
jednako slab kao i prije ! 

»Pfuj !« reče bijesno 
majmun. »Baš su ludi svi, 
koji slušaju ljude i koji 
se za njima povode ! Na¬ 
puniše mi uši tim na¬ 
očarima, a od njih baš 
nikakove koristi!« 

Pograbi zato kamen i 
čitav tucet naočara po¬ 
lupa. .. 

Eto, tako je to, kad 
stvari ne metneš na nji¬ 
hovo pravo mjesto i kad 
se s njima ne znaš slu¬ 
žiti kako treba ! i. K f 

Urođenik i puška 

Prije nekog vremena dođe među urođenike u Novoj Gvineji 
vladin činovnik, da nadzire gradnju ceste* Pred njim se odmah 

nađe neki urođenik i zamoli ga : . 

»Gospodine, daj mi svoju pušku, poći ću u lov, da ti ustrije¬ 
lim pečenku!« v * 

»A znaš li pucati ?« upita činovnik odvaznog Kanaka* 
»Naravno, da znadem,« odvrati Kanak. Činovnik mu dade 
pušku i naboje, i urođenik nestaoe u šikari* 

Dugo vremena šuljao se kroz prašumu, kad li ugleda vepra, 
koji je spavao* Kanak se tiho probije do njega, uzme pušku u 

obje ruke i šapne : . . . , 

»Puško, evo ovdje velike svinje ! Uhvati je, pukm 1« 
Očekujući grozničavo on upravi cijev puške prema usnuloj 
životinji* Naivnjaku ne bijaše ni na kraj pameti, da se mora puška 
napuniti i odapeti, pa se, naravno, ništa ne dogodi* v 

Naš je lovac bio sve uzbuđeniji. »Puško, pucaj, mace ode 
pečenka ! Ali zašto ne pucaš ? Jesi li žedna ? I j^a mislim ! Sunce 
zaista odviše žeže !« I tiho, kao sto je došao, otsulja se lovac do 
najbližega izvora, te što je brže mogao, stane lijevati rukom vodu 
u cijev puške* »No, sada ti je dosta!« 

Zatim se vrati k divljoj svinji. . 

»Sada pucaj ! No ? ! Gospodar će me izgrditi i istući, ako mu 
ne donesem pečenke ! Pukni!« Tulio bi najrađe od bijesa nad glu¬ 
pom puškom ! — »Puško, možda si gladna ?« Tada^ posegne 
u torbu za svojom hranom* I počne ^gurati u još vlažnu cijev 
puške* jelo Pomogao si je još suhom šipkom, samo da se puška 
što bolje najede* Sav se uznojio od uzbuđenja i napora* Konačno 
je bio gotov* »No, puško, jela si i pila, a sada pucaj, pucaj !« kri- 
kne od srdžbe i nestrpljivosti* 

Tada se divlja svinja probudi i odjuri u šikaru* 

Medo 

Bio mali medo, 
lijep i čist ko zlato, 
dl se jutros eto 
srušio u blato i 

Sad ga treba prati 
od glave do pete, 
s tobom, medo, uvijek 
i brige i štete! 

z* z* 

junaci 

Po cijelome svijetu 
o ratu se zbori,, 
po cijelome svijetu 
ratna truba ori . 

Pa i naša mala 
četiri drugara 
domogli se puške 
i ljutog handžara * 

Vele, da su hrabri, 
spremni i da ginu 
za premilu našu 
lijepu domovinu * 

I to znadu sada, 
dok su mali, reći, 
a što će tek biti, 
kada budu veći t 



O, nesretna, glupa puško !« grmio je lovac na svoju pušku. 

Idući dalje prašumom, ugleda na jednoj grani tri-četiri ki¬ 
lograma tešku pticu* Brzo upravi pušku prema novome plijenu. 
Ali prije nego je nagovorio pušku, da puca, podigne se ptica u 
visine i odleti mu s vida* 

Tako se spusti večer, a našemu odvažnom lovcu ne preostade 
drugo, nego da se zdvojan vrati* 

Pristupi gospodinu i reče: 

Ustrijelio sam vepra i veliku pticu.« Lagao je on u neprilici. 

Pa gdje su ti ?« 

Tamo u šumi,« mucao je smeteno lovac* 

Činovnik pošalje s njim nekoliko urođenika, da donesu 
lovinu, ali ne nađoše ništa. 

»Evo, ovdje je ležala velika svinja, a na onoj je grani sjedjela 
ptica* Sigurno su opet oživjele i pobjegle,« razjasni lovac svojoj 
pratnji* 

Vratiše se činovniku, koji je međutim pregledao svoju puš¬ 
ku te odmah shvatio, o čemu se radi* 

No, gdje vam je lovina ?« 

, , Pobjegla je,« odvrati lovac mucajući* Tada ga činovnik 
dade lšibati* 

^To ti je za tvoje laži* A sada gledaj, da mi se izgubiš s vida. 

Odvažni lovac pokunjeno ode, a činovnik nije nikada više 
posuđivao svoje puške urođenicima* 

„Dugi Martin" i još 12 drugih 
knjiga za djecu možete naručiti 
kod „Knjižnice Dobre Djece" 
(Zagreb, Trg Kr. Tomislava 21) 
Svaka knjiga stoji 10 Din 

Jutro 

Puć-pu-rić, 
puć-pu-rić . ♦. 

Prepelica zove 
svoja čeda 
i ne misli t 
da iz grmlja 
lisica ih gleda. 

A lisica t 
žuto-dlaka 
i kitnjasta repa, 
prvo mladot 
što bje do nje, 
baš za nogu ščepa. 

Rana zora 
sa istoka 
sinu u tom času, 
prepelica, 
sirotica, 

po bježe u kasu. 

A lisica 
liže brke .**, 
zajutrak joj godi. 
Puška puče — 
sitno zrno 
u srce ju zgodi. 

IVICA ČERMAK 


Rijetko prijateljstvo 

Petar i. Ante išli su u treći razred, 
Petar je bio sin bogatih roditelja, koji 
su posjedovali mlin i mnogo zemlje, 
dok je Ante sin tvorničkog radnika : 
Ništa to nije smetalo, da oni budu dobri 
prijatelji* Jedan bez drugoga nije dola¬ 
zio u školu, a i skupa su sjedili u^jednoj 
klupi* Kadgod bi se Ante potužio, da 
nema pera, olovke, papira, — Petar 
bi mu dao* 

Jednoga dana — vani je puhao sje¬ 
verac — uđem u razred, a pokraj Pe¬ 
tra ne sjedi Ante* 

»Petre, gdje ti je Ante ?« 

»Ja ne znam, jutros sam i ja okasnio, 
pa nisam išao po njega*« 

Možda je bolestan!« odgovoriše os¬ 
tali* 

Pošaljem Petra, da vidi, što je s nje¬ 
govim drugom* I dok smo mi razgova¬ 
rali o hladnom danu i skorom snijegu, 
uđe Petar* 

»Gospodine učitelju, kako je danas 
vrlo hladno, on nije mogao doći, jer 
nema cipela i kaputa* Hoćete li mene 
pustiti, da odem svojoj kući i da done¬ 
sem za njega kaput i cipele ?« 

Začudio sam se tolikoj ljubavi i pu¬ 
stim ga* 

Nije potrajalo ni pola sata, a u raz¬ 
red uđe IPero i Ante* Ante u lijepom 
kaputu i novim cipelama* 

Sjeli su u svoju klupu* Perine su oči 
sjale od sreće* * 

»Pero, Pero, najveća je zasluga pomoći 
bližnjega! Ante, nemoj mu to nikada 
zaboraviti. Upamtite obojica i svi vi 
drugi: prijatelja je teško naći, ali kad 
ga imaš, čuvaj ga bolje od srebra i zla¬ 
ta !« . 

Saznao sam, da su i njihovi roditelji 
od tada najbolji prijatelji* 

STJEPAN PERČEVIĆ 

Slon se kupa 

Uranio on 

— slon! 

Velike mu uši, 
debele mu noge, 
sprijeda ima kljove 
ko nekakve roge, 

i još dugo rilo, 
pa sve žmirka milo, 
vrti se i lupa : 
treba da se kupa i 
Ali eto čuda, 
baš velika čuda : 

Naš se Jumbo ne zna 
okupati sam. 

Oh, bilo ga sram! 
Tako velik, silan 
kao kakva gora 

— pa mu eto drugi 
uši prati mora! 

L. L* 



Najbolje vino 

Za djecu kaplje slađe 
Od kaplje bijele nije. 

Iz pećine to vino 
I pjeni se i lije. 

Po lugu tiho teče 
I poji stada bijela 
Goneći mline, pile, 

Romoni kroza sela. 

Od toga vina glava 
Baš nikoga ne boli; 

Tijelo je čvrsto, zdravo 
I slatki sanak voli. 

Pa kad je voda zdrava 
Za dječicu nejaku, 

Znam, ništa da ne škodi 
Ni brkatu junaku! 

N. N* 



Uspomena 

Odluka je pala* Peri Šokcu se ispunila 
Želja — roditelji su pristali, da ide u 
višu školu* No i poslije te odluke čuvao 
je Pera goveda, sve do dana odlaska, 
po strništima i pokošenim livadama, 
kojih su obrubi bile krasne hrastove 
šumice* Iz njih su pjevale ptice i njihov 
mili glas miješao se sa zvonkim cilikom 
zvana Perine Milave* Ona je bila naj¬ 
ljepša krava, pa je i zaslužila da nosi 
znak svakog posebnog stada. Pero je 
zamišljeno koračao uz šumicu*** Na¬ 
jednom mu padne pogled na jasen, 
koji je toliko puta vidio, ali koji mu se 
do tada nije činio tako lijep* Njegova 
glatka, siva kora sjajila se od sunčane 
trake, koja se prokrala kroz rijetku 
krošnju* Gledao ga je dugo, a sada se 
trgne i progovori sam sebi : 

»Ureži početna slova imena ! Polaziš, a 
to će biti lijepa uspomena, kada se nakon 
mnogo godina povratiš u rodni kraj !« 

I nož zareže u mladu koru* 

Dok su goveda pasući livadom došla 
do njega, već su u visini glave stajala 
slova : »P* Š*« 

»Kako ću se veseliti, kad nakon mnogo 
godina pročitam ta slova!« sam je sebi 
rekao* »A koliki će tek biti jasen !« 

Goveda su zašla u šumicu, on je po¬ 
šao za njima* Ptice su zašutjele.** 

Podnevna sparina slegla se nad livade 
i šume, nad cijelu slavonsku ravan* 

* 

Prošlo je devet godina* Pero je svr¬ 
šio školu i došao kući* Nakon nekoliko 
dana pođe s ocem u šumu* Kad su bili 
blizu onog mjesta, sjeti se Pero jasena 
i urezanih slova* Potrči k njemu*** 

Brzo je zastao — jasen je bio kržljav : 
malo veći nego onda* 

I otac je stigao, pa mu reče : 

»To su kriva ta urezana slova !« 

Razumjeli su se*** Kolikogod je Pero 
s veseljem rezao, toliko je sada žalio, 
htio je uspomenu slatkog djetinjstva, 
a ona je tako tužna — bolesna* I požali, 
što nije mjesto urezivanja slova zasa¬ 
dio drvo* Koliko bi ono već bilo ! 

% 

Iz razmišljanja trgne ga očev glas, 
tamo se iz daljine čuo cilik zvonca, ali 
ne sa vrata Milavina, jer je nju otac 
njegov već davno bio prodao (za njegovo 
školovanje), već sa neke druge, kojoj 
on imena nije znao* 

STJEPAN PERČEVIĆ 

Zašto živi pas sa čovjekom? 

Pred mnogo godina živio je pas sam u šumi* Počeo se dugo- 
časiti, pa odluči da nađe druga, s kojim će zajedno živjeti* Htio 
je takvoga druga, koji se nikoga ne će bojati. Mislio je, da je 
vuk takav junak. Pođe k njemu i reče mu : 

»Vuče, hoćeš li, da živimo zajedno ?« 

»Hoću,« odgovori vuk* I počnu zajedno živjeti* Jednom su 
tako prolazili šumom* Pas začuje neki šum i zalaje* 

»Ne laj, inače će doći medvjed i pojest će nas obojicu.« 

»Aha,« pomisli pas, »sigurno je medvjed najjači na svijetu, 
kad ga se vuk boji.« Ostavi pas vuka te pođe tražiti medvjeda. 
Našavši ga, reče mu: 


Iz škole 

Učitelj : »Pero, ja ti 
darujem tri zeca, a ma¬ 
ma ti daruje također tri 
zeca, koliko ćeš ih tada 
imati ?« — Pero: »Se¬ 
dam 1 « — Učitelj : »Kako 
to ? Računaj : tri i tri, 
koliko je ?« Pero : »Da, ali 
ja već imam jednog zeca!« 

Drugi put, kad je i opet 
učitelj ispitivao računicu, 
zapitao je Peru : »Pazi, 
imaš tri kilograma mesa, 
ja sam uzeo jedan kilo¬ 
gram, a Josip jedan ki¬ 
logram* Što tebi ostane ?« 
Pero : »Ostanu mi kosti « 

Iz prirode 

Muha, kad leti, za¬ 
mahne krilima 330 puta 
u jednoj sekundi, bumbar 
zamahne 240 puta, pčela 
190 puta, osa 119 puta, 
a golub samo 8 puta. 
Malo, zar ne ? Ako uisti¬ 
nu žališ goluba, pokušaj 
ti zamahnuti rukama 8 
puta u jednoj sekundi! 

Medvjede, živjet ćemo zajedno*« 

Medvjed mu dozvoli i tako su neko vrijeme živjeli* U sličnoj 
zgodi pas opet zalaje, a medvjed mu reče : 

Nemoj lajati, čut će nas čovjek i ubit će nas.« 

Pas uvidje, da je čovjek najjači na zemlji, i ode k njemu* 
Kad su tako neko vrijeme zajedno živjeli, začuje pas opet šum. 
i zalaje* Dođe čovjek i zaviče : 

Tako, tako, kudrove !« 

Sad je pas vidio, da se čovjek nikoga ne boji, pa je ostao 
kod njega do danas* 

PREVEO : KUHAČ 





Jednog dana čika Grga 
pošao do trga , 
a po želji strine Mare 
ode bez košare * 

Kupio je deset jaja ; 
e pa kud će s njima t 
Smjestio ih čika Grga , 
po svim džepovima ! 

A kada je kuti išo f 
sretne svoga brata : 
vidjeli se nisu tamo 
od svjetskoga rata * 

• 3 

I brat eno k njemu leti, 
nasta cijela graja : 
u ljubljenju i grljenju 
slupao mu jaja I 

Os ta z mazan čika Grga 
tu na putu bijelu : 
jaja mu se iscijedila 
po novom odijelu! 

T. L. 

K'trgovini lutaka sred velikog grada hrle žene, starci i dje- 
čica^mlada. I pričaju ljudi, da takvog dućana nije bilo tamo 
od Kulina bana i da ga sad nema sve do Japana ! 

Jednom mala kćerka grofa Klopoteka zaželjela lutku posebno¬ 
ga čara, — lutku, kakvoj nema na svijetu para ! Stoga njena 
mama i grof njezin tata jednog lijepog dana : kuc ! na teška 
vrata od našeg dućana. 



A noć tiho pada iznad velegrada. I ponoć već stiže; čuj 
sa tornja zvon dvanaest je puta otkuco: don, don, don... 
Lutke su se zbudile, postale su žive, po dućanu jure kao preko 
njive. Pastir mladi tiho u frulicu svira, djevojčica Plavka zgra¬ 
bila leptira. Bajaco je skočio s kreveta, pa se igra nogometa ! 
Eaš nitko ne drijema, ali svi su nemirni, — jer Kraljice nema ! 



Trgovac se žuri i svašta im nudi, a na 
koncu konca pokaže im divnu »Kraljicu 
lutaka«. 

— »To je ona prava! Divne ima oči, 
divna joj je glava.« 

Kupili su lutku i žure se kući. Večernje 
je zvono već počelo tući... 


»Gdje je ? Gdje je ?« svi pitaju. — »Od¬ 
nio je grof i njegova žena!« reče Crnac. 
Svi ostanu srca rastužena. Tad se digne 
Vitez mlad i dohvati konja: »Ja ću za 
njom poći! I još ove noći dovest ću je 
k vama ! Zbogom !« (Nastavit će se.) 


Iz Kine 

Evo, djeco draga, 

Da vas zelja mine: 
Donio sam jedan 
Lijepi dar iz Kine. 

U stranama ovim 
Dalekoga svijeta 
Djeca nose ime 
Trešnjevoga cvijeta. 

U mirisu cvijeća 
Pokraj žutih voda 
Tu se ljudi mole 
U sjeni Pagoda. 

Divna nova slika 
Pred vama se niže 
I prekrasna mjesta 
I poljane riže. 

Možda i vas želja 
Mami na te pute 
Pod sunčano nebo 
Naše braće žute. 

Pa možda će netko 
U buduće dane 
Krenuti ko putnik 
U daleke strane. 

I prošavši mnogo 
Zemalja i voda, 

Da se nađe jednom 
U zemlji Pagoda. 

Možda će se netko 
Sjetit, dok se šeta 
Po zemljama ovim 
Trešnjevoga cvijeta, 

I za žutu braću 
Da Krist pehar popi, 
Pa će ruke smjerno 
I čedno da sklopi. 

August Đarmati 















































































<££> %c, Dva goluba 


i braco 

Sunce lije 
radost u dušu, 

Lastin je lagani let * 
Pčelica mala 
u našem vrtu 
cjeliva ružin cvijet * 

Maleni puž se 
uspinje na plot * * ♦ 
teia/c n/egoi; puč, 
a se/ca z 6raco 
u dubini vrta 
eno se stisli u kut * 

Tužni su nešto, 
zemljicu kite 
cvijećem 
šarenih boja * 

Tad seka reče : 

» Snivaj u miru, 
draga ptičice moja /« 

^4 rna/i 6raco 
prozbori tiho : 

’ Češljugo moja mila, 
cvrkutom svojim 
u srce naše 
toliku radost si lila * 

^4 sada te nema, 
ptičico lijepa ! 

* £/ jutro 

č/co će nam pjevat t 
Na grobu tvome 
to šareno cvijeće 
mi ćemo 

marno zalijevate . .« 

IVICA ČERMAK 


Dva su goluba živjela kao dva brata 
rođena* Jedan bez drugoga nije nikuda 
išao* Radost su i tugu međusobno 
dijelili i tako ž vjeli zadovoljno* No 
jednoga dana zaželje jedan od njih, 
da se prođe svijetom* 

Kud ćeš, brate ! ?« suznim očima upi¬ 
ta drugi golub* »Kakva te potreba tje¬ 
ra u svijet ? Ili zar ti je prijatelj dosadio?** 
Ako ti već mene nije zao, spomeni se 
samo sviju opasnosti i pogibli, kojima 
se predaješ odlazeći u svijet* Pričekaj 
bar, dok stigne ljeto, pa onda idi, kuda 
ti je drago! Ja te ne ću sustavljati! 
Haj, ostani kod kuće! Kud ćeš, gdje 
nam je obojici tako lijepo, a bez tebe 
moj je život pust i nevaljan ! Svega će 
me strah za tebe zaokupiti i u snu i na 
javi — i samo ću uzdisati: Gdje si, bra¬ 
te, moj ! Jesi li zdrav, jesi li sit i imadeš 
li dobra zakloništa ?« 

Riječi golubove dirnuše u srce njegova 
druga, pa požali svojega brata, ali čež¬ 
nja za širokim svijetom bila je u nje¬ 
mu golema* 

»Ne plači, mili moj !« tješio je svojega 
druga* »Samo tri dana ne ćemo biti za¬ 
jedno* Odletjet ću, i kad vidim, da je 
svijet surov, vratit ću se ponovo drugu 
svome, pa ćemo imati onda o čemu da 
pripovijedamo* Svaku ću i najmanju 
sitnicu i svako ću mjesto zapamtiti* 
I sve ću ti ispripovijedati! A ti — slu¬ 
šajući me — tako ćeš si sve predo¬ 
čiti, kao da si i sam sve to proživio !« 

Šta da se radi ? Drugovi se izljubiše, 
oprostiše i rastadoše se* 


iiiiiiiiiiiiiiiiiiiiiiimiiiiiiiiiiimiiiiiiiiiiiiiiiiiiiiiimiiiiiimiiiiiiiiimiiiiiiimiiH 

Imaš li prijatelja ili znanca, koji još nije pretplaćen na „Malu Mladost", 

a koji bi se mogao pretplatiti ? Pošalji njegovu adresu Ciki Uredniku ! 

iiiiiiiiimiiiiiiiiiiiiiiiiiiiiimiiimiiMiiimiiiiiiiiiiiiiiiiiiiiiiimiiiiiiiiiiiiimm 

Letio je naš golub i letio, kad li mu 
odjedared ususret iziđoše grom i kiša, 
a ispred njega svud unaokolo golema 
pustinja* Kud će da se zakloni ? U 
posljednji čas opazi neki šuplji hrast, 
pa u nj sleti i ti se ugnijezdi* Ali tu se 
nije mogao zakloniti ni vjetru, ni kiši, 
pa tako ljuto prozebe i pokisne* A kad 
se bura smiri, grom utiša, a sunašce 
se nasmiješi, snađe ga nova vruća čež¬ 
nja, da putuje dalje* Osuši se i poleti 
dalje* Leteći opazi odjedared, gdje je 
na polju prosuta pšenica* Sleti ravno 
pšenici, ali jao ! Upade u zamku* Sav 
zaplašen stade se odhrvavati sigurnoj 
smrti i jedva se nekako oslobodi izra- 
nivši jednu nogu i krilo* Poleti dalje, 
ali eto nove opasnosti* Opazio ga ja¬ 
streb, pa se natisnuo za njim* Golub 
je pregnuo posljednjim silama, da iz¬ 
bjegne pandžama jastreba* Uzalud ! Ja¬ 
streb je već krilio nad njim i on je 
osjećao lepet njegovih krila* Ali odjed¬ 
nom doleti odnekuda orao i pograbi ja¬ 
streba. Golub se međutim spusti na 
zemlju i sakrije se iza nekog kamena* 
Međutim time se njegove nevolje još 
nisu svršile, jer jedna nevolja rodi dru¬ 
gu* Neki dječak opazivši ga, nabaci 
se na nj kamenom i pogodi ga u glavu* 
Razbijene glave, ranjena krila i polom¬ 
ljene noge naposljetku se nesrećni put¬ 
nik vrati kući* 

Tu ga radosno dočeka prijatelj i u 
njegovu društvu uskoro zaciješe mu ra¬ 
ne* I nikad više nije poželio svijeta*** 
Vidio je, da je za svakoga najbolje u 
rođenom kraju ! L K. 

'iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii 

Svaki pretplatnik „Male mladosti u treba 
da što prije pošalje pretplatu od 10 Din 
Ako je koji pretplatnik slučajno ostao 
dužan za prošle godine , neka odmah po¬ 
šalje zaostali dug! Naši pretplatnici 
treba da budu uredni i točni! 


Razbojnik 

i kočijaš 

Uveče neki razbojnik 
stane u zasjedu uz rub 
neke šume, ne bi li se 
domogao obilna plijena. 
Nije dugo potrajalo, kad 
li začuje, gdje iz daleka 
drndajući škripe kola* 

»Ha,« pomisli razboj¬ 
nik, »to sigurno trgovac 
vozi robu na sutrašnji 
vašar u grad ! Alaj će biti 
bogata plijena i dan ne će 
uludo proći!« 

Spremi se dakle raz¬ 
bojnik na navalu. Kad 
stigoše kola u neposred¬ 
nu blizinu, razbojnik sko¬ 
či iz zasjede i poviče: 
»Stoj !« Zatim toljagom 
navali na kočijaša* Me¬ 
đutim kočijaš je bio čvrst 
i hrabar te se tako za¬ 
metne ljuta bitka* Na 
koncu razbojnik izrav¬ 
ne ruke i izbijena oka n '.d- 
vlada kočijaša — i ubije 
ga! 

Kad se bacio k plije¬ 
nu, da se nagrabi krvavo 
stečena bogatstva, a ono 
mjesto blaga u kolima 
sami mjehuri* i* k* 

Prođe ljeto 

Prođe ljeto, dođe jesen, 
Eto opet škole, 

Uz knjigu se djeca kupe. 
Svi je vrlo vole ! 

Pa i naša seka mala 
Na poso se dala, 

Uzela je početnicu 
te je učit stala l 

LJERKA ŠERBEĐIJA FLEGO 

uč. III. r. osn. škole, 
Gornja Stubica 

Zavjet 

U prošlom broju »Male Mladosti« iznijeli smo pjesmu Au¬ 
gusta Šenoe o dolasku Hrvata u današnju postojbinu. U novoj 
postojbini Hrvati su malo pomalo primili katoličku vjeru. To 
se nije dogodilo odjednom, a ni vrijeme, kad su Hrvati prešli 
na katoličku vjeru, ne može se točno odrediti. Prvi hrvatski ban, 
koji je u povijesti zapisan kao katolik, zvao se Borko. Sredinom 
devetog vijeka katolička je vjera bila raširena gotovo među svim 
Hrvatima. Za vrijeme bana Borka pokršteni su se Hrvati zavjerili, 
da ne će provaljivati u tuđe zemlje, nego će u miru živjeti sa 
svojim susjedima. O tome je hrvatski pisac dr Fran Binički na¬ 
pisao lijepu pjesmu, koju evo ovdje donosimo : 


Silno mnoštvo Višnjemu se klanja 
I upire oči u Davorka, 

Komu lice rajskim sjajem sijeva, 
Zahvalnica s usta mu zamnijeva 
I velebnom prirodom odzvanja, 
Prinio je žrtvu nekrvnicu, 

Pa sad tijelom Gospodnjim sve pita 
I na licu svakom radost čita, 

Obliše ga radosnice suze, 

Od slasti mu duša zadrhtala, 

Oči diže, milo zborit uze : 

» 0 / hvala Ti, dobri Bože, hvala, 

Koj mi plahe usliša uzdahe, 

Momu rodu skide s duše mrenu 
I u križnu dovede ga sjenu, 

Udari mu potklad trajne sreće, 

Komu vihor nauditi ne će ; 

Hrvatska mi danas stupa mati 
U prosvjetno divno kolo sretno, 

U kojem će skoro milo sjati, 

U kom vedra sinut će mu slava, 

Č.uj me, rode, čujte, vojevode : 

Papa Ivan, svem kršćanstvu glava, 
Po meni vam svoj blagoslov šilje 
I pod svoje prima vas okrilje, 
Zaštitnik vam bit će sveti Petar, 
Čista Djeva, Isusova mati, 

Ko danica divna će vam sjati, 

Bog osvetnik razganjat će vjetar, 
Što se digne, da vas koban smlavi, 
Sve će vaše protivnike kosit, 

Iz raja vam svaku milost rosit, 

Ter pod križem voditi vas k slavi,, ♦ « 


Borko bane odrješito lane : 

)Hvala, sine, Bogu Svemožniku 
I Ivanu, Božjem namjesniku. 

Ja ban Borko u ime Hrvata t 
Vjeru dajem, da nikada ne ću 
Zlosrdice nikom rušit sreću, 

Neg nezvanog samo mrvit svata, 
Koj mi srne na hrvatska vrata. 
Vjeru dajem, kunem se pred svima, 
Što obećah, čestito ću vršit i 
Vjere dane nikad ne ću skršit h 
» Kunemo se, Borko bane, i mi !« 
Ponosita sva zaori svita, 

A Davorko, Božji sluga smjerni, 
Rod hrvatski blagoslivlje vjerni, 

Pak će : )>Braćo, ponosni Hrvati, 
Svak se sada svoga djela lati! 

Bog vam dade za junaštvo platu 
Divnu zemlju, plodnu, obilatu. 
Samo sloge i ustrajna rada ! 

Čvrsta vjera grudi će vam jačit, 
Bratsku ljubav i slabe junačit, 
Hrvatska će procvasti nam mlada ! 

DR FRAN BINIČKI 


Halo! Ovdje sijedi čika Urednik. Jesu 
li tamo na telefonu moji dragi čita¬ 
telji ? Drago mi je, da ste zdravi i 
veseli — samo jeste li poslali pret¬ 
platu za „Malu Mladost" ? Ako niste, 
pošaljite je odmah ! 

▼ ▼▼▼▼▼ 

U sobici igraju se 
dvije male seke, 
na stolu su poredale 
razne kerefeke. 



Lav 


Od straha im lutka padne, 
već im vire suze, 
a lav riče i polako 
prema njima puze, 


Lutkici su već obukli 
svileno odijelo, 
još joj treba frizuricom 
ukrasiti čelo. 


A kad im se primakao, 
nasta plač i vika, 
kako ne će pored takvog 
strašnog razbojnika. 


Ali jao ! Na vratima 
eno čudna glava ! 
Neobična i velika, 
od pravoga lava ! 


Ali u to glava jurne 
ravno ispod stola, 
a iza nje pojavi se 
njihov bratac Lola, t. l. 


Petrica i hodža 

Petrica Kerempuh pođe u Sarajevo, 
te stupi u fratarski samostan kao ku¬ 
har. 

Tada je u Sarajevu bio paša, koji je 
uza se uvijek imao hodžu, a taj se hodža 
hvalisao, da znade, što u svako doba 
radi turski svetac Muhamed. Kad je 
za to čuo Petrica, pođe k paši, pa mu 
reče, da će mu dokazati, kako li je grd¬ 
na varalica taj njegov hodža. 

Paša pozove hodžu, i kad sva trojica 
bijahu zajedno, reče Petrica: 

»Čestiti paša, dajte donijeti kisela 
mlijeka, tri komada kruha, tri žlice i 


Siromahova 

pjesma 

Jesen k nama stiže, 
selom blato gmiže, 

U daljini magla. 

List leti sa stabla. 

Imam samo kola 
kukuruza zrelog, 
ali će prehranit 
pola doma mog. 

Hvala Tebi, Bože, — 
što nas hraniš gladne, 
jer kad snijeg zapadne 
kukuruz je 
svagdašnji nam kruh, 

s. P. 

ŠALE 

llllllllllllllllllllllllllllllllllllllllllllllllllllllllllllllll 

U ŠKOLI. Učitelj : »Tko 
bi mi znao imenovati ka¬ 
kvog velikana staroga doba 
ba ?« — Mato : »Golijat!« 

DOSJETLJIVOST. U 
školi se piše zadaća, kojoj 
je naslov i »Što je lijenost?« 

— Ivica je bio najprvi go¬ 
tov. On je na kraju četvrte 
prazne stranice napisao: 
»To je lijenost!« 

ZUBOBOLJA. Milan se 
vratio od zubara. »Boli li te 
još zub ?« upita ga majka. 

— »Ne znam, ostao je kod 
zubara!« 

NAVI JEKE. U nekome 
đačkom zavodu bio je obi¬ 
čaj, da prefekt svako ju¬ 
tro budi učenike s pozdra¬ 
vom »Hvaljen Isus!« — 
a đaci su odgovarali: »Na 
vijeke I« Jednom je neki 
đak ponovno zaspao, a 
prefekt došao srdit u sobu 
te povikao: »Ustaj, pos- 
panče! Kako dugo misliš 
spavati ?« — »Navijeke !« 
odgovori đak. 



SVAKO UVEZANO GO¬ 
DIŠTE »MALE MLADO¬ 
STI« STOJI 20 DINARA. 
DOSAD IMAMO DEVET 
UVEZANIH GODIŠTA 
»MALE MLADOSTI«. 


tri pladnja, pa da skupa jedemo mlije¬ 
ko.« 

Kad mu je paša po volji učinio, uze 
Petrica tri pladnja i metnuvši u svaki 
po komad kruha reče : 

»Dajte sada, da svaki svoj kruh dro¬ 
bite u svoj pladanj, a tako ću i ja svoj !< 

Kad sva trojica svoj kruh izdrobiše, 
uze Petrica sva tri pladnja, zasipa sav 
izdrobljeni kruh u kiselo mlijeko, sve 
dobro ispremiješa, te reče paši i hodži : 

»Ajde, da sada jedemo, ali neka svaki 
pazi, da uzme samo svoj udrobljeni 
kruh !« 

Na to hodža rekne, da nije moguće 
raspoznati, koji je čiji kruh, a Petrica 
mu reče : 

»Vidiš, čestiti paša, tvoj hodža ne 
može da razabere ovdje u zdjeli, koja 
pred njim leži, svoj udrobljeni kruh, 
a veli da zna, što časni svetac Muhamed 
radi u nebu !« 

Kad je paša to čuo, otjera h.valisava 
hodžu, a odsada zavoli Petricu, koji je 
tako mudro raskrinkao hvalisavog laž- 
ljivca. Z. Z. 



Zračna puška 

U dalekim zemljama neka urođenička 
plemena znadu neobične vještine, ko¬ 
jima se mi čudimo i divimo. Među takve 
neobičnosti spada i »zračna puška«, ko¬ 
jom se neka urođenička plemena služe. 
Tu »zračnu pušku« može i svaki od vas 
napraviti po našoj uputi. 

Uzmite dugačku trstiku, koju iznu¬ 
tra lijepo izgladite glaspapirom ili čim 
drugim. Što je trstika dulja, to će vaša 
»zračna puška« svoj ubojiti metak dalje 
baciti. — Sada uzmite jedan čep, koji 

tako izrežete, da se bez muke može 
staviti u cijev od trstike i kroz nju 
prolaziti. U taj čep zataknite komad ži¬ 
ce od kišobrana ili čvrstu iglu. Sve nam 
to prikazuje naša slika : i cijev od tr¬ 
stike i čep s iglom. — Čep se metne 
na početak cijevi i puška je pripravna 
za pucanje. Treba samo prinijeti otvor 
trstike k ustima te snažno unutra puh¬ 
nuti. Tada će čep daleko odletjeti kroz 
cijev. Kod vještih dječaka taj čep može 
odletjeti i do pedeset metara. S ovom 
»zračnom puškom« morate biti opre¬ 
zni, da ne biste koga u igri i nehotice 
pogodili. S takvom »zračnom puškom« 
možete prirediti natjecanje, tko će bo¬ 
lje gađati u cilj i tko će dalje znati od¬ 
baciti čep. 

Cvakva »zračna puška« vrlo je opa¬ 
sno sredstvo u rukama urođenika. Nje¬ 
zin se hitac ne čuje, pa urođenik znade 
iz grma nezapažen gađati svoj cilj. 

Ovakvu »zračnu pušku« možete na¬ 
praviti i malenu : oko olovke namo¬ 
tajte dva, tri puta papir — i to će vam 
biti cijev. Čep treba da je što manji, 
a isto tako i igla u njemu, jer onda lakše 
leti i dalje odleti. I na taj način imate 
malu »zračnu pušku«, kojom se možete 
igrati i kod kuće, u sobi. i. k. 


Sijač 

Ramena je pogrbio, 
vreću njima dao, 
pobožno se prekrižio : 
to je svet posao . 

Kad je prvo svoje zrnje 
pustio iz ruke, 
nestale su iz duše mu 
pretrpljene muke . 

Pogledao zatim brazde, 
sunce im se smije, 
zapjevao pjesmu milu, 
što se k nebu vije . 

STJEPAN PERČEVIĆ 

Ispucane ruke 

Kome lako pucaju zimi 
ruke, treba da ih naveče 
opere toplom vodom, a 
zatim trlja vazelinom ili 
kojom drugom mašćom za 
ruke. Zimi, a osobito za 
vlažna vremena, treba no¬ 
siti na ulici rukavice. Do¬ 
bro je navući rukavice i 
prije spavanja, da se maš- 
ću ne zamaže posteljina 
i da se mast bolje upije u 
našu kožu. 



iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimim 

Uplatite bar jedan di¬ 
nar u fond ))Male Mla¬ 
dosti :«, jer tako pomažete 
njezino širenje! Nađite 
bar jednog pretplatnika 
za »Malu mlado su l Ša¬ 
ljite adrese onih znanaca, 
kojima čika Urednik može 
poslati »Malu Mladost < 
na ogled l 

Dva radnika 

(skrivačica) 

Put plavih nebesa 
već se diže dim , 
svanuo je danak 
i posao s njim . 

Već se čuje buka 
i golemi šum, 
svaki vagon treba 
da je dobro pun . 

Radnici ih voze, 
no samo su dva ! 

A druga dva gdje su i 
Gdje su t Tko to zna f 

U tvorničkoj zbrci 
lako im se skrit! 

Tražite ih, djeco, 
tu moraju bit! Z. Z. 


NARODNE 


PITA LICE 


1. Natovarena kobila u 
mlin uđe, a rep joj ne može. 

2. Četiri brata preko po¬ 
lja bježe, a jedan drugog 
ne može da dostigne. 

3. Četiri uha, dva tr¬ 
buha. 

4. U kući sjedi, napolju 
pere noge. 

5. Zelena izraste, crvena 
u grob pade. 

6. U bačvi su dvije vrste 
vina, ali se nikad ne pomi¬ 
ješaju. 

7. Raste, a trava nije. 



8. Crno mače kroz goru 
promače, teško onom koga 
se dotače. 

9. Gospodar u dvoru, a 
brada na dvoru. 

10. Kad ti je vo najteži 

11. Crven tigar iz pe¬ 
ćine skače. 9 

i 12. Ko zvoni, kad zvo¬ 
nara nema kod kuće ? 

13. Što kuca, a nikad 
mu se ne otvara ? 

14. Tko sije, a nikad ni¬ 
šta ne posije ? 

15. Čami u gorici na jed¬ 
noj nožicL 


MALA MLADOST" izlazi mjesečno jedamput za vrijeme školske godine. Pretplata 10 
D na godinu. — Izdavač i vlasnik: Konzorcij Kuće Dobre Štampe u Zagrebu. Za 
izdavača 1 uredništvo odgovara: Dr Josip Andrić, glavni urednik, Zagreb, Tre 

kova i _ Uređuie Luka Perinić. — Tisak Tiskare Narodne Prosvjete u Zagrebu. 2a 

llskaru odgov^RaJmund Suita, Zagreb Kuhaieva 21. II. -Urna i narudibena adresu : 

„Mala Mladost” Zagreb, Trg Kralja Tomislava br. 21 — Broj čeka P. s. 


Pročitajte! 

Evo vam stotinu nagrada, 
koje će čika Urednik ,,Male 
Mladosti” podijeliti između 
onih prijatelja, koji budu uče¬ 
stvovali u rješavanju nagrad¬ 
nih zagonetaka: 

Nogometna lopta, mali šah, 

10 lijepih slika, 10 tuceta olo¬ 
vaka, 1 naliv pero, 1 uvezano 
Sveto Pismo, 5 uvezanih ro¬ 
mana, 5 uvezanih dječjih knji¬ 
ga, 5 raznih društvenih igara, 

10 komada čokolade, 20 za¬ 
bavnih knjiga, 10 lijepih igra¬ 
čaka, 10 jeronimskih član¬ 
skih izdanja, 3 bilježnice za 
pisanje, 2 bloka za risanje, 

3 slikovnice, 1 tintarnica i 
2 kutije bonbona. 

Svak može dobiti koju od 
gornjih nagrada, ako riješi 
bar 5 zagonetaka iz prva 
tri broja „M. M.” te ako uz to 
pošalje ciki Uredniku bar dvije 
adrese, na koje se može poslati 
,,MaIa Mladost” na ogled. 

Orao 



lOO LIJEPIH 
NAGRADA 


Ove će godine čika Urednik po¬ 
dijeliti stotinu lijepih nagrada. U 
prva tri broja ,,Male Mladosti” 
iznijet će čika Urednik dvadesetak 
nagradnih zagonetaka: tko riješi 
bar pet od njih i pošalje bar dvije 
adrese, na koje se može poslati 
,,Mala Mladost” na ogled, može 
imati sreće i dobiti koju od 100 
nagrada. Odgonetke ne treba slati 
prije 1. XII. 1939. (izakako izađe 
3. broj „Male Mladosti”), a nagrade 
će biti podijeljene oko Božića, Svi I 
pretplatnici „Male Mladosti” morali 
bi učestvovati u ovom natječaju! 



i kokoši 


Za lijepa i sunčana dana digao se orao visoko u mračne 
modrine, da se slobodan po njima prošeta. Prošetavši se dobrano 
najzad sjedne na gumno. Nije to baš najdostojnije mjesto za cara 
ptica, ali u careva ima njihova volja. Možda je htio da učini 
čast gumnu ili mu se učini, da u blizini nema ugodnijega mjesta 
za nj. Nije bilo u blizini ni visoka drva, ni klisure. Čas je posje¬ 
dio orao na gumnu, pa se onda opet digao i s nekoliko zamaha 
preletio na drugo gumno. 

»Alaj mi kralja ptica !« reče kokoš. »Leti, a jedva preleti iz 
jednoga gumna na drugo. To mogu i ja, pa ću se u buduće čuvati, 
da ga cijenim kao kralja ptica. Ta on leti nad zemljom upravo 
tako nisko kao i mi!« 

»Pravo govoriš,« odgovori joj orao s nekim prezirom, »pa opet 
ne govoriš potpunu istinu! Orlovi mogu, kad im se prohtije, i nisko 
da lete, ali kokoši ne mogu nikada da se dignu nebu pod oblake!« 










































NAGRADNE ZAGONETKE 

6. Petrova četvorina 



i. Evanđelist, 2. Velika zmija, 
3. Žensko ime, 4. Mužar, — 
Vodoravno i okomito isto. 


8. Dopunjalka „0“ 

Kovina 
Zanimanje 
Protivno neslozi 
Cukino ime 
Nije pravo 


Ispunite! 

Otok 

Vadi se iz zemlje 
Saobraćajno sredstvo 
Muško ime 
Otac 

Naša rijeka 
Žensko ime 
Muslimanski Bog 

Od I. do II. Nova naša banovina 

7. Odakle su? 


ŽAR IVAN 



D. 


Odakle je ? 


N. R. 



ŠH> 


Odakle je ? 


10. Dopunjalka ,,A‘‘ 


Književno djelo 
Oruđe 

Tvornica kože 
Žensko ime 

Drug (tuđica) 
Rimska božica 
ljepote 
II. 

Od I. do II. grad u Slavoniji 

Urednika 


Dragi moji prijatelji ! Javljam vam radosnu 
vijest, da je »Mala Mladost' vrlo lijepo napre¬ 
dovala u broju novih pretplatnika. Prijašnji 
su brojevi posvema razgrabljeni, a neprestano 
stižu novi pretplatnici,' Širenju »Male Mla¬ 
dosti' osobito su pomogli moji dragi prijatelji, 
od kojih ću neke i ovdje spomenuti. Don 
Ivo Pavlinović našao 44 nova pretplat¬ 
nika, Mile L j u b i ć 20, L j u b i c a M a r- 
kulin 17, Škola u Kostreni 12, O. 
Makso Mašiću, Sestre Milosrd¬ 
nice iz L. 10, Višnja K o p i ć 6, Ga- 
brijela Radić 5, Stjepan Per- 
čević 5, Matej Gaži 5, Antun 
Miroše vić 3, Zdenka Senić 2. 
U drugim brojevima objavit ćemo ostale vrijed¬ 
ne širitelje Male Mladosti . 

Pored toga veselirh se, da su se mnogi 
odazvali mome pozivu te poslali svoje prinose 
za fond »Male Mladosti , Vrijedne ću darova¬ 
telje spomenuti na ovome mjestu. Po 5 Din 
poslali su : Zdenko Pečenjak, dr Frančisković, 
dr L Esih, Rozarije Glasnović, Ivana Kunst, 
Juraj Zoković, Tonči Zdalović, Zeljko Crnić, 
Branko Šutić, Zuža Egrenji, Vaclav Kristek, 
Branka Strapajević, Grgur Stipaničić, Tomo 
Ćosić, Mato Kos, Ante i Duško Rogić. — Po 2 
d i n poposlali su : Josip Kovačević, Kalja Pal¬ 
čić, Ljerka Šerbedjia Flego, Božena Jurgec, 
Branko Maleničić, Stjepan Živica, Spomenka 
Keretić, Milivoj Slaviček, Vladimir Ostar- 
čević, Jaško Vidić, Janko Medved . Po 20 Din 
poslali su : Mirica Fuks i Nevenka Kučić. P o 
6 Din poslali su : Nenad Vučić i Mara Kli- 
sarić, Po 4 Din poslali su : Ivan Čulino- 
vić, Dinka Svegović, Mira Frič, Branko Sep- 
čić, Po 3 Din poslali su : Božena Legan, 
Anka Degel, Julica Hornjak, Velimir Zgoga. 
P o 10 Din poslao je Lovro Đ. Šteka . 


Svima darovateljima 
najljepše se zahvaljuje 
čika Urednik te javlja, 
da će ostale prinose ob¬ 
javiti u drugim broje¬ 
vima -Male Mladosti . 

Molim sve one, koji 
su što dužni za pretplatu 
Male Mladosti«, da od¬ 
mah pošalju novac. 

Za Božić će čika Ured¬ 
nik razaslati širom do¬ 
movine svoju priču: »Sre¬ 
tan Božić«. Tko je 
želi imati, neka 
pošalje na nje¬ 
govu adresu 2 di¬ 
nara (u markama). 
Priča će biti vrlo lijepa 
i zanimljiva, pa bi je 
morao dobiti svaki pret¬ 
platnik »Male Mlado¬ 
sti . S markom treba po¬ 
slati i točnu adresu, na 
koju ćemo poslati boži- 
ćnu priču. A najbolje je, 
da jedan u razredu sa¬ 
kupi sve marke, pa ih 
sve skupa pošalje čiki 
Uredniku. Marke treba 
poslati što prije, a naj¬ 
kasnije do 10. prosinca. 
Hajde da vidimo, tko će 
veći broj božičnih priča 
raspačati ! 

Primio sam dosta lije¬ 
pe suradnje, od koje ne¬ 
što iznosim u ovom broju. 
Svima se prijateljima, 
pomagačima i suradni¬ 
cima najljepše zahvalju¬ 
jem ; želim, da im sv. 
Nikola donese što ljepše 
darove i šaljem im mno¬ 
go želja i pozdrava. 

Sijedi 

Čika Urednik 



20. XI. 1939. 


br. 3 . MALA 
MLADOST 

Carević uči zanat 

Neki car pođe sa svojom ženom i kćerju šetati morem na 
lađi* Kad malo odmaknu od obale, dune vjetar, pa ih baci čak 
u nekakovu zemlju, gdje se o njihovu carstvu ništa nije čulo* 

Kad su izašli na suho, nisu ni smjeli kazati, da su od carske 
kuće* Car nije imao sa sobom ništa novaca, a ne znajući nika- 
kova zanata morao se najmiti, da čuva seoska goveda* 

Izakako su tu proživjeli nekoliko godina, jednoga dana ca¬ 
rev sin te nove zemlje, u koju su došli, ugleda govedarovu kćer* 
Čim je vidi, odluči je uzeti za lenu* 

Kale to kod kuće ocu i majci* Ovi su dakako bili proti to¬ 
mu, jer je to bila kći govedara* Ali sin što odluči, ne će da mijenja* 

Kad su roditelji vidjeli, da drukčije nije, pošalju do gove¬ 
dara jednoga svoga dvorjanika, da mu javi, što je carski sin na- 
mislio* Kad su to govedaru rekli, on odmah upita : 

, »Kakav zanat znade carski sin ?« 

Dvorjanin se začudi, pa reče : 

»Bog s tobom, čovječe ! Kako će carev sin znati zanat ? Što 
će to njemu ? Zanate uče ljudi, da se njima hrane, a carev sin 
ima zemalja i gradova*« 

Govedar na to odgovori: 

»Ej, ako ne zna nikakova zanata, ja mu ne dam svoje kćeri 
za lenu*« 

Dvorjanin se vrati u carski dvor, pa reče, što mu je govedar 
kazao* Car pošalje drugoga dvorjanika do govedara, ali ovaj 
isto tako prođe kao i prvi, jer govedar i ovomu odgovori: 

»Dok carev sin ne nauči kakav znat, ne ću mu nikako dati 
svoje kćeri*« 

Kad to čuje carev sin, pođe gradom, da vidi, koji je najlakši 
Zanat* Opazi u jednom dućanu, da se pletu rogožine* Taj mu se 
Zanat učini najlakšim, pa ga uistinu za nekoliko dana i nauči* 
Cim je jednu rogožinu spleo, uzme je u ruke, pa je odnese gove¬ 
daru* Ovaj je pregleda sa svake strane, pa zapita : 

»Koliko to vrijedi ?« 

Carević mu odgovori: 

»Četiri dinara!« 

»Ej !« veli. »Dobro ! Četiri danas, četiri sutra, to je osam di¬ 
nara, a četiri još prekosutra, to je već dvanaest dinara itd. Da 
sam ja taj zanat znao, ne bih danas čuvao seoskih goveda.« 

Potom im govedar kaže, tko je on i kako je ovamo došao, 
a ovi se obraduju, što je on car, a ne govedar. S najvećim vese¬ 
ljem vjenčaju momka i djevojku i sprovedu svadbu. 

Poslije toga dadu ovomu caru lađe i vojsku, te otiđe preko 
mora, nađe svoju zemlju, te je u njoj i opet sretno vladao. 

T. K. 


Uoči sv. Nikole 


Pahuljice prvoga snijega 
Prekrasno izvode nebeski ples , 
Lagano pada jedna za drugom 
Malom Bosancu na crveni fes ... 


Upravo sada iz škole idu 
Nestašna djeca sela i grada , 
Govore glasno o svetom Niki t 
Jer mu se svako večeras nada . 


Zure se f žure dječica domu , 

Da slušaju majku i oca svog , 
Njihov posluh nagradit će vazda 
Sveti Nikola i Svevišnji Bog! 


KATICA ZELIĆ-VIŠEVIĆ 


Koza 

Naša mala Marica 
na laganoj nozi 
trči brzim korakom 
k svojoj bijeloj kozi. 

I veli joj : » Kozice , 
po tuđemu vrtu 
nemoj nikad lutati 
ni praviti štetu!« 


Ali bijela kozica 
ne razum*je Maru : 
pet časaka kasnije 
bila je u kvaiu! 


Z. Z. 


iiiiiiiiiiiiiMiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimiiiiiiiniiiiniini 

Jeste li poslaii pretplatu za „Malu Mla¬ 
dost" ? Pošaljite je odmah ! 

llllllIlllllllllillillllllllilllllllllllllllllililllllilllllllllllllllllillllllllllllillllHllil 

Brada s pčelama 

Pčele su marljive i korisne 
živinice. Daju nam slađani med. 
No jao onome, tko neoprezno 
dira u njihov dom — u nji¬ 
hovu košnicu, ili tko ih na ka¬ 
kav drugi način uznemiruje. 
Onda njihov žalac silno peče. ♦ ♦ 
A vidite, na ovoj našoj slici 
čitav se roj pčela okupio jed¬ 
nom pčelaru oko brade — tako 
da ima bradu od samih pčela. 
On s njima znade postupati i 
one ga poznaju, pa zato se 
tako prijateljski prema njemu 
vladaju. Z. Z. 




Seljak i zmija 

Dopuzala zmija seljaku u kuću i po¬ 
čela mu ovako govoriti: 

»Dosadio mi je pust i osamljen život. 
Htjela bih da radom privređujem svoju 
hranu! Znam, slava nas zmija nije su¬ 
više na dobru glasu, jer sudite, da smo 
sve mi zle i opasne ! Ali, vjeruj mi, dragi, 
— ja nisam takva! Ja nemam ništa 
zajedničkoga s mojim rodom! Što više, 
zlo mi se gadi, pa i otrovne zube bih si 
dala iščupati, kad bih samo mogla bez 
njih da živim ! U jedno rečeno, ja sam 
dobra zmija i vrlo volim tvoju dječicu.« 

»Uzmimo,« odgovori seljak, »da je to, 
što ti kažeš, čista istina, pa opet ja te 
ne mogu uzeti k sebi u službu. Kad bi 
se za mojim primjerom stali da povode 
i drugi ljudi, onda bi s jednom dobrom 
Zmijom došlo stotinu zlih zmija i svu bi 
nam dječicu usmrtile. Tako je to, golu¬ 
bice moja! Jer i najbolja zmija ne nosi 
dobra !« t v- 


Sredstvo protiv 
štucanja 

Š tucan je je veoma ne¬ 
ugodna pojava napose za 
one, koji se nalaze u dru¬ 
štvu. No ako štucanje 
duže vremena ne pre¬ 
staje, može biti i bolnih 
posljedica. Zato navodi¬ 
mo jedan uspješan lijek 
proti štucanju : kada po¬ 
čne štucanje, treba se sa 
otvorenim ustima pribli¬ 
žiti željeznoj ploči nalo- 
ženoga štednjaka ili peći 
i nekoliko puta duboko 
udisati topao zrak. To- 
plota prodre u grlo i s tim 
časom prestane štucanje. 

Drvo 

Drvce opazi, gdje mu 
ususret dolazi seljak sa 
sjekirom* 

»Prijatelju !« stane mo¬ 
liti drvce seljaka* »Molim 
te, daj posijeci ovo vi¬ 
soko drveće oko mene, 
jer ne mogu ispod njega 
da se razvijam! Nema 
ispod njega ni mome ko¬ 
rijenju mjesta, ni vjetrići 
ne mogu da me slobodno 
cjelivaju 1 Ah, kad bih 
raslo samo, uskoro bih 
postalo najljepši ures ovo¬ 
me kraju i sjenatom bih 
krošnjom činilo hlada či¬ 
tavoj dolini 1« 

Seljak se smiluje mla¬ 
dom drvcu, uze sjekiru i 
posiječe sve visoko drve¬ 
će oko njega* No drvce 
uskoro požali svoju ludu 
želju! Sunce ga pritislo 
svojom žegom; kiša i 
tuča udarali su ga nemilo¬ 
srdno, a vjetar ga najpo- 
slije obori na zemlju* 

»Ludove jedan!« reče 
mu neki kukac iz susjed¬ 
stva : »Nevolju svoju sam 
si sebi pribavio! Da si 
rastao u sjeni starijeg 
drveća, ne bi ti ni sunce, 
ni kiša, ni vjetrovi mo¬ 
gli naškoditi* Staro bi te 
drveće zaklanjalo od ne¬ 
sreće, a ako bi kad i ne¬ 
stalo drveća oko tebe, 
ti bi već bilo jako i ništa 
ti ne bi moglo da naškodi!« 

i* K* 


Rod hrastom 

Grmjelo, kišilo ili sunce palilo, pod 
njim su našli zaklon* A bilo ih je najma¬ 
nje po pet, šest čobana* Svako jutro, 
čim bi na istoku zarudilo, »družba ispod 
hrasta« — našla bi se na svom mjestu* 
Hrastovo lišće prelijevalo se u sjaju pr¬ 
vih jutarnjih zraka i Zvalo svoje znance* 
Tako je to išlo više godina* No jednoga 
jesenjeg dana družba nije bila vesela* 
Među njima nije se nalazio Pero* 
»Njemu je lijepo!« reče Mato* 

»Da ! On je u gradu* U gradu će ko¬ 
ješta lijepa naučiti!« odgovoriše drugi* 
Pero je međutim živio u gradu i na 
svakom se koraku osjećao »družbe ispod 
hrasta«* Nije ga od toga mogla odučiti 
sva gradska vreva* Trubljenje automo¬ 
bila sjećalo ga je proljeća i pravljenja 
»ornista«* Kanarinci sa velebnih prozora 
sjećali su ga pjeva ševi i njihova vesela 
li je tanja od zemlje k nebu i obratno* 
One kao da nose tegobu zemaljsku na 
blagoslov Bogu, a od Njega donose opet 
utjehu ispaćenoj zemlji* 

Na svakom koraku samo sjećanja, 
koja su rađala želju: vratiti se makar 
na pola sata u selo, pod hrast! 

Kad su drugovi već bili zaboravili 
svoga Peru, došao je on na nekoliko 
dana kući* Čim je izašao iz kola, pozdra¬ 
vio se s majkom i potrčao — pod hrast* 
Kolikog li veselja! Koliko pitanja! 
Pero je pripovijedao o gradu, ali osje¬ 
ćaj sreće,/lebdio je u duši njegovoj, što 
se nalazi s njima tu pod hrastom* 
Drugovi su slušali* No najednom ga u 
pripovijedanju prekine Franjo i upita: 

»Hoćeš li se ti sjetiti ovog mjesta i 
kada postaneš gospodin ?« 

Mjesto odgovora. Peri se orosile oči. 
O, koliko je u tim suzama bilo ljubavi 
prema rodnom kraju i domovini Hrvat¬ 
skoj ! STJEPAN PERČEVIĆ 

Veselje među životinjama 

t 

Kad je Bog poslao na zemlju opći potop, da kazni grešne 
ljude, spasio je Noja sebe i svoje u velikoj korablji* U tu je^ ko- 
rablju metnuo i od svih zemaljskih životinja po dvije, da i živo¬ 
tinje spasi od propasti* 

Kad je prestao potop i Noa izišao iz svoje korablje, izašle 
su iz nje i sve spašene životinje te krenule u svijet. Kad su šum¬ 
ske životinje odmakle malo od Noa i od domaćih životinja, £eče 
lav — kralj zvjeradi: »Hajde da se odmorimo !« 

I odmoriše se i nahraniše se* A prije nego će krenuti dalje, 
odluče majmuni da pozabave svoje drugove sa svojim vratolo¬ 
mijama* Majmuni su nagovorili udava, neka se protegne preko 
jednog potoka* Zatim su započeli svoju predstavu* 

Lav s naočarima i druge životinje lijepo su se poredale, te 
gledale njihovu igru* Krokodilovicu je bolio zub, ali je svejedno 
sjedjela i gledala* Do nje je bila medvjedica sa svojom kćerki- 
com, a otraga noj, vodeni konj, slon, žirafa, nosorog i tako da¬ 
lje* Svi su bili oduševljeni, smijali se i pljeskali majmunima* 

A majmuni su plesali, skakali, sklizali se i izvodili svakojake 
vratolomije* U sklizanju je jedan od njih ljosnuo u potok, da su 
svi prisutni prasnuli u smijeh* Ali mu je drugi majmun odmah 
priskočio u pomoć s mrežicom, da ga izvuče* 

Dugo je trajalo to veselje* No šta da vam i pričam o tome ?! 
Gledajte našu sliku, pa ćete i sami vidjeti, kako je sve bilo na 
toj zabavi* £♦ p * 

Koliko žive 
životinje ? 

Malo životinja doživi 
veću starost od čovjeka* 
Rijetke su životinje, koje 
dožive veću starost od 
ioo godina* Tako na pri¬ 
mjer slon, orao, papiga, 
gavran, sjeverna guska i 
još neke ptice* Pas živi 
poprečno 35 godina, konj 
40, kokoš 30, a guska 57 
godina* Kukci žive naj¬ 
manje od svih životinja* 
Neki živu samo nekoliko 
sati* Obična muha živi 
oko 34 dana* Od kukaca 
najviše poživi neka vrst 
mravi, koji dočekaju i 
13 godina života* 

Božična priča 

Čika Urednik piše lije¬ 
pu božičnu priču, koja 
će poput »Genoveve« raz¬ 
veseliti svakoga* Tu novu 
božičnu priču može do¬ 
biti svaki dječak ili dje¬ 
vojčica, ako u poštanskim 
markama pošalju 2 di¬ 
nara na ovu adresu: 
Čika Urednik »Male Mla¬ 
dosti«, Zagreb, Trg Kra¬ 
lja Tomislava 21* — Naj¬ 
bolje je, da u svakom raz¬ 
redu netko sakupi marke 
i pošalje ih sve za 
jedno u jednoj kuverti* 
Knjižica će biti otprem¬ 
ljena tako, da je svi do¬ 
biju za Božić kao dar 
Čike Urednika* 


Pasja sloga 

Ispod kuhinjskog prodora sunčahu se 
psi, Hektor i Garov* Siti i besposleni 
udariše u razgovore o svemu i svačemu* 
O pasjoj službi, o svome dobru i zlu, 
pa naposljetku povedoše razgovor i o 
slozi* 

»Nema ništa ljepšega,« govorio je Hek¬ 
tor, »nego li živjeti u slozi sa svojim dru¬ 
gom i iskrena srca ga voljeti! Među¬ 
sobno se pomagati, zajedno spavati, 
ako je potrebno za prijatelja i žrtvovati 
Život, pa uvijek voditi računa o tome, 
kako i čime ćeš svoga druga razveseliti* 
Kad bismo nas dvojica sklopili takvo 
prijateljstvo, vjeruj mi, život bi nam 
prolazio kao san !« 

»Pravo govoriš !« prihvati Garov* »Meni 
je samotan život ionako već odavna 
dosadio! Boli me, što eto obojica ži¬ 
vimo na jednome dvorištu, a nema da¬ 
na, kad se ne zavadimo ! A čemu to ? 
Gladni nismo, hvala Bogu, što više i 
dvorište nam nije tijesno, pa i prava 
je sramota, da među nama psima, upra¬ 
vo tako kao i među ljudima, ne može 
biti sloge ! Gle, i davne knjige tako o 
nama pišu !« 

»Hajde, brate, da knjige utjeramo u 
laž ! Pruži šapu, evo i moje, pa da se 
zauvijek izmirimo i udarimo slogu!« 

»Dobro !« 

»Neka nas minu svaka međusobna 
Zavist i zloba 1« 

Obadva su psa bili razdragani te se 
bratski počeše grliti i cjelivati* 

Uto po nesreći baci kuhar kroz prozor 
kost na dvorište — i psi zaboraviše 
svoje prijateljstvo* Baciše se obojica 
na kost i tu se razvi među njima tolika 
kavga i toliko klanje, da se obojica ljuto 
iskrvariše* A sve radi jedne kosti! 

1* KRILOV 

Sloboda 

Neki je siromašan čo¬ 
vjek ulovio češljugara, te 
ga metne u kavez, gdje 
ga je hranio raznim zr- 
njem i vodom studeni- 
com. Kad je sutradan 
davao svojemu ptiću hra¬ 
ne i pila, nađe u krletci 
zlatno jaje* Ovo jaje od¬ 
nese u grad, te ga proda 
za skupe novce* Drugoga 
jutra nađe opet jedno 
zlatno jaje, pa to tako 
trajaše tri mjeseca* Nakon 
toga postane vrlo bogat* 
Jednoga jutra progo¬ 
vori mu češljugar : 

»Čovječe, ja sam te 
učinio bogatim, pusti me 
stoga na slobodu, pa mi 
obećaj, da više nikada ne 
ćeš hvatati ptica, jer ćeš 
inače opet osiromašiti*« 
Čovjek drage volje us¬ 
liša molbu dobroga ptića, 
pa ga pusti. Nikada više 
nije hvatao nijedne pti¬ 
ce* Stoga i postane još 
bogatiji, još sretniji i za¬ 
dovoljniji* 

Kad ptica toliko cijeni 
svoju slobodu, koliko je 
više moramo cijeniti mi 
ljudi! Z* P* 



Pazite! 

Oni, koji su što dužni 
za »Malu Mladost«, ne¬ 
ka odmah pošalju novac, 
jer ćemo im inače obusta¬ 
viti odašiljanje »Male 
Mladosti«* Nitko ne smije 
biti dužan pretplatu! 



Brod pustinje 

»Brod pustinje« ? Što je to ? To je — 
deva* Devu zovu »brod pustinje«, jer 
što je brod za morski saobraćaj, to je 
deva za saobraćaj preko pustinje* 

Deva može imati na leđima jednu 
ili dvije grbe, a nalazimo je u Africi 
i u Aziji* Njezine grbe služe za nošenje 
tereta i za jahanje* Glava joj je malena, 
a vrat dugačakAPokrita je otpornom 
dlakavom kožoki,' žutkaste je ili siv- 
kasto-crvenkaste boje* Kod Arapa je 
deva domaća životinja, a nalazimo je 
kod njih od najstarijih vremena* Može 
pješačiti dnevno po 10 sati sa 400 do 
600 kilograma tereta* Tri dana može 
biti bez hrane, a žeđu podnosi i do de¬ 
set dana* Za putnike na njoj znadu po¬ 
dignuti mali šator, da budu zaštićeni od 
južnog sunca* (To se vidi na slici)* Z* 

(Nastavak 2.) 


Prija o Kraljici lutaka 


U GOSTIMA 

Pogosti prijatelj svoga prija¬ 
telja crnom kavom. Ovaj popije, 
a prijatelj mu reče: »Da si 
prije nešto vidio, što sada vi¬ 
diš, ne bi je pio.« — »Zašto ne ? 
Što bih vidio ?« — »Vidio bi 
pravno dno.« 

PIJANAC RAZMIŠLJA 
Pijanac leži kraj puta i vidi 
željeznicu, kako juri, i k:>nja, 
kako trči, pa reče sam sebi: 
»Konj pije vodu i trči, lokomo¬ 
tiva isto tako, a ja pijem vino, 
pa ne mogu s mjesta.« 

U GOSTIONICI 
»Kakav je to način, konobaru ? 
Ovo pile je samo kost i koža.« 

— »Dobro. Drugi put ću vam 
ga donijeti sa perjem.« 

JOŠ GORE. 

Dva prijatelja razgovaraju: 
»Ova godina će sigurno biti 
nesretna, jer je počela petkom..« 

— »Dobro je tako,« reče drugi. 
»Još gore bi bilo, da je počela 

— trinaestim.. ♦« 

NE ĆE GA BUNITI. 
Antun moli tatu, da mu kupi 
bubanj. »Ne mogu, jer bi me 
smetao u poslu«, odvrati tata. 

— »Ne toj se, dragi tata, ja ću 
bubnjati samo onda, kad ti 
budeš spavao.« 

UZGOJ 

Majstor: »Žuri! Ako se za 
čas ne povratiš, dobit ćeš do¬ 
brih batina. Moja je dužnost, 
da te odgojim za dobrog pomoć¬ 
nika.« — Šegrt: »Ali, gospo¬ 
dine majstore, uzgoj ne počinje 
odostraga.«* 



- *J//: . 


A i vlak se žuri i drma i tre- 
Željan da putnike što dalje 
ponese... Juri preko polja i 
pustoga kraja poput nekog stra¬ 
šnog »ognjenoga zmaja«. 


U njemu je Grof i Grofica mlada. Gledaju kroz prozor, kako 
magla pada i mjesec se šeta između oblaka... A nad njima 
gore u kutiji spava — Kraljica lutaka !... Vlak se drma, trese 
— i eto parade : iz vagona lutka na zemljicu pade ! Vitez k njoj 
već hita, pa je ljupko pita: »Jesi li mi zdrava, moja lutko mala ?« 

Ribe padaju 
iz oblaka 

Doista se dogodilo, da 
kadgod i ribe padaju kao 
kiša iz oblaka* To nije 
nikakvo čudo* Dokazano 
je, da je tokom godine 
1600* bilo 71 riblja kiša, 
a od toga ih otpada na 
Evropu 27* Prva bilješka 
o kiši riba potječe iz 
godine 1555., a napisao 
ju je nadbiskup iz Upsale 
u Švedskoj* U toj bilješ¬ 
ci piše, da nisu iz oblaka 
padale samo ribe, nego i 
žabe, miševi, crvi i ka¬ 
menje* Zadnja riblja kiša 
padala je 18* svibnja g* 
1928* u North Carolina 
(Sjeverna Amerika) u bli¬ 
zini Atlantskog oceana* 
Iza grdne kiše našli su po 
mlakama mnogo riba, od 
kojih su neke još uvijek 
bile žive* Riblju kišu 
prouzroče silni vihori, 
koji dižu s mora ribu, pa 
je sa kišom puštaju na 
kopno* 



MUDRAC IVO* Ivo je 
volio igrati ulogu mudra¬ 
ca* Jednom poslije sata 
skupio je oko sebe gotovo 
cijeli razred pa postavljao 
drugovima pitanja: »Za¬ 
što pseto pozdravlja lju¬ 
de mahanjem repa ?& Dje¬ 
ca misle, ali ne mogu da 
nađu dobar odgovor* Na 
to će Ivo pobjedonosno : 
»Zato, što pseto nema še¬ 
šira !« 


Poklon sv. Nikole 

Zvjezdice su posule modro nebo* Radi 
te lijepe modrine i one su izgledale 
veće i sjajnije* Hladni večernji zrak 
štipao je prolaznike za nos i uši* Stu¬ 
den se prosula po kućama i sobama, 
te je tako privukla ukućane, da se okupe 
oko tople peći* To je bila noć naročitog 
raspoloženja, puna bajka i priča* A 
dječica su pažljivo prisluškivala svaki 
šuštanj i štropot, jer im se činilo, d^a 
bi to mogao biti dolazak jednog odlič¬ 
nog gosta* Oči su im sjale od znatiže¬ 
lje, te je izgledalo, da svi ti mališani 
i nemaju ništa drugo, ^nego samo velike 
oči i vrlo osjetljive uši* 

Sat za satom je prolazio, vrijeme iz¬ 
micalo, budnost popustila, zijevanje se 
pojavilo, a blagi san nosio je jedno dije¬ 
te za drugim u carstvo priča* Ono^ naj¬ 
manje odnijela je majka u naručju i 
položila u krevetić, a ostale je budila 
i onako pospane raspremala i polagala 
na počinak* Svi su stavljali majci skoro 
isto pitanje : »Mama, je li dolazio sv* 
Nikola ?« A kad su dobili odgovor, da 
još nije, nastavili su spavanje u očeki¬ 
vanju i nadi* 

Jutrom rano baš u zoru prvi se pro¬ 
budio Duško* Brzo je pogledom obi¬ 
šao čitavu sobu* Vidio je, da je sv* Ni¬ 
kola ostavio svakoj njegovoj sestrici 
lijep dar* Lagano je ustao i od svake 
uzeo nešto i metnuo povrh svoje glave* 

Kad je danje svijetlo ulazilo polako 
u sobu i otvaralo očice odmorne i ispa¬ 
vane djece, nastao je žagor i veselje* 
Duško čisto obmanut od radosti, zgrabi, 
što je imao, i poče skakutati po sobi i 
vikati: »Meni je sv* Nikola donio naj¬ 
više !« U nekoj usplahirenosti počeo je 
otvarati jedan paketić za drugim* A 
kad tamo ? * * * Veliko razočaranje 
U jednom omotu bila je lijepa kapica. 

koja Dušku nije mogla na glavu, nego 
je vrlo dobro pristajala njegovoj mla¬ 
đoj sestri Ljerki* Oprezno otvori dru¬ 
gi* * * Nova zbrka* * * Izletješe posve nove 
cipelice* Ne mogu mu ni na vrh prsta, 
a male nožice još mlađe sestre Katice 
glatko ulaze unutra, kao da su odmjere¬ 
ne baš po njezinoj nozi. 

Duško ostade zabezeknut*** Žarka 
struja prohuji cijelim njegovim tijelom* 
Oči se nališe suzama, a obrazi rumeni¬ 
lom* Stidio se većma, jer su mlađe se¬ 
strice lako riješile ovu čudnu zagonet¬ 
ku* I dok su se one od srca radovale 
lijepim darovima, Duško se iz dna duše 
kajao za učinjeni prestupak* Tu je prvi 
put izbila na površinu njegova sebič¬ 
nost, koju posjeduju mnoga djeca* On 
je se kasnije otresao, ali je njome za¬ 
pečatio jedan blagdan, dragi dan sve 
dobre dječice, dan sijedoga starca sv* 
Nikole* katica zelić-višević 


Ljudsko crijevo 

Utvrđeno je, da je crije¬ 
vo u živa čovjeka dugač¬ 
ko 2 do 2.9 metra* Do¬ 
sada se držalo, da je 
crijevo dugačko 4*6 do 
6*7 metara, jer je mjere¬ 
no na mrtvu čovjeku* 
Razlika u dužini crijeva 
Živa i mrtva čovjeka tu¬ 
mači se time, da je crijevo 
radi svoje uloge stisnuto 
i napeto prstenastim mi- 
šičjem, a nastupom smrti 
ta napetost popusti i cri¬ 
jevo se rastegne* Da je 
tomu tako, dokazali su 
pokusi, koji su izvršeni 
na psu, koji je imao ne¬ 
posredno iza smrti 1*5 m 
dugačko crijevo, poslije 
10 minuta 1*85 m, a po¬ 
slije 15 sati 3*82 m* 


Pas 

(labirint) 

Jao, djeco, zalutao 
je pas čike Urednika! 
Trčkarao je lijevo i 
desno i zapleo se si¬ 
romašak u pravi — 
labirint* I sjeo je jad¬ 
nik, jer ne zna, kako 
će izaći van ; pa čeka 
i čeka, da ga tkogod 
spasi*** Dajte, dje¬ 
co, pokažite mu vi, 
kojim putem može iza¬ 
ći iz tog zamršenog 
labirinta, pa ga do¬ 
vedite k sijedom čiki 
Uredniku* 


















































































,,Dugi!Martin“ ijjoš 12 drugih 
knjiga*za djecu možete naručiti 
kod „Knjižnice Dobre Djece“ 
(Zagreb, Trg Kr. Tomislava 21) 
fcj Svaka knjiga stoji 10 Din 



RAZNO 

POGODIO. Učitelj: 
»Tko zna , zašto se misli, 
da je nekada pustinja 
Sahara bilo more ?« — 
Josip : »Ja, gospodine uči¬ 
telju 1 « — Učitelj : »Za¬ 
što, Josipe ?« — Josip : 
»Jer Crnci i sada nose 
gaćice za kupanje !« 

UZALUD. »Slušaj, Ivi¬ 
ce«, veli majka, »umij se 
dobro, da budeš čist, jer 
ako bude poslije podne 
lijepo vrijeme, otići ćemo 
na šetnju.« — »Hvala 
lijepa«, veli neodgojeni 
Ivica, a ako bude ružno 
vrijeme i ne izađemo na 
šetnju, onda sam se uza- 
v lud umivao !« 


Seljak i Hsica 

»Reci mi, kumice, otkuda u tebe to¬ 
lika strast za kokošima ?« upitao je se¬ 
ljak lisicu sretnuvši je na putu. »Čuj 
me, na samu smo, pravo ću ti reći: 
od tvojega posla slaba ti korist. Ne ću 
ni da govorim o tome, kako je to sramota 
i grijeh, i kako te zbog toga ganja čitav 
svijet. Ali kako u krađi nisi nijednoga 
časa sigurna, ne ćeš li jednoga dana 
svoj zanat platiti vlastitim krznom! ? 
Jesu li toga vrijedne kokoši ?« 

Tako je govorio seljak, a lisica mu 
odgovori: 

»Ah, nikome nije takav život ugodan ! 
I ja sam ga do grla sita, pa mi hrana više 
i ne prija ! Kad bi ti samo znao, koliko 
poštenja ima u mojoj duši! Ali napo¬ 
sljetku, što da radim ? Djecu moram 
hraniti, a valja ih pored toga i učiti, 
da jedino od krađe mogu živjeti!« 

»Dobro, kumice,« reče seljak, »hajde, 
ja ću te tvoga teškoga i gadnog zanata 
osloboditi. Hajde ti sa mnom! Čuvat 
ćeš mi kokošinjac ispred lisica, jer luka¬ 
vosti njihove ti ponajbolje poznaješ! 
Za vjernu tvoju službu nagradit ću te 
udobnim životom! Živjet ćeš kao bu¬ 
breg u loju !« 

Učini dakle oboje pogodbu, i lisica 
stupi k seljaku u službu kao čuvar. 
Lijep je i udoban život imala lisica u 
bogata seljaka. Udebljala se, glad je nije 
mučio, ali se ipak poštenu životu nije 
priučila. 

Jedne je noći kumica lija poklala sve 
kokoši u kokošinjcu! l krilov 

iiiiiiiiiiiiiiiiiiiiiiiiiiiHiiiiiiiiiiiiiiiniiiiiiiiiniiiiiiiiiiiiiiHiiiiHimiiniimiiniiiuiiiniiHUiinmi 

Pošalji na adresu cike urednika dva di¬ 
nara — i dobit ćeš od njega prekrasnu 
božičnu priču na dar! 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiitiiiiiiiiiiiiiiiiiiiiii 

Tigar 

Hajde da napravimo tigra ! To je krvoločna i opasna zvijer, 
ali nas valjda ovakav ne će pojesti... Kako ćemo ga napraviti ? 
Evo ovako : po našoj gornjoj slici narišemo glavu i trup tigra 
na čvrstom kartonu ili na tankoj daščici, pa to oprezno odrežemo. 
Isto se tako i noge narišu i odrežu. Zatim se na trupu, a isto tako 
i na nogama (prema našoj slici) probuše rupice, kroz koje ćemo 
provući konac, da se noge mogu pričvrstiti uz trup. Rep se pravi 
zajedno s trupom. No kako se on lako otkine, možemo ga napra¬ 
viti i iz kakvog drugog materijala. Trup obojamo žutom bojom, 
a preko nje napravimo više crnih crta, kako se to nalazi na na¬ 
šoj slici. I tako je gotov tigar — ta strašna zvijer. 

Tko hoće da mu tigar bude veći, mora da ga pokuša nasli¬ 
kati i nešto većeg — prema ovoj našoj slici. Dakle, na posao, 
dragi prijatelji, i dobra vam zabava. T. l. 


Na prvome snijega 


Iznad kuće malog Miška 
izdiže se brijeg, 
na njemu je jutros rano 
osvanuo prvi snijeg . 

Sprema Miško saonice : 
sanjkat će se s brijega . 

»/ mi ćemo, Miško , s tobom 
dečki mole njega . 

Al on hoće prvu sreću 
uživati sam — bar čas, 
pa zakrene desno ... lijevo, 
i naleti na hrast !... Prasi 


Saonice — komadi su, 
a Miško je eno bos, 
o deblo je starog hrasta 
razlupao momak — nos ... 

Ni zaplako Miško nije, 
u nesvijest je pao . 

Dobro je, što drugovima 
na saone nije dao I 

Dokle su ga kući vukli, 

Miško im se javi: 

»Gle, što radost bez pameti 
m.ože da napravi /« 

STJEPAN PERČEVIĆ 

Hrvatski ban Domagoj 

Jedan od najznačajnijih hrvatskih banova pred iooo i više 
godina bio je ban Domagoj* Vladao je od g. 864* do g. 876* U 
svojoj državi nije htio da bude ni o kome zavisan, nego je htio 
da Hrvati imaju potpunu slobodu te budu svoji na svojemu. 
To zapisuje i naš pjesnik dr Fran Binički u jednoj pjesmi (koju 
niže donosimo), gdje Domagoj nastoji, da se odupre uplivu bi¬ 
zantinskoga cara u svojoj zemlji. Mlečani su Domagoja nazvali 
najopačijim hrvatskim banom, jer je i njima i mnogim drugima 
Zadao velika jada braneći svoju domovinu. 

Čime primiš svetu knjigu moju, 

U Carigrad mahom se požuri 
I, da ćeš mi vjeran bit, prisegni, 
Svomu caru, svomu gospodaru. 

Ne htjedneš li, zadajem ti vjeru, 
Poslati ću svoju silu velju 
Sa Zdeslavom, mojim zetom dragim, 
Sjest ću njega na prijestolje bansko, 
Koje ocu himbom mu preote 
Trpimire, silni namet niče ...« 

Knjigu štije pop Teodosije, 

Knjigu sluša Domagoju bane, 

Od gnjeva mu hrabro srce vari, 

Iz očiju polijeću mu strijele. 

» Ha-ha, care, silni gospodaru ,« 
Krikne bane, — »Z juta grčka gujo, 
Davno znadem tvoju volju »svetu , 
Davno znadem tvojih želja metu ... 
Trpimira zoveš nametnikom, 
Trpimira, pobratima moga, 

Trpimira, onu dušu zlatnu!... 
Sreća Bož^a, moja braćo draga, 
Sabrala nas na veselje pir no, 
Obrnimo u sabor ga bučni! 

Čuste knjigu, pohot čuste carsku ♦ .« 

»» Gospodine, Domagoju bane,«« 
Probijelio cetinski župane, 

»»Poslušaj me i ne zamjeri mi, 
Najmlađemu županu med svimi. 
Bolje imat dobra prijatelja 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiitiiiiiiiiiiiiiiiiiiiiiiiiiiiiiiiiiiiiiiiiiiininiiiiiimiiiiiiiiiiiiiiiiiiniiiiimiiiiiiiiHiiiiiiniiiiiiiinnii 

Pošaljite što prije zaostalu pretplatu za „MALU MLADOST". 
Čika Urednik ne voli dužnike ! 



Ban Domagoj 


Domagoju sitna knjiga svanu. 
Knjigu štije pop Teodosije : 

» Domagoju, vojvodo Hrvata! 

Znaš, da sva ta banovina tvoja 
I sva zemlja, kud tvoj narod živi, 
Bješe zemlja silnih grčkih cara. 

Car Heraklij dobri ju darova 
Vam Hrvatom bez kuće, bez krova. 
A vi gordi sad se osiliste, 

Na dobročin naš zaboraviste. 

Čuj mi volju, Domagoju silni : 

Od sveg zlata i kamenja dragog. 
Mi smo narod ko otočić mali, 

Što ga odsvud bijesni biju vali. 
Nestat će nas u tuđinskom moru. 
Vlast priznajmo silnog grčkog cara, 
A on će nas branit od udara...« 

Ali banu s jara oko planu : 
»Gospodine, Čudomil- župane, 

Evo tebi zlatnog žezla banskog, 

Ti ga nosi, tuđu milost prosi! 

Al ne, drugo žezlo salij sebi, 

Jer ti ovo pristojalo ne bi : 

Slobodni su nosili ga bani, 
Slobodnomu gospodili rodu. 

Ja ne blatim sjajne si prošasti 
Za sve blago, za sve svjetske časti! 
Bolje, da nas nestane sa svijeta, 
Neg* da gnjete tuđica nas kleta ! 
Braćo moja desne ruke moje, 
Hoćete li priznat grčkog cara 
Domovini, sebi za gospara Č 
Hoćete li birat drugog bana č« 


Gromka buka grmnu sa svih strana: 
»Bolje, da nas nestane sa svijeta, 
Neg tuđica da gospodi kleta. 

Živi, bane, živi, gospodine, 

Koj* dom diže do ove visine !« 

Tad Domagoj sitnu knjigu piše : 

»Ban Domagoj i njeg'vi župani 
Pozdrav šalju grčkomu Vasilju! 
Istina je, care gospodine, 

Hrvatska je nekad grčka bila, 
Hrvatom ju dade Heraklije, 

Al Oborca da sataru prije. 

Ako li ti gladno srce žudi 
Za hrvatskom otadžbinom našom, 
Divnom djevom, divno iskićenom, 
Dođi, care, pir ćemo ti spremit, 
Carske ćemo pripraviti dare, 
Posjeklice, strijele ubojnice.. .« 
Potpisuje Domagoju bane, 

Potpisuje pop Teodosije, 

A župani znake postaviše , 

Jer im ruka samo mačem piše. 

DR FRAN BINIČKI 


Dječak 

Dječak bježi glavom bez obzira. Tko ga to progoni? Spoji sve 
točkice redom .od 1 do 38 pa ćeš doznati! 

Crvenkapica 

(skrivačica) 

Tko to šumom ide 
bez puške i štapa i 
U ruci košara, 
a na glavi kapa! 

Kakvo li je čudo 
ova djevojčica i 
Pa vi je svi znate : 

»Crvena kapica «/ 

E pa dobro, djeco, 
ali gdje je vuk i 
Ne znam, al njegova 
glasa čujem zvuk... 
Tražite ga, djeco, 
a ja ću se skrit, 
jer kod vuka ja vam 
baš ne želim bit! T* L* 

Lav i komarac 

Neki lav prezrevši sićušna komarca, prijezirom ga svojim 
ljuto uvrijedi. Sitan komarac odluči, da se osveti lavu i navijesti 
mu rat. Bio je sam bojovnik i trubač, pa je zujeći izazivao lava 

na dvoboj. ...... 

Lav udari u smijeh, ali našemu komarcu nikako nije bilo do 
smijeha ! Čas je stao da trubi lavu u oči, cas u usi, a čas bi 
mu se opet upio u kožu i sisao mu krv* Lav se trzao, udarao 
repom, ali je hitri komarac izbjegavao udarcima i najposlije 
sio lavu na vrh čela i tu mu stao sisati krv* Lav je mahao 
glavom na sve strane i potresao grivom, no^sve uzalud* Sta 
više, komarac je stao ujedati lav^,xas u nos, čas u uho* Bijesan 
lav prestao je udarati repom, ali ^od ljutine počeo je škrgutati 
zubima i grepsti pandžama o zemlju* S užasna njegova riKanja 
sva se šuma tresla, a zvjerad puna straha razbježala se koje- 
kud* A tko im utjera toliki strahs u kosti ? Tko drugi, nego 
komarac I 

Najposlije lav bijesan i obnemogao zamoli u komarca mir* A 
komarac presit lavlje krvi i sažaljevajući lava reče mu : 

»Gle junaka ! Posta odjedared blag i krotak 1 « ^ 

To reče i odleti trubeći svoju pobjedu cijelom šumom* 

i* KRILOV 

MALA MLADOST" Izlazi mjesečno jedamput za vrijeme školske godine. Pretplata 10 
D na godinu. — Izdavač I vlasnik: Konzorcij Kuće Dobre Štampe “ ^Tren 

Veliki natječaj 

„Male Mladosti" 

Današnjim brojem završavamo veliki naš natječaj. U prva tri broja 
Male Mladosti« iznijeli smo ukupno 18 zagonetaka. Tko riješi bar 5 iz¬ 
među tih zagonetaka i pošalje bar 2 adrese, na koje se može poslati »Mala 
Mladost na ogled, ulazi u naš veliki natječaj. Između odgonetača žrije- 
bom će biti izabrano 100 pretplatnika, kojima će biti podijeljene nagrade. 
Rješenja treba poslati najkasnije do 10. prosinca o. g. Imena nagrađenih 
bit će objavljena u slijedećem broju Male Mladosti«, a nagrade će biti po¬ 
dijeljene pred Božić. 

Sto lijepih nagrada : Nogometna lopta, mali šah, 10 lijepih slika, 10 
tuceta olovaka, 1 naliv pero, 1 uvezano Sveto Pismo, 5 uvezanih romana, 
5 uvezanih dječjih knjiga, 5 raznih društvenih igara, 10 komada čokolade, 
20 zabavnih knjiga, 10 lijepih igračaka, 10 jeronimskih članskih izdanja, 
3 bilježnice za pisanje, 2 bloka za risanje, 3 slikovnice, 1 tintarnica i 2 kutije 
bonbona. 

Svi sudjelujte u velikom našem natječaju ! Pošaljite rješenja i ogledne 
adrese ! 

NAGRADNE ZAGONETKE 

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIN 


11. Popunite! 

Potkrovlje 
Naš crtač (Ivo) 
Domaća životinja 

Dan u tjednu 
Kovina, (grad kod 
Sušaka) 

Skupina živina 

Ima ga na cesti 
Raste na livadi 
Bure 

Grčka prijestolnica 
Stari zlatni novac 

I—II Vođa hrvatskoga naroda. 

12. Tri posjetnice 



Odakle je ? 


DR. 

I Omi Lft-V gfeAG- 


Odakle je ? 


TONI RI ČAŠO 
Zanimanje ? 






































13. Nova četvorina 


18. Zadnja zagonetka 


A 




Nalazi se na glavi 






Zadnje počivalište 


<r 




Naša rijeka 






Mjera za papir 

1 


Vodoravno i okomito isto! 

14. Skrivačice 

i.) Idu na vašar. 

3 .) Gle prije Dora k meni dođe. 
3.) Mi bi strica lako prevarili. 

15. Logogrif 

Na svakome stablu ja sam, 
ako nikog to ne smeta; 

Bez prvog slova bit ću 
posljedica od taneta ! 





16. Nove stepenice 


1. Tvrđava. 3. Velika zmija, 3. Izlazi 
iz vulkana, 4 Mužar (u kuhinji). 


Rođak 
Bitka 
Konj 
Suglasnik 

17. Ispnnjalka 

I P m ii/ Dio godine 

* V w Muško ime 

* * % Pustinjska ptica 
r rt Nije prezime 

* * * Žensko ime 

II, * * * Povrće 

I*—II. jedan od velikih proroka. 


1 
s 

1 Hej! 

| Prijatelji! 

= 

Jeste li poslali pretplatu 
za „Malu Mladost"? Ako 
niste, pošaljite je odmah, 
da se ne srdi na Vas sijedi 
| Čika Urednik! 

lTlllllllllillll|||||||||||||||||f|||||||||||!|;|||||||||||||||||||||||j||||||||||||j||| 




Taksa plaćena u gotovu 



HALA 


MLADOST 


GOD. X 


BROJ 4, 





























Pismo 

čike 

Urednika 


Dragi moji prijatelji ! Eto nam se primiče 
najradosniji dan u godini ; dan, u kojemu 
slavimo sveto Porođenje Maloga Isusa. Ja 
znam, da se svi vi radujete tom velikom 
blagdanu i da očekujete razne darove. Ako 
ste bili dobri, sigurno ćete dobiti mnogo 
darova, a eto sam i ja poslao mnogima 
svoju priču „Sretan Božić”. No najveći 
i najljepši božični dar bit će obilje milosti, 
koje novorođeni Spasitelj dijeli dobroj djeci. 
Zato Mu se svi molite za vrijeme božičnih 
blagdana, da vam dade zdravlje i da vas 
vodi pravim putem kroz život. Molite se i 
za svoje roditelje, koji se u teškim današnjim 
prilikama mnogo muče i pate, da vama bude 
dobro. Molite se i za svoje učitelje, koji se 
brinu za vaš odgoj, a isto tako i za svoje 
rođake i prijatelje. A u svojim molitvama 
ne zaboravite ni sijedog čiku Urednika, 
koji će se za sve vas moliti, jer vas sve skupa 
mnogo voli i jer vam želi sve najbolje i naj¬ 
ljepše. 

Veseo sam, da su me se prigodom 'božič¬ 
nih blagdana sjetili mnogi moji prijatelji 
i čitatelji „Male Mladosti”. Svima najljepše 
zahvaljujem na čestitkama i lijepim želja¬ 
ma. No vrlo mi je žao, da ne ću dospjeti 
odgovoriti svakome od njih. 

Moji mladi prijatelji poslali su mi velik 
broj novih pretplatnika „Male Mladosti" 
kao i mnoge adrese, na koje ću poslati „Malu 
Mladost” na ogled. Te ću svoje prijatelje 
objaviti u drugim brojevima „Male Mladosti”. 
Ovdje ću iznijeti danas one, koji su poslali 
svoje priloge za fond „Male Mladosti". 
Po 10 dinara poslali su : Alois Nemirnih 
Radtnila Rajčcvić, Ivan Sklla , Paulica Ce- 
linić-Košćec i Dan Peiar Mifielić ; po 2 dinara : 
Danica Laboš , Barica Starešinić , Vesna Ro¬ 
goz, Obrađ Račić , Jelen ka Kafić , Palma Man - 


đakov ić , Željko Vugri- 
nec i Ivo Feller ; po 
3 dinara : Neda Gržin i 
Desanka Katunarić ; po 
5 dinara : Vjera Erceg. 
Dr Franjo Frohlich , 
Ana Cervelin , Stjepan 
Šarčević i Biserka Bego. 
— Svima najljepša hva¬ 
la i od Bogc plata ! 

Ostale, koji su po¬ 
slali objavit ću u dru¬ 
gom broju ,,Male Mla¬ 
dosti”. 

Stiglo mi je za ovaj 
broj dosta suradnje, od 
koje nešto donosim. No 
vrlo mi je žao, da je 
■stiglo lijepe božične su¬ 
radnje, izakako je ovaj 
broj „Male Mladosti” 
već bio složen. Na taj 
način ta je lijepa su¬ 
radnja mojih prijatelja 
morala izostati. No sve¬ 
jedno se nadam od njih 
pomoći i suradnji i u 
buduće. 

Svima suradnicima, 
prijateljima, povjereni¬ 
cima, čitateljima, širite- 
ljima i pomagačima 
„Male Mladosti” želi 
sretan i radostan Bo¬ 
žić — sijedi 

Čika Urednik 






br. 4. MALA 

MLADOST 

„um,i,i,i u m 

Betlehemski čoban 

Ono je bio jedan dobar čovjek. I on je pošao u taninu, stu¬ 
denu noć. Išao je od kuće do kuće. I pokucao je alkom na svaka 
kućna vrata. I ovako je ljudima govorio dobri čovjek : 

»Ljudi Božji, pomozite mi! Rodila mi je žena noćas sina, 
pa nemam da im malo naložim vatre, i da ugrijem i nju i sin¬ 
čića u toj studenoj noći.« 

Ali je bilo oko ponoći. Bila je gluha noć. Ljudi tvrdo po- 
zaspali. I nitko se nije odazivao dobrome čovjeku. 

I čovjek je išao sve dalje i dalje. Napokon je u daljini, tamo 
u polju, ugledao vatru. I bržebolje pohitio je prema toj vatri. 

Sav zadihan stigao je do vatre. Oko vatre polegle ovce i 
spavale. Star čoban, sa dugačkom bijelom bradom, sjedio je uz 



20. XII. 1939. 

vatru i čuvao ovce* Pokraj njega ispružila se tri velika psa i 
spavala* 

Ali su se sva tri ta velika psa probudila i skočila su, kad je 
dotrčao dobri čovjek iz daljine* Sva tri psa razvalila svoje čelju¬ 
sti, da lajući navale na čovjeka tuđina* Ali se ništa ne čuje nji¬ 
hovo lajanje* Čovjek je vidio, kako se psima bijele u čeljustima 
oštri zubi, i kako se naprežu psi, da navale na njega* Ali nijesu 
mogh s mjesta* I baš im se nikako ne čuje lajanje* 

Čovjek se preko ovaca primače starome čobanu uz vatru* 
A čoban mrk i ljut, uhvati za svoju štapinu, i zamahne njom, 
i baci je na čovjeka tuđina* Ali mu se štapina zaustavila u zraku* 
Nije mogla da pane na čovjeka tuđina* 

I čovjek je tuđin onda progovorio smrknutom čobanu : 
»Prijatelju, pomozi mi! Daj mi malo vatre ! Žena mi je baš 
\ malo prije rodila sina, tamo u onoj štalici, pa moram da nalo¬ 

žim malo vatre, da ugrijem i nju i sinčića u toj studenoj noći*« 
I stari čoban, kad to sve na svoje oči vidio ; kad vidio, da 
mu psi ostali nijemi, i nijesu se mogli maknuti s mjesta; kad 
vidio, kako mu se štap zaustavio u zraku i kako mu probuđene 
ovce ostale posve mirne; kad to sve stari Betlehemski čoban 
vidio, onda je, makar i preko volje, progovorio čovjeku tuđinu : 
»Padobro, dobar čovječe ! Uzmi vatre koliko ti treba!« 

Ali nije bilo u vatri nikakve glavnje* Bila je sve sama žera¬ 
vica* I nije bilo nikakve posude, u koju bi se mogla staviti že¬ 
ravica* Pa je dobri čovjek uzeo žeravicu u gole ruke, i stavio 
ju u svoju haljinu, kao kakve jabuke* I gole mu se ruke nijesu 
opekle, i haljina mu se nije upalila* 

Kad i to vidio stari i mrki čovjek, čudom se začudio* I sav 
je začuđen pitao sam sebe : 

»Sta li je to, Bože, noćas ? Psi ne laju i ne mogu se maknuti 
s mjesta* I ovce mi se ništa ne plaše* I štap mi se zaustavi u zra¬ 
ku* I ta žeravica ne žeže i ne pali toga čudnovatog čovjeka*« 

I stari je čoban onda dozvao čovjeka tuđina natrag* I upi-? 
tao ga je : 

»Odakle si ti, čovječe Božji ? I kako to sve ? Kako to, da 
te se ne plaše moje ovce, preko kojih koračaš ? I ljuti moji psi 
ne mogu ti ništa ! I žeravica ta ne žeže ti golih ruku, i ne pali 
ti haljine ! Pa i štap teški moj ne će na te !« 

Dobri mu se čovjek samo milo nasmiješio, i otišao je brže- 
bolje u polje, u onu tamo razdrtu štalicu* 

Stari čoban, znatiželjan, pošao je za njim* Pošao je sve do 
one razdrte štalice, u koju je bio unišao čovjek tuđin* U razdrtoj 
goloj štalici našao je stari čoban mladu ženu* Mladu kao kap* 
I lijepu kao cvijet* A u jaslama je na slami ležalo dijete* Ljepše 
je i milije to dijete od svakog Anđela Božjeg* 

I stari je čoban postao mek, mekši od ugrijanog voska, kad 
je ugledao tu djevičansku žensku glavu i to Božansko njezino 
Djetešce* Pa je skinuo sa sebe svoj novi bijeli gunjac, i prostro 
ga pod malog anđelka* 

I u taj čas otvorile su se oči starome Betlehemskom čobanu* 

I on je ugledao oko sebe, u štalici, bijele Anđele Božje* I čuo je 
divnu pjesmu anđeosku u slavu Bogu na visini* Bogu, koji je, 
eto, poslao grješnomu i bijednomu svijetu žuđenoga' Mesiju* 

I onda je starome čobanu sve postalo kao sunce jasno* I 
on je sad znao, zašto mu psi ne zala jaše, i zašto mu se ovce ne upla¬ 
šiše, i zašto mu se teška štapina zaustavila u zraku, i zašto živa / 
žeravica nije žegla ni palila onoga dobrog čovjeka* 

I stari se čoban Betlehemski obradovao do u dno duše svoje* 

I zajedno je s Anđelima Božjim pao na obadva koljena pred Bo¬ 
žansko Djetešce, i duboko mu se klanjao, i uzdisao mu iz dna 
duše svoje: »Isuse mili, Bože moj, — Srce Ti dajem, da sam Tvoj!« 

Napisao : dr ivan ev* šarić, nadbiskup 

Božić 

Iz nebesa silnih 
pada sniježak bijeli, 
svako mu se dijete 
od srca veseli ♦ 

A sa snijegom eto 
i Božića k nama, 
čekamo ga sretni 
s tihim molitvama * 

Kad se ponoć spusti, 
s nebesa će sići 
s pahuljicom snijega 
bijeli anđelići * 

Krila su im mala, 
zlatne su im kose, 
u rukama djeci 
razne dare nose * 

Nekom lutku , konja, 
a nekom odijelo, 
knjigu i slatkiše, 
da bude veselo ! 

Lete tiho, tiho 
s pahuljicom snijega, 
sad su u dolini, 
sad su na vrh brijega *. * 

Kad se noćas sklope 
moje oči snene, 

Bog zna, hoće li se 
sjetiti — i mene ć /Jjr* l. 

Žabac Kreketalo 


Kre, kre, kre, ljudi, 

I mene evo, 

Da bi vam koju 
I ja zapjevo. 

Moja vam pjesma 
Baš nova nije, 

No ipak, mislim, 
[Pjevat se smije ! 
j A znate, šta je : 
tko slušat ne će, 

Neka se slobodno 
Odavle kreće ! 

U mojoj bari 
Svijet vam je bolji, 

Tu vam ja pjevam 
Po svojoj volji. 

Za lijepih dana 
Sred žarkog ljeta 
Veselje pusto 
j 1 kod nas cvjeta : 
Trčimo, skačemo, 
Vičemo, plačemo, 

1 kukce vrebamo, 

Jer hrane trebamo! 

A pod noć se smirimo, 
Tek glavom virimo. ♦ * 
Kad u to ti eto 
Dolaze ljudi, 

Pa love nas žabe 
I rukama hitro 
Iz vode nas grabe... 


I tako nas love 
Kroz proljeće cijelo, 
A i kroz ljeto 
Sebi za jelo... 

Jesen kad počne, 

Tad nastane mir; 
Mi žabe u mulju 
Slavimo pir ! 

Na kopno ne smiješ, 
U mulju stoj, 

I časove duge 
Strpljivo broj! 

I pjesmi mojoj 
Tad dolazi kraj; 
Život u mulju 
Nije baš raj ! 

A tek kad zima 
U pohode dođe, 

Onda je strašno 
I gadno ovdje.... 

U studenoj zimi 
Prohladno je meni 
I moram se spremit 
Na počinak sneni. 
Pa dozivijem žabe 
I drugove svoje, 

Nek spavaju sanak 
Što umiju bolje ! 

I počivam tako 
U žabljemu rodu, 

A vama tad, ljudi, 


Ostavljam vodu... 

Na proljeće novo, 

Kad procvate granje, 

Čut ćete opet 
Moje kreketanje. 

RATKO SCIPIONI, 

Zagreb 



Gorki potok 

Ne čuje se više pjesma, 
žubor ni bučan je, 
jer debeli led je sjeo 
na potok i granje. 

Sve ga živo ostavilo. 
Posjetnik mu divlja patka, 
ali šta će i njoj ona 
površina mrzla, glatka. 

Sniva potok sanak blagi 
u grobnoj tišini, 
i sve čeka novu radost : 
sunce na visini. 

STJEPAN PERČEVIĆ 

Betlehemska štalica i sveta tri kralja 


Tri kralja putuju 


G a š p ar: 

Ah, kud ćemo sada 
još dalje na put, 
kad zima svud vlada 
i vjetar je ljut Č 
U tuđeg smo kralja 
mi dospjeli grad, 
tom kralju se valja 
navratiti sad. 

Što smo došli amo i — 
to valja mu reć... 
pa malo se samo 
tek zgrijat uz peć. 

I časak još sjesti 
uz Herodov sto, 
te piti i jesti, 
ma bilo bar što ! 

M e Ikior: 
Gle, zvjezdica vodi 
na svem putu nas. 

U znak : da se rodi 
svim ljudima Spas! 


O pođimo k Njemu ! 
Potražimo stan ! 

Ta svijetu je svemu 
sad radosti dan ! 

G a š p a r : 
Znam, znam, Melkiore, 
i rado bih, gle! 

No teško se može, 
kad boli me sve. 

Da dočekam samo 
taj raskošni čas, 
da stignemo tamo, 
gdje rodi se Spas! 

Tu valjda nas čeka 
natkraljevski sjaj, 
i postelja meka, 
i gozba ko raj. 

Kad već je i nama 
bogatstvo i čast, 
koliko će dana 
tek Njemu bit vlast i ! 


Baltazar: 

Ah šta će bogatstvo, 
vlast, časti i sjaj, 
kad svemu zemaljskom 
je prebrzo kraj. 

Da mine nas sjeta 
i nemir i zlo, 
to Spasitelj svijeta 
nek udijeli, to! 

Kad Spasitelj taki 
bit svijetu će dan, 
tad kliknut će svaki : 

O blaženi dan ! 

Iz » Koleda « — Napisao 

DR V. DEŽELIĆ SIN 

Žabnjari u 
zdencu 

Selo Žabnjari imali su 
jedan zdenac. Zdenac je 
bio dubok i u njemu voda 
dobra i bistra. Ali jed¬ 
noga dana zdenac izne¬ 
nada presuši. Zato su 
Žabnjari htjeli sići u bu¬ 
nar i ispitati njegovo 
dno. Ali ni jesu imali ni 
ljestvice ni užeta. Tada 
reče predsjednik njihove 
općine: 

»Ja znam, kako ćemo 
si pomoći. Položimo jed¬ 
nu motku gore iznad 
zdenca, ja ću se objesiti 
na tu motku, za moje 
noge objesit će se Lovro, 
a za njegove noge Pavao 
— i tako dalje. Tako 
ćemo doći do dna našega 
zdenca.« 

Ovaj^ se prijedlog do- 
pade Žabnjarima. Pred¬ 
sjednik se općine objesi 
o motku, a iza njega se 
nanizalo do šest Žabnja- 
ra. Tada reče predsjed¬ 
nik : 

»Braćo, držite jedan 
trenutak čvrsto! Ja mo¬ 
ram pljunuti u ruke, jer 
me motka vrlo žulja.« 

Tada pusti predsjed¬ 
nik ruke i svi padnu 
u zdenac... Na njihovu 
sreću na dnu je bio pije¬ 
sak, pa su tako prošli 
bez štete. 

S njemačkog prevela 
LIDIJA FRKA, Lopud 


Božić u Rusiji 

U bezbolnoj Rusiji, u kojoj vladaju 
komunisti, vlasti nastoje ugušiti svaku 
vjeru. S velikim državnim novcem slo¬ 
ženo je udruženje »Bezbožnika«, koji 
imaju po cijeloj Rusiji svoje ljude i 
društva. Oni izdaju i svoje listove, u 
kojima psuju i blate sve vjerske sveti¬ 
nje... U Rusiji su komunisti vrlo velik 
broj crkava zatvorili te ih pretvorili 
u kina, spremišta, urede i štale. Na taj 
način žele ugušiti svaki vjerski osjećaj. 

Prigodom Božića »bezbožnici« pri¬ 
ređuju u Rusiji razne priredbe, na koji¬ 
ma se izruguju tom blagdanu. 

Jedan dobri dječak iz Rusije pisao je 
»Maloj Mladosti« ovo pismo: 

»Dragi čika Uredniče! Evo se pri¬ 
bližava radosni Božić. Sva mu se djeca 
na svijetu vesele, jer će toga dana mali 
Isus proći kroz njihova sela i gradove 
i sjetiti se svakoga od njih kojim lijepim 
darom... No nama u Rusiji taj će blag¬ 
dan biti vrlo žalostan... Sigurno će 
mali Isus sjesti na sanjke i uzeti sa so¬ 
bom lijepe darove, pa krenuti i prema 
našoj zemlji. Jelen će vući njegove 
sanjke po snijegu, a za njim će skaku¬ 
tati patuljci i zeko i druge dobre živo¬ 
tinje. No kad dođe mali Isus na granicu 
naše zemlje, morat će stati. Pred nje¬ 
govim jelenom naći će se bodljikava 
žica, a gore na stablu vjeverica će 
držati natpis: »Zabranjeno!«... Za¬ 
branjen je ulazak malom i dobrom 
Isusu u našu zemlju. On nam nosi samo 
dobro i blagoslove i božićno drvce s 
darovima, a eto, ipak on ne smije 
k nama. Ne dadu mu zlobni ljudi!... 
A mi toliko želimo Njegov dolazak. 
Oh, moja se sekica neprestano nada, 
da će joj Isus donijeti nove cipele, jer 
je bosa i zebu je nožice na ledenom 
snijegu. I svakim danom govori : »Dozi, 

Isusicu, i donesi mi cipeje; meni je 
jako, jako zima...« — Sirotica seka! 
Sigurno će gorko plakati, kad prođe 
Božić bez darova i bez cipelica! A i 
svima će nama biti žao — i plakat 
ćemo, dok se vi u drugim zemljama 
budete smijali i veselili Božiću... Zato 
se u svome veselju sjetite i nas, siroma¬ 
šne dječice u bezbolnoj Rusiji — i mo¬ 
lite se malom Isusu za nas, da i nama 
drugi Božić učini sretnim i veselim... 
Nego znate što ? Ja sam uvjeren, da će 
Isus pred bodljikavom žicom na gra¬ 
nici naše zemlje ostaviti i sanjke i jelena 
i darove, pa će se podići na bijelom 
oblaku i preletjeti iznad naših kuća, 
da nas blagoslovi svojom ručicom. To 
ću ja kazati svima prijateljima i svo¬ 
joj sekici. Pa ćemo biti sretni zbog Nje¬ 
gova blagoslova, iako nijedan drugi 
dar ne će doći do nas... Vama, dragi 
čika Uredniče, i svoj dobroj dječici 
želi sretan. Božić Vaš mali Boris.« 


Na vješalima 

Lopovluci Petrice Ke- 
rempuha razglasili su se 
po cijelom svijetu. Silnu 
viku digoše ljudi na nje¬ 
ga te zahtijevahu od vla¬ 
sti, da već jednom učine 
tomu kraj. I tako dopade 
Pe trica ruku oružnika, a 
nakon toga dođe na sud, 
koji mu je dosudio smrt 
na vješalima. Čim pukne 
vijest o osudi, počeše sa 
svih strana dolaziti ljudi, 
da vide tog čudnovatog 
šaljivdžiju, gdje umire. 
Na stratiš tu bijaše to¬ 
liko svjetine, da jedva 
s tim siromašnim grešni- 
kom probiše put do vje¬ 
šala. Osuđenik je bio po¬ 
sve miran, koračao je po¬ 
nosno do zadnje stepenice 
svoga života. Posve mirna 
lica sasluša svoju osudu, 
te već u času, kad su ga 
skoro pri tegli na uže, 
reče : 

»Stojte još samo malo ! 
Stoji negdje u zakonu, 
da se posljednje želje 
osuđenika moraju ispu¬ 
niti. Pozivajući se na to, 
imadem i ja da pred 
smrt izrazim svoju poslje¬ 
dnju želju.« 

»A ta je ?« zapita su¬ 
dac. k 

»Da mi dozvolite, da 
umrem od starosti!« Sva 
svjetina klikne začuđena 
zbog te dosjetke. I doista 
njegovoj je želji bilo 
udovoljeno. 

IVICA KEČA 

Zanimljivosti 

IVUVI/\A/\AAAAAAAAA 

OLOVKE su se po¬ 
čele izrađivati u i 8 * sto¬ 
ljeću, a današnji su oblik 
dobile pri koncu tog sto¬ 
ljeća, ili ako baš hoćete 
tačnoj znati, to je bilo 
godine 1795* 

NAJSKUPLJE KRZ¬ 
NO na svijetu je krzno 
»platinove lisice«, koja je 
neobično rijetka* Kroz ne¬ 
koliko godina teškom mu¬ 
kom uspjelo je uzgojiti 
na jednom uzgajalištu 
takvih lisica, u Americi, 
svega 11 komada* Svaki 
komad stoji 222000 di¬ 
nara* 

ZMIJE* Na cijelome 
svijetu živi oko 2*000 
vrsta zmija, a od tih je 
tek osmina otrovnih. Od 
otrovnih je tek polovina 
zmija čovjeku opasna* 

SLON odrasli — treba 
svaki dan 75 kilograma 
razne biljne hrane* 

KOLIKO IMA LJUDI ? 

Računa se, da je u g* 
1938. na cijelome svije¬ 
tu bilo okruglo 2,143 mi¬ 
lijuna ljudi* Oko polovice 
svih ljudi otpada na Aziju* 
Evropa bez Rusije ima 
400 milijuna duša, Afrika 
nešto preko 150 milijuna, 
Srednja i Južna Amerika 
preko 130 milijuna, Ocea¬ 
nija 10 i po milijuna ljudi* 

| Svaki pretplatnik »Male 

F Mladosti« neka nastoji 
i pribaviti bar jednog no- 
[ vog prijatelja M. M.! 



Iz kutije skače hitra kao 
ptica Kraljica lutaka veseloga 
lica* S neba sjaji blijede mjese¬ 
čine trak, a u noć je dalje 
odjurio vlak* * * 


A Kraljicu Vite* na svog konja meće* Srce mu je puno ra¬ 
dosti i sreće* * * Zatim juri preko gora i dolina, a svuda još vlada 
duboka tišina*** K drugovima svojim Vitez; stići mora, prije 
nego s neba zarumeni zora*** Zato Vitez juri preko silnih 
dolina i gora* * * 



I eno ga, već je posve blizu cilja ! Konj mu skače, a on kliče 
od sreće i milja!*** A u dućanu čeka ga velika slava : sretni 
su svi, što im se Kraljica vratila zdrava* * * I kliču joj : »Živjela! 
Živjela! Živjela, Kraljica naša lijepa i mala: mnogo je sreće 
i radosti svima nama dala!« 

Kad je u grad stigo, eto 
nešto nova: podigo se Vitez iznad 
svih krovova. I žuri se, žuri ko 
ptičica laka, da što prije stigne 
s Kraljicom lutaka* * * 

^ ^ Božični gost 

(božični igrokaz za djecu) 


(Ne baš sirotinjska sobica. Uređena 
prema običaju sela na Badnju veče. 
U desnom uglu sto, na njemu Božično 
drvce, a ispod stola slama. Uz zid je 
peć . Na stropu visi svjetiljka . Na de¬ 
snom zidu prozor. U sredini sobe veći 
družinski sto ♦ Kad se digne zastor, 
majka ulazi s lijeve strane i donosi po¬ 
krivač za sto. Djeca su oko drvca, njih 
troje, a otac sjedi pokraj peći. U ruci 
mu je knjižica.) 

L prizor. 

(Otac, majka, najstariji sin Petar ii 
god., kćerka Nada 9 g. i najmlađe dije¬ 
te Mile 5 god.) 

MAJKA: Eto, dječice draga, i ove 
godine smo sretno dočekali najveći 
blagdan u godini, rođenje Kristovo* 

NADA: Imamo ljepših darova nego 
lani* 

PETAR: A imamo i lijepo Božično 
drvce* 

OTAC: E, sine moj. Lanjske godine 
sam ga usjekao u blizini kuće, a ove 
godine eto lijepo vrijeme, pa sam išao 
daleko u šumu. 

MILE: Daleko u šumu? Tata, 
nije li te bilo strah vuka, koji je malu 
Crvenkapicu pojeo ? 

OTAC (ustane i priđe sinu) : Ne, 
dijete! Danas nitko nikom ništa ne će. 
Svijetom vlada mir i veselje*. * 

NADA (upada u riječ): ...da se 
što veličanstvenije dočeka pola noći, 
kad će se roditi malo dijete Isus. 

MAJKA (spremila je sto, pa sjeda 
na stočić, uzima Nadu na krilo): Da, 
zato i našem ocu nisu ništa ni zvijeri 
gorske. 

OTAC: Nijednu nisam vidio. Sve 
one čekaju sveti čas u svojim rupama, 
a ptice u gnijezdima. Jer, tkogod da¬ 
nas ima i najmanji kutić svoj i naj¬ 
siromašniji krov nad glavom, ne izlazi 
ispod njega. 


MILE: Tako ni puž! 

SVI (smiju se). 

OTAC : Ne, sinko ! 

PETAR: On spava zimski san. O 
tom ćeš učiti, kad pođeš u školu. 

MAJKA: Još ćeš svega učiti. 

PETAR: I božične pjesme pjevati. 

OTAC (koji je dotle listao po knji¬ 
zi): Zapjevajmo svi jednu pjesmu, 
pa neka Mile čuje, kako su pjesme ove 
svete noći lijepe. 

SVI: Hajdemo ! Hajdemo ! 

(Majka počima: Narodi nam se... 
Može se i koja druga — 2 kitice) 

(Kada su svršili pjesmu, čuje se na 
prozor : Kuc, kud) 

MILE: Netko bi k nama! (I po¬ 
bjegne ocu u krilo.) 

PETAR : Što se bojiš ? Zar nisi čuo 
malo prije, da danas ne će nitko ni — 
ko — me ništa. (Na svaki slog rije¬ 
či » nikome « lupka brata po čelu) — 
(Ponovno kucanje.) 

OTAC (priđe prozoru i otvori ga. 
Kroz otvoreni prozor vide se brežuljci 
pokriveni snijegom. Djeca ispružila vra¬ 
tove, ali se ne usude bliže.) : Što te nosi 
dijete, u ovo doba ove svete noći ? 
(Sada djeca i majka stupe prozoru.) 

NADA: Pustimo je, oče, unutra! 

PETAR: Što će nam, kada i nas 
ima dosta ! Neka ide svojoj kući! 

MILE : A zar nisi ti, brate, rekao, 
da tkogod ima kuću ili krov, da je 
sada pod njim. 

MAJKA: Sine, imaš pravo. I Pero 
bi je pustio, ali on misli, da bi trebala 
biti doma. Ali ona nema sigurno nigdje 
nikoga. (Otac je za to vrijeme doveo 
prozeblu djevojčicu od 5 godina. Djeca 
je znatiželjno gledaju na vratima.) 

II. prizor 

( Prijašnji^ i siromašna djevojčica.) 

DJEVOJČICA: Mir Božji ovoj 
kući! (Položi svoj poderani svežanj 
pod drvce.) 


72 


OTAC: A kuda ideš danas, kada 
•svatko počiva u zagrljaju svojih i sre¬ 
ći ove noći, siromašna djevojčice ? 

NADA: Imaš li koga doma ? 

MAJKA : Moguće si gladna ? 

PETAR : Sada ćemo večerati i mi, 
pa možeš s nama! (Majka ide prema 
vratima, djeca miluju hladnu djevoj¬ 
čicu i dive se njenoj ljepoti. No kako je 
majka otvorila vrata, vjetar ugasi svje¬ 
tiljku. Otac je upali ponovo.) 

III. prizor 

(Prijašnji bez djevojčice. Začuđeno 
gledaju.) 

MILE : A gdje je ona lijepa djevoj¬ 
čica ? 

SVI (gledaju još na vrata, zovu.) 

MAJKA: Ostavila je svoj svežanj. 

PERO ( odvezuje ga) : Oh! (i pre¬ 
krije oči): Ovoliko igračaka! (Spu¬ 
sti ruke.) 

MILE: To je ona meni donijela! 
Ja sam rekao, da dođe k nama. 

NADA (svi su oko svežnja) : Evo 

Piramida 

Piramide su velike gra¬ 
đevine u Egiptu. Najve¬ 
ća je od njih Keopsova 
piramida, koju je gradilo 
100.000 ljudi kroz 20 
godina. Visoka je ravno 
145 metara. Kad bi se 
njezino kamenje nato¬ 
varilo u vagone od 9 
metara duljine, bilo bi 
nam potrebno preko 420 
tisuća vagona, a ti bi 
vagoni zapremali prugu 
dugačku preko 3,780 ki¬ 
lometara. Da je ta pira¬ 
mida građena od opeke, 
moglo bi se od nje sagra¬ 
diti preko 3,200 trokat¬ 
nica (svaka sa 16 stano¬ 
va od tri sobe), u kojima 
bi moglo stanovati preko 
1 53 -ooo ljudi. 


krasne zlatne knjige ! (Lista.) Evo piše 
Vama, dobra djeco, jer ste primili 
mene anđela... 

SVI (upadaju i čude se) : anđela. ♦ ♦ ? 

NADA (čita dalje) : anđela Mira, 
koji sam u obliku siromašne i uboge 
djevojčice došao kušati vašu dobrotu. 
Budite uvijek takova srca. Ukonačite 
beskućnike, jer su i oni braća naša 
po Onome, koji će se zamalo roditi. 

OTAC: Da, djeco, to zapamtite i 
držite se toga i kada mene nestane ! 
A sada zahvalimo Bogu, što nam je 
poslao anđela Mira, — On je svoj 
blagoslov sa ovim darovima ostavio. 
— Zahvalimo mu onom lijepom Bo¬ 
žičnom pjesmom: 

SVI (pjevaju) : Slava Bogu na vi¬ 
sini gore nebeskoj, 

A dobrim na nizini ljudma 
mir i pokoj... 

(Svi su oko drvca, pod kojim su darovi, 
poluokrenuti prema publici, i to je živa 
slika. — Zastor pada.) 

STJEPAN PERČEVIĆ 



Žirafa, klokan i deva 

Danas donosimo sliku žirafe, klokana 
i deve. I žirafu i klokana i devu na¬ 
slikajte prema našoj slici na tankoj daš¬ 
čici ili na čvrstom kartonu. No pazite*: 
trup se naslika posebno, posebno se na¬ 
slika svaka noga i posebno rep. Zatim 
se sa špagom spoje noge i rep s trupom. 

Nebeske 

zvijezde 

Zvijezde su nebeska ti¬ 
jela, koja stalno ostaju 
na istome mjestu, pa ih 
zovu i zvijezdama staja- 
čicama. 

One trepere, a sjaju 
vlastitom svjetlošću* Ve¬ 
likim dalekozorima (te¬ 
leskopima) vide ih blizu 
i io milijuna, a običnim 
okom samo 6*800, dok 
ih s jednoga mjes.ta mo¬ 
žemo vidjeti najviše dvije 
tisuće« 

Veličina zvijezda se ne 
može izravno mjeriti, ali 
1 se prosuđuje po sjaju« 
Prema sjaju razlikuju as¬ 
tronomi (učenjaci, koji 
proučavaju svemir i zvi¬ 
jezde) dvadeset razreda 
zvijezda« Do šestoga ra¬ 
zreda vidimo zvijezde sa¬ 
mim okom. 

I boja svijetla, koje 
daju razne zvijezde nije 
istax Najražarenije zvije¬ 
zde imaju bijelu i modri- 
kastu boju. Tih zvijezda 
ima 54 posto. Manje su 
sjajne zvijezde žute svje¬ 
tlosti. Njih imade oko 43 
posto, a među njih spada 
i naše Sunce. Treću sku¬ 
pinu čine narančaste i 
crvenkaste zvijezde, ko¬ 
jih nema ni 3 posto, dok 
su najslabije usijane cr¬ 
vene zvijezde, koje do¬ 
punjavaju onaj ostatak, 
dakle nešto ispod 1 posto 
od svih zvijezda. 


Novi šešir 

»Sutra ću u Brod!« hvalio se Ivo 
svome susjedu Jozh »Prvi puta! Ići 
će i mama. Ići ćemo željeznicom.« 

Gledao ga Jozo i upravo mu zavidio : 
Voziti se željeznicom! Kako to mora 
biti divno ! 

Njihovo je selo zabačeno prema Savi. 
Istom prije nekoliko godina sazidana 
je cesta kroza nj. Željeznicu vide kroz 
daleku maglicu i to preko zime, kad je 
drveće golo. Kažu, da je vide, ali ne : 
oni je samo na jedan tren spaze, kad 
ona preleti u praznini između dvije 
šume. I u tom času pričini im se kao da 
je to nekakav zmaj. 

»I šešir ću dobiti!« ponovo će Ivo. 

»A meni ćeš pripovijedati, kako je u 
željeznici!« zamoli ga Jozo. 

Ivo mu obeća, i oni se rastanu. 

Čim je jutro svanulo, Ivo i njegova 
majka bili su na stanici. Dugo su išli, 
još dulje čekali, a zatim ušli u vagon.. 
Za čas — još se Ivo nije ni snašao — i 
vlak je krenuo. 

Kupili su šešir kod najboljeg klobu¬ 
čara. Šešir sa malim obodom. Upravo 
onakav, kakav nose momci. Ivo je bio 
presretan. 

Uveče kasno vratili su se kući... 

Drugo jutro bila je sveta nedjelja... 
Ivo se obukao — nakrivio novi šešir i 
izašao na dvorište. Tu ga je već čekao 
Jozo. Ivo oholo i ne mičući glavom 
požuri k crkvi. Uzalud ga je Jozo ispi¬ 
tivao o željeznici i o Brodu. 

Kako su koga obišli, Jozo skine svoj 
šešir, i pozdravi, a Ivo ni makac ! Samo 
uzdigao glavu, pa nikog niti gleda niti 
pozdravi. 

Vidio to i njegov otac, pa kad je Ivo 
došao kući, reče mu : 

»Tri mjeseca ne ćeš nositi novi še¬ 
šir !« Ivo zaplače i Napita za uzrok. 

»Zato, što si bio ohol i nisi 
ga htio skinuti pred starijima 
i pozdraviti ih po našem hr¬ 
vatskom kršćanskom običaju.« 

Uzalud je Ivo molio za 
oprošten je. Očeva osuda mo¬ 
rala se izdržati. %+**[<&* 

STJEPAN PERČEVIĆ 

Zec 

Tračnicama zeko skače, 
noga mu je laka, 
ali jao I — eto za njim 
našeg brzog vlaka l 

Brz je zeko, ali vlak je 
od njega još brži, 
tračnicama juri, juri 
i već zeku drži. 

Stisnuo se mali zeko, 
vlak će preko njega, 
ubit će ga, zdrobit će ga, 
smrvit će ga svega l 

Al gle čuda i Vlak je prošo, 
a zekanu niš : 
uz zemlju se prilijepio 
manji nego miš! 

k. T. 

Noćas 

Češer na smreki 
okićen injem 
tiho se ljulja 
u slatki san . 

Mjesec se šeće, 
a zvijezde šapću : 
dolazi ..., djeco, 

Badnji dan . 

Budite dobri, 
molite Boga 
za sreću, zdravlje 
i duše spas . 

Isus će mali 
rodit se noćas, 
da otkupi krvlju 
grijehe svih vas . 

IVICA ČERMAK 



• ':iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii!iiiiiiiiiii 

Tko želi primiti od cike Urednika 
priču „Sretan Božić“, neka mu po¬ 
šalje poštanske marke od 2 dinara i 
točnu adresu, na koju će čika Ure¬ 
dnik poslati spomenutu priču. 

Illllllllllllllllllllllllllllimilllllllllllllllllll!lllllllllillllllllllllllll!liiillli:illll! 

Prvi hrvatski kralj Tomislav 


Prvi hrvatski kralj bio je Tomislav. On je ujedinio u jedno 
kraljevstvo Dalmatinsku i Posavsku Hrvatsku. Mogao je podići 
na noge sto tisuća pješaka i šezdeset tisuća konjanika. Imao je 
mornaricu od 80 velikih brodova i od ioo manjih, na kojima je 
bila posada od 3.000 boraca i 10.000 veslača. Njegova je država 
imala skoro dva milijuna duša. Veličina i sređenost hrvatske dr¬ 
žave omogućila je Tomislavu, da odbije navale Madžara i da 
razbije vojsku najmoćnijega vladara na Balkanu — bugarskoga 
cara Simeona. Kraljem se okrunio g. 925. na Duvanjskom polju. 

Hrvati su na svečan način proslavili 1000 - godišnjicu svoga 
kraljevstva g. 1925. A g. 1940. bit će u Zagrebu veliko slavlje 
u spomen kralju Tomislavu. Tada će biti pred glavnim kolodvo¬ 
rom u Zagrebu otkriven veličanstveni spomenik kralja Tomisla¬ 
va na konju i sa žezlom u ruci. Spomenik je izradio hrvatski ki¬ 


par Frangeš, a bit će otkriven u 
hrvatskog naroda. 



Kralj Tomislav 

proljeće 1940, uz učešće čitavog 

O kralju Tomislavu mnogo 
je napisano, a o njemu je i pje¬ 
snik Stjepan Miletić napisao 
dramu »Kralj Tomislav«, iz 
koje donosimo ovdje odlomak 
o krunisanju prvog hrvatskog 
kralja Tomislava* 

Krunisanje Tomislava 

Bajne li slike ! — Na zeleno polje 
Nagrn'o narod, banovi i plemstvo r 
U zlatu sve je i kamenju dragom, 
A zastave, gle, leprše po zraku, 
Vatreni konji udaraju 0 tle 
Sve ponosite prigibajuć glave... 
Već kliče narod, ko urlanje mora 
Glas njegov ječi, kad olujom bjeni, 
I s tisuć grla klik gromorni ori : 
»Da Bog poživi hrvatskoga kralja ! < 
Dok on iz ruke poslanika rimskog 
Sad krunu prima i na evanđelje 
Prisiže vjernost narodu i Bogu . .. 
A s modrog onog djevičanskog heba 
I tu još sliku žarko sunce zlati. 

PJESMA STARCA GUSLARA 
Zdravo da si, duvanjsko mi polje , 
U tebi se doma slava rodi, 


Iz tvog krila ishodi nam sunce 
Hrvatske sad mlade kraljevine. 
Roda dika ovdje stanak nađe... 

Oj ti polje, daleko i slavno, 

Srce ti si naše zemlje cijele, 

Krv sveg roda jerbo ključa tobom! 
Stoga vječna tebi slava budi, 

Hvalit će te jednoć tuđi puci, 

Slavit će te djeca i unuci, 

Bit će bure, doć će teške noći, 
Imena ti svjetlost ne će proći! 


Jer što svijetom polja ima slavna. 
Tebi ipak nigdje, nema ravna ; 

Sva su znana s krvavog tek boja, 
Krune svjetlost — to je slava tvoja! 
Leti, ptico, sokole moj sivi, 

Javi svijetu, što daleko živi, 
Radost našu, zoru novih dana, 

I probudi srca zakopana , 

Da se prenu i da sretna vide, 

Roda sunce gdje na podne ide ! 

STJEPAN MILETIĆ 


Vjetrovi se šumom gone, 
grane kao zvona zvone, 
a patuljci sijeku 
okićenu smreku. 

Pokraj njih su 
sanjke moje 


Božić u šumi 

zlatno - žute boje. 

Na njima ću vozit bor 
u podzemnog cara dvor. 
Tamo će ga s pahuljama 
okititi stara mama, 
suhim zlatom okovati, 
dobroj djeci darovati. 


Vjeverice malene 
pozlatit će orahe, 
a ja, divlji kozonog, 
trubit ću u dugi rog, 
i donijeti radost vam 
baš na Božić sa m ! 

IVICA ČERMAK 




Bomba 

(Labirint) 

Zrakoplov je navalio 
na neprijateljsku zemlju 
i počeo bacati bombe* No 
uspio je baciti samo jed¬ 
nu bombu, jer su na nje¬ 
ga odmah počeli sa zem¬ 
lje pucati topovi. Naš je 
slikar naslikao i te topove 
i zrakoplov, a u zraku 
više bombi. Sada treba 
da naši mladi čitatelji 
pronađu, koju je od tih 
bombi spustio zrakoplov. 
— Uz malo pažnje bit će 
vam vrlo lako riješiti 
ovaj labirint. l. l. 

Konj 

(skrivačica) 

Na livadi našoj 
konji travu pasu : 
glete, jedan eno 
već juri na kasu . 

A s njime su druga 
još četiri bila , 
ali su se negdje 
na livadi skrila . 

Ja ih zovem, tražim, 
moja djeco draga, 
a konjima nigdje 
ni glasa ni traga ! 

Tražite ih i vi, 

Lijepo i bez svađe ! 

Dobiti će dinar, 

tko ih prvi nađe ! t. l. 


Mlinar 

Kake ■‘emo od jedne vreće' brašna napraviti — mlinara ? 
To vam se doista čini teško, ali se na slici to vrlo lako dade izve¬ 
sti Pogledajte samo naše donje slike, pa ćete se uvjeriti, kako 
je 'to lako i jednostavno. Naslikamo najprije vreću brašna na 
njb naočare i nos, zatim uši, obrve, usta, bradu i kose, a na 
koncu lulu i sve ostalo... Dajte i vi, djeco, pokušajte to isto 
napraviti. Želim vam svima dobru i ugodnu zabavu . t. l. 




mat A MLADOST* izlazi mjesečno jedamput za vrijeme školske godine. Pretplata 10 
i^^ aL f°^*^^nmvo ^odgov^ra-' = Dr^Jofslp r'ić'.^lavnT'iuedni^^ZagrebrTi'^* 

kova l 4 ^— Uretaje Lultt^|rinlć. Zagreb^KuihaSva I!*!?**PtenTajf'narudžbe^na'^adresu/. 
*^^^Malsf^^dosr’ 8 Zagrebf^rg' K*alfa Tmnlslava br. 21 J* P- 9. 31-344^ 




velikog natfeeafa „NAČE MLADOSTI" 

Kroz ' prva tri broja „Male Mladosti" donio sam 18 zagonetaka. 
od kojih je trebalo riješiti bar 5, da se dođe u broj onih, među koje će 
se podijeliti nagrade. Moram priznati, da sam se iznenadio, kad sam 
vidio, koliko pisama stiže sijedom ciki Uredniku s riješenim zagonet¬ 
kama. Poštar ih ie svakoga dana imao prepunu torbu i sve uzdisao : 
,,Oh, koliko su me natovarili!” A sijedi Čika imao je pune ruke posla, 
dok je sva pisma otvorio, pročitao i pregledao rješenja. Pored toga u 
pismima je bilo i drugih raznih želja i molba, koje je čika Urednik mo¬ 
rao rješavati. Do kasno u noć mogli ste ga vidjeti, kako za svojim sto¬ 
lom čita i piše — i nikad kraja ni konca ! No hvala Bogu sijedi je Čika 
sva pisma pregledao i pročitao i sredio. A sad je došlo ono najglavnije : 
treba podijeliti nagrade ! 

DIJELJENJE NAGRADA 

To je bio najteži posao ! U pismima su se mnogi pretplatnici vruće 
preporučivali sijedom Čiki, da im dodijeli kakvu nagradu. Jedni hoće 
ioptu, drugi naliv-pero, treći knjige, četvrti čokoladu itd. A neki su ku¬ 
šali podmititi sijedog Čiku Urednika, pa su mu pisali : „Ako ja dobijem 
loptu, naći ću još najmanje deset novih pretplatnika !” Jedan se prija¬ 
telj tužio, da je i prošlih godina učestvovao u natjecanju, pa da nije ni¬ 
šta dobio — i nada se, da će bar ove godine doći na red. A jedan drugi 
se čak i zaprijetio čiki Uredniku i ovako mu napisao : „Dragi Čika ! 
Ako mi ovoga'puta ne dodijeliš bar jednu nagradu, doći ću u Zagreb i 
iščupat ću ti tri dlake iz tvoje sijede brade !" Čika Urednik zna, da je to 
samo šala. ali se za svaki slučaj zaključao u svojoj sobici i nikoga k sebi 
ne pušta. Jer ipak : šteta je njegove časne brade ! 

Vjerujte, da su čiki Uredniku čak i suze došle na oči, kad je čitao 
neka pisma s lijepim i ganutim molbama. Bilo mu je žao, što ne može 
zadovoljiti sve svoje drage prijatelje i svakoga obilno nagraditi. Ali 
šta ćete, kad mu je to posve nemoguće !_ 

Dosta vam je spomenuti, da je 3647 pretplatnika „Male Mladosti' 
ušlo u naš veliki natječaj. A svi su ti čiki Uredniku i mili i dragi i svakoga 
bi od njih on htio nadariti i razveseliti. No kako ćeš, kad je u svemu 
















predviđeno samo — stotinu nagrada?! Ukupno mora ostati 3547 na¬ 
tjecatelja bez nagrade, a samo će njih 100 imati božični dar. 

la znam da će mnogi ostati žalosni i razočaram, ali vjerujte da je 
sijedom ciki najviše žao. što ne može svakoga zadovoljiti Zato irajjepše 
moli sve svoje prijatelje, neka se ne žaloste, previše, ako ih kocka ne 
bude izabrala i nagradila. Tu ne može sijedi Čika bas ništa pomoći. Sv 
se sastoji u kocki, pa kako ona odredi, tako će i biti. Znate sto, u svakom 
natjecanju i igri treba imati sreće, pa tko ju je imao novoga puta, kocka 
će baš njega izabrati za sretnog dobitnika nagrade No om koje kocka 
ovoga puta preskoči, možda će drugom zgodom biti nagrađeni . 

SRETNI DOBITNICI NAGRADE 

ČiJsaJJrednik ovoga puta nije htio bacati kocku, da se ne bi zamje¬ 
rio svojim dragim prijateljima. Nego je u okupio upravu Male Mla¬ 
dosti” i još nekoliko pretplatnika „Male Mladosti iz Zagieba, a s njima 
j jednu djevojčicu, koja još nema niti pet godina. Ta mlada pretplatni¬ 
ca, koja još ne zna ni čitati, bacala je kocku. A kocka je nagradi a ove. 

1. Nada Pejić, T. 2. Stjepan. Molnar, B. B. 3 Zlatica Marctns, K. 

3 Dobrila Jelić, Gl. 4. Željan Šestanović, B„ 5. Perica Sokolić, G. b. 
Vojko Polanski, Č. Z. 7. Dušan Nožica S. 8. Sjiv^B^.S. 9. Matilda 
Pičko A P. 10. Mato Vidak, C. 11. Nevena Bilusic, D. 12. Vehmir La- 
znibat, M. 13. Dječje Zabavište. S. 14. Tatjana Sjelski, B. lm Elvira 
lugović D. S. 16. Učenici iz Brezovice p. Gradina, 1/. Ucenia iz Vr¬ 
bovca. 18. Frana Paškina Zenić, Š. 19. Katja Palcic, Z. -0. Ruža Lace- 
vić Sr. M. 21. Ivan Senjan, D. 22. Anica Rogic V 23. Zlata Bebek, S. 
24. Mladen Župančić, M. 25. Ana Crvelin L 26. Višnja Kop.c Đ 27 
Evica Pili. R. 28. Josip Ulip, N. G. 29. Stankica Stanuga, 0. 30. Petar 
Pecotić B. 31. Tomislav Janjetić Stipin. S. 32. Dragica Štetanac. M R. 
33. Miroslav Milošević, V. 34. Zvonimir v, | na >> B - B . 35 r| Đl ' , l? i R k b o’ 

S 36 Lovro Šteka, K. 37. Hilda Bauer, Z. 38. Mirko G1op?ki, S. B. 
39 Vlasta Kos, ). 40. Vladimir Sudarević, P. 41. Ivan Matijevic, G. 
42! Ivan Bartičević, T. 43. Maruška Gira, D. 44. Mila Mihovihc, V. 45. 
Učenici iz Sv. Križa. 46. Marijo Milić, S. 47. Zvonimir Nikolic K. 48. 
Ljerka Šatović. S. 49. Franjo Radman, B. L. 50. Dubravka Martincc. 
L 51. Mate Staničić, M. 52. Učenici iz Dubravice. 53. Učenici ^ Derven- 
te 54 Verica Klobučar, G. 55. Kruno Kamber, S 56 Ruža Markusic, 
V.' 57. Božena Boroša, G. S. 58. File Arić, K. S d9. Ivica Hiti, D. 60. 
Vlasta Holij, P. 61. Slavica Jindra, B. 62. Perije 1-ovne S. 63. \ era Bog- 
nar, R. 64. Zvonimir Karadža, S. 65. Nacija Vukotic, K. 66. Zora Sta 
čin Ivanova. 67. Albinka Muller, Z. 68. Ksenija Zivkovic. Z 69. Tonka 
Mardešić p. Ante, K. 70. Majda Terpin V. M. 71. Tone. Ble ” kov ' c - B ' 
72. Fani Wepper, B. J. 73. Vjera Efendic. S. 74. Obrad Racic, P. 75. 
Branka Pezerović. P. 76. Roksanda Milisić, D. 77. Ivan Loncarevic, V. 
78. Učenici iz Sračinca. 79. Mirko Jnrković, B. M. 80. Krešimir Đma- 
šević, Š. 81. Josip Kovačević, G. 82. Jelena Kopun, .M 83. Ankica Ku¬ 
laš B D 84. /Vrte Vrsalović Josipov, P. 85. Franjo Stulhoter. O. 8b. 
Mladen Kovač. N. 87. Stanlslav Čorluka, D. 88. Učenice K. Stan. 89. 
Franio Grladinović, SI. P. 90. Imbro Berković Hrv. N. 91 romislav 
Škuri a, K. 92. Antun Franulić, P. 93. Josip Slanovic. V. 94 Ernest 
Kačić Bartulović, S. 95. Julio Hornjak, K. 96. A. Mirosevic Antuna, B. 
97. Rajna Marasović, S. 98. Milena Prela, K. 99. Franjo Golec, V. B. 
100. Bogdan Jugović, P. 














Pismo 

cike 

Urednika 


. Dragi moji prijatelji! Evo nas i u novoj 
godini 1940. Sigurno ste je lijepo dočekah, 
i ja vam svima želim, da vam bude radosna 
i sretna. Sijedi čika Urednik dočekao je Novu 
Godinu na selu. Pozvali ga znanci, da se kod 
njih malo odmori preko praznika, 1 priredili 
mu divnu pečenicu na ražnju. Cika je Urednik 
sve gladio svoju dugu bradu od puste sreće 
i zadovoljstva, ali eto nevolje: prehladio se 
čika Urednik na .putu, pa nije imao mno 
ni od pečenice ni od Nove Godine! Sta ćete 
tu su godine! Sijedi čika više nije mlad kao 
vi i ne može podnijeti teška putovanja, pogo¬ 
tovu po zimi. No kad se oporavio od prehlade, 
odvukla ga djeca sa’sobom na brijeg, ota s nji 
ma uživa 8 na snijegu, čika Urednik voli djecu 
i rado je pošao s njima, čak je 1 na sanjke sj 
uz njih, pa se kao strijela spustio niz brijeg. 
Ali eto i opet nevolje: sanjke se preokrenute, 
a naš čika pljus glavom u snijeg. I jedva e 
izvukao iz snijega svoju dugu bra d 11 ' ko ’ a j 
zboe sni cg postala jos bjelija. Kako vidite 
ovu godinu nije sijedi čeka Urednik bas najbo- 
lje započeo, no svejedno ce dati dragi Beg, 
da mu bude vesela i sretna 1 da je radosno 
nroživr sa svojim mladim prijateljima. 

Moram zahvaliti svima svojim^pnjateljima, 
koji su me se sjetili prigodom Božičnih blagda 
na i koji su mi zaželjeli sretnu novu godin . 

Napose se moram zahvaliti Vesni Matkovic 

Vandi Rančić, Liani Serec, Olgici Gavnio, koji 
su me se posebno sjetili prigodom blagdana. 

Evo objavit ću ovdje 1 imena onih prijatelj 
»Male Mladosti«, koji su za njezin fond posla 
svoje doprinose. Tako je Josip Covic poslao 
20 dinara, Jelena Kopun 10 ; po pet su dinara 
noslali ovi: Franjo Puskovic, Božica Svane, 
si9 Grtibišić Perica Sokolić, Olga Lorenc, 
Vjekica Petričević, Fani Wepper, Milica Mu - 
vić! po 3; dinara poslali str: Dantea Kovač 1 


Krunoslava Štajner; a 
pQ dva dinara: Nevena 
Bilušić, Đurđica Kilijan, 
Dragoslav Matutinović i 
Ankica Kulaš* 

Stiglo je i mnogo pi¬ 
sama od naših prijatelja, 
koji su poslali ogledne 
adrese za »Malu Mla¬ 
dost«* Njihova ćemo ime¬ 
na objaviti u narednim 
brojevima* 

Isto tako stiglu surad¬ 
nju nismo mogli čitavu 
donijeti u ovome broju, 
pa ćemo to učiniti u 
kasnijim brojevima »Ma¬ 
le Mladosti** — Svima 
suradnicima i prijatelji¬ 
ma, koji su poslali pri¬ 
nose za fond i ogledne 
adrese, čika se Urednik 
najljepše zahvaljuje te 
ih moli, neka ni u buduće 

ne zaborave našu »Malu 

Mladost«* 

Neki prijatelji javlja¬ 
ju, da nisu na vrijeme 
primili nagrade, koje su 
ih zapale u našem veli¬ 
kom Božičnom natje¬ 
čaju* Naša je Uprava 
imala prošlih dana i pie- 
više posla, pa nije do¬ 
spjela svakoga zadovo¬ 
ljiti, no uvjereni smo, 
da će svi biti zadovoljni* 
Preporučam svima svo¬ 
jim prijateljima, da budu 
dobri i poslušni .te, da 
marljivo uče* Svima šalje 
svoje pozdrave i Želi sva¬ 
ku sreću sijedi 

ČIKA UREDNIK 



br. 5. MALA 

MLADOST 

..... 

Gospodin doktor 

Ni tate ni mame nije bilo kod kuće. Tata je pošao u po¬ 
sjete nekom bolesniku, a majka u grad po poslu... To je bila prava 
radost za djecu, jer su mogli po miloj volji gospodariti u kući. 

Pretražili su najprije spremicu, oblizali pekmez i bratski 
podijelili kolače. Zatim su se valjali po krevetima i na koncu 
dospjeli u tatinu liječničku ordinaciju. 

»Ja ću biti liječnik — kao tata!« govorio je najstariji, Mi- 
livoj, metnuo preko nosa tatine naočare i na glavu tatin visoki šešir. 

Mira i mali Bobi kucali su na vrata i dolazili k njemu na lije¬ 
čenje. Sad ih je bolio zub, sad ruka, sad noga, sad glava. Milivoj 
ih je savjesno pregledao, kuckao po leđima i mjerio im vrućinu. 
A na koncu bi im kapnuo malo lijeka iz bočice i dao da popiju 
u čaši vode. 


Gospodin 
doktor 
liječi 
psića i 
mačku 

Kad odjednom eto ti Mire s psićem. 

»Gospodine doktore, moga psića boli želudac.« 

»Dobro, dobro,« važno je govorio Milivoj, pregledao bole¬ 
snika i na koncu mu uz pomoć Mire s teškom mukom utisnuo u 

^ r ‘° Za^om'eto dolazi i mali Bobi te nos. mačku vičući Jabri 

"““Gospodine doktoje, moju mačku bol. zub, pa joj ga izvadite!. 

•Dobro, dobro,, odgovara mlad. gospodin dok o potraz. 
tatina kliješta. Sirota mačka mi.auce, a mali Bobi tumač.. 

»To mačka place, nju zub jako boli.« 

Milivoj pćtegne kliještima mackin zub, a mačka g 
zamijauče, trgne nogama i čitavim tijelom i odskoči kao bijesna. 

U svom skoku oborila je gospodinu doktoru naocare, i one odos 

u stotinu komada po podu. v .., , t - ta ; e 

Dieca stala kričati od straha i od mačjih ogrebotina, a ta je 
vika trgnula psića, koji je pod stolom valjda drijemao, i on stade 
23 ST juriti taki nespretno, da je obono pet, sest bocca s 
kovima i razbio ih. Lijekovi su se razlili na sve strane, a djeca 
bjež kroz vrata u kuhinju. Za njima su se dovukli i psić i mac 

i svi tužno zakukaše. v • ^ 

Mački ie krvarilo iz ustiju i sve je nešto kihala, a sirotni 
psić je na veliko kašljucao i cvilio. Sigurno ga je doista zabolio 

Želudac* ♦ ♦ . . • 

Kad se povratila majka, sva su djeca bila mirna kao janje i 

gledala su bojažljivo u zemlju. . . 

»Aha, i opet ste nešto skrivili!« reče majka, koja ih je do 
poznavala. »Šta je to bilo?« , 

»Mi nismo ništa skrivili, nego psić i mačka. Mačka je po 
pala tatine naočare, a psić bočice s lijekovima.« 

No mama je znala, da ni psić ni mačka ne mogu sami do 
naočara i lijekova, pa su joj djeca morala priznati sva svoja ne- 

d ^ ela »Eto vidite,« reče im majka, »nije za djecu sve ono, sto je za 
starije!« Kad odrastete, moći ćete biti i doktori i stdgod hoćete, 
ali sada to nije za vas, kao što ni za magarca nije Konjsko sed . 

No tata se nije zadovoljio samo sa poukom i opomenom, 
nego je uzeo šibu i s njom naplatio i naočare i lijekove —po leđima 
Milivoj a. Mire i Bobi ja. 

A-A A A A A A A' A 

Sve, što ne 7.naš, 

pitaj čiku Urednika „Male M ladosti*‘ - i on će ti rado odgovorit.. 



Visina čovjeka 

Visina čovjeka nije 
uvijek jednaka* Tijelo je 
duže ujutro i kraće uveče* 
To zavisi od toga, što se 
hrptenjača sastoji od po¬ 
jedinih prstenova, koji su 
vezani vlaknastom hrska¬ 
vicom* Kad se čovjek 
nalazi u uspravnom polo¬ 
žaju, tijelo svojom te¬ 
žinom pritiskuje ploče 
spomenute hrskavice i 
radi toga se njihova visi¬ 
na smanjuje, a ujedno 
i čitava visina tijela po¬ 
staje kraća* Razlika iz¬ 
nosi obično nekoliko mili¬ 
metara, a može biti i veća 
od jednoga centimetra* 
Prema tome čovjek je 
najdulji ujutro, kad leži 
u krevetu, a najkraći u 
veče, kad ide da legne* 
Naravno, da se dužina 
tijela povećava i po danu, 
ako čovjek leži* No eto, 
ni to sigurno još niste 
znali! 



»Mamita, mis, mis !« razvikao se mali 
Pero u smočnici* Pošao je po jabuke 
i zagrabio u košaru, a ispod ruke skli- 
znulo mu nešto živo*** Prestrašio se 
mali Pero i stao dozivati mamicu, ali 
mamice nije bilo kod kuće* 

No zato su mu došla u pomoć njegova 
braća* 

»Miš!« govorio je najstariji — Jan- 
ko* »Moramo ga uloviti ili utući !« 

»Ne, to mi ne možemo !« govorila je 
Bara. »Najbolje je, da gurnemo u smoč¬ 
nicu našu mačku, pa neka ona s mi¬ 
šem obračuna*« 

Ivica je pretražio čitavu kuću, ali 
mačke nigdje. I nije bilo druge, nego 
da se dobro oboružaju i zajednički 
navale na ljutog neprijatelja* 

Janko je pograbio bat i krenuo prvi, 
za njim je išla Bara s kuhačom, a za 
njom Ivica s nekakvom šibom*** Mali 
je Pero pokazivao prstićem na košaru 
s jabukama i šaptao: 

»Tamo je mis! Tamo je!« 

Oprezno se šuljala oboružana četa 
kroz smočnicu, pa sve do košare* 

»Udri!« poviče Janko i zamahne ba¬ 
tom po košari s jabukama* I Bara je po¬ 
čela lupati s kuhačom, a isto tako i 
Ivica* Lupali su, da je bilo divota* 
»Hej, sigurno je već gotov!« reče Jan¬ 
ko i prestane tući* Preokrenuše košaru. 

ali miša nigdje. Sve su jabuke bile istu¬ 
čene, a i hrabra četa loše je izašla iz te 
borbe. Janku je krvarila desna ruka, 
jer ga je netko u toj tučnjavi po njoj 
udario; Bari je bila poderana suknja; 
a Ivici je curila krv iz nosa i nigdje nije 
Znao naći svoj šešir s perjanicom* 

Dok su oni lupali po jabukama u 
košari i jedan po drugome, dotle je miš 
skliznuo na stolac, malko ih promatrao, 
a zatim pobjegao u svoju rupu i odatle 
virkao u njih i rugao im se* 

»A di je mis ?« pitao. je mali Pero 
razočaran videći, da su iz košare pale 
po podu samo polupane jabuke* 

)>Pobjegao je !« reče Janko i zaplače 
zbog krvi na ruci* A za njim udari u 
plač i Bara zbog poderane suknje i 
Ivica zbog krvavog nosa* A mali Pero 
od puste žalosti zbog miša udario tako¬ 
đer u plač* I nasta veliko deranje i jauk 
u cijeloj kući* Tek kad je došla mamica, 
nastao je mir* Djeca su joj ispričala 
svoju borbu s mišem, a mamica reče: 

»Eto vidite, jedan lukavi miš sa svo¬ 
jom spretnošću znade postići više nego 
vi svi! On je ostao čitav i zdrav, a vi 
svi redom plačete !« 

Iza toga nastala je veselost u kući* 
A dugo su se svi sjećali te borbe s mi¬ 
šem i o njoj na veliko pričali svojim 
Znancima i prijateljima* 


| Hej! 

| Prijatelji! 


T. L. 



1 Jede Ii poslali pretplatu za „Malu Mladost"? 
| Ako niste, pošaljite je odmah, da se ne srdi 
| na Vas sijedi Čika Urednik 1 

=5 i 

Zanimljivosti 


ZVJEZDOZNANCI su 
posebnim načinom izmje¬ 
rili i visinu gora na mje¬ 
secu, a najviša gora mjeri 
88oo metara* 

NAJVEĆI AVION na 
svijetu težak je 46 tona 
s punim opterećenjem, na 
palubi imade 72 osobe, a 
njegovih 6 motora imadu 
snagu od 6000 konjskih 
sila. 

PRVE NOVINE u Ev¬ 
ropi počele su izlaziti g* 
1579* u Pragu. 

MORE je najdublje 
kod Filipinskih otoka, 
gdje su izmjerili dubinu 
od 10*793 metara* 

O zmijama 

Najveće zmije su udavi 
ili udavke, od kojih pi- 
toni mogu izrasti i do 10 
metara dužine. Najveća 
zmija otrovnica je golema 
naočarka iz Južne Azije, 
koja izraste do 3*75 me " 
tara, ali ima i većih. Jed¬ 
na od 4*57 metara dužine 
nalazi se u muzeju u 
Malaki* — Najmanje zmi¬ 
je su t* zv. zmije sljepice, 
koje žive kao gujavice u 
zemlji, a redovno nisu 
duže od 25 do 30 centi¬ 
metara. Mlada zmija 
sljepica jedva je debela 
kao žigica, a nije duža od 
prsta. Kod nas najveća 
je zmija žutulja, koja mo¬ 
že stignuti dužinu i od 
2.50 metra, a najmanja 
otrovnica žuto krug, koja 
je dugačka 35 do 45 cen¬ 
timetara. 

Dvije ptičice 

Na prozor su došle 
dvije ptice mile, 
a seka će braci: 
y)Gdje su dosad bile ć« 

BRACO : 

»Pjevale su, seko, 
cijelog Božjeg dana, 
a sad eto snijega : 
pokrita im hrana.«. 

SEKA : 

»Mi ćemo im dati 
koje zrno žita, 
vidiš, kako lijeću, 
svaka nešto pita!« 

Ptičice su sitne 
na prozoru stale, 
ko da razumiju 
govor djece male. 

STJEPAN PERČEVIĆ 


Mili gost 

Perica Britvica imao je znanaca i 
prijatelja na sve strane. Oni su rado 
k njemu zalazili, jer ih je lijepo dočekao 
i bogato pogostio. 

Jednoga dana eto k njemu čika Ža¬ 
bac* Perica Britvica upoznao ga je na 
nekoj šetnji pokraj bare* Htio je da za¬ 
puši, a nije imao šibica. Uto mu se ja¬ 
vio čika Žabac i ponudio mu vatre iz 
svoje lule. I tako su zametnuli razgo¬ 
vor i sprijateljili se. 

»Dolazi čika Žabac!« zakrešti ptica 
na prozoru i skine šeširić, da se pokloni 
milom gostu. 

Perica Britvica lijepo je dočekao 
svoga gosta, ponudio mu čašicu rakije i 
htio mu nešto ponuditi da pojede* 
w »Nemojte, striče Pero,« branio se čika 
Žabac* »Nemojte se mučiti!« No kad je 
Perica Britvica pod svaku cijenu htio 
da štogod ponudi svome gostu, reče mu 
čika Žabac : »No kad baš hoćete, a vi 
mi dajte jednu pečenu jabuku!« 


ŠALE 

A/VWW\AAAAAAAAA 

PREVARIO SE. M a- 
1 i: »Poručila vam je ma¬ 
ma, da bi htjela platiti 
dug.« — Trgovac: 
(veseo): »E to je izvrsno. 
No, evo ti mali bonbona!« 
— Mali: »... Ali ne 
može sad odmah, nego 
tek drugi mjesec.« 

ČUDAN POSAO. Nad- 
glednik uhvati dva rad¬ 
nika, kako sjede u zakut¬ 
ku. »Što vi to radite ?« 
okrene se starijemu. — 
»Ništa,« odgovori ovaj za¬ 
tečen, da sjedi. — »A vi?« 
okrene se mlađem. — »Ja 
inu pomažem l« 

Stric Perica se brzo prihvatio posla, 
naložio peć i metnuo jabuku, neka se 
peče. Dotle je čika Žabac sjeo, napunio 
svoju lulicu i zapušio. Zatim udariše 
u razgovore o svemu i svačemu* Žabac 
se raspričao i govorio o svojoj bari, o 
svojoj ženi i djeci te o svojim susjedima* 
A domaćin mu je svaki čas nalijevao 
čašicu rakije* No ni sam nije ostao^žedan, 
jer je htio da i svoje grlo pročisti. I 
pio je Perica Britvica i pio je čika Ža¬ 
bac* Pili su i pili i dobro se napili* Čak 
su i na jabuku na peći zaboravili* 

A jabuka se čitava posušila i na kon¬ 
cu zapalila* I sko tri jala se na pod*** 

I eto ti doskora vatra zapalila pod i 
čitava je kuća planula* 

»Jao, jao, u pomoć!« vikao je ptić 
na prozoru i mahao šeširićem* 

»Sta je ?« skočio je Perica Britvica, 
a za njim i čika Žabac* No kako su i 
odviše pili, jedva su se držali na noga¬ 
ma — i ništa nisu mogli pomoći* 

Na sreću su došli vatrogasci i poga¬ 
sili vatru* Ali je svejedno šteta bila 
velika*** 

Eto. do čega dovodi piće!*** Samo 
do štete i nesreće!*** Od toga je vre¬ 
mena Perica Britvica odlučio, da druk¬ 
čije prima svoje goste i da nikada ne 
pušta rakiju, da mu zagospodari ku¬ 
ćom* T * L * 


<ž52-%£> 

ZA SMIJEH 

/^aaaaaaa /\aaaaaa/i 

AH TAKO! Otac: 
»Kako to. Ivica, da si 
danas bio zatvoren s dru¬ 
gim jednim dječakom*« 

— Ivica: »Zato, jer se 
je Jožićev Pepek pred 
školom potukao s drugim 
jednim dječakom*« — 
Otac: »I zato je učitelj 
kaznio tebe ?« — I v i - 
c a : »Da, tata ! Jer onaj 
drugi dječak bio sam ja*« 

U ŠKOLI* Vjero¬ 
učitelj: »Tko bi mi 
znao reći, kako su sveta 
Tri kralja saznala, da se 
rodio Isus ?« — M a - 
tek: »Iz novina, gospo¬ 
dine kateheta!« 

VELIKODUŠAN SIN¬ 
ČIĆ* Majka: »Baš si 
neposlušan i zločest! Već 
sam se i pokajala, što 
sam ti prije dala kolača*« 

— Sinčić: »Ništa zato, 
mama! Ako si se pokaja¬ 
la, ja ti opraštam!« 


Neposlušni Janko 


Tri je dana na brdašcu 
sanjkao se Janko, 
a majka ga često zvala : 
))Dost je, nevaljanko /« 

Ali on to ni da čuje, 
drage su mu saonice, 
on ni vjetar ne osjeća 
na crveno, mlado lice ! 


I još k tome zrak je hladan 
otvorenih diho usta, 
ne sluteći o bolesti, 
koju nosi magla gusta * 



Danas eno osam dana, 
ozdravila što su pluća . 
Kao kroz san još se sjeća 
neposluha — glava vruća * 

Sretna majka govori mu, 
kako treba da se vlada t 
ponajviše s neposluha 
u životu čovjek strada ! 

STJEPAN PERČEVIĆ 

Novi 

biskup 

Sv* Otac Papa ime¬ 
novao je za novog po¬ 
moćnog zagrebačkog 
biskupa preuzv* g* dra 
Josipa Lacha* Novi se 
biskup rodio g* 1899. 
u Varaždinu, gdje je 
i započeo školske na¬ 
uke. Učio je zatim u 
Zagrebu i u Rimu i 
vršio razne službe* 
Napisao je više znan¬ 
stvenih radnja, a mno¬ 
go je radio na odgoj¬ 
nom i društvenom po¬ 
lju* Kao blagajniku 
Hrvatskoga Književ¬ 
nog Društva sv* Jero¬ 
nima osobito mu je 
bila na srcu ova naša 
„Mala Mladost«, pa 
mu svi čestitamo vi¬ 
soko odlikovanje i že¬ 
limo mu obilje nebe- 
sđog blagoslova u te¬ 
škom biskupskom ra¬ 
du. 



Dječji euharistijski kongres 


Prošloga je ljeta u Meksi¬ 
ku (u Americi) i to u mjestu 
Santiago održan euharistij¬ 
ski kongres djece* Nesamo da 
su tom kongresu djeca u ve¬ 
likom broju prisustvovala, ne¬ 
go su ga sama djeca i prire¬ 
dila* Svakog dana za vrijeme 
trajanja kongresa bila je sve¬ 
čana sv* Misa s pričešjhi dje¬ 
ce i s procesijom* Čak su 
bila priređena i zborovanja, 


na kojima su nastupila djeca 
kao govornici* Tako je na pri¬ 
mjer dječak od trinaest go¬ 
dina po imenu Juri Alvarez 
govorio o predmetu »Euhari¬ 
stija i djeca«, a devetgodišnji 
Jezus Perez Vargas govorio je 
o »Pripravi djece za apostclat«* 
Sudjelovatelji su prisustvovali 
svim točkama programa s 
velikim oduševljenjem i po- 
božnošću* 

Mali glumci 

Na našoj gornjoj slici vidite skupinu malih glumaca sa Ogled¬ 
ne škole u Zagrebu. Svi su oni učenici trećeg razreda. Nastupili 
su na jednoj priredbi »Zajednice doma i škole«, i to prikazavši 
seljački narodni običaj o »Betlehemarima«. Taj je običaj zabilje¬ 
žio i obradio dr Velimir Delelić sin, a glazbu je za njega napisao 
dr Božidar Širola. Učenike i učenice uvježbale su njihove 
učiteljice. — S njihovom glumom svi su prisutni bili 
zadovoljni, a i sijedi čika Urednik, koji ih je iz prikrajka proma¬ 
trao. Morate naime znati, da su ovi mali glumci i vrijedni pri¬ 
jatelji naše »Male Mladosti«! 


Sedam svjetskih čudesa 

U staromu vijeku bilo je sedam Efezu ; 6. Mauzolej (grobnica) u 

neobičnih građevina i spomenika, Halikarnasu ; 7. Kolos (Apolov kip) 

koje su zvali pravim »čudesima« na otoku Rodu. 
zbog njihove silne veličine. Evo tih 
sedam čudesa staroga vijeka: 1. 

Piramide u Egiptu ; 2. Viseći vrtovi 
Semiramidini u Babilonu; 3. Ba¬ 
bilonski toranj (odnosno Svjetionik 
na otoku Faru pred Aleksandri- 
jom; ) 4. Fidijin Zeusov kip u 
Olimpiji; 5. Artemidin hram u 


Jesi li našao bar jednog novog 
pretplatnika? Jesi li poslao ciki 
uredniku nekoliko adresa, na 
koje bi on mogao poslati „Malu 
Mladost" na ogled? 

Tko je izumio žigice? 


U davna najstarija vremena ljudi 
isu palili vatru trljajući drvo o drvo, 
dok se nije ugrijalo i zapalilo. Ka¬ 
snije su kresali iskre iz kremena. 
Žigica je došla na svijet tek pred 
109 godina te je doista još vrlo mla¬ 
da, kad je usporimo s dugim 
vjekovima, u kojima je bez nje 
Živio ljudski rod. Žigice je izumio 
jedan čovjek iz Virtemberga po 
imenu Johan Fridrih Kamerer i 
to godine 1831. Od svoga je izuma 
taj čovjek imao samo štetu. Bio je 
on tada zatočen u tvrđavi Hohe- 
nasbeg, kuda ga je dovela žarko 
njegovo nastojanje, da ujedini 
Njemačku. Kad je pušten na slo¬ 
bodu, tražio je, da se može okori¬ 
stiti svojim iznašašćem. No zabrane 
mu uz prijetnju najstrože kazni, 
»da pravi to vrlo opasno sredstvo za 


loženje vatre«. Kamerer se nije po¬ 
korio toj odredbi, već je gradio i 
prodavao žigice u inozemstvo. Kad 
su oblasti za to đoznale, unište 
njegovu radionicu, a njega strpaše 
u zatvor. U to i sabor izda nared¬ 
bu, kojom bi najstrožije zabranje¬ 
no prodavanje i upotrebljavanje 
vrlo pogibeljnih žigica. Eto vidite, 
kako su se onda ljudi bojali te novo¬ 
tarije ! Bijedni je izumitelj žigica 
Kamerer poludio, te je godine 
I ^57* otpravljen u ludnicu. No nje¬ 
gov izum nije propao 1 Iskoristili 
su ga kasnije drugi, a danas mi ne 
možemo ni zamisliti kuće bez Ži¬ 
gica. Doista, žigica je vrlo korisna, 
kao što je korisna i neophodno po¬ 
trebna i vatra, ali se i ona može 
upotrijebiti za nesreću, kao što se to 
često dogodilo zbog neopreza djece. 


Mala Branka 

Naša mala B ra nka 
divno vam je dijete , 
sama lice pere , 
sama kosu plete ! 

A sama i jede 
sve , štogod joj date r 
velika je radost 
mamice i tate . 

Lijepo zna da priča , 
još ljepše da pjeva , 
al kad joj se spava , 
onda samo zijeva . 

Tu vam se na stocu 
vrlo važna pravi , 
ko da teške brige 
imade na glavi . 

Al čekajte! Niti 
časak proći ne će : 
orit će se kuća 
vd smijeha i sreće! 

T. L. 

Dobro ga je naučio 

Na tržištu u jednom arapskom gradu našao se i jedan poznati 
škrtac. Gledao je, kako bi kupio nešto vrlo jeftino, da to kasnije 
skupo proda i da na taj način zaradi sto vise. Obilazeći tržištem 
naišao je na nekog staklara, kojemu nedavno umrije žena, a na¬ 
kon toga mu doskora Bog uze i svo troje djece. Da nesreća bude 
još veća, doskora mu izgori i kuća. ..... , 

Na vrat su mu sjeli i vjerovnici i zaprijetili mu,^ da ce ga 
zbog duga strpati u zatvor. Jadni staklar nije znao što će, pa 
započne rasprodavati svu svoju neznatnu preostalu imovinu. 
Prodavao ju je u bescjenje, samo da podmiri sve svoje dugove 
i da se riješi vjerovnika. Kako će dalje biti, od česa će živjeti 
kako će nastaviti posao, o tome zasada nije imao vremena vo¬ 
diti brige. , . , . 

Namjerivši se na tog bijednog staklara kupi od njega škrtac 

veliku košaru razne skupocjene, staklene robe. 

»Badava sam ti dao ovu robu, jer se nalazim u krajnjoj nu¬ 
ždi !« progovori staklar. 

»Badava ? Ti sanjaš!« prozbori mu škrtac, kao da se uvrije¬ 
dio. — »Ako ti nije pravo, uzmi robu natrag i vrati mi moj teško 
zasluženi novac, moj pošteno zasluženi novac!« izdere se na si¬ 
romašnog staklara. . v . v . _ T . 

Staklar se zbuni, pa će: »Oprosti, pošteni čovječe! Nisam 
te mislio uvrijediti! Neka te Bog blagoslovi za ovu uslugu, koju 
si mi učinio otkupivši tu robu i omogućivši mi, da isplatim jed¬ 
nog od najnesmiljenijih vjerovnika!« 

Škrtac se nasmiješio. 

Kad je trgovina bila gotova, potražio je škrtac nekoga, tko 
bi mu košaru sa stakleninom odnio kući. Nitko mu nije htio po 
nijeti košare, jer su ga poznavali kao skrca, koji svakome zakine 
od njegove zarade, što vise može. A on sam nije mogao ponijeti 
teške košare, jer je bio preslab za toliki teret. 

Konačno se škrtac namjerio na nekog siromašnog mladica. 
Pokušao je, da ga unajmi za malu, neznatnu svoticu. 

»Makar danas i gladovao, ali za taj novac ne ću nositi toli¬ 
kog tereta. Zar tebe, starče, nije stid nuditi mi tih nekoliko 
bijednih para za posao, a čitav grad zna, da si bogataš ? .«, 

»Dobro, kad ne ćeš za novac, a ti ponesi košaru za nešto, 
što je skuplje od novca!« ponudi mu škrtac. 

»Da čujem!« ... 

»Dat ću ti dobar, zlata vrijedan nauk ! Doci ce ti dobro 

u životu!« . . 

»Hajde, da vidimo !« odvrati mu mladić, te uprti na leda 

tešku košaru s dragocjenom staklenom robom. 

Idu oni tako neko vrijeme, i već su prilično odmakli od tr¬ 
žišta, kad li će mladić, spustivši košaru na zemlju, tvrdici: 

»Cuj me ! Ne mogu dalje izdržati, jer sam radoznao, kakav 
je tvoj prvi savjet!« — Starac mu odgovori zlobno: 

. . »Cuj me ! Kada ti netko kaže, da je bolje gladovati nego 
biti sit, tada mu ne vjeruj ! Eto, to ti je prvi nauk, mladiću!« 

Mladić ne odgovori ništa, nego ponovo uprti košaru na 
leđa, i oni krenuše dalje* 

Idu oni tako, idu, dok mladić opet ne spusti košaru na zem¬ 
lju, pa progovori starcu : 

»Moram se opet malo odmoriti! Ujedno te molim, da mi 
dadeš i svoj drugi nauk, jer sam radoznao !« 

A starac mu još zlobnije reče : 

»Ako ti netko kaže, da je bolje ići pješke nego se voziti, ti 
mu ne vjeruj ! To ti je drugi nauk!« 

Mladić ne reče ništa, nego opet uprti tešku košaru na leđa 
i krene dalje. Konačno su stigli i do kuće starog tvrdice. Pred 
samom kućom stane mladić i upita starca : 

»A kakav je tvoj treći nauk, dobri čovječe ? Daj mi ga kaži, 
jer upravo gorim od radoznalosti.« 

Starac se podmuklo nasmiješi, pa će upravo se rugajući si¬ 
romašnom mladiću : 

»Treći ti je nauk ovaj : Ako ti ikada itko rekne, da je no¬ 
sio neku tešku košaru jeftinije nego ti, ne vjeruj mu !« 

»Hvala ti na svim naucima,« reče mu mladić, »ali ću sada 
i ja tebi dati jedan dobar nauk!« 

Mladić podiže košaru visoko u zrak i tresne njome žestoko 
o zemlju, pa povikne starcu : 

»Slušaj! Ako ti netko kaže, da je u ovoj košari ostao čitav 
ma ijedan komadić stakla, ti mu ne vjeruj !« 

To mu reče, pa se izgubi. arapska priča 


Naši prijatelji 

Evo donosimo skupinu 
pretplatnika »Male Mla¬ 
dosti« iz Vrbovca* Desno 
na slici je Franjo Puško- 
vić, revni širitelj »Male 
Mladosti«, koji je ove 
godine našao na svojoj 
školi preko pedeset pret¬ 
platnika* Neka se i drugi 
ugledaju u njega, a prija¬ 
telji »Male Mladosti« neka 
nam pošalju svoje slike* 

Lav i pas 

Lovački pas opazi iz¬ 
daleka lava i potrči za 
njim. Lav se okrene, stane 
i rikne. Pas se uplaši i po¬ 
bjegne natrag. Videći to 
lisica, reče psu rugajući 
mu se : 

»E, luda glavo! Ldva 
se usuđuješ goniti, a ne 
možeš mu ni glasa pod¬ 
nijeti 1« 

»Tko bi se nadao, da on 
tako riče ?« odgovori osra¬ 
moćen pas. 

RAZNO 

NAJVEĆE ORGULJE 
u Evropi nalaze se u Pa- 
sau, a iza njih su najveće 
orgulje u Segedinu u Mad¬ 
žarskoj s 13.000 svirala, 
koje su postavljene po 
svim stranama crkve. 

NAJMANJI FOTO¬ 
GRAFSKI APARAT 

imao je za vrijeme svjet¬ 
skog rata neki uhoda, a 
taj je aparat bio ugrađen 
u prsten. 

NAJVEĆI FOTO¬ 
GRAFSKI APARAT, 
koji je tri metra dugačak i 
jedan metar širok, nalazi 
se u jednom američkom 
zemljopisnom zavodu. 

FRANJEVCI su došli 
u Albaniju god. i 24 °-> a 
oni nisu bili samo vjero- 
vjesnici, nego i vođe na¬ 
roda za samostalnost i 
narodni prosvjetitelji. 


Zec i njegov rep 

Kuma Lija, Vuk i Zec zajedno su 
kopali na polju. Cijeloga su dana mar¬ 
ljivo kopali, jer su ih kod kuće čekale 
tri pune bačve meda. Svi su se veselili, 
kako će naveče iza naporna posla oma¬ 
stiti brke tom divnom poslasticom. 

Kopao je Vuk, kopao je Zec, a kopala 
je i kuma Lija. No kuma Lija sve je u 
sebi nešto snovala. Razmišljala je, kako 
da ona sama pojede sve tri bačve meda... 

I kad je već sunce dobrano odskočilo, 
sjeti se kuma Lija nečemu, pa poviče : 

»Ej, čika Vuče, sjetila sam se, da su 
me za danas naručili u selo zbog kum¬ 
stva. Rodilo se neko dijete, pa mu mo¬ 
ram kumovati.« 

»Dobro,« veli Vuk, »pođi, ali se brzo 
natrag vrati.« 

»Hoću!« odgovori kuma Lija i odjuri 
u selo. No mjesto u kumstvo ode ona 
kući i pojede prvu bačvu meda. Zatim 
se vrati u polje k Vuku i Zecu. 

»Kako je bilo na kumstvu?« pita 
je Vuk. 

»Divno!« odgovori kuma Lija. 

»A kako se dijete zvalo ?«. 

»Prvak,« odgovori kuma Lija misleći 
na prvu bačvu meda, koju je pojela. 

Zatim uzme motiku i nastavi posao. ♦ ♦ 
No nije prošlo dugo vremena, i opet se 
oglasi kuma Lija te reče : 

»Joj, skoro sam zaboravila! Za danas 
su me i za neko drugo dijete pozvali 

u kumstvo.« . 

»Dobro,« odgovori Vuk. »Pođi, ali se 

brzo natrag vrati!« 

»Hoću!« reče kuma Lija 1 odjuri u 
selo. I pojede drugu bačvu meda, pa se 
vrati na posao k Vuku i Zecu. 

»Kako je bilo na kumstvu ?« upita 
je Vuk. 

»Divno,« odgovori kuma Lija. 

»A kako se dijete zvalo ?« 

»Srednjak,« odvrati kuma Lija misle¬ 
ći na srednju bačvu meda, koju je pojela. 

Poslije toga i opet se kuma Lija ma¬ 
šila motike i stala kopati. A sve joj 
misli lete k onoj trećoj bačvi meda. 
Zato i po treći put poviče : 

»Eh, čujte, kako me iz sela zovu! 
Moram danas ići i na treće kumstvo !« 

»Dobro,« odgovori Vuk, »ali se brzo 
natrag vrati.« 

»Hoću!« reče kuma Lija i odjuri u 
selo, pa pojede i treću bačvu meda. A kad 
se vratila na polje, i opet je zapita Vuk: 

»Kako je bilo na kumstvu ?« 

»Divno,« odgovori kuma Lija. 

»A kako se dijete zvalo ?« 

»Oblizek,« odvrati kuma Lija misleći na 
zadnju bačvu meda, kojim je omastila 
brke. 

Zatim je uzela motiku i kopala za¬ 
jedno s Vukom i Zecom sve do večeri... 
Kad se spustila večer, krenu Vuk, Zec i 
kuma Lija kući. 

»Ih, sad ćemo se osladiti medom!« 
reče Vuk. 

No kad su došli kući, našli su prazne 
bačve. Vuk se vrlo rasrdio i pitao : 

»Tko je pojeo med ?« 

»Ja nisam,« reče kuma Lija. A zatim ša¬ 
pne Vuku u uho: »To je valjda Zec pojeo.« 

»Ha ! Ti si pojeo med !« poviče Vuk 
i poleti na Zeca. A moj ti se Zec prepla¬ 
šio i bjež iz kuće. Bježi Zec, a Vuk sve 
za njim. Skoro je i dostigao Zeca, a Zec 
se našao u stisci, pa hop na neki plot. 
Mislio je, da je već izmakao dohvatu 
srditog Vuka, no Vuk ga je svejedno 
dospio uhvatiti za rep... I odgrizao 
mu Vuk dobar komad repa! 

Morate naime znati, da je Zec prije 
imao dosta dugi rep... A sad je siroma¬ 
šak odmaglio preko plota s odgriženim 
repom i krenuo tako u svijet. E, vidite, 
baš od toga vremena svaki zec imade 
kratak rep ! t. l. 



Mali Ivica na snijegu, 
revni šlritelj „Male Mla¬ 
dosti 44 iz Zagreba 


Lav i medvjed 

Lav i medvjed pođu 
jednom zajedno u lov, 
da utaže glad. Namjere 
se zajedno na jelena, uhva¬ 
te ga i ubiju. Kako će ga 
podijeliti ? 

Svaki sudeći po svom 
praznom trbuhu misli, da 
će mu polovica biti pre¬ 
malo, i htio bi imati sve. 
Počnu se oko jelena ču¬ 
pati i derati, dok oba ne 
iznemognu i padnu na 
zemlju. 

Lisica vidjevši ih one- 
sviještene, odvuče jelena. 

»Aj, aj, zla nam sreća 
i naša lakomost,« rekoše 
oboje, kad su došli k sebi, 
»skoro smo glave izgubili, 
ali ne za svoju korist, nego 
£a korist lisice !« 

Kralj Petar Krešimir Veliki 

Petar Krešimir IV* bio je najveći hrvatski kralj* Proširio je 
svoju državu na kopnu i na moru* Vrlo je dobro uredio svoju zem¬ 
lju, a na njegovu dvoru nalazilo se više župana, knezova i banova* 
Pripadali su mu svi dalmatinski gradovi i otoci, koji su prije njega 
bili pod bizantskom vlašću, a uz to i cijela Bosna* Sve ostale 
zemlje, koje je pod svojom vlašću imao kralj Tomislav, zadr¬ 
žao je i kralj Petar Krešimir Veliki* Vladao je do g* 1074* — O 
Petru Krešimiru Velikomu napisao je hrvatski pjesnik Vladimir 
Nazor dvije vrlo lijepe pjesme, koje niže donosimo* 

Sablja i plug Kraljevo oranje 


Nađe ih, gdje se svađaju i kolju, 

I orač reče : »Zvijer loveći mrku 
Taj čovjek sad mi pogazi u trku. 
Gle štete grdne na mojemu polju.« 

A drugi:»Vojnik ja sam, a on što jet 
Krt, rovač zemlje. Kaže: Ja znoj lijem. 
Al za tu zemlju ja se borim, mrijem. 
Gaziti po njoj, to je pravo moje.« 

A kralju reče : »To se sila bani. 
Žulj vazda bješe od rane časniji, 
Pošteni znoj je od krvi svetiji. 

U krvi sablja rđa, a plug sveti. 

Što više brazdi, to se više svijetlu 
Štuj čelo, što te svojim znojem hrani!« 



»Klonusmo kralju, od srama i truda. 
Uzalud nama muka i rabota, 

Jer plug je težak, opora je gruda. 

Mač daj nam opet : on će da nas 

hrani. 

Polje nam trnjem rađa.« — A kralj 

reče : 

»Da ste mi sutra na vašoj poljani /« 

A kada zora za gorama sinu, 
Njihovo ralo i volove dignu 
Sijedi kralj i pođe na ledinu. 

Na njivi suncu on okrenu lice, 

Volove lijene tankom šipkom taknu 
I snažno upre 0 drven-ručice. 

A lemeš škrinu, plug se dalje maknu. 
* 

Orao kralj je. — — 

U brazdama svima 
Klijalo sjeme i pupao stručak ; 
Zrijalo zrnje na zlatnim klasima. 

Sunčani kolut navrh neba sjao, 
Čarlijo vjetar, a ko more sinje 
Kraljev se usjev šumeć talasao. 

I orač stane. Otre znoj i stupi 
U jato žena, boraca, težaka. 

Selo se cijelo oko njega skupi. 

»Zapis nam kazuj tom djelu Čudesnu: 
Kamen iV travu od boštva ti danu /« 
A sijedi kralju pruži ruku desnu 
I žulj im kaza na bijelome dlanu. 

VLADIMIR NAZOR 

Vrabac Živko 


Sniva vrabac krasan san 
pod strehom u zimski dan : 
kroz okno će uzletjeti 
i zobati..., Bože sveti! f 

Na tavanu toliko je 
kukuruza zlatne boje, 
a on gladan i promrzo 
zasitit se ne će brzo. 


Pa kad vidje mladog vrapca, 
izbulji se poput žapca, 
protegne se kao div, 
vrabac vikne : »Ziv ! živ ! živ /« 

A da nije Zivko živ, 
svjedoči nam mačak siv : 
po objedu lice mije, 
brke suče, pa se smije... 


A i što će brzat Zivko, 
kad ga tjer at ne će nitko : 
probrati će zrnca veća, 
a to nije mala sreća! 

I Zivko se trgne, budi, 
pa poletje... Al gle, ljudi, 
na tavanski prozor nov 
viri macan, čeka lov! 


STJEPAN PERČEVIĆ 

U ALBANIJI živi oko mili¬ 
jun stanovnika, a od tih je 
560*000 muhamedanaca, oko 
100.000 katolika, dok su ostali 
pripadnici istočnih crkvi, koje 
su se otcijepile od Rima. 


Čovo 

Evo jedan čovo. Malo 
vam čudnovat izgleda, 
zar ne ? A znate zašto ? 
Mi smo na njegovoj glavi 
ispisali razne brojke. Kad 
sve te brojke zbrojite, 
doznat ćete, koliko naš 
čovo imade godina. Nema 
ih baš previše, ali kad 
zbrojite, vidjet ćete, da 
nije ni tako mlad. Hajde, 
djeco, pogodite, koliko je 
godina našemu čovu ! 

MISIJE. U Sjedinjen 
nim Državama sve se 
više razvija i djelovanje 
misija. Dok je god. 1933. 
djelovalo 866 misionara 
rođenih u tim državama, 
taj se broj danas popeo 
na 1412. Pa i novčane 
pripomoći daju se sve 
više. U samoj godini 1938. 
sabrano je 5,000000 dinara 
više nego li godine 1937. 

Kišobran 

(Skrivačica) 

U daljini more , 
po njem lađa plovi, 
pokraj brijega eno 
put se pruža novi. 

A kraj puta jedna 
posve prazna klupa,, 
kišobran je na njoj 
sa dvadeset rupa 1 
A kišobran taj je 
nekog profesora, 
što se rado šeta 
uz obalu mora . 

Ali gdje se sada 
taj profesor skrio i 
Tražite gi, djeco, 
sad je ovdje bio 1 


Lav kraj bunara 

južno od grada Kisimajo u talijanskoj koloniji Sornaliji> 
četiri kilometra daleko od obale, nalazi se malen otok po imenu 
Džuaj. Na tom otoku ima jedan jedini bunar, odakle stanovnici 
dobivaju pitku vodu. Ljudi se na tom otoku bave većinom ri¬ 
barstvom, a život im je tekao mirno i bezbrižno, dok jednog 
jutra nisu žene, koje su došle po vodu, zatekle kraj bunara lava, 
koji je drijemao. Žene su preplašene pobjegle glavom bez ob¬ 
zira. Ubrzo se diglo na noge cijelo selo i iz daljine promatralo 
strašnu zvijer dogovarajući se, što da se započne. Odakle lav 
na otoku, kad nikad lavova na otoku nije bilo ? Ta se tajna ubrzo 
razjasnila. Prošle noći bila je osobito jaka osjeka, tako da se iz¬ 
među otoka i kopna pojavio uski trak suhe zemlje. Neki lav 
došao je lutajući po suhom do njihova sela, rastrgao jedno goveče, 
napio se na bunaru vode i zaspao. Trebalo se pošto poto riješiti 
to^a nemilog gosta, jer ljudi nisu mogli do vode, a druge vode 
nigdje u blizini nije bilo* K tomu je lav svake noći rastrgao ^po 
koje živinče, a nenaoružani ljudi nisu to mogli spriječiti. Konačno 
su iskopali veliku jamu i u nju metnuli kozu* Slijedeće noći lav je 
bio u jami! Rastrgao je kozu, ali iz jame nije mogao van.. 


mala MLADUb I “ Izlazi mjesečnu jeUdiupui vr ‘ JC '“ C ^ 0,sKt: * 0đ ‘ ne * 

D na godinu — Izdavač i vlasnik: Konzorcij Kuće Dobre Štampe u Za <rebu. —’ 7a 
SdSIaća i urednlAtvo odgovara: Dr Josip AndriC. glavni .rednik, Zagreb Tren- 
koval-i redu i e Luka PenniĆ. - Tisak Tiskare Narodm msviete u Zagrenu Ja 

tiskaru odgovara Rajmund SuSin. Zagreb Kuhaceva 2. 11 -Un,,» i " 3 ,^ 44 '“'” 

Zmija 

(labirint) 

Na našoj slici nalazi se de¬ 
blo jednog stabla. Pod tim de¬ 
blom zmija ima svoje skrovi- 
šte* Jednoga dana zmija je 
izašla iz toga skrovišta i krenula 
na šetnju. No kad se povratila 
blizu debla, nije više znala na¬ 
ći put k svome skrovištu* Da 
se jadna zmija ne r^uči, poka¬ 
žite joj vi, djeco, kojim putem 
treba da krene, da dođe u svoje 
skrovište ispod debla* Hajde, 
tko će prije pronaći taj put ? ! 

Nesreća u vijavici 

Duboki snijeg zapao je i pokrio sve* 
Ruže od njega bijelile su se kao »rimske 
kate« na grobovima o Svisvetima. Se¬ 
oskom cestom ni live duše* Noćas je 
vladala strašna vijavica*** 

Kad se na istoku počelo bolje raz- 
danjivati, ustajali su ljudi i lopatama 
odgrtali snijeg* Djeca nisu kao obično 
— pomagala, jer je snijeg bio dubok, 
a sjeverac duvao nemilosrdno* Samo su 
se kroz smrznuta prozorska okna na- 
virivala van* Učenici su mislili, kako 
će u školu : teško je prtiti tako duboki 
snijeg* 

Oko osam sati već je ispred svih kuća 
bila staza, koju bi opet gdjegdje ponovo 
zasula vijavica* 

U devet sati najbliža djeca bile su već 
u školi i opkolila peć, u koje je gorjelo 
pucketajući, — znak jake zore* 

Stanko je manjkao* Iako jt. hi dosta 
daleko, redovito je dolazio, jer je jak i 
visok, pa mu ni najdublji svijeg ne bi 
smetao* 

Oko pola deset eto i njega* lici ij je 
baš nz^o arao o zimi, o toplom c djelu, 
o grijanju trljanjem snijegom* 

)Da, ali čiči Marinu nije pomoglo 
trljanje!« glasno će Stanko stupivši u 
sobu* »Ja sam ga i moji trljali, a on ni 
makac!« 

»Gdje je ? Smrzao se ?« upitaše djeca* 

Stanko ispriča : 

»Sincć je pio rakiju i dobro se napio* 
Gostioničar mu je govorio, da ne ide 
nikuda, da je velika studen i vijavica* 
On nije slušao, već iskao još rakije, 
jer da ona grije* Gostioničar mu nije 
dao, i on ode ljutit* Kako je bio pijan, 
nije pogodio kući, već je lutao, dok se 
pijan-nije srušio u jarak i smrzao se***« 

Djeca su gledala Stanka i čekala da 
nastavi, kad se uto javi učitelj : 


»Vidite, rakija ga je 
grijala onog časa, dok 
ju je pio, jer je na- 
dralavala živce, aii 
čim je prestao piti, 
izmoreni živci su po¬ 
pustili, tijelo se ohla¬ 
dilo i — smrzlo.« 

»Pravo piše na plo¬ 
či,« reče Jozo* »Ralija 
ubija !« 

Dok je učitelj i na¬ 
dalje govorio s djecom 
o štetnosti alkohola, 
o hrvatskom narodu, 
koji mnogo propada 
poradi pijanstva, o 
nesrećama radi pijan¬ 
stva, cestom su pro¬ 
lazili ljudi na mjesto 
nesreće* 

Staze su ponovo bi¬ 
le zatrpane Snijeg je 
padao, vjeta: -,awjao* 

Uz kuće stisli su 
se ljudi i odgrtali 
snijeg* * * 

STJEPAK . Ć 

IZ ŠKOLE. Učenici su 
dobili za izradbu zadatak: 
»U kojim svojstvima ži¬ 
votinje natkriljuju Iju - 
de ?« Mala Branka napi¬ 
sala je između ostalog i 
ovo: — »Paunima raste 
sama od sebe krasni ha¬ 
ljina, a mojoj mami ne ! 
— Deva može dane i dane 
hodati, a da ne pije* Moj 
susjed ne može*« 

TOČNO* Učitelj 
pokazuje u školi izdjeve- 
noga kosa i zapita: »Ma- 
tek, da li ti znaš, kakva je 
to ptica?...« — M a- 
t e k : »Znam — mrtva !« 

















Pismo 

cike 

Urednika 


Dragi moji prijatelji! Sigurno ste ozebli 
ovih dana, kad je bila navalila nova studen. 
I ja sam evo kotao s ono par zubi u svojim 
ustima, a moja duga brada tresla se na ve¬ 
liko. No tješio sam se, da su to zadnji trzaji 
ovogodišnje studeni te da će za koji dan gra- 
nuti radosno proljetno sunce. O, da znate, 
kako mu se vesele moje staračke kosti 1 A 
znam, da ga i svi rado čekate... Razvedrit 
će se nebo, nestat će magluštine, a cijela će 
se priroda obući u divno zeleno ruho. Hej, što 
će ptice veselo zapjevati! Jer se i one raduju 
proljeću kao i svi mi... 

No vi ćete se čuditi, zašto vam ja danas 
toliko pričam o proljeću i njegovim radosti¬ 
ma, zar ne ? Pričam vam zato, jer se svi vi 
sada nalazite u proljeću svoga života. To je 
najljepše doba života! No u to doba sve u 
prirodi raste, sve se razvija — i kako se bude 
razvijalo u proljeću, takve će plodove do¬ 
nijeti kasnije, u jesen. To dobro zapamtite! 
Kako se vi budete razvijali sada u proljeću svo¬ 
ga života, takvi će kasnije od vas biti plodovi 
za narod i domovinu, za vjeru i obitelj, a i za 
vas same. Zato ne smijete sada u proljeću 
svoga života uludo gubiti dane, nego na¬ 
stojati steći što više znanja, što bolje se od¬ 
gojiti i što ljepše razviti. Morate slušati ro¬ 
ditelje i starije, koji vas dobru uče. A i sami 
morate učiti što bolje znate i možete. Eto 
smo sada na primjer već u drugoj polovici 
školske godine, a nastojimo li dovoljno svi, 
da je s najboljim uspjehom završimo ? Vi¬ 
dite dakle, da i dani djetinjstva imaju svoje 
dužnosti i svoje zadatke. Lijepi su, veseli, 
bezbrižni, ali i vrlo mnogo znače za buduć¬ 
nost — isto kao što proljeće mnogo znači za 
uspjeh ljetnih i jesenskih plodova. 




Veselite se. dragi pri¬ 
jatelji, veselite se pro¬ 
ljeću, ali u svom ži¬ 
votnom proljeću učite i 
učite i opet učite, jer je 
sada vrijeme za učenje. 
Zapamtite, da ćete po¬ 
slije kao ljudi samo to¬ 
liko vrijediti, koliko ste 
kao dječaci i kao mla¬ 
dići naučili. 

Preporučam vam svi¬ 
ma našu »Malu Mla¬ 
dost« ! Pošaljite pretpla¬ 
tu, ako još niste, da 
se ne srdi na vas sijedi 
čika Urednik. 

Mnogo suradnje od mo¬ 
jih prijatelja ulazi u ova 
broj, nešto će izaći ka¬ 
snije, a nešto skočiti u 
koš. 

Za fond »Male Mla¬ 
dosti«, stigli su ovi da¬ 
rovi : Srećko Zazinović 
3 Din, Tugomil Jerbić 
5 Din, Ante Lukačić 5 
Din, Jelica Mađerek 5 
Din. Druge darovatelje 
objavit ćemo u drugim 
brojevima. 

Svima dragim prija¬ 
teljima šalje lijepe po¬ 
zdrave sijedi 

ČIKA UREDNIK 

iiiiiiiiiiniiiiiiiiiiitiiiiiiiiiiiiiiiiiHiiiiiiniiiiiiniiiiB 

„Mala Mladost 11 
naša radost! 

Nađite još jednog pret¬ 
platnika za nju i odmah' 
pošaljite pretplatu! 


br. 6. MALA 

MLADOST 

Pretjerano slavohleplje 

Neki magarac, koji bješe pametniji od ostalih svojih ro¬ 
đaka, čuo je jednom, kako reče neki čovjek za drugoga: 

»Samo da ima veće uši, bio bi magarac.« 

Magarac znajući i inače, da njegovo ime ljudi uzimaju kao po¬ 
rugu, brže bolje ode svom prijatelju ovčarskom psu i umoli ga, 
da mu odgrize uši. 

Pas ga u čudu zapita, na što mu to. 

Tada mu magarac ispriča, što je sve čuo i kako je razmi¬ 
šljao o tome i najposlije saznao, da ga samo ruže uši. Zato ga kao 
prijatelja moli, da ga oslobodi ušiju, koje ga tako jako poniža- 
vaju. 



Unučad Benita Musolinija, vođe talijanskog naroda, u svom autu. 
To nije igračka, nego pravi auto s motorom, koji vrlo dobro juri. 



20. II. 1940. 

»Misliš li, da poslije ne ćeš biti više magarac ?« 

»Dabome da mislim. Zar ti ne vidiš, da su jedino te duge ušt 
krive, što nosim tako pogrdno ime ?« 

»A glas ?« 

»Ne plaši se, prijatelju, za moj glas. Misliš li ti, da ja ne 
umijem šutjeti ?« Pas mu učini po volji. 

Magarac veselo otrča među čobane nadajući se, da ga om 
ne će poznati. Ali tek što je stupio među njih, jedan ga zapita : 

»Gdje su ti uši, magarče ?« 

»Uši ?« reče magarac s čuđenjem. »Ja ih nisam nikada ni 
imao.« Čobanin se slatko nasmije: 

»Kako ne, kad ti se još uvijek poznaju njihovi tragovi l 

»Tragovi ?« mrmljao je magarac i u sebi se srdio na psa. 

»To znači, da mi ih pas iz pakosti nije htio sve odgristi!« 

Vrati se zato psu i napadne ga grubim riječima. 

Njegovom prijatelju nije ostalo ništa drugo, nego da mu 
poslije mnogoga pravdanja zguli i samu kožu na mjestima, gdje 
su bile uši. 

»Sad me zacijelo ne će nitko poznati,« govorio je glasno i 
samopouzdano magarac veseo, što će se jednom osloboditi tako 
gadna naziva. 

»O magarče, zar si opet tako iznakažen došao !« 

»Ja magarac ?« 

»Zaista nemaš ušiju magarećih, ali te odaje tvoj kitnjasti 

rep.« 

»Prokleti rep,« gunđao je magarac, »moram se osloboditi i 
njega !« 

Pas, vjerni prijatelj, rado mu učini i tu uslugu. 

»Sada sam uvjeren, da me nitko više ne će poznati,« mislio 
je magarac. Uši nisu tu, a ni rep, šutjet ću uvijek, a to je zacijelo 
sve, zbog čega sam dobio ono pogrdno ime.« 

I sav radostan odjuri ponovo među čobane. Ali tek što im 
priđe, povika jedan od njih : 

»Gle magarca! Opet je došao !« 

»Opet magarac!... A po čemu sam i sada još magarac?« 

»Ako ni po čemu drugom,« odgovori mu jedan stariji čobanin, 
a ono po tim glupostima, što si ih od sebe počinio.« i. Z. 

Milica se srdi 

Ili opet možda Al ja bih ti reko : 

lijevom nogom usta, »Nemoj, Milo, tako ! 
pa joj zato danas Pokraj tebe sad bih 

ode radost pusta f I ja odmah plako l « 

PAVE CAR, MOČIĆI 


Milica se srdi, 
a to nije šala! 
Valjda ona noćas 
dobro nije spala ? 

Dar majci 

Veče se spuštala na selo. Svijeće su u 
nekim kućama treperile. Njihov sjaj 
miješao se s blijedim svijetlom mjeseče¬ 
vim. Na kraj sela lajali su psi. Valjda na 
šišmiše, koji su lijetali gore-dolje.... 

Šetao sam i uživao večernji mir sela. 
Sa Bračkova brijega dolazili su težaci, 
razgovarali i pjevušili. To su posljednji 
toga dana. 

Dok sam za njima gledao, netko po¬ 
zdravi. Okrenem se. Pokraj prolazio je 
Stanko, sinčić dobričine Valenta iz su¬ 
sjednog najbližeg zaseoka. 

»Kuda, kuda. Stanko? Kasno je...« 

»Bio sam u dućanu.« 

»Tako kasno ?« 

»Mama je bolesna, pa sam išao po kruh!« 
i podigne komad bijelog kruha od pola 
kilograma. 

»A što ti je to u drugoj ruci ?« upitam, 
jer ju je držao stisnutu. 

»Dobio sam šećera od trgovca !« 

»I nisi ga pojeo ?« 

»Ne...« Zastane, pa nastavi: »Nosim 
ga majci. Moguće će cd njega ozdraviti!« 
i potrči stazom preko livada, kao da se 
zastidio... 

»Veseli me. Stanko, da si takav. Ne 
stidi se. Reci majci, da si joj donio dar, 
i njoj će biti lakše !« viknuo sam za njim. 

Riječi su se izmiješale sa zvukovima 
zvona. Lavež pasa bivao je jači. 

U moju dušu duboko su se usjekle 
Stankove riječi. Vjerovao sam, da će 
njegovoj majci uistinu biti lakše, kad 
primi njegov maleni dar. Da, maleni 
dar, ali je tim veća radost, kad je to dar 
šestgodišnjeg djeteta. 

Zvukovi su večernjeg pozdravljenja 
utihnuli. Umorno selo smirilo se. Bdije 
samo još bolesna majka — u duši vesela 
— pri pomisli na sinovljev dar. 

STJEPAN PERČEVIĆ 



Dva vrijedna prijatelja 
„Male Mladosti” iz Gline, 
Vladimir Ostarčević 
i Ivica Arbanas. 


Malo računa 

Broj doista je 

čaroban * broj. Ako ga 
pomnožite sa a, onda do¬ 
bijete U ovoj 

novoj brojci imadete sve 
brojeve, koje imate i u 
prvoj, naravski samo iz¬ 
mijenjenim redom. Ako 
prvi broj pomnožite sa 
3, dobit ćete broj 428.571 
i ta brojka ima iste broje¬ 
ve kao i ona prva (samo 
izmijenjenim redom). Ta¬ 
ko možete nastaviti, pa 
množiti s 4 i s 5. I dobit 
ćete uvijek iste brojeve 
kao u prvom broju, samo 
drugim redom. 

Kad pomnožite prvi 
broj sa 7, kao da su se 
brojke umorile, mijenja¬ 
jući stalno svoja mjesta. 
I tako izlazi broj 999.999, 
kao da vam prvi broj veli: 
Stanite, već sam posve 
izmučen ! 

Pogodba 

Jedan čovjek htio je 
kupiti konja* Izabere jed¬ 
noga, ali je taj bio skup. 

»Dat ću vam pet tisu¬ 
ća,« reče kupac, »a osta¬ 
tak ću vam dugovati*« 

Trgovac pristane* Kad 
je jadnoga dana došao da 
naplati dug, reče mu ku¬ 
pac : 

»Ali dragi prijatelju, 
morate se držati ugovora* 
Ja sam vam rekao, da ću 
vam ostatak dugovati, a 
ako vam sada platim, 
onda vam ne ću više du¬ 
govati, a to je protiv po¬ 
godbe.« 

Na dnu mora 

Jedan neuposleni rad¬ 
nik došao je na morsku 
obalu, gdje se gradio neki 
most* Zatražio je rada. 
Jedino mjesto, koje je mo¬ 
gao dobiti, bješe mjesto 
ronioca* Čovjek pristane* 
Obukli ga u ronilačko 
odijelo, dali mu u ruke 
budak i spustili ga u mo¬ 
re* Nekoliko minuta po¬ 
slije, začuje se na povr¬ 
šini znak za podizanje. 
Kad su ga izvukli na povr¬ 
šinu i skinuli mu kacigu, 
upita ga nadglednik: 

»Šta je, prijatelju, za¬ 
što ste se htjeli vratiti ?« 

»Hm... ovaj, znate, ne 
mogu dalje raditi...« 

»Zašto ?« 

»Ne mogu nikako plju¬ 
nuti u šaku !«* *, 


Zašto ljubim domovinu? 

Zdravo , Hrvatska ! Aleme mog roda , 
I zdravo kraju ljubavnoga sanka : 
Evo mog v'jenca: haran sin ga poda, 
Ubran je rosom tiha za uranka * 

I dok je mora i sunčana ljeska 
I dokle pjesme po kršnih vrleti , 
Kojima tutnji rika gromotreska; 

Ti ćeš u slavi, dome moj, živjeti! 
ante kovačić : »Hrvatskoj« 

Moja domovina Hrvatska draga mi je 
2 ato, jer sam u Hrvatskoj, u tome naj¬ 
dražem kraju svekolikoga svijeta, ugledao 
svijetlo Božjega dana i svetim se krstom 
krstio* U Hrvatskoj sam pohađao škole, 
gdjeno su me dobri i brižni hrvatski uči¬ 
telji učili plemenitim i korisnim nauka- 
ma, koje su mi još i danas od potrebe u 
mome životu* U domovini svojoj Hrvat¬ 
skoj postignut ću svoje životno rvanje, 
koje ću nastojati upotrebiti jedino njoj i 
narodu svome hrvatskom u korist* Za 
sreću i slavu domovine svoje Hrvatske 
Želim uvijek, dok me god bude, raditi 
i djelovati; jer dok je god domovini 
mojoj Hrvatskoj dobro, dobro je i meni; 
kad je ona sretna, sretan sam i ja* Domo¬ 
ljub sam hrvatski i želim, da ostanem 
domoljubom do posljednjega daha svoga. 

Z* l. 

Visibaba 

Granulo je proljeće, 
povjetarac prolijeće . 

Mi se djeca igramo, 

Visibabe tražimo. 

Našli smo ih hrpicu , 
slagali u kiticu . 

Nosili ih kućama 
svojim milim majkama. 

ANTE RUKAVINA, Gospić 

ZIMA 

I 

MLADO 

SUNCE 



Stresla se baba Zima*** Zadrhtala je od straha, jer je osje 
tila, da su joj već odbrojeni dani* Dugo je vladala, vrlo dugo. 
Otrgnula je sa grana sve lišće, ogolila ih i natrpala snijegom. 
Ptice je otjerala u gnijezda, zvijeri u duplje — i svima oduzela 
hranu i radost* Pritisla je snijegom šume i bregove, natrpala pu- 
teve i krovove, a ljude štipala za uši i nos, za ruke i noge***. 
Dugo je vladala ledena baba Zima i haračila čitavim krajem. 
I mislila je, da će tako vječito vladati* Pa se ogrnula u debelu 
snježnu bundu, metnula na glavu nekakvi lonac, uzela pod ruku 
metlu i kao Snješko Bijelić, što ga djeca prave, stala je dostojan 
stveno šetati svijetom* 


Ali jao! Stresla se baba Zima! Zadrhtala je, jer je osjetila, 
da su joj dani već odbrojeni* ♦♦ Zaduhao odnekale topli vjetrić, 
rastjerao maglu i oblake — i eno se na vedrome nebu pojavilo 
mlado sunce* 

Veselo, mlado, proljetno sunce*** Lice mu se žari, a kose 
mu se produljile u duge zrake, koje prodiru na sve strane, iz sna 
bude sve ono, što je baba Zima bila uspavala i uništila*** U 
ruci mu je prvi proljetni cvijet, a doskora će takvo cvijeće pro 
klijati po svim poljima i livadama*** 

Pod njegovim zrakama eno se već i snijeg topi ! I stale se 
cijediti niz lice i ruke babe Zime velike kaplje vode*** I ona se 
nekako rastapa, gubi, nestaje*** Ona ne podnosi toplinu žarkog 
proljetnog sunca, pa se pogrbila i bježi, bježi pred njim* 

No uzalud joj trud! Proljetno sunce kao mladi kraljević 
radosno stupa i doskora će Zime posvema nestati*** Prestala je 
njezina moć! 

Čujte: ptice već cvrkuću i slobodno plove zrakom, zvjerad 
-se izvukla iz duplja, a pod otopljenim snijegom klija prvo zele¬ 
nilo i javljaju se prvi pupoljci*** 

Oh, dođi nam, dođi naše milo proljeće ! t* l. 

s-o-s 

SOS je poziv, koji preko 
radija šalju brodovi, kad 
ne nalaze u velikoj opa¬ 
snosti i kad traže pomoć. 
Taj je poziv nastao prvi 
put prilikom potapljanja 
engleskog parobroda »Ti- 
tanika«, koji je u Atlant¬ 
skom Oceanu udario u 
santu leda i potonuo sa 
1800 ljudi. Ta se velika 
nesreća dogodila u noći 
15, travnja god, 1912, 
Drugi telegrafist na »Ti- 
taniku« po imenu Harold 
Br'dge, koji je bio spasen, 
ali je poslije ipak podle¬ 
gao utiscima očajnoga 
straha, koji je te noći 
proživio, bio je tvorac 
poziva za spašavanje 
SOS, U onoj nesretnoj 
noći dobio je Harold Brid- 
ge naređenje od kapetana 
»Titanika«, da šalje poziv 
CQD, Obuzet smrtnim 
strahom slao je Harold 
Bridge u toj noći nesreće 
ne poziv CQD, nego prve 
stihove jedne molitve »Sa¬ 
ve Our Souls < (Spasi duše 
naše). On je ponovio tri 
puta početna slova SOS. 
Od toga dana postala su 
ta tri slova bežični poziv 
u pomoć za brodove u teš¬ 
koj nevolji. Harold Bridge 
sigurno nije mislio, da će 
taj poziv ostati stalno i 
da će ga u nevolji slati 
svi brodovi svih narodno¬ 
sti na čitavom svijetu. 


Oholi pijetao 

U susjeda Đure bio je lijep pijetao. 
Već je nekoliko godina sretno čuvao 
svoje kokice i male piliće od nasrtljivih 
kobaca, iako bi mu i samom ponekad 
srce jače zakucalo od straha. Na svoju 
ljepotu ponosio se više nego njegov ikoji 
drug iz susjedstva. Mislio je u svojoj 
oholosti, da mu se i druge domaće živo¬ 
tinje dive, iako su mimo njega prolazile, 
da se nisu ni ogledale. 

Iznimku je činio puran Blebetalo. On 
mu se dnevno rugao, radi čega je dola¬ 
zilo i do tučnjave. Pijetao Kukurikalo 
nije mogao zamisliti, da mu se netko 
ne divi, a kamo^ li da mu se još ruga — i 
još Blebetalo, Često ih jc domaćica mo¬ 
rala rastavljati, — tukli bi se do krvi,.. 

Za Kukurikalovu oholost doznala je i 
lisica, pa odluči da ga pohodi. Čekala 
je zgodan čas i zgodno mjesto, gdje i 
kada joj ne bi smetali ljudi i psi. Naj¬ 
zgodnije joj se učini jutro, kada su ljudi 
otišli na posao, a psi se odmarali nakon 
probdjevenih noći. Kroz grmlje i šiblje 
došulja se ona do livade, na koju je 
Kukurikalo izašao sa svojim kokicama. 

»Kako ti je lijepo perje !« tiho će lija. 

Pijetao od sreće zakukurikne... 

»Hodi malo bliže, da si jedno izvučem 
za uspomenu, pa da ga i drugim šumskim 
životinjama pokažem,« opet će lisica. 

Kukurikalo pođe... 

U svojoj oholosti zaboravio je majčine 
priče o lisičjoj neiskrenosti. Kada je bio 
blizu, lisica skoči, zgrabi ga svojim oš¬ 
trim zubima, a on poviče : 

»Oholost i taština uzrok su mojim zli¬ 
ma ! Ku-Ku...« — ali ne dovršivši, 
jer ga lisica još bolje stisne i uguši. 

Kokice zalepršaše krilima, te polautrku, 
pola u lijetu pobjegoše u dvorište i sušu, 
glasno vičući : »Ko-ko-ki! Ko-ko-da-a ! 

STJEPAN PERČEVIĆ 

Tri razbojnika ŠALE 


Jedne noći putovao je neki samotan 
putnik pustim krajem. Nosio je sa so¬ 
bom vreću zlata. Iznenada navale na nj 
razbojnici, ubiju ga i oplijene. Plijen po¬ 
nesu sa sobom u špilju i razdijele ga. 

Nakon nekog vremena ponestane im 
hrane. Oni pošalju najmlađeg u najbliži 
grad, da kupi hrane. 

Kad se ovaj vraćao, padne mu na pa¬ 
met misao: kako da se riješi drugova 
1 da se domogne i njihova zlata. On stavi 
u jelo otrov. Zatim nastavi put. 

Ostala se dva razbojnika međutim 
dogovorila, da će ga ubiti, a njegov dio 
podijeliti. I zaista. Kad se ovaj približio 
izbodu ga noževima i prisvoje sebi nje¬ 
gov dio. Zatim počnu jesti onu otrovanu 
hranu i od otrova oba umru, 
a krivo stečeno blago ostade 
bez vlasnika. 

Krivo stečeno nije blagoslo¬ 
vljeno. 

Mali Medo 

jednog malog medu 
naš vam susjed ima, 
on vam skače, pleše, 
zabavlja sa svima, 

Zgodan je i dobar 
i svašta vam znade, 
cijelog dana pravi 
nekakve parade ... 

A jučer je našoj 
maloj seki Ziti 
ugrabio mlijeko 
i stao ga piti, 

Seka plakat stala , 
medo mlijeko pije, 
a cijela se četa 
oko njega smije. 


z. p. 


U PREPIRCI. Mar¬ 
ko: »Ja dajem svoju gla¬ 
vu, da ja imam pravo!« 
— Ante: »A ja svoju 
novčarku, da nemaš!« — 
Marko: »Dobro, prista¬ 
jem, neka bude: tvoja 
novčarka i moja glava 
isto I« — Ante : »Pa to i 
jest; moja je naime nov¬ 
čarka posve prazna!« 

GROZNICA. Učitelj: 
»Što bi ti. Ma to, najprije 
učinio, kad bi te spopala 
groznica ?« — Mato: »Ne 
bih došao u školu !« 

BI. Nikola Tavilić 


Ovaj gornji kip prikazuje velikog hrvatskog Bla- 
ženika Nikolu Tavilić a, koji je mučeničkom smrću 
pQginuo u Svetoj Zemlji. Taj kip je [izradio Ivo 
Kerdić, a predali su ga na dar sv. Ocu Papi 
Piju XII. hrvatski hodočasnici pred kakva tri 
mjeseca. Čitav kip je pozlaćen. 


Zanimljivosti 


U SIBIRIJI ima ljudi, 
koji odspavaju zimski san 
kao u nas jazavac. Kad 
napada dubok snijeg, pa 
se ne može iz kuće iz¬ 
laziti, onda čitava obi¬ 
telj ostane cijelo vrijeme 
u postelji, samo jedamput 
u dvadeset i četiri sata 
ustanu i na jedu se suhe 
ribe. I onda nastave da¬ 
lje spavati. 

DUBINA MORA viša 
je nego visina gora. More 
je najdublje kod Filipin¬ 
skih otoka: 10.793 me_ 
tara, a najveća gora na 
svijetu jest Mont Everest 
u Aziji: 8.884 metra. 

NA MJESECU su zvje- 
zdoznanci s pomoću ve¬ 
likih dalekozora vidjeli 
velike planine i na pose¬ 
bni način izmjerili visinu 
tih planina. Najviša je 
planina na mjesecu viso¬ 
ka 8.800 metara. 

NA SVIJETU SE go¬ 
vori oko 3.420 različitih 
jezika. Tko bi ih mogao 
za života sve naučiti ? 

ZA SMIJEH 

nnnA<vvv\ww\nnA/wv 

IZ ŠKOLE. Učitelj : 
»Da li je naša zemlja do¬ 
ista nalik na jabuku ?« ■— 
Ivica: »Jest već po tome, 
što u zemlji ima crvi kao 
i u jabuci!« 

ČUDNO. Mali Pero: 
»Gle, mamice, onaj go¬ 
spodin ima čak i naočare 
na očima, a ne vidi, da 
mu straga na kaputu 
manjka jedan gumb!« 

Veselje 

Lovi maca miša , 
pa ga šapom ščep ! 
Ali ga je samo 
zgrabila za — rep l 

U makao sretno 
a rupicu miš 
i maci se ruga : 

Ne možeš mi niš! 


A maca je bijesna , 
objesila brk, 
mijauče tužno, 
pogled joj je mrk ! 

Sekica i braco 
motre igru tu , 
pa se slatko smiju : 
Hihi - hahi - hu / 

T. 



Svjetiljke 

Čovjek se od početka borio za svijetlo. I u špiljama iz kamene 
dobi i u predpo vi jesnim sojenicama »nije se zadovoljio svijetlom 
vatre s ognjišta, nego je izrađivao najprije od drveta, a kasnije 
od išarane gline lijepe svjetiljke. Za posao vani u slobodnoj pri¬ 
rodi ili za putovanje dobre su bile i lučane baklje, ali u zatvore¬ 
nim prostorijama one su razvijale previše čađe, dima i smrada, 
pa su za to već zarana počeli upotrebljavati male ručne ili zidne 
svjetiljke, u kojima je gorjela mast ili ulje na stijenu. U rim¬ 
skim katakombama nađene su bezbrojne svjetiljke. U sred¬ 
njem vijeku osvjetljivali su dvorane svijećama od voska i loja. 

Ulična rasvjeta u Londonu počela je g. 1414., a u Parizu 
g. 1667. Rasvjeta s plinom iz ugljena prvi puta je pokušana u 
Engleskoj g. 1783. Prve plinske svjetiljke u Berlinu nastale su 
g. 1826. Godine 1847. prvi puta su se javile petrolejske svjetiljke. 
Veliki preokret nastane tek godine 1883., kad su uvedene prve 
električne žarulje. Od ono doba do danas rasvjeta kuća i ulica 
krenula je orijaškim korakom naprijed. Danas može zadnje seoce, 
samo ako hoće, da uživa bolju rasvjetu, nego što ju je uživao 
sam Rim u carsko doba. 

Zlatna ribica 

Na moru, na ostrvu Bujanu, bila je mala stara kolibica, a 
u toj kolibici živjeli djed i baba. Bili su u velikoj bijedi; djed 
je napravio mrežu i počeo ići na more da lovi ribu, i samo je tako 
on i zasluživao svoj hljeb nasušni. Jednom je djed bacio svoju 
mrežu i počeo vući, kad mu se ona učini tako teška, kako dosad 
nikada još nije bila. Vuci, vuc. ♦ ♦ dok je ne izvuče. Kad pogleda 
u mrežu, — a ona prazna; sve u svemu uhvatila se jedna ribica, 
ali ni ta nije bila obična nego — zlatna. Ribica ga zamolila ljud¬ 
skim glasom : 

»Nemoj me uzeti, djedo, nego radije pusti u more, a ja ću 
tebe sama nagraditi; što zaželiš, to ću ti učiniti.« Djed promisli, 
promisli, pa reče : 

»Meni ništa ne treba od tebe, hajde ti u more !« Rekavši to 
djed, baci ribu u vodu pa se vrati kući. Pitala ga baba : 

»Jesi li mnogo nalovio, djede ?« 

»Sve u svemu jednu zlatnu ribu, pa sam i nju u more bacio ; 
poče ona lijepo moliti: pusti me, veli, u sinje more, a ja ću tebi 
koristi donijeti, što god zaželiš, ja ću ti i učiniti. Sažalim se ja 
ribici, ne uzmem joj otkupa, nego ju pustim dobre volje.« 

»Ah, ti stari bedače, zapala ti je u ruke velika sreća, a ti nisi 
znao ni da je uzmeš ?« Razljuti se baba, pa udri grditi djeda 
od jutra do večeri i ne daje mu mira : »Da si joj barem kruha 
zatražio ! Eto, skoro ne će biti niti korice, pa šta ćeš onda jesti ?« 

Djed ne izdrža, nego pođe zlatnoj ribi po kruh. Dođe do mora 
i viknu gromkim glasom : 

»Ribice, ribice, ostani u moru s repom, a meni se pokaži 
glavom.« Riba dopliva do obale : 

»Šta ti treba, starče ?« 

Baba mi se razljutila ; za kruhom me najurila.' 

Idi kući, bit će u vas dosta kruha !« 

Starac se vrati. 

»Šta je, baba, ima li kruha ?« 

Kruha ima dosta, ali eto ti nevolje : korito mi raspuklo, 
pa nemam u čem rublje prati. Idi zlatnoj ribici pa traži, da ti 
dade novo.« 

Djed pođe na more : 

»Ribice, ribice ! Ostani u moru s repom, a meni se pokaži 
glavom.« Doplivala zlatna ribica : 

»Šta ti treba, starče?« 

»Poslala me baba, da ištem novo korito !« 

Dobro, imat ćete korito.« 

Vrati se djed, no tek što stupi na vrata, navali baba na 
njega : 

»Idi odmah zlatnoj ribi, traži, da nam sazida novu kolibu ; u 
našoj se ne može više živjeti, zar ne vidiš, da se ruši!« 

Pođe djed na more : 

»Ribice, ribice, ostani u moru s repom, a meni se pokaži 
glavom!« 

Riba doplivala, stala u more repom, a njemu se pokazala 
glavom i upitala : 

»Šta ti treba, starče ?« 

»Sazidaj nam novu kolibu ; baba me grdi i ne da mi mira. 
Ne ću, veli, da živim u staroj kolibi; ona se, zar ne vidiš, sva 
razvalila.« 

»Ne tuži, starče! Idi kući i moli se Bogu ; sve će biti učinjeno.« 

Djed se vrati, kad u njegovom dvorištu stoji nova, hrastova 
koliba s izrezanim šarama. Ususret mu dotrča starica još ljuća 
nego prije, grdeći ga gore nego prije : 

»Ah, ti stari bedače, ne znaš se ni srećom koristiti. Dobio si 
kolibu, pa sad zar misliš, da je stvar svršena! Ne, ne ću više 
da budem seljanka, nego hoću da budem vojvotkinja, da me do¬ 
bri ljudi slušaju i da mi se u susretu do pojasa klanjaju. « 

Pođe djed na more i vikne gromkim glasom : 

»Ribice, ribice ! Ostani u moru s repom, a meni se pokaži 
glavom.« 

Doplivala riba, ostala u moru s repom, a njemu se pokazala 
glavom : 

»Šta ti treba, starče ?« Djed odgovori: 

»Ne da mi baba mira, nego je sasvim poludjela, ne će da bude 
seljanka, nego hoće da bude vojvotkinja.« 

»Dobro, ne tuži, nego idi kući i moli se Bogu. Sve će ti biti 
učinjeno.« 

Vrati se starac, kad na mjesto kolibe stoji kuća od kamena, 
podignuta na tri kata; po dvorištu trči posluga, u kuhinji larmaju 
kuhari, a starica, u skupom odijelu od skerleta, sjedi na visokoj 
stolici i izdaje zapovijedi: 

»Zdravo, ženo !« reče djed. 

»Ah ti, nevježo nikakva, kako smiješ mene, vojvotkinju, 
nazvati svojom ženom ! Hej, ljudi, uzmite ovu seljačinu u ko- 
njušnicu, pa ga izbičujte što možete bolje !« 

Odmah dotrča posluga, uhvati djeda za jaku i odvuče ga u 
konjušnicu, tamo ga stanu konjuŠari častiti bičevima, pa su ga 
tako počastili, da je jedva ustao na noge. Poslije toga postavi 
starica djeda za slugu i naredi, da mu dadu metlu te da ga poje 
i hrane u kuhinji. Težak je život djedov : po cio je dan meo dvo¬ 
rište, a ako bi negdje ostalo nečisto, odmah s njim u konjušnicu ! 

»Vještica nikakva,« mišljaše starac, »zapala joj sreća, a ona 
se zarila kao svinja; već me ne smatra ni za muža!« 

Nije dugo potrajalo, a babi se dosadi, da bude vojvotkinja 
zovne k sebi djeda i naredi mu: 

»Idi, stari bedače, zlatnoj ribi i reci joj, kako ja ne ću više da 
budem vojvotkinja, nego hoću da budem carica.« 

Pođe djed na more : 

»Ribice, ribice, ostani u moru s repom, a meni se pokaži 
glavom«. 

Doplivala zlatna ribica: 

»Što ti treba, starče ?« 

»Eto šta! Razljutila se moja baba još gore nego prije; ne će 
da bude vojvotkinja, nego hoće da bude carica.« 

v tu ^;. ,-^i kući i moli se Bogu; sve će biti učinjeno,; 
reče starcu ribica. 

Vrati se starac kući, kad — umjesto prijašnjeg doma stoji 
visoki dvorac pod datnim krovom. Po dvorištu šeću stražari 
razmećući se puškama, pozadi se pružio veliki vrt, a pred samim 
dvorom zelena livada; na livadi vojska sakupljena. Starica se 
učinila caricom, izišla na balkon, s generalima i s bojarima, i stala 
da vrsi nad tom vojskom smotru i paradu: bubnji biju, glazba 
SV "V rojnici ” ura ” y iču. Ne prođe mnogo vremena — dosadi 
se babi da bude carica, pa naredi, da nađu starca i da ga dovedu 
pred njezino svijetlo lice. Nastane uzbuna, generali se užurbaše,, 
bojan se ustrčaše : 

»Kakav to starac ?« Jedva ga nađoše u posljednjem dvori 
ristu i dovedoše ga carici. 

»Idi, stari bedače !« veli mu starica. »Otiđi zlatnoj ribi i reci 
joj : ne ću više da budem carica, nego hoću da budem morska 
vladanca, da sva mora i sve ribe mene slušaju.« 

Teška srca pođe djed na more, dođe i stane vikati: 

»Ribice, ribice, ostani u moru s repom, a meni se pokaži 
glavom.« No zlatne ribice nema pa nema. Zovne starac po drugi 
pU v^ T op? 1 nema 1 Zovne i po treći put kad — odjednom more 
zasumjelo i zatalasalo; do sada bijaše svijetlo i bistro, a sada sa¬ 
svim potamnje. Doplivala riba do obale : 

»Šta ti treba, starče ?« 

»Baba mi je još gore pobudalila: ne će više da bude ni carica, 
nego hoće da bude morska vladarica, da nad svim morima vlada 
i da svim ribama zapovijeda.« 

Ništa starcu ne reče zlatna ribica. Ona se vratila i zaronila 
u morske dubine. 

Starac se povrati natrag, gleda i ne vjeruje svojim očima ; 
dvorca kao da nikad nije ni bilo, a na njegovu mjestu stoji stara 
kolibica, a u kolibici sjedi baba u poderanom sarafanu. Stadoše 
oni živjeti kao i prije, starac se opet prihvatio da lovi ribu, samo 
makar koliko da je bacao mrežu u more, nije mu se više posre¬ 
ćilo da uhvati zlatnu ribicu. narodna priča 

Tika f taka, 
tika, taka, 
od jutra do noći, 
kroz noć i dan ... 
Tika, taka, 
tika, taka, 
naprijed se kreće, 
kazaljka šeće, 
a zvonac 
prekida san. 

Selo se budi, 
ustaju ljudi, 
istok je rodio sunce. 
Priroda pjeva, 


Naš sat 


sjaj se prelijeva, 
zelene ljubi vrhunce. 
Radost se širi 
ko lagana pjesma 
na kriocu 
oblaka bijela 
i plovi u polja 
i rodne voćare 
daleko, 
iznad sela. 

Novi dan 

donosi novu radost 

krijući 

tugu u duši. 


Kosci su travu 
pokosili jučer 
danas već 
sijeno se suši . 

Sutra će opet 
nešto nova 
roditi 

ponoćni san , 
a ura će i dalje, 
tika * taka y 
tika, taka, 
pjevati noć i dan . 

IVICA ČERMAK 


Torpedo 

Evo vam, dragi prijatelji, 
jedna lijepa igračka: torpedo- 
strelica! Napravite je iz drva, du¬ 
ljina 7, a debljina jedan cm. (Po¬ 
gledajte sliku A i to br. i.). 
Sada to drvo izrežete, kako se 
vidi na slici br. 2, a na koncu 
mu dadete okrugli oblik, kakav 
je na slici br. 3. Na vrhu torpeda- 
strelice metnete deblju iglu, 
a na repu umetnite kormilo na¬ 
pravljeno od papira. To se vidi 
na slici br. 4. — Kako se radi 
kormilo od papira, vidite na 
slici B : uzmete četverokutni 
papir »a«, prelomite"ga, kako je 
pokazano pod »6«, i složite, kako 
je naznačeno pod »c«. Time je 
torpedo gotov. Možete ga još 
obaviti šarenim papirom »n« 
(kako se vidi na slici br. 4.), 
da torpedo bude ljepši. S tim 
torpedom možete gađati u cilj, 
koji je od vas udaljen desetak 
metara. Kakav je taj cilj i kako 
se u nj gađa, vidite na dnu naše 
slike. Na cilju su naznačeni 
brojevi: tko u deset hitaca do¬ 
bije veći broj, taj je pobjednik. 

Kralj Petar Svačić 

Pred osam i po stoljeća, iza smrti hrvatskog kralja Stjepana 
II* zavladala je među Hrvatima nesloga* Jedni su htjeli za hr¬ 
vatskog kralja pozvati madžarskog kralja Ladislava, koji je do¬ 
ista prešao Dravu, zaposjeo velik dio Hrvatske i tu ostavio svoga 
sinovca Almoša da kraljuje* No u isto doba drugi dio hrvatskog 
naroda proglasi hrvatskim kraljem Petra Svačića, koji je u gradu 
Kninu imao svoju prijestolnicu* Proti njemu podigao se Ladisla- 
vov nasljednik Koloman s velikom vojskom te je došlo do bitke 
kod Petrove gore, gdje je hrvatski kralj Petar junački poginuo. 
— Madžarski kralj Koloman videći, da ne može posvema poko¬ 
riti Hrvate, nagodio se g* 1102* s hrvatskim velikašima tako, 
da Hrvatska stupa s Madžarskom u savez kao ravnopravna 
kraljevina* Na čelu hrvatske kraljevine stajao je madžarski^ kralj 
Koloman, koji se okrunio starom hrvatskom krunom u Biđgradu 
kraj Zadra* — O hrvatskom kralju Petru Svačiću mnogo se priča 
u hrvatskom narodu, a napose o njegovoj junačkoj smrti za sa¬ 
mostalnost hrvatskoga naroda* O njegovoj junačkoj smrti napi¬ 
sao je pjesnik Vladimir Nazor prekrasnu|pjesmu, koju ovdje 
donosimo* 



Kralj Petar Svačić 


Ako niste poslali pretplatu za 
„MALU M LAĐO S T“, 
pošaljite je odmah, jer je već 
prošla polovina školske godine. 


Smrt Petra Svačića 

L 

I borba bijesni. Hrže konj i ječi 
Bojovna truba usred bijela dana . 
Sve nove čete jure sa svih strana, 
Sve urlik raste do neba vapećL 

Madžarska sila mukom pute krči 
Kroz vrste naše. Poljem vojska vrvi * 
Na vihor nalik kralj razbojem trči : 
» Ne! Tron se jedan ne ruši bez krvi ! « 

I on se baca, gdje je bijes najžešći , 

I nasrtaji sve jači i jači, 

I udarci su sve češći i češći. 

Koplja se sjaju, zastave se viju, 
Petrovi borci sve bjesnije biju. 

On — krvav, strašan pred svima 
prednjači. 
II. 

Strši na grdnoj gomili mrtvaca 
I sabljom maše... Sunce na umoru 
krvave zrake u lice mu baca, 

On klikće ko oro na timoru. 

Koloman stiže: »Petre, sam si... 

gledaj ! 

Čemu ta borba i. *. Sto te peče rana. 
Junače vrli, prigni se i predaj, 
Znakove primi hrvatskoga bana.« 

» »Ne, sam ja nisam. Gle, uz bok mi 

stoje 

Ljudevit, Braslav, Mojslav, Tomi- 

slave. 

Iz zemlje niču, iz pare krvave. 

Sve gledaju me. Znam, čega se boje. 
Posljednji vladar mora da se sruši 
S krunom na glavi, s ponosom u 
duši /«« 

III. 

Strši na grdnoj gomili lešina 
I kliče: »Nisam sam. Preda mnom 

velo 

Mnoštvo je neko na litice sjelo; 
Šutke me motri s orlujskih visina. 

Madžaru, strijelu napni, u rog puni. 
Ne, Hrvat svaki izdajica nije; 
Krvi će kaplja ko biser da sije 
Na čelu mome, na hrvatskoj kruni. ' 


Reče... Strijele zazviždaše lake. 
Poletje poklič nebu pod oblake. 

Rog klancem ječi, grmi u uvali. 

Sunčani trag se lomi i utrnu. 
Urlikom divljim vojska naprijed srnu „ 
Ogroman, težak, kralj se u prah svali. 
IV. 

Sruši se ko hrast, što vjetar iščupa , 
Zatutnji zemlja, kada 0 nju lupne. 
Al zalud vojnik udove mu kruptie 
Da digne kuša : ne pomaknu trupa * 

»Posijecite ga, bacite ga psima /« 

Al biskup veli : » Kralju, mrča Štedi. 
Rodna ga zemlja drži na grudima 
Ko pečat... Tuđu zemlju ne 

uvrijedi /« 

Smrklo se... Grmi, a vjetrine lome 
Po Gvozdu granje... Turobne i tro me 
Djedova sjene po razboju blude * 

Bugare tužno vile ponoćnice. 

Aveti idu i padaju niče 

Kraj mrtvog kralja — u čelo ga ljube. 

VLADIMIR NAZOR 


V 

Marko i Sarko 


ŠALE 


Često put smo rekli Mar¬ 
ku, 

da je ljutit Šarko. 

Nevaljanko nije slušo 
već ga dalje draško. 

Dojadilo Šarku malom , 
razljuti se juče , 
pa za hlače našeg Marka 
dobrano povuče * 

Bježi Marko kao vjetar , 
malena mu bašča , 
a Šarko se eno igra 
komadom od hlača. 

STJEPAN PERČEVIĆ 



U ŠKOLI* Učitelj : 
»Kakav je to vojnik, koji 
ide u rat bez puške*« 

Đak: »To je oficir, 
gospodine učitelju*« 
OSUDA. Došla žena 
knezu, pa se tužila na 
muža, da je bije* — Knez: 
»To se mene ne tiče*« — 
Žena : »Ali moj muž stal¬ 
no govori protiv tebe*« — 
Knez : »To se opet tebe ne 
tiče*« 

U GOSTIONICI* Gost: 
»Hej, konobaru, već pola 
sata čekam i zovem* Zar 
vi nemate uši ?« — Ko¬ 
nobar : »Imam, gospodine, 
teleće sa graškom !« 

Noćobdija 

(skrivačica) 

Zaspalo je selo, 
mirnim sankom drijema , 
sve su ceste prazne : 
nigdje nikog nema ... 

Sa crkvenog tornja 
eno ponoć bije, 
a nad selom mjesec 
seta se i smije ... 

On je sa visine 
u malome selu 
opazio neku 
bundu posve bijelu . 

Ha! To selom našim 
noćobdija gazi 
i pažljivim okom 
na seoce pazi .. * 

Mjesec s neba plavog 
noćobdiju prati, 
al gdje je taj čovo f 
Tko to može znati f 


Starost 

Dok šumsko gospodar¬ 
stvo daje našem drveću 
najviše starost od 150 
godina, trajanje života 
šumskoga drveća nadma- 
šuje mnogostruko ovu 
granicu života* Među če¬ 
tinjače, koje najduže žive, 
pripada tisa, za koju ka¬ 
žu, da može dosegnuti 
starost i od nekoliko hi¬ 
ljada godina* U z tisu 
pristaju hrast i lipa, kao 
patrijarsi među našim dr- 
većem* Tako su kod jed¬ 
noga oborenoga hrasta 
mogli da izbroje preko 
1100 godova (god* prste- 
nova)* I naše slavonske šu- 


drveća 

me na svjetskom su glasu 
zbog prastarih hrastova. 

Kod alpskih ariša po¬ 
znato je 700, kod borova 
i jela do 500 godova* I 
javor, bukva i divlje voć¬ 
ke mogu da dosegnu sta¬ 
rost od nekoliko stotina 
godina. Naprotiv breza, 
topola i vrba dosta su 
kratka vijeka, jer u naj¬ 
povoljnijem slučaju mogu 
da dosegnu starost od 
200 godina* Brijest može 
da dosegne veliku starost, 
ali on nažalost zbog tako 
Zvane brijestove bolesti 
ide ususret laganom izu¬ 
miranju. 


Halo 1 Halo 1 

1. Jeste li poslali 
pretplatu za „Malu 
Mladost” ? 

2. Jeste li ciki 
uredniku poslali 
koju oglednu 
adresu ? 

3. Jeste li našli 
kojeg novog pret¬ 
platnika ? 

4. Jeste li što po¬ 
slali za fond „Male 
Mladosti” ? 

5. Jeste li poslali 
štogod suradnje za 
našu „MALU 
MLADOST”? 


A A A A A A A A A A A A A A A.AAAAA 

„MALA MLADOST" izlazi mjesečno jedamput za vrijeme Školske godine. Pretplata 10 
D na godinu.— Izdavač i vlasnik: Konzorcij Kuće Dobre Štampe u Zajrebn. — Za 
Izdavača i uredništvo odgovara: Dr Josip Andrić, glavni urednik, Zagreb, Tren¬ 
dova 1 — Uređuje Luka Perinić. — Tisak Tiskare Narodne Prosvjete u Zagrebu. Za 
tiskaru odgovara Rajmund Sušin, Zagreb, Kuhaćeva 2. II fMsma i narudžbe na adresu: 
„Mala Mladost'* Zagreb, Trg Kralja Tomislava br. 21 — Broj ček P. S. 31-344 

Pokidana slika 

Na svome stolu imao sam nekakvu sliku. Ali dok sam pošao 
za poslom u grad, došao u moju sobu neki dječak, uzeo škare 
i razrezao tu moju sliku na sedam komada. Ja sam kušao od tih 
sedam komada iznova složiti sliku, ali nikako nisam uspio. Zato 
evo ovdje iznosim tih sedam komada i molim svoje prijatelje, 
da pokušaju iz njih sastaviti prijašnju sliku. Ukoliko se ja te 
stare slike sjećam, čini mi se, da je ona prikazivala nekakav mlin. 

Najbolje je, dragi prijatelji, da ovih sedam komada preri- 
šete na jednom papiru, pa ih izreže te i od njih sastavite sliku. Ja 
ću pet najboljih rješenja nagraditi s i knjigom. čika urednik 


Dvije ispunjalke 



Vadi se iz zemlje 
Zanatlija 
Ni > e staro 
rpsko ime 
Hodi! 

Ufanje 
Jednako 
Nije vaša 
IL skladatelj „Lijepe Naše” 


Služi za pisanje 
Cvijet 
Kralj ptica 
Evanđelist 
Udubina 

Pokrajina u Grčkoj 
Glava bez kose 
Grčki pisac basna 
Od I. do II. godišnje doba 

Najbolji golubovi listonoše 

Najbolji golubovi listonoše jesu po svem svijetu poznati 
japanski asahi - golubovi* U Japanu'ima mnogo međusobno uda¬ 
ljenih otoka, među kojima nije moguće uspostaviti bolju i jet- 
tiniju vezu nego što je golubi ja pošta* Japanski ri ‘ 3ar ^ uzimaju 
sa sobom golubove do 150 kilometara daleko na debelo more 
i kad zapaze ribu, odmah puste jednog goluba, koji onima kod 
kuće donese obavijest, gdje se nalaze i kolikoj se lovini nadaju 
kao i to, da li trebaju kakvu pomoć* U Japanu ima 80*000 izvjež¬ 
banih golubova listonoša, od kojih četvrtinu ima vojska, dok su 
ostali u službi štampe, liječnika, ribara i drugih zvanja % Samo 
jedan list, najveći japanski dnevnik „Tokio Asahi Simbun , ima 
350 golubova listonoša u službi* Spomenuti japanski list ima 
vlastite aeroplane i radio i telefone, ali uza sve to nisu suvišni 
ni golubovi, dapače odlično služe za hitro prenašanje vijesti 1 
fotografija iz svih krajeva velikog japanskog carstva* Japanski 
su se otoci protegli u veliku daljinu, koliko na pr* iznosi udalje¬ 
nost od Petrograda na sjeveru Rusije do Kaira u Africi* Otkako 
su Japanci zaposjeli Mandžukuo i veliki dio Kine, služba golu¬ 
bova listonoša prenesena je i u zaposjednute krajeve, gdje su 
također velike daljine, a saobraćajna sredstva nikakva ili nedo- 

Jedan asahi — golub preletio je put od Hahija do Tokija (200 
kilometara) za 6 i pol sati* Jedan je bez poteškoće savladao da¬ 
ljinu od 800 kilometara* Već golubovi stari 7 mjeseci mogu pre : 
nositi male fotografije i čitavih osam godina izdržati u svojoj 
službi* Troškovi su neznatni i k tomu je čitav posao oko tih 
milih životinja zapravo zabava* To je razlog, da 1 Kanađani 
i Finci i mnogi drugi narodi uvelike upotrebljavaju golubove 
listonoše* 


^-7 V'* 

Zečja 

Sakrio se zeko u grm 
kraj potoka bistra, 
pa nađene novine 
neumorno lista. 

I još kako mlađan žuri, 
sve čelo mrgodi, 
al još uvijek ništa 
0 zečjoj slobodi. 


briga 

Nigdje nitko ne zapisa, 
da je na pse hajka, 
te zlotvore njihove 
tamo od postanka. 

A pušaka sve je više, — 
danas ljude biju, — 
a sutra će zečeve : 
uzalud se kriju! 

STJEPAN PERČEVIĆ 









Pismo 

čike 

Urednika 


Dragi moji prijatelji! Eto k nama ve¬ 
selog Uskrsa ! Znam ja, da mu se svi vi 
radujete, kao što mu se raduje i sijedi 
čika Urednik. Imat ćemo nekoliko dana 
pravnika, pohodit ćemo crkve, čestitat 
ćemo roditeljima, rođacima i prijatelji¬ 
ma i čekat ćemo, da li će se uskrsni 
Zeko svratiti i pod naš krov. Čudan je 
taj uskrsni Zeko! Pokupi kokošja jaja 
i ko kakav umjetnik pravi od njih kra¬ 
sne pisanice, pa ih dijeli svuda naokolo. 
Ponekad se ta jaja znadu pretvoriti u i 
čokoladu, a ponekad narastu vrlo velika 
te postanu drvena, a u njima svakojakih 
bombona. Zna Zeko šta tko voli ! Ali zna 
i kome što treba ! Zato pored pisanica 
nosi on u svojoj košari i rasne druge ko¬ 
risne i zabavne stvari: nekome knjigu, 
nekome cipele, nekome kapu, nekome 
odijela, a nekome lutku, konja, romobil, 
loptu i svakojakih drugih igračaka. Jad¬ 
ni uskrsni Zeko sigurno ima i previše 
posla, dok promisli,' šta će kome daro¬ 
vati. A koliko se tek mora namučiti, dok 
sve te darove napravi i dok ih u svojoj 
košari ponese po svim selima i gradovi¬ 
ma ! No na sreću Zeko ima brze noge 
te na sve stigne ! A dobra ga djeca ne¬ 
strpljivo očekuju i sve nagađaju, što bi 
im mogao donijeti. Neki i pogode, te od 
Zeke dobiju baš ono, što su željeli; ali 
neke Zeko ne posluša. Valjda zato, jer 
ta djeca nisu bila onakva, kakva bi mo¬ 
rala biti, ili zato, jer su željeli više nego 
Zeko u ove siromašne dane može naba¬ 
viti. Nekima čak ne će ni donijeti daro¬ 


va ! Možda će zabo¬ 
raviti njihovu adresu, 
a možda će imati Ze¬ 
ka i kakvog razloga, 
da ih preskoči na svo¬ 
me putu. Eto na pr. 
sijedog čiku Urednika 
već kroz dugi niz go¬ 
dina uskrsni Zeko pre¬ 
skoči. Lane je čika 
Urednik uoči Uskrsa 
napisa© na svojim vra¬ 
tima sa velikim slovi¬ 
ma ovo: >Pazi, Zeko! 
Ovdje stanuje sijedi 
čika Urednik!« Ali eto, 
nije ni to pomoglo ! 
Zeko me i opet pre¬ 
skočio. Zašto? Ne bih 
Znao. I mislim, da 
se nema zašto srditi 
na mene. Jedino on 
možda računa, da sla¬ 
bi zubi čike Urednika 
nisu više ni za bom¬ 
bone ni za čokoladu, 
a da mu igračke više 
ne pristaju. Dobro, 
dobro, to je istina, 
ali Zeko zaboravlja, 
da čika Urednik ima 
mnogo i mnogo mla¬ 
dih prijatelja, kojima 
bi mogao podijeliti one 
bombone, čokoladu i 
igračke, što bi mu ih 
on donio. No sijedi 
čika Urednik svejedno 
se ne srdi na uskrsnog 
Zeku, pa se nemojte 
srditi ni vi, koje bude 
ovoga puta preskočio 
sa svojim darovima. 

Sretne Uskrsne bla¬ 
gdane želi svima sijedi 
ČIKA UREDNIK 


br. 7. MALA 

MLADOST 

Večera kod lava 

U ono davno vrijeme, o kojemu često priča moja baka, po" 
zvao je gospodin lav na* večeru sve ugledne životinje. Uzvanici 
su bili počašćeni njegovim pozivom i došli su na večeru u naj¬ 
svečanijem ruhu. Lav se držao dostojanstveno — kao pravi 
kralj zvjeradi — i svoje je goste najprije ponudio čašom rakije. 
Tome su se osobito obradovali slon, magarac, medvjed i vepar 
te su potegnuli sve do dna. Međutim orao, žirafa, sova, papiga, 
zečica i još neki drugi ne vole tako jaku kapljicu. No svejedno 
su se okupili okolo stola, da se s ostalim uzvanicima prijateljski 
porazgovore. Lav je međutim nalio i drugu i treću čašu rakije 
— i u njegovim dvorima nasta pravo veselje. U tom veselju 
dostojanstveni domaćin ustane i počne držati mudri govor. 

Svi su ga pažljivo slušali. A on je govorio o miru i ljubavi, 
koji mora da vlada među životinjama. 

»Eto,« govorio je lav, »ljudi se mrze i tuku na sve strane. 
Njihove novine pišu o neprestanim ratovima i krvoproliću..., 



25. III. 1940. 

pa im mi životinje, moramo pokazati, kako treba da vlada na 
svijetu mir i ljubav..*« 

»Tako je !« po viču svi prisutni. 

A šaljivi slon odmah je htio pokazati, kako je on spreman 
na mir i ljubav, pa stao s rilom draškati nosoroga po bradi. 
Nosorog se branio, jer je na bradi vrlo škakljiv, a magarac, koji 
je do njega sjedio, šapne mu potiho : 

»Ne brani se, druže, nego pogladi i ti njega sa svojim ro¬ 
gom !« 

Uto su še svi prisutni okrenuli prema slonu, nosorogu i ma¬ 
garcu i stali im se slatko smiješiti... Gospodina lava više nije 
nitko slušao.... Jedino se sova držala mudro, a žirafa dostojan¬ 
stveno ispružila svoj vrat. Vepar je već htio da podigne čašu 
i da se napije, ali mu je zečica potegnula ruku i šapnula, neka 
počeka, dok lav svrši nazdravicu. 

No lav nikako da svrši. Nego sve priča i priča o slozi i miru 
i ljubavi... Medvjedu je to doskora dosadilo, pa on izvadio ci¬ 
garu i zapušio. Isto je učinio i slon. 

Lavica se međutim pobojala, da će im se ohladiti juha, pa 
donijela na stol zdjelu i počela goste nuditi. U tren oka našao se 
mišić na stolu kraj zdjele, jer je on siromašak već bio dobrano 
ogladnio. 

Lav je još uvijek govorio i govorio o miru, ljubavi i slozi 
među životinjama. A gosti se smijali i pričali — i nitko više nije 
slušao mudro razlaganje dičnog domaćine. 

»Hahaha !« prasne odjednom u smijeh medvjed. »Ti, prija¬ 
telju lave, tu pripovijedaš i nazdravljaš..., držiš u ruci čašu..., 
svoj si govor možda deset dana sastavljao i učio, — a eto baš 
te nitko ne sluša! Hahaha!« 

»Hahaha !« prasne za medvjedom čitavo društvo. Čak se i 
lavica tome nasmijala... A magarac je stavio ruku na usta i 
šapnuo slonu : 

»Ovaj lav je kao pravi osao !« 

No lav je čuo tu magarčevu uvredu, a uvrijedio ga je i 
smijeh nepažljivih gostiju — i on prekine svoj mudri govor o 
miru i ljubavi te punu čašu baci magarcu u glavu. 

Magarac jaukne od boli, ali mu je najviše bilo žao novog 
odijela, po kojemu se razlila rakija. I on skoči bijesan na stol, 
okrene leđa dičnom, domaćini i stane lomatati stražnjim noga¬ 
ma. 

No kako magarac baš ne gađa najbolje, zahvatio je noga¬ 
ma najprije slona, a zatim vepra. I eto ti jada i nevolje. Vepar 
mu od bijesa odgrizao uho, a slon ga lupio rilom po glavi, da je 
sve zvijezde vidio. I na koncu se naš magarac strovalio sa stola, 
srušio čaše i zdjelu s juhom. 

Nasta vika i tučnjava. Slon je mahao rilom na sve strane, 
a kako je bio nespretan, stao je na noge i nosorogu i lavici i med¬ 
vjedu. I počeli su svi da se međusobno grizu i tuku. 

Najprije je nestao miš. Skrio se siromašak u svojoj rupi, 
ali mu je manjkalo polovicu repa : netko mu ga je u onoj tuč¬ 
njavi otkinuo... Zečica je odmaglila kroz vrata, a u žurbi joj 
ispale cipelice. Bježala je sve do šume i cijelu noć nije mogla oka 
stisnuti od uzrujanja. Orao, sova, papiga i roda odletješe kroz 
prozor i smjestiše se na jedan hrast kraj potoka. Kad su malko 
odahnuli, reče sova : 

»Eto vidite, kako izgleda mir, ljubav i sloga, o kojima je 
govorio lav!« 

Njezini drugovi su šutjeli. Bili su gladni, a lijepa im je večera 
izmakla..., i krenuli su pokunjeni svojim kućama. 

Najdulje su u lavljoj kući ostali slon, nosorog, magarac, med¬ 
vjed i vepar. Svaki je od njih htio da ostane pobjednik. Tukli 
su se, grizli i čupali. A najviše je stradao siromašni magarac, 
pa se na koncu iznemogao povukao pod stol i tu stenjao od 
bola... Kad je pred zoru već čitava kuća ostala prazna, zgra¬ 
bio je lav i njega, pa ga bacio kroz prozor na dvorište, gdje je 
jadnik prelomio svoje magareće kosti. Ne znam ni sam, kako se 
dovukao do kuće. 

No ni drugi gosti nisu baš jeftino prošli! Nosorog je šepao 
na lijevu nogu, medvjedu je manjkalo polovicu uha, vepru je 
na leđima bila otvorena rana, a slon je otišao s krvavim jednim 
okom. Lav je također dobio svoje, i njemu i lavici bilo je pokidano 
i zamazano čitavo odijelo, a kuća mu je sličila pravom razbo- 
jištu... 

Eto, tako vam se završila večera kod gospodina lava, koja 
je imala poslužiti kao uzor mira, ljubavi i sloge među životi¬ 
njama. t. L. 


Lasta i maca 


Sjedi maca pa sve vreba 
prvu lastavicu, 
što uz zvonki cvrkut liječe 
s dvora na ulicu . 


A uz to se hvali mačku, 
kako lovit zna , 
da je zimus jednom capom 
ulovila vrapca dva . 



A kad lasta sleti hitro , 
dirne njezin rep, 
a ona se zastiđena 
zavuče pod crijep . 

STJEPAN PERČEVIĆ 

Zanimljivosti 


i* Ima li u Panami 
zmija i — Izvanredno 
mnogo* Učenjaci nabro- 
jiše 400 vrsta otrovnih i 
700 vrsta neotrovnih zmi¬ 
ja* 

2* Koja rijeka ima naj¬ 
veću dubinu t — Rijeka 
Iravadi mjeri mjestimice 
do 400 m duboko* Iravadi 
je u Burmi u Africi, a 
slijeva se u Bengalski za¬ 
ljev* 

3* Kako se zove Finskai 
— Zove se zemljom hi¬ 
ljadu jezera* Uistinu ima 
35*000 jezera* 

4* Koliko ljudi od cjelo¬ 
kupnog žiteljstva živi u 
velikim gradovima i — 
U Engleskoj 40%, u Nje¬ 
mačkoj 31%, u Belgiji 
19%, u Italiji 18%, u 
Francuskoj 16%, u Ru¬ 
siji 7%. 

5. Od koliko dijelova sa¬ 
stoji auto i — Lijepi mo¬ 
derni auto sastoji od ko¬ 
jih 16*000 dijelova* 

6* Jedna svilena buba 
isprede u jednom satu 
pola metra dugu nit, do- 
čim stroj sam daje u jed¬ 
noj minuti 40 m dugu nit 
umjetne svile* 

7* Naočare je pronašao 
u 13* vijeku Dominikanac 
Aleksandar de Spina* 

8 * Najveća slika na svi¬ 
jetu potječe od slikara 
Tintoretto ; predočuje raj* 
Nalazi se u duždevoj pa¬ 
lači u Veneciji (27 m je 
široka, 11 m visoka). 


Podmornice u ratu 

Godine 1906*, kad su Englezi već imali 26 
svojih podmornica, a Francuzi dapače 40, iz¬ 
gradili su Nijemci svoju prvu podmornicu* No 
Nijemci su odmah uočili presudnu važnost 
podmornica i stali su odmah grozničavo usa¬ 
vršavati to moderno oružje. U početku svjet¬ 
skog rata imala je Njemačka samo 20 pod¬ 
mornica. Do proljeća 1915* potopljeno je već 
8 od njih, tako da ih je preostalo samo 12* Ali 
tada su se Nijemci bacili svim žarom na izgrad¬ 
nju novih podmornica i bacili ih u boj 320, 
od kojih je 199 potopljeno* Kad je svjetski 
rat dovršen, bilo ih je u pripremi još 400* 

Pa ako i nisu podmornice odlučivale u svjet¬ 
skom ratu, ipak su se pokazale kao strahovito 
opasno oružje* Od g* 1914* do g* 1918* potopile 
su njemačke podmornice 11 oklopnjača, 12 oklo¬ 
pnih križarica, 3 male i 34 pomoćne krstarice, 
18 rušiiaca, 3 torpiljarke i 14 tražilaca mina. 

Najuspješnije oražje protiv podmornica bili 
su krstaši - rušioci. Svojom velikom brzinom 
iznenadili su podmornice, gdje to nisu očeki¬ 
vale, i brzom paljbom uništili ih prije, nego 
su dospjele zaroniti* Englezi su g. 1915* imali 
samo 37 rušiiaca* Slijedeće su godine izgradili 
96 novih, a na koncu rata bilo ih je nekoliko 
stotina* Englezi se žure i sada da izgrade što 
više rušiiaca i možda bi s podmornicama brzo 
obračunali, da Nijemci još brže ne grade 
nove podmornice. 


Slavenska lipa 

Narodi su već od davnine gojili osobito po¬ 
štovanje i ljubav prema pojedinim stablima, 
s kojima su spajali svoju narodnu povijest i 
narodno vjerovanje* Israelcu je bio svet cedar 
libanonski, Arapin je sa strahopočitanjem gle¬ 
dao na palmu, Grk je ljubio maslinu, Nijemac 
hrast, Indijanac smokvu, a Slavenu je oduvijek 
znak njegova plemena i koljena lipa. — Lipa 
je pravo slavensko drvo. Ona je podrijetlom 
iz Rusije, gdje i sada nalazimo nepregledne 
šume lipinog drva, iz kojega se crpi obilati dobi¬ 
tak* Slavenski su je narodi ponijeli od tamo 
sa sobom i zasadili su je po čitavoj Evropi* 

Mala se 
Mira 
najela 
sira, 

a sada broji 
kao i vi: 
„Jedan, 

dva, tri!“ 





Naši su pradjedovi obitavali po lipovim šuma¬ 
ma i govorili: »Gdje lipa cvjeta, tamo pčele 
zuje«, pa ih zato i poznamo kao vrsne pčelare, 
kojima je osobito mio med i vosak* Naši su 
stari dobivali od lipe vrsna pića, od njezina 
su cvijeća pravili lijekove, a iz njezine su 
kore pleli opanke, Radi svega ovoga lipa 
mu je prirasla srcu, pa su prema njoj imali 
osobito počitanje i vjerovanje* Vjerovali su 
tako, da im lipa štiti kuću proti nevremenu 
i vjetrovima, da u nju grom ne može udariti, 
a lipino lišće da ih brani od čarobnjaštva i 
još mnogo toga su vjerovali i pripisivali moći 
lipina debla* Kad bi htjeli koje mjesto osobito 
počastiti i ukrasiti, zasadili bi lipu na tom 
mjestu, koja bi kroz stotine godina nosila spomen 
na taj događaj* I danas još vidimo uz naše 
kuće i po našim mjestima lipina stabla, pod 
kojima se kupe naši ljudi i odmaraju u hlado¬ 
vini* I u pjesmi se više puta spominje lipa, a 
mnogi su krajevi dobili po njoj i svoja imena* 


ŠALE 


MILO ZA DRAGO* 
U zadnji čas prije odlaska 
jednog parobroda dođe 
neki fićfirić i pita: »Je li 
sve popunjeno ? Jesu li 
unišli svi ljudi i životi¬ 
nje u ovu klimavu Noe- 
movu lađu?« — »Jest, go¬ 
spodine, samo još magarad 
nije unišla* Izvolite brzo!« 

BOJAZAN* »Uniđi, Jo- 
zo, samo bez straha, jer 
naš veliki pas ne će te 
ugristi* Pseto, koje laje, 
ne grize.« — »Dobro, do¬ 
bro ! Ali pas može svaki 
čas prestati lajati!« 

Najstarije drvo 

Na seoskom groblju sve¬ 
te Marije od Tule u Mek¬ 
siku nalazi se čempres, 
za koji drže, da je najsta¬ 
rije drvo na svijetu* Star 
je preko 5000 godina, ?a 
visok je 60 metara* Kad 
bi se to drvo posjeklo, 
pružilo bi drvenu građu 
za preko 20 kuća. 

U dubini zemlje 

Nafta se nalazi vrlo du¬ 
boko u zemlji, pa da se 
do nje dođe, treba na 
stotine i na tisuće metara 
bušiti u zemlju i tiskati 
cijevi, kroz koje će ta 
dragocjena tekućina iz¬ 
laziti. U Americi — u 
Meksiku ima jedna bu¬ 
šotina nafte, koja ide 
3328 metara duboko u 
zemlju* To je doista vrlo 
duboko, ali kad pomisli¬ 
mo, da do središta ze¬ 
maljske kugle ima preko 
6000 kilometara, onda je 
to slično čeprkanju po 
jabučinoj kori* 


Sunca u svemiru 

Mi znamo, da u beskrajnom svemiru na je¬ 
dnom mjestu lebdi golema usijana kugla — naše 
Sunce* Golema je samo spram veličina, s ko¬ 
jima se um ljudski u zemaljskim prilikama 
sastaje. Nije posve mirna* Vrti se polagano 
oko osovine i treba 26 dana, dok se jedamput 
okrene oko svoje osi. Iz nje izbija obilje svje¬ 
tlosti i topline na sve strane svemira, a tek 
malen dio toga pada na onih 8 sitnih kuglica, 
što se oko nje vrzu.: na osam »svjetova« ili pla¬ 
neta, među kojima je treći po redu — naša 
Zemlja. Ako se daljina Zemlje od Sunca, koja 
je već prilično točno izmjerena, okrsti veoma 
Zgodnim imenom »jedan nebeski metar«, onda 
je Suncu najbliži svijet »Merkur« od njego¬ 
va središta daleko samo 3 nebeska decimetra, 
a najdalji »Neptun« 30 nebeskih metara. Sunce 
zajedno dakle sa svojom obitelju tek je jedna 
oveća kaplja u svemirskom prostoru, a oko 
njega je velika svemirska pustinja. Više od 
300.000 nebeskih metara daleko moraš od 
Sunca otići, da se opet namjeriš na takvu usi¬ 
janu kaplju — na drugo Sunce. A takvih je 
kapljica u svemiru bezbroj u najrazličnijim sve 
većim daljinama od nas. Koncem 19. stoljeća 
zvjezdarnice čitavog svijeta izračunale su, da 
ih ima oko 20 milijuna ! Kako su im daljine od 
našega Sunca nepojmljivo velike, nije čudo, 
što nam se sva ta sunca odaju tek kao svijetle 
točke na najveličanstvenijem svodu, što ga ima 
— na večernjem i noćnom nebu. Jedini glas¬ 
nik njihov, kojim nam se odaju, baš je ona 
drhtava svjetlost njihova. Ta zraka svjetlosti 
jedini je »svemirski glasnik«, koji nam donosi 
vijesti iz najdaljih dubljina svemira. 


U pilećoj školi 


Uranili pilići 
i došli u školu , 
a pijeto ko nadzornik 
već sjedi pri stolu . 


Al pilići mali , 
i to redom svi, 
na pitanje svako 
odgovore : »Pi /« 



Učiteljka dobra 
mlada koka-dama 
htjela se pohvalit , 
pa pitala sama . 


Razljuti se nadzornik 
pa zijev ne široko : 

»Ne znaju li, gospođo ;« 
Ku-ku-ri-ku i Ko-ko < 

STJEPAN PERČEVIĆ 

Ivica i pilići 

»Kvo-kvo !« zvala je kvočka piliće* Našla je crvića u dvo¬ 
rištu* Pilići dotrčali k njoj i stali kljuvati sitnim kljunovima* 

To je opazio mali Ivica, koji se dotad igrao s jare tom u dvo¬ 
rištu, i približio se, da pogleda, što to pilići rade* 

»Kvo-kvo!« javljala se kvočka* 

»Piju-pi!« odgovarali su pilići i trčali za njom* 

»Joj, kako su zamazani naši pilići!« poviče Ivica* »Moram 
ih okupati!« 

I potjera"; kvočkups pi¬ 
lićima prema mlaki, koja 
se nalazila iza"'staje u dvo¬ 
rištu* No pilići nikako da 
polete u vodu* Ivica ih tjera, 
a oni bježe i desno i lijevo, 
ali u vodu^ne će, pa ne će ! 

»Sram vas bilo!« srdi se 
na njih Ivica* »Bojite se vode 
zamazanci jednL! No čekaj¬ 
te, ja ću vas već Joprati!« 

I stade loviti jedno po 
jedno pilence* Oni pijuču i 
bježe, ali je Ivica vješt i 
brz* Uhvatio je prvo pile i 
s njim u vodu**; Pile lomata 
krilašcima i nožicama, ali 
doskora ostane nepomično 
u vodi* Zagušilo se* * * 

No Ivica to ne opaža; on lovi druge piliće*** I gle, eno ih 
već leži četvero u vodi!*** Još treba da ulovi petoga, zadnjega* 
Taj se vješto izmiče i bježi, ali je na koncu ipak dospio Ivici u 
ruke* 

»Piju-pi! Piju-pi!« viče pile, a kvočka se na veliko srdi* 
»Kakva je to galama ?« pomisli Ivičina majka, koja se u to 
vrijeme nalazila u staji* I pogleda kroz prozorčić na dvorište* 
»Što to radiš. Ivice ?« upita ga majka. 

»Kupam piliće!« odvrati Ivica* 

»Jao, s tobom je prava muka ! Uvijek praviš štetu I« 

I eto mame sa šibom, da Ivicu pogladi! 

Kvočka je tužna, a pilići leže nepomično u vodi*** 

T* L* 

Hej prijatelji! Vi, koji još niste poslali pretplatu za „Malu Mladost«* 
pošaljite je odmah, da se na Vas ne srdi sijedi čika urednik! 

Najveće j 

najmanje 

Najveća palača je Es- 
corial (Španija) sa 2000 
soba, 6000 prozora, 300 
vrata, 73 ribnjaka i vo¬ 
doskoka* 

Najveća zgrada je Em- 
pire (New-York) : 380 m 
visine, izgrađena na 7785 
m površine, 102 kata, 62 
dizala, 6400 prozora« 
Najveća je biblioteka 
(knjižnica) u Britskom 
Muzeju (London) sa 4*4 
milijuna svezaka, pol mi¬ 
lijuna zemljovidnih kara¬ 
ta, na stotine hiljada nota 
i rukopisa* 

Najteži slonov zub iz¬ 
nosi 236 funti* 

Najveće oko ima neka 
vrsta sipa, a mjeri pola 
metra u promjeru* 
Gronlandski kit nara¬ 
ste do 33 m, a teži i 500 
tona« 

Nojevo jaje odgovara 
od prilike sadržaju 35 
kokošjih jaja* 

Na Sumatri imade naj¬ 
veći cvijet: visina mu je 
3 i pol metra, a sama čaška 
ima promjer od 60 cm« 
Najveće orgulje nalaze 
se u Filadelfiji sa 8000 
svirala« 

Najdulju bradu nosio 
je neki vijećnik u Bra- 
unau na lunu, a bila mu 
je duga preko 2 metra« 


Kopno i more 

Veći dio Zemljine površine pokriva vođa, 
— svjetsko more« More zaprema pet sedmina, a 
kopno dvije sedmine zemaljske površine* 

Suha zemlja ili kopno nije jedna cjelina, već 
je podijeljena na velika kopna (kontinente) i 
bezbroj malih otoka« 

Obično se sada razlikuje sedam kopna ili di¬ 
jelova svijeta i pet oceana (velikih mora). 

Kopna su : Stari svijet: 1. Evropa 10 mili¬ 
juna km 2 . 2* Azija 44 milijuna km 2 . 3* Afrika 
30 milijuna km 2 . — Novi svijet: 4* Sjeverna 
Amerika 25 milijuna km 2 . 5. Južna Amerika 
18 milijuna km 2 . Najnoviji — svijet: 6* Au¬ 

stralija 9 milijuna km 2 . 7. Antarktika od pri¬ 
like 14 milijuna km 2 . 

Najveći dio suhe zemlje prostire se na sje¬ 
vernoj polukugli; a prostrano svjetsko more 
talasa se navlastito na južnoj polukugli. Svjet¬ 
sko je more neprekidna vodena pučina; tako 
se može svuda iz jednoga u drugo more ploviti. 

Evropa i Azija nadugo su i čvrsto zajedno 
srasle, pa se vide kao jedno kopno (»Eurazija«). 
Njega se drži razmjerno uskom (sada prekopa¬ 
nom) Sueskom prevlakom Afrika. Ta tri ko¬ 
pna čine Stari svijet, jer na njemu od pamtivi¬ 
jeka nastavaju bijeli ljudi, naši preci. Sjeverna 
i Južna Amerika, vezane samo uskom (sada 
također prokopanom) Panamskom prevlakom, 
čine Novi svijet, jer su ga stanovnici Staroga 
svijeta otkrili prije 448 godine (Kristof Ko¬ 
lumbo god. 1492.). 

Australija je najnoviji svijet, jer ga stano¬ 
vnici Staroga svijeta poznavaju tek nešto 
preko 300 godina. 

Ljudski rod 

Premda svi ljudi na Zemlji čine jedan 
jedini rod, ipak se po boji kože i kose i po 
obličju svome obično dijele na pet pasmina. 

a) Kavkaska ili sredozemačka pasmina, i 
kojoj mi pripadamo, bijele je do svijetlo sme¬ 
đe kože, plave, smeđe ili posve crne ponajvi¬ 
še glatke kose i bistrih ravno smještenih očiju. 
Isprva je ta pasmina nastavala u Evropi, 
prednjoj Aziji i sjevernoj Africi, a iseljava- 

ZLATICA I NADA 
uzele su zdjelu i sapun, pa od 
sapunice prave mjehure 


njem doprla je i do drugih kopna, pa sada 
čini i glavni dio američkih žitelja.— Sredoze¬ 
mačka pasmina zaprema više nego polovicu 
svega čovječanstva. 

b) Mongolska pasmina je žute boje, široka 
plosna lica, koso namještenih očiju. Ta pas¬ 
mina broji već znatno manje ljudi od kav¬ 
kaske, ali mnogobrojni ja je od svih drugih pa¬ 
smina ; živi u srednjoj i istočnoj Aziji (Kitajci 
i Japanci) i nešto malo u Evropi (Madžari). 

c) Malajska pasmina smeđe kožne boje, 
crne kose i finih, od Evropljana malo razli¬ 
čitih crta lica, nastava na poluotoku Malaci, 
na južno-azijskom otočju (Malajsko otočje) i 
na većini otoka u Velikom oceanu. 

d) Američka pasmina su Indijanci, bak¬ 
reno crvene kožne boje, zategnute crne kose, 
opora lica i jaka kadšto orlovski zavinuta nosa, 
a nemaju brkova ni brade. Nastavaju u Americi. 

e) Crnačka je pasmina s crnom kožnom bo¬ 
jom i crnom vunastom kosom, sa širokim 
nosom i podebelim usnama. Domovina joj je 
srednja južna i Afrika, a ima je i u Americi. 


Najviši vrh 

Iznad zemaljske po¬ 
vršine uspinje se Mont 
Everest 8882 metra. To 
je najviši vrh na zemlji. 
Mnogo su puta poku¬ 
šali ljudi, da se popnu do 
tog najvišeg vrhunca, ali 
to do danas nije nikome 
uspjelo. Mont Everest po¬ 
kriven je vječitim snije¬ 
gom i ledom. Nalazi se u 
Aziji, u sklopu gorja Hi¬ 
malaje. 

Tko zna najviše 
jezika ? 

Kad koji čovjek zna 
govoriti 6 ili 7 jezika, 
pobuđuje u nama veliko 
priznanje. A ima ljudi, 
koji s velikom lakoćom 
nauče i mnogo veći broj 
jezika. Tako je pred 90 
godina umro papinski 
kardinal Mezofanti, koji 
je govorio 58 jezika, te 
osim toga i još brojna 
njihova narječja. Među¬ 
tim je na tome polju 
najslavniji Englez po ime¬ 
nu Juraj Grierson, koji 
se rodio pred 88 godina, 
a koji je znao 300 jezika 
i narječja. 

Najstudeniji kraj 
u Evropi 

Najstudeniji kraj u Ev¬ 
ropi ne nalazi se na nje¬ 
zinom sjeveru, nego u 
Tirolskim Alpama. Tamo 
je jedna dolina na visini 
od 1270 metara, a sa svih 
je strana zatvorena br¬ 
dima, tako da se u nju 
uvuče jaka studen, koja 
zna biti veća nego u Si- 
biriji. 


131 












Mala vila 

Bio kralj i kraljica, pa imali jedinca sina* Kad je kraljević 
već narastao, proslaviše njegovo šišano kumstvo i na čast po- 
zvaše najviđenije ljude iz svega kraljevstva* Bijeli dvori zasjaše 
od zlata, srebra^i dragog kamenja i od hiljadu svijeća* Kad uveče 
u baš ti povedoše kolo, uhvatiše se djevojke sve jedna ljepša od 
druge, a sve gledahu u kraljevića milo i drago, da ga pojedu očima* 

U ponoć se razidoše gosti, a kraljević ode u gaj od starih 
lipa, jer je bila mjesečina kao dan, a njemu se nije spavalo* Ča¬ 
robno bješe pogledati na tamne sjenke debeloga drveća, kroz 
granje se provlačila mjesečina i padala po zemlji u čudnim šara¬ 
ma* Lipe su mirisale kao tamjan iz crkve* Kraljević je polagano 
šetao zamišljen po mekanoj travici* Kad je izišao na proplanak, 
najednom ugleda pred sobom usred mjesečine na travi malu vilu 
odjevenu u krasne haljine zlatom vezene* Kosa joj je bila duga 
i spuštena niz pleći, a.na glavi joj blistaše se zlatna kruna ukra¬ 
šena dragim kamenjem* Ali je bila posve mala* Kao lučica! 
Kraljević u čudu zastane i zagleda se u nju, a ona progovori gla¬ 
som, kao da srebrno zvonce zvoni: 

»Moj lijepi kraljeviću, i ja sam bila pozvana na tvoje ku- 
movanje, ali nijesam smjela doći u kolo, jer sam tako malena, 
nego ti se ovdje klanjam na ovoj sjajnoj mjesečini, koja je meni 
sunčev sjaj*« 

Kraljeviću se mala vila veoma svidje* Nije se nimalo popla- 
šio od ove noćne pojave, nego joj pristupi i uze je za ručicu* Ali 
mu se ona ote i nestade je* Ostade mu u ruci samo njena ruka¬ 
vica, tako mala, da je jedva navukao na svoj najmanji prst* Ne¬ 
kom tugom se vrati u dvore i nikom ne reče ni riječi, s kim je bio* 

Ali drugu noć opet dođe u baš tu* Hodio je po mjesečini i tra¬ 
žio malu vilu* Ali nje nigdje ne bješe* Od žalosti izvadi iz nje¬ 
dara malu rukavicu i poljubi je* U taj mah stvori se vila pred 
njim* Kraljević se tako obradovao, da se ne može iskazati kako* 
Sve mu je igralo srce u grudima od miline* Dugo su šetali po mje¬ 
sečini i čavrljali* Kraljević se začudi, kad opazi, da mala vila 
sve jednako raste, dok s njime govori* Kad su se rastali, bila je 
dva puta veća nego sinoć* Kad joj je vratio rukavicu, nije je mo¬ 
gla više navući* 

»Uzmi je, pa je čuvaj kao uspomenu,« reče mala i nestade je* 

»Nosit ću je na srcu«, reče kraljević* 

Svaku noć su se od sad sastajali njih dvoje u baš ti* Dok je 
sunce sjalo, kraljević je muku mučio* Cio dan je bio tužan, jedva 
je čekao, da izađe mjesec i samo je na nju mislio i pitao se : Hoće 

Ii noćas doći ? Kraljević je sve većma ljubio malu vilu, a ona 
je svaku noć rasla i bila je sve veća i veća* Kad je prošlo devet 
noći, bješe pun mjesec, a vila je narasla velika kao kraljević* 
Veselo ga dočekala i proguka : 

»Doklegod bude mjesečina, ja ću ti dolaziti*« 

»Ja ne mogu, moja draga! Ja ne mogu živjeti bez tebe* Ti 
moraš biti moja žena* Ja ću te učiniti kraljicom*« 

»Dragi moj,« reče vila* »Hoću biti tvoja, ali samo tako, ako 
ćeš me uvijek i samo mene voljeti*« 

»Uvijek, uvijek,« vikao je kraljević bez promišljanja, »i 
samo tebe, a druge nikad ni pogledati ne ću*« 

v »Dobro ! Ali pamti, što ti velim: samo dokle budeš držao 
riječ, bit ću tvoja*« 

Poslije tri dana učiniše svadbu dvoje mladih. Ljepoti vili- 
noj divio se sav svijet* Srećno su živjeli sedam godina, i onda 
umrije^ stari kralj* Na ukop mu dođoše mnogi podanici* Kraj 
mrtvačkog lijesa čuvale su mrtvaca najljepše gospođe iz čitave 
zemlje* Bila je tu i jedna ljepojka crvene kose, a crna oka* Ta 
se nije Bogu molila niti je mrtvog kralja gledala, nego je samo 
očima pratila mladog kraljevića* Vidio je i on, da ga lijepa go¬ 
spođa gleda, i bilo mu drago* Kad je velik sprovod krenuo na grob- 
Ije, pogledao je kraljević tri puta u zamamljivu ljepojku vodeći 
za ruku svoju ženu* Najednom mu se žena po tepe na svoju 
suknju i malo što ne pade. 

»Ju! Gle suknja mi je preduga!« uzvikne kraljica*"' 
Kraljević nije ni opazio, da se ona smanjila* Kad su ukopali 
staroga kralja, pođe ona ljepotica crvene kose nainah uz kralje¬ 
vića kući putem, a on je ispod oka sve u nju gledao* Tako i nije 
vidio, da mu je žena sve manja. Kad stigoše kući pod stare lipe, 
— nestade je posvema. 

Sada kraljević uzme za ženu gospođu crvene kose, a crnih 
očiju* Ali s njom nije ni tri dana srećno živio* Tražila je, da joj 
kupi postelju od samog alema, željela je sad ovo, sad ono, a sve 
same stvari, kakvih i nema na svijetu* Kad on nije mogao da joj 
ispuni želju, ona je plakala, svađala se s njim, ružila ga* Kad mu 
bješe već sve dozlogrdilo, on je otjera* Sada je uvidio, što je uči- 
Uzdisao je i jadikovao za malom vilom* Opet pođe svaku 
mjesečnu noć pod stare lipe, da dozove svoju lijepu i dobru vilu* 
Zvao je i zvao, čekao i čekao, već je postao i starac čekajući* 
Ali se ona nikada više nije vratila* narodna priča 


Sve, što ne znaš, 

pita Ciku Urednika „Male M 1 a d o s t i“ — i on će ti rado odgovoriti 

Najstrašniji 

vulkan 

Krakatau, vulkan 800 
metara visine, leži na 
malenom otočiću Sunda 
prolama (između Suma¬ 
tre i Jave)* Godine 1883* 
došlo je do strahovite 
njegove provale, koju su 
čuli na 4775 km udalje¬ 
nom otoku Madagaska¬ 
ru* Zaglavilo je 50*000 
ljudi* U okolici vulkana 
naslagalo se pepela u 
visinu od 70 m* Iz ždrije¬ 
la i iz pukotina morskog 
dna izlijevala se užarena 
lava ; more je na daleko 
kuhalo kao u kakvom 
parnom kotlu. 

Oborine 

Najmanje kiši u Aus¬ 
traliji (prosječno 47 cm 
godišnje), zatim dolazi po 
redu: Evropa (godišnje 
61 cm), Azija i Sjev. 
Amerika (63 cm), Afrika 
(81 cm). Južna Amerika 
(140 cm)* Računa se, 
da godimice pada na 
zemlju 112*000 km 2 kiše 
(112 milijarda tona vode)* 

To je u Rimu 

U Rimu ima : 390 cr¬ 
kava i 169 kapelica ; još 
503 razna svetišta, u ko¬ 
jima se katkada može 
držati služba Božja* Mno¬ 
go se novih crkava na¬ 
lazi u gradnji* — Rim ima 
44 katolička groblja* 


Priča 0 praščiću 

Kad je gospodin Bog stvorio životi¬ 
nje, sve su bile golišave, pa Gospodin 
odluči da ih još istog dana pomoću an¬ 
đela odjene i ukrasi bojama, svaku pre¬ 
ma njenu rodu i vrsti* Sve životinje sta¬ 
jahu lijepo i uredno u dugom nizu če¬ 
kajući strpljivo, dok na njih dođe red* 
Tek praščić, proždrljiv već od početka, 
pobježe iz reda, pa sve njuškajući po 
zemlji dospije u šumu, gdje poče da se 
gosti sočnim korijenjem glasao mija- 
skajući*** Kad se do sita najeo, legne uži¬ 
vajući na leđa i blaženo zaspi, kao zaklan* 

Tek kad je sunce zalazilo, probudi se 
praščić i sjeti se odijevanja životinja* 
Što je brže mogao, potrči na mjesto, 
koje je jutros ostavio* Putem je susre¬ 
tao svu silu životinja, krasno i različito 
odjevenih i išaranih* 

Ovčica bijaše u bijeloj košuljici iz 
kovrčaste vune, magarac u sivom ha- 
ljetku sa smeđim križem na leđima, jer 
je bio određen da kasnije nosi Spasite¬ 
lja u Jerusalem* Lav je bio ogrnut gri¬ 
vom kao palmino stablo, kravu su kra¬ 
sile bijelo - smeđe mrlje, a tigar bijaše 
pravilno isprugan s obiju strana desno i 
lijevo sasvim jednako* Čak i žaba, koja 
se nikako nije mogla odlučiti, da li da 
živi u vodi ili izvan nje, imala je maleni, 
sasvim uz udove priljubljeni gumeni 
ogrtač, sav išaran različitim ukrasima* 
Psi su imali dlaku, sve po izboru, jedan 
kratku, drugi dugačku* Koza je nosila 
bradicu, kao gradski načelnik, a pijetao 
je imao tako mnogo lijepoga perja, da 
ni sam nije znao, gdje je početak, a gdje 
svršetak tog krasnog blaga, koje nosi 
na leđima* A tek ptice! Takvu krasotu 
ne možeš ni u snu zamisliti! 

Praščić još jače protegne noge, da i on 
dobije lijepu odjeću* Bez daha stigne na 
ono mjesto* 

Gospodin se iznenadio ugledavši pred sobom još sasvim gola, 
usopljena praščića, jer je upravo u tom času sa svojim anđelima 
sio na oblak, da odjedri natrag u nebo* 

»Prekasno dolaziš,« reče Gospodin praščiću* — »Pogledaj u 
ormarić za boje : ni sa povećalom ne bi više našao mrvičak boje, 
čak smo u potoku i kist već oprali, a i tkanina je sva upotreb- 
ljena ! Svinjče, svinjče, zašto si se udaljio iz reda !« 

Jedan je anđeo već počeo ramenima turati oblak, da krene, 
ali praščić poče tako urlati i cviliti, cviliti tako tužno, da mu 
se rilo sasvim produžilo, te mu ni očiju više vidio nisi* Gospodin 
Bog stane* On bi bio tako rado pomogao praščiću, pogotovo sad, 
kad je najednom postao tako tužan* Gospodin se zamisli i turi 
ruke u kosu* Ali praščić jadikovaše neprestano* 

»Ja sam go, jedini sam ja go ! Ni jednog jedinog ukrasa, ni 
jedne jedine lijepe stvari nemam na svom tijelu ! 

Gospodin je razmišljajući motao oko prsta svoju kosu, pa od 
toga ostade visjeti kovrčica* Tada Gospodin primijeti žalosno 
obješeni repić praseta i sine Mu krasna misao* 

»Nu, dođi ovamo !« — reče, uzme škare za kovrčanje, kojima 
je nakovrčao ovčicu i druge životinje, zagrije ih na najbližoj zvije¬ 
zdi, što se žarila na plavom nebu, i pretvori mlitavi repić praš¬ 
čića u kićen i čvrst uvojak* 

»Više ne mogu učiniti,« reče* 

Kad je praščić ugledao svoj nakovrčani repić, pričinio mu se 
tako lijep, da je zaroktao od veselja i postade na njega tako 
ponosan i tako napuhao, da od onda hoda na prstima kao dra¬ 
žesna damica pod novim šeširom* 


ZA SMIJEH 

DJETINJA LJUBAV* 
Na redarstvo dojuri mla¬ 
dić i viče : »Molim brzo, 
tamo na periferiji bori se 
moj otac s jednim nepo¬ 
znatim čovjekom već puna 
dva sata* «— »Pa zar do¬ 
lazite istom sada ?« — 
»Jest! Jer do sada je moj 
otac bio jači, a sad onaj 
drugi kvači*« 

MUDRIJAŠ. »Sve bih 
dao, samo kad bih znao, 
gdje ću umrijeti*« — »Za¬ 
što ?« — »Onda ne bih 
nikad u životu išao na 
ono mjesto*« 



Uskrsni zeko donio nam je 
slatka jaja od čokolade ! 

Mafija Gubec 

U vrijeme Matije Gupca ostali su od Hrvatske tek »ostanci 
ostanaka«* Seljaci su morali da snose sve terete turskih ratova 
i da uzdržavaju brojno plemstvo* Najgore je s hrvatskim selja¬ 
cima postupao Franjo Tahi, koga suvremeni izvori nazivaju 
Madžarom* Na svojem Susedgradu bio je on strah i trepet svim 
svojim kmetovima* Otimao im je vinograde, konje i krave* Po¬ 
kvarilo mu se n* pr* iooo vedar a vina, a on ga je razdijelio selja¬ 
cima tražeći od njih plaću kao za dobro vino* Za svoje bolesne 
konje tražio je od seljaka zdrave konje* Seljaci su morali držati 
i hraniti njegove lovske pse, a kad je koji pas uginuo ili iščeznuo, 
morao ga je seljak platiti volom* 

Seljaci su dizali protiv Tahija tužbe i na sudu i kod bana 
Draškovića u Zagrebu i kod kralja Maksimilijana u Beču* Iz¬ 
javili su, da će biti podložni svakomu drugomu, samo ne krvo¬ 
loku Tahiju* Kralj Maksimilijan naredio je istragu protiv Ta¬ 
hija, ali plemići su na svojem saboru proglasili kmetove buntov¬ 
nicima i veleizdajnicima* Seljaci su na to početkom veljače g* 
I 573* podigli oružani ustanak pod vodstvom Matije Gupca* 
Namjera je njihova bila, da obore plemićku prevlast i da u Za¬ 
grebu ustanove svoju vladu, koja će ukinuti plemićke povla¬ 
stice, uvesti opću vojničku dužnost, jednako plaćanje poreza i 
urediti carine* Međutim seljačka je vojska bila slabo oboružana, 
a što je glavno, nije imala konjaništva, koje je u ono vrijeme 
odlučivalo svakom bitkom* Seljaci su se sjekirama, kosama i 
toljagama opirali veoma hrabro, ali su bili svladani* Zatim su 
plemićki vojnici spalili malne sva sela od Samobora do Sused- 
grada i povješali po selima kod Stubice bezbroj seljaka* Mno¬ 
gim su seljacima bile odsječene uši i nos* Gupca su 15* veljače 
u Zagrebu na Markovu trgu derali užarenim kliještima, a zatim 
su mu postavili na glavu užarenu željeznu krunu, a na koncu 
su ga »kao razbojnika« rasjekli na četvero komada* 

O Matiji Gupcu spjevao je pjesmu dr Velimir Deželić, koju 
ovdje donosimo* 


Na Markovu 

Tužno zvone zvona stara, 

Zvona hrama svetog Marka * 

Dim se sivi u vis vije, 

Postelja se sprema žarka, 
Postelja kralja Matije . 

Crveni se oganj diže, 

Gvozden prijesto vatra liže * 


trgu u Zagrebu 

Crven krvnik kliještam drži 
Krunu, što će sad da prži 
Čelo kralja Matije . 

A on i 1 

Uspravio je čelo kao div 
I duh mu leti kao soko siv 
U zagorskoga divnog kraja selo, 
Što izdiglo se kao stado bijelo * 

Tamo je njegov rod, 

Tamo je njegova lipa, 

Tamo je njegov dom, 

Tamo je njegovo sunce, 

Tamo je njegov grom l 

Tamo je sklopio ruke 
Na ishodu dana svog. 

Tamo je volova gojnih 
Vodio blagi plug, 

Tamo je vrtić, cvijeće, 

I brda i polje i lug * 

Tamo je bio on otac 
I vojno i vjeran drug . 

Tamo je mirno htio 
Uz crkvicu svoju mrijet, 

Kao što umire » bogac « 

Jadni i gladni kmet! 

A tadč /* , * » Haj, što je tada biloć ! 
Što prodrznu se Tahi zublju kletve 
Na kućišta nam svetih bacit krov i 
Što gazit si stao naše lijere t 
Što bije snio si kano ljuto zvijere, 
Što ušao si đavo u naš raj č 
I trgao nam s prsi jadovnih 
Čestitih žena čisti zagrljaj < 

Hej, Ferko Tahi i drugari tvoji, 

Tko da ih znade, tko da ih broji ć 
Svi mislili ste, da je Hrvat kmet 
Tek janje ludo bijelo, 

Što za vas mora mrijet! 

Zgrčili svoje smo pesti, 

Sjekire digli i kose, 

Palili sela i dvore, 

Kao da vile nas nose . 

Sto nam je došlo do šaka, 

Sve se je moralo strt 
Ono, što nama ste htjeli, 

Dali smo vama — smrt! 

Vi ste nam nuđali lance. 

Bičem nam krotili leđa, 

Mi smo trgali križe 
S grobova vaših pređa * 

Vi ste nam trgali žene 
S ognjišta svetoga mira, 

Mi smo se igrati stali 
Krvavog s vama pira * 


Ako smo zgriješili strašno, 

Strašni ja kazni nas kob, 

Al i vaša gnjila trupla 
Čeka već kleti grob!« 

Plameni se oganj diže, 

Gvozden prijesto vatrom ližt, 
Crven krvnik kliještam drži 
Krunu, što će sad da prži 
Čelo kralja Matije * 

Što blijede ono vlastela č 
Što njihov zanijemio rug t 
Što tako plaho gleda 
Plemić plemiću drug Č 

On /**♦ Seljak :/..* Stoji, Čela po¬ 
nosnoga, 

Ponosit kao gora roda svoga, 

Kraj koje bura urnebesna huji, 

Al iza noći vijek je zora rnji . 

Njemu ko munje žarile se oči, 
Božanstvom njegov plamtio je gled, 
Dignuo ruku, ko prorok sveti, 
Zanosnom vatrom planu obraz blijed, 

»Vi tijelo moje lako ćete spalit 
I srušit u prah kao stari hrast, 

Al duše moje ne ćete strovalit, 

U vječnoj zori vječito će cvast . 

I rodu mom će svanut zora bijela 
Stotinu ljeta k vječnosti će proć, 

I dok će ginut bogata vlastela, 
Matija Gubec nanovo će doć * 

I čitav narod bit će jedna četa, 

U jedan tabor hrliti će svi, 

A ja ću sretan ustati iz groba, 
Visoko dignut barjak hrvatski ,« 

Krvnička ruka shvatila mu tijelo, 
Stavila žarku krunu mu na čelo * 

U strašnoj grozi drhtnuo je svijet * 
Hoćeš li uskrsnut tako, kako si znao 

mrijet, 

Seljački kralju, Matija i 

DR VELIMIR DEŽELIĆ 

Skrivačica 

Ivica i Marko 
skupa sa šoferorn 
krenuli su posve 
nepoznatim sm erom . 

Njihov ih pas traži 
i sav je u bijesu, 
al njih nigdje nema ! 
No, kažite : gdje su i 


Koka pijevac i pile 


»Ko-ko ! Zaludu sam sjedila, 
sretne dane brojila, 
a ti, stari, ukraj mene 
preponosno sklapo zjene. 

Po dvorištu, čuj . .♦ čuj, graja, 
da od petnaest lijepih jaja 
izleglo se samo jedno : 
zar je bilo sjedit vrijedno t /« 
Tješi koku pijeto stari : 

„To unaprijed nismo znali — 
Božja volja nepoznata ! 

A što ima prija Kata l i 


U nas jedno, nek je zdravo, 
pa će ti bit sasma pravo, 
jer i ono makar samo 
zvati će te : Pi-pi! Ma-m.o /«» 
Slušalo je govor pile, 
riječi su mu tako mile, 
pa zapišti kao tri : 

»Mamo, mamo l Pi-pi-pi /'< 

Na to pijeto glasno zijev ne, 
koki se nasmiješe zjene, 
sretna zovne : » Kvo-kvo-kvo /« 
ko da ih je barem sto . 

STJEPAN PERČEVIĆ 


Prije polaska na šetnju 


Na dovratak sjela Cica, 
naša maza stara, 
pa sve redom capicama 
lice si je prala . 

I kosu si počešljala, 
gledaj, mali rode ! 

I još kakot Točno, točno 
po propisu mode . 


A i kako drugačije i 
pitam ja sve vas . 

Ta njene će drugarice 
gledat svaku vlas ! 

Na krovu će sastati se 
te predobre prije, 
jedna drugoj da popravi, 
što još dobro nije . 


Društvo nas nauči često 
mnogo dobrih stvari, 
al ako ga ne biramo, 
lako nas pokvari! 

STJEPAN PERČEVIĆ 


„MALA MLADOST" izlazi mjesečno jedamput za vrijeme školske godine. Pretplata 10 
D na godinu. — izdavač i vlasnik: Konzorcij Kuće Dobre Štampe u Zazrebn. — Za 
izdavača i uredništvo odgovara: Dr Josip Andrić, glavni urednik, Zagreb, Tren¬ 
dova i — Uređuje Luka Perinić. — Tisak Tiskare Narodne Prosvjete u Zagrebu Za 
tiskaru odgovara Rajmund Sušin, Zagreb, Kuhačeva 2. 11 Hots i narudžbe na adresu: 

„Mala Mladost” Zagreb, Trg Kralja Tomislava br. 21 — Broj ček P. S. 31-344 


Pokidana slika 

Evo ovakva je bila ona slika, 
koju smo — pokidanu — donijeli u 
prošlom broju „Male Mladosti"* Pet 
najboljih rješenja nagradio je čika 
Urednik lijepom knjigom* 


PRIJATELJI ' Pazite! Konac se škole 
primiče! Svršetak škole ne smije zateći 
nijednog dužnika „Male MladostiPo¬ 
šaljite odmah zaostalu pretplatu! 



ZAGONETKE 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii«^ 


Mačak 



i* Noćna ptica (peti padež) 2. Do¬ 
maća životinja (mužjak) 3. Posuda 
Za cvijeće 4. Pokazna zamjenica. 
Vodoravno i okomito isto. 


Jeste li poslali pretplatu za „MALU 
MLADOST?" Pošaljite je odmah ! 


Ispunjalka 

Otok u Dalmaciji 
Cvijet 
Piće 

Konac očenaša 
Otac 

U njoj stanuješ 
Pada iz oblaka 
Žensko ime 
Od I. do II. Naša domovina. 

Čarobna četvorina 

i. Završetak očenaša 2. Velika voda 
na zemlji 3. U njima žive žabe (slova 
su obrnuto poredana) 4. Anđeoski stan 

































































Vitezovi iz planine 

Pod češkom planinom Blanjik nalaze se u pećinama ogrom¬ 
ne dvorane. U tim dvoranama spavaju prema narodnom vje¬ 
rovanju blanjički vitezovi, koji su negda vladali tim krajem- 
Samo katkad noću, kad mjesec razlije svoje srebro po planini, 
bude sć vitezovi i izlaze iz svojih podzemnih skrovišta na či¬ 
stinu, gdje žubori bistro vrelo, pa na njemu napajaju svoje ko¬ 
nje. Tada se daleko po okolici razliježe mukla tutnjava kopita, 
udaranje bubnjeva i glas trubalja. A kad se prvi pijetao oglasi, 
sve opet utihne : vitezovi i konji vraćaju se k ulazu u pećinu i 
nestanu u tajinstvenoj nutrini gore. Samo na proplanku ostaje 
uspomena na noćnu trku vitezova: nebrojeni tragovi konjskih 
kopita. 

Jedne takve ljetne noći prolazio je seoski kovač Jan bla- 
njičkom planinom. Najednom se u mjesečevu svijetlu pojavi 
pred njim vitez u srebrenom oklopu pozivajući ga da pođe s njime 
i potkuje mu konja. Kovač prihvati, iako su mu koljena samo 
klecala od straha... 

Kad uđoše u one dvorove pod gorom, ugleda kovač ogrom¬ 
ne prostorije, velike stupove i po njima obješeno svijetlo oru¬ 
žje vitezova. Tišina je bila kao u crkvi, a u tajanstvenom žuć¬ 
kastom sumraku sjedjeli su za kamenitim stolovima vitezovi 
u blistavim odorama i skupocjenom nakitu naslonivši glave na 
stolove. Tako su spavali, kao da su se okamenili, a duž stijena 
stajali su u redovima njihovi osedlani konji. 

Kovač obavi svoj posao što je bolje znao, a kad je pošao 
natrag, dade mu onaj vitez, koji ga je doveo, kao plaću vreću 
đubra, da pognoji svoj vrt. Kovač Jan nije se usudio prigovoriti, 
ali je u sebi bio bijesan... Izišavši iz gore istrese onaj đubar iz 
vreće, pa požuri kući. Tu ga je čekalo veliko iznenađenje : uku¬ 
ćani mu rekoše, da su ga već svi oplakivali kao mrtva, jer ga punu 
godinu dana nije bilo. Jan se začudi, jer je bio tvrdo uvjeren, 
da je samo jednu noć proveo u tajanstvenim dvorovima vite¬ 
zova. Ali još jače zaprepastio se Jan, kada je pretresao vreću, 
koju je sa sobom donio. Iz nje ispadoše tri zlatna dukata ! Sada 
se kovač dosjetio, da je izgubio golemo blago, jer bi se zacijelo 
i onaj ostali đubar, koji je on prezirno prosuo po šumi, bio pre¬ 
tvorio u suho zlato. Brže potrči natrag do onog mjesta, gdje je 
ostavio smeće, ali tamo nije više bilo ni traga ni đubru ni duka¬ 
tima. 

I kovač Jan povratio se tužan u selo razmišljajući, kako 
su ga blanjički vitezovi poučili, da onaj, koji prezire neznatne 
stvari, nije vrijedan ni dragocjenih darova... 

ČEŠKA NARODNA PRIČA 


taksa plaćena u gotovu 

Pismo 
cike 

Urednika 

Dragi moji prijatelji! Imao bih yam danas 
mnogo toga pričati, a posebice bih morao na¬ 
pisati nekoliko odgovora svojim vrijednim 
suradnicima, koji su me obdarili lijepim po¬ 
šiljkama« Ali eto — morat ću danas sve to 
preskočiti! Ja baš nisam Bog zna kakav ska- 
kavac, ali danas sam tako veseo, da bi od 
pusta veselja moje staračke noge mogle i preko 
plota skočiti« A znate li vi, zašto je vaš sijedi 
čika Urednik danas toliko veseo i radostan ? 
E, vidite, baš sam vam o tome i htio danas pi¬ 
sati. ! 

Dakle : stvar vam je u ovome« Naša »Mala 
Mladost«, izlazi evo — hvala Bogu — ravno 
desćt godina« Čika Urednik već je bio dosta 
star, kad je, izašao prvi njezin broj, a sada 
je već pogotovu ostario, — jer deset godina 
nije baš pasji kašalj za stare ljude !... I, velim 
vam, kroz ovih deset godina naša se »Mala Mla¬ 
dost« širila i širila i raširila po čitavoj lijepoj 
našoj domovini« Zalazila je svuda, pa naravno 
— i u škole« Jer tko će nju čitati, ako ne će do¬ 
bri đaci! ? E, ali se događalo, da su neki škol¬ 
ski ravnatelji tjerali »Malu Mladost iz škola« 
Branili su đacima, da je primaju u školi, a neki 
su učitelji bili i kažnjeni zato, jer su »Malu 
Mladost« širili po školama« — Vi ćete se svemu 
tome čuditi, jer šta bi bilo u našoj »Maloj Mla¬ 
dosti- zla ? I sigurno ćete se srditi na takav 
postupak s našom »Malom Mladosti«*«, Ali 
niste baš posve u pravu« A zašto ? Zato, jer po¬ 
stoji nekakav zakon, da se u školama smiju 
širiti samo one knjige i listovi, koji za to imaju 
posebnu dozvolu čak od gospodina Ministra« 
Naša »Mala Mladost« nije imala te dozvole, 
pa su joj razni školski ravnatelji i mogli zapravo 
praviti smetnje, ako su baš visjeli na tom za¬ 
konu« Sijedi je čika Urednik svim silama nasto¬ 
jao, da od gospodina Ministra izmoli dozvolu 
za širenje »Male Mladosti« po školama, ali nije 
išlo; pa nije išlo ni na jedan način. Kad nešto 



ne ide, onda nema dru¬ 
ge, nego stisnuti ramena 
i čekati bolja vremena. 
Tako smo i mi čekali 
sve, dok nije stvorena 
nova Banovina Hrvatska, 
I tada gospodin Ban Ba¬ 
novine Hrvatske videći, 
kako je Mala Mladost« 
dobar i vrijedan list, do¬ 
zvolio je, da se može 
širiti svuda, gdjegod ho¬ 
će — pa i po školama. 
Eh, sad smo na konju! 
Sad više nema straha 
ni od kakve smetnje I 

♦ -♦Eto vidite, dragi 
prijatelji, zbog toga je 
danas veseo sijedi čika 
Urednik, A on zna, da 
ćete se i vi tome veseli¬ 
ti, Ali ne samo veseliti, 
nego da ćete sada, kad 
imamo slobodne ruke i 
preporuku od gQspodina 
Bana, svim silama pora¬ 
diti, da se naša. »Mala 
Mladost« još više proširi, 
U svako selo i u svaki 
grad — u svaku školu ! 

Eto, tu sam vam rado¬ 
snu vijest htio danas ja¬ 
viti, da se i vi svi skupa 
.veselite sa sijedim čikom 
Urednikom, Kako se pri¬ 
miče konac školske go¬ 
dine, nemojte zaboraviti, 
kako bi na jesen naša 
»Mala Mladost. imala 
još jedamput ovoliko 
pretplatnika. To ne bi 
bilo teško, dosta je, da 
svaki sadašnji pretplat¬ 
nik nađe još samo jednog 
novog ! 

Svima prijateljima, su¬ 
radnicima i širiteljima 
»Male Mladosti« šalje lije¬ 
pe pozdrave sijedi ' 

ČIKA UREDNIK 



20. IV. 1940. 


br. a MALA 

MLADOST 

Ariševo drvo 

Ariševo drvo čuvao je poglavica nekog indijanskog plemena. 
Mnogo se o tomu pričalo među svim indijanskim plemenima. 
A i do evropejskih naseljenika došao je glas o tome drvu. No 
nitko od evropejskih došljaka nije zapravo znao, u čemu se sa¬ 
stoji vrijednost toga ariševa drva i kako to drvo izgleda. 

No Don Rodrigo, španjolski potepuh, koji se nalazio među 
evropejskim došljacima, nastojao je na svaki način, da dozna 
nešto potanje o tom ariševu drvu. On je često zalazio među in¬ 
dijanska plemena i trgovao s njima. No bio je dosta nepošten, 
te je znao uvelike varati te poštenjake. A bavio se i krađom, 
pa je mnogo dragocjenosti ugrabio indijanskim plemenima i za 
skupe ih novce prodao svojoj bijeloj braći. 

Tako se on zaputio do onog indijanskog plemena, koje je 
čuvalo znamenito ariševo drvo... Don Rodrigo je njuškao 
svuda naokolo i ispitivao za ariševo drvo. No nije mogao doznati 
ni gdje se krije ni koja je njegova tajna. Doznao je samo, da ga 
čuva poglavica indijanskog plemena. Ali gdje ? To nikako nije 
mogao doznati. 

Sigurno to drvo predstavlja veliku dragocjenost !« mislio 
je Don Rodrigo. 
















I jednoga dana odvede u šumu malog sina indijanskog po¬ 
glavice te ga opije* I od njega je na taj način dognao, da ariševo 
drvo čuva njegov otac u željeznoj škrinji, koja je zakopana ispod 
praga njihove kolibe* Potom je doznao, da to ariševo drvo nije 
ništa drugo nego jedna tabla, na kojoj je naznačen putokaz, 
gdje se nalazi sakriveno blago nekog davno preminulog indijan¬ 
skog poglavice* 

»Ha !« mislio je Don Rodrigo* »To će biti divna lovina !« 

I cijele dane je vrebao, kako da se domogne tog tajanstvenog 
ariševa drva* Jedne noći uspije! Indijanci su bili na velikom 
svom godišnjem slavlju, a on se nezapažen noću došuljao do po- 
glavičina doma te ispod praga iskopao željeznu škrinju s ari- 
ševim drvom* Ariševo je drvo metnuo u torbu, a škrinju i opet 
zakopao na njezino staro mjesto ispod kućnog praga* 

Odjurio je zatim u šumu i pri mjesečevu svijetlu stao go¬ 
netati, šta je na ariševu drvu naznačeno* Vidio je rijeku nasli¬ 
kanu, zatim brdašce, na brdašcu drvo, a pod drvom zvjezdicu* 

»To je dakle mjesto, gdje se nalazi zakopano blago!_ 

Dobro, rijeka teče tu u blizini* Ali gdje je to brdašce, kad ih svuda 
naokolo ima na desetke ?« 

Uto je opazio na drugoj strani rijeke tigrovu glavu* Tigrova 
je glava bila znak plemena, koje je čuvalo ariševo drvo* Prema 
tome je Don. Rodrigo zaključio, da se to brdašce nalazi tamo 
ravno preko rijeke, naprama stanu onoga poglavice, kojemu 
je ukrao ariševo drvb* 

»Ja ću već lako doći do blaga!« govorio je sam sa sobom 
Don Rodrigo* »Glavno je, da u rukama imam putokaz!« 

No uto začuje topot konja*** Dosjetio se, da bi to mogli 
biti indijanci, koji ga progone*** Zato brzo poleti do svoga 
konja, kojega je za svaki slučaj bio još pred večer privezao tu 
u šumi, uz jaše i odjuri u noć* 

Cijelu je noć jurio na konju i desno i lijevo* Ali u zoru opazi, 
da su mu indijanci za petama* * * Oni su iza slavlja opazili, da je 
netko kopao ispod poglavičina praga, i odmah se dosjetili krađi* 

I pošli su za Don Rodrigom u potjeru* 

Poglavica mu je već posve blizu* Jurio je na konju kao 
luđak, a vatra mu je plamsala u očima* Don Rodrigo je uvidio, 
da će ga poglavica stići, pa će odlučio, da najprije obračuna s nji¬ 
me, pa onda s druga dva indijanca, koji su za poglavicom ju¬ 
rili držeći koplja u ruci* I Don Rodrigo izvuče pištolju i nacilja 
na poglavicu* No baš kad je hitac odapeo, poglavica se nagne 
i udari napadača tako, da mu je hitac odjurio iznad glave* Dru¬ 
gim udarcem obori poglavica Don Rodriga s konja, brzo siđe 

sa svoga konja, stane nogom kradljivcu na prsa i iz njedara mu 
izvuče ariševo drvo* Zatim poljubi to drvo, okrene se i pođe da i 
opet zajaši svoga umornog konja* 

Ona dva druga indijanca svezali su Don Rodriga i za pogla¬ 
vicom ga ponijeli k svome plemenu* Don Rodrigo je ostao vječni 
njihov sužanj, a do tajne ariševa drva nije više došao nijedan 
bijeli Evropejac*** t* t* 


Susjed Mafija 

Susjed Mati ja išao je posjetiti susjeda 
Ivana* Putem sretne susjedova dječaka* 
Što radi otac, Josipe ?« upita ga* 
Baš je sada počeo jesti, ali kad je vas 
spazio da idete, prestao je jesti*« 

»A zašto ?« 

»No, tata je rekao, da biste nam vi 
puno pojeli, pa je mama sve sakrila*« 
A kuda je to sakrila, Josipe ?« 
Gusku je dala u smočnicu, pečenku 
na peć, kobasice sa zeljem u pećnicu, 
kolače u ormar, a vino pod klupu*« 
Susjed nije dalje ispitivao, nasmije¬ 
šio se i na to ušao k susjedu* 

»Pomozi Bože!« pozdravi ga susjed 
Ivan* »A što nisi došao malo ranije, 
da s nama štogod založiš* Baš nam da¬ 
nas nije ništa ostalo od jela, čime bi te 
mogli počastiti*« 

Nisam mogao, dragi susjede, prije 
doći, dogodilo mi se nešto putem*« 
»A što ? — Pripovijedaj !« 

Ubio sam zmiju, a ta je imala glavu 
veliku kao ona pečenka na peći, debela 
je bila kao guska, što je u smočnici, 
bijelo meso je imala kao kolači u orma¬ 
ru, dugačka je bila kao one kobasice sa 
zeljem u pećnici, a krvi je u njoj bilo 
kao vina u ona dva vrča ispod klupe*« 
Mati ja je to zgodno izveo* Susjed 
Ivan se zastidio radi svoje škrtosti, 
žena je morala donijeti sve jelo i pilo 
na stol — i sad su dobro počastili gosta* 

BOŽENA NEMCOVA 



U proljeće 

Već je evo zima prošla , 
a nova je radost došla : 
pramaljeće ruke širi 
i u svaki kut zaviri * 

Ptičice su naše male 
svoje pjesme zapjevale , 
a u lugu sve je živo f 
oh, tko ne hi tu uživo l 

I u polju nije pusto , 
marni orač nije susto : 
svoju pjesmu razavio t 
svoje voke ohrabrio * 

ANTE RUKAVINA, Gospić 

* * 

* 

DOBRA KRAVA* A: 
»Koliko ti mlijeka daje 
sada zimi ova tvoja kra¬ 
va ?« — B: »Pa tako 
dvanaest do petnaest li¬ 
tara dnevno*« — A: »A 
koliko od toga prodaš ?« 
— B : »Poprečno oko tri¬ 
deset litara.« 

iiiiiiiiiiiiiiiiiiiiimiiiiiiiiiiiiiiiiiiimiiiiHiiiiiiiiuii 

„Mala Mladost« 
naša radost l 

Nađite još jednog pret¬ 
platnika za nju i odmah 
pošaljite pretplatu! 
iiiiiiiiiiiiiitiiiiiiiiiiiiiiiiiiiiiiiiiiimimmimumns 

Tajne morskih dubina 

Danas se ratuje u svijetu, a mnogo se čuje, kako je potopljena sad jedna 
sad druga velika lađa. Teško je predočiti, koliko je dosad tih lađa krcatih 
svakovrsnog blaga propalo u morske dubine. Mnogi pogrešno misle, da će 
ljudima uspjeti jednom, da to silno bogatstvo izvade iz mora. Zar nismo 
već čitali, kako je roniocima uspjelo, da iz neke potonule lađe izvade škrinje 
zlata i srebra ili čak da čitavu potonulu lađu dignu na površinu ? 

Ali tu treba razlikovati plitke i duboke vode. U sadanjem ratu neki su 
brodovi uslijed torpediranja potonuli tako, da im je ipak vršak jarbola ili 
dimnjaka virio iz vode. To je znak, da se nesreća dogodila na mjestu, koje 
nije dublje od dvadeset ili trideset metara. Tu je uz veliki napor još moguće 
lađu podići i odvući na suho. 

Puno je teže izvlačenje, ako dubina iznosi na pr. sto metara. U ta¬ 
kvom slučaju potrebne su izvanredne sprave i nadčovječni napori, ali ipak 
nije nemoguće spašavanje. 

Ali ako je lađa potonula na pučini, gdje dubina zna iznositi nekoliko 
tisuća metara, onda je lađa skupa sa svojim tovarom zauvijek izgubljena. 
Treba se naime sjetiti, da pritisak vode u dubini silno raste, tako na pri¬ 
mjer ronilac, koji se spustio 50 metara duboko, mora da na svom tijelu izdrži 
pritisak od 65.000 kilograma. U većoj dubini mora da ljudsko tijelo pod sil¬ 
nim pritiskom vode prosto prsne, a slična je i sudbina slabije građenih lađa. 
Na prozorčić jednog potapljačkog zvona, koje je bilo spušteno u dubinu, 
iznosio je pritisak vode 19 tona i da nije staklo bilo prvorazredno i 7 centi¬ 
metara debelo, ne bi izdržalo toliki pritisak. 

To je razlog, zašto nam je nutrinja mora tako nepoznata jednako kao 
i nutrinja zemlje. Još oko ljudsko nije zagledalo u dno oceana ni otkrilo tajne 
morskih dubina, a Bog zna, hoće li to doskora i uspjeti. Ronioci, koji traže 
školjke, bisere i korale, drže se pličina uz obalu. Prema silnim dubinama 
morskim to ne znači ništa. Ali kad i za nekoliko sekunda, što ronilac zagleda 
u dubinu od 10 ili 20 metara, otkriva basnoslovne stvari, što se tek krije u 
dubinama od io.ooo metara, koliko po prilici iznosi najdublja točka oceana ? 

Pomoću gumene maske na glavi i cijevi, što mu dovodi zrak s površine, 
može ronilac da se zadrži i dulje vremena pod vodom, ali ne u dubini većoj 
od 15 metara. Za dubinu od 160 metara potrebno je potapljačko odijelo, 
koje pomoću posebnih sprava dobiva iznutra toliki pritisak zraka, kakav 
odgovara pritisku vode izvana. Samo je muka sa spuštanjem i dizanjem 
takva čovjeka iz vode, koje traje veoma dugo, jer se pluća moraju naučiti 
na povišenje ili sniženje pritiska, inače može čovjek stradati. 

Za još veće dubine potrebna su jaka potapljačka zvona, kugle ili sanduci, 
ali kolikogod smo napredovali, nismo se uspjeli spustiti ni za jedan kilometar. 

Najdublje se spustio Američanin William Beebe, koji je u čeličnoj kugli 
teškoj 227 centi dosegao dubinu od 900 metara. Zidovi kugle bili su debeli 
37 milimetara. Jak čelični konop držao je kuglu, da se ne otrgne, a bio je 
s njom vezan i poseban telefon i elektrika. Sprave za zračenje obnavljale su 
kisik svaku minutu i po. Kroz 3 mala okanca mogao je učenjak motriti oko¬ 
licu. To je samo prvi uspjeliji pokus. Nema sumnje, da se na tom ne će stati. 
Odviše su privlačne tajne morskih dubina, a da bi čovjek ostao prema njima 
ravnodušan. 


146 



Naša pretplatnica Marica gieda slike i čita lijepe priče 

Nagrada 

Neki bogati posjednik u Rusiji sretne jednom na šetnji siromašnog dje¬ 
čaka. Poveo je maloga sa sobom do pekara i ondje za njega platio potroš¬ 
nju kruha za deset godina. Međutim je dijete našlo u svom odijelu neku 
staru medaljicu, te je iz zahvalnosti poklonilo svome doorotvoru. 

Prošlo je dosta godina, a boljševizam je otrovao i taj kraj. Onaj je go¬ 
spodin morao pobjeći u Ameriku. Tamo je potražio posao u nekoj tvornici. 
Kad ga je upravitelj tvornice saslušao, odgovori mu dosta zlovoljan : 

»Sva su nam mjesta popunjena«. 

Nato onaj gospodin pogleda slučajno na sat i reče žalosno za sebe . 

»Ako bude ovako i na drugim mjestima, ne ću nikada dobiti posla.« 

Upravitelj pogleda sat toga gospodina i opazi na lancu sata poznatu 
medaljicu. Vrlo začuđen upita ga, odakle mu ova medaljica ? A ovaj mu na 
to sve ispriča, kako ju je dobio. Upravitelj ga radostan zagrli i reče mu . 

»Vi ste mi prije pomogli, kako ja ne bih sada vama pomogao? To 
je moja medaljica, koju sam pred dosta godina poklonio svome dobročini¬ 
telju... Zastalno ćete dobiti ovdje mjesto!« l * J* 

Vilica 


Malo ima ljudi, koji 
znadu, da je vilica, koja 
uz žlicu i hož ne smije 
manjkati ni u najmanjem 
kućanstvu, dosta mlad 
izum. Još prije 400 godi¬ 
na jelo se na najvećim 
evropskim carskim dvo¬ 
rovima — bez vilica. 

U raskošnim haljina¬ 
ma sjedjele su gospođe 
i gospoda za svečanim 
stolom i prstima kidali 
meso s kostiju ili rebara. 
Kažu, da se godine 1360. 
prva vilica pojavila se 
u Firenci, ali ta nije naišla 
na odziv. Potom se opet 
pojavila tek koncem še¬ 
snaestog stoljeća u Nje¬ 
mačkoj i Francuskoj, a 
u Engleskoj tek u sedam¬ 
naestom stoljeću, dok je u 
mnogim dijelovima Azije 
ne poznaju još ni danas. 
U Kitaju se na pr. još i 
danas jede štapićima. 

U Evropi se vilica za¬ 
pravo pojavila godine 
1582* Tada je kralj Hen- 
rik III. u jednoj pari¬ 
škoj restauraciji dao do¬ 
ručak, kod kojega su se 
služili vilicama. Od toga 
vremena počeli su se 
plemići služiti kod jela 
vilicom, a kasnije je to 
malo pomalo stiglo i' u 
široke narodne slojeve, 
pa je danas vilica obi¬ 
čna potreba i u malim 
selima i u velikim gra¬ 
dovima. 


Nevjerni drug 

Jednoga dana sastali se jazavac i 
lisica, da zajedno idu po svijetu. Li¬ 
sica zapita jazavca : 

»Koliko imaš vještina ti, jazo ?« 

»Imam tri vještine,« odgovori jaza¬ 
vac. 

»Ja imam sedamdeset i sedam vješ¬ 
tina,« reče lisica. 

Idu oni tako, pa naiđu na strvinu, 
gdje su bila i lovačka gvozda razapeta. 
Jazavac i lisica upotrijebiše svu svoju 
vještinu, da se najedu, a da se ne uhvate 
u gvozda. Ali se lisica ipak nekako 
uhvati. 

»Što ću sad, moj jazo ?« zapita lisi¬ 
ca uplašeno. 

»Ne boj se ništa,« odgovori jazavac. 
»Kad dođe lovac, ti se umrtvi i nemoj 
se micati; lovac će misliti, da si mrtva, 
pa će otvoriti gvozda, — a ti tada 
bježi.« 

Kad svane, dođe lovac da obiđe gvo¬ 
zda. Lisica ga spazi izdaleka, pa se 
umrtvi. Lovac je turne nogom, ali se 
ona ne pomače. Onda lovac misleći, 
da je mrtva, otvori gvozda i poče ih 
nanovo zapinjati. Dotle lisica uteče. 

Kad se poslije toga opet sastadoše 
lisica i jazavac, reći će lisica : 

»Dobru smo vještinu pokazali, moj 
jazo !« 

Pođu opet dalje i šuljajući se koje¬ 
kuda naiđu opet na strvinu, gdje bija¬ 
hu i gvozda razapeta. Nesrećna se li¬ 
sica opet uhvati u gvozda. 

»A sad, jazo, što ću?« zapita lisica* 

»Ti si rekla, da imaš sedamdeset i 
sedam vještina,« odgovori jazavac. »Upo¬ 
trijebi samo jednu, pa ćeš se izbaviti.« 

»Kaži, jazo, ti tvoju vještinu, bit 
će mi štogod bolje.« 

»E pa dobro,« veli jazavac. »Kad dođe 
lovac, ti se umiljavaj oko njega; on će 

pomisliti, da si ti odnekud pitoma li¬ 
sica, pa te ne će ubiti. A kad te pusti 
iz gvozda, ti znaš, što ćeš učiniti.« 

Kad sutradan dođe lovac, stane mu 
se lisica umiljavati i uvijati okolo nogu. 
Lovac odista pomisli, da je to odnekud 
pitoma lisica, te počne i on lisicu ru¬ 
kom gladiti. Otvori gvozda i pusti li¬ 
sicu. Lisica se počne umiljavati oko 
lovca, kad je bila puštena iz gvozda, 
dok nije lovac ponovo počeo zapinjati gvo¬ 
zda. Čim vidje lisica svoju zgodu, uteče. 

Opet se lisica sastala s jazavcem i 
pođoše na svoj put. Idući amo tamo 
nabasaju opet na gvozda i na strvinu. 
Nesrećom uhvati se ovoga puta jaza¬ 
vac^ u gvozda. 

»Što ću sad, lijo ?« pitaše u strahu 
jazavac. 

»A što ću ti ja,« odgovori lisica smi¬ 
jući se. 

»Nemoj tako, moja lijo! Znaš, kako 
smo uhvatili vjeru, da jedno drugog 
pomažemo. Kaži i ti sad svoju vještinu.« 

Što imam vještine, to je za mene,« 
veli mu lisica hladno. 

Vidi jazavac na čemu je, pa reče: 

■ Ja imam još jednu vještinu, ali teško 
da će mi pomoći. Nego te molim, prima- 
kni se, da se poljubimo i oprostimo.« 

Lisica se primače, a jazavac zgrabi 
lisicu za vrat. 

Pusti me, jazo ; što učini ?« zapomaže 
lisica. 

Zajedno ćemo ovdje čekati lovca, 
lijo!« odgovori jazavac. U jutro rano 
dođe lovac, pa kad vidi, gdje jazavac 
drži lisicu, poviče : 

Drži, jazo sokole ! Lovačku ti vjeru 
dajem, tebe ću osloboditi!« Dotrči do 
gvožđa i pusti jazavca, a lisicu ubi. 
A jazavcu veli : »Tebe puštam zato, 
jer tvoje krzno ne vrijedi, a lisičino da.« 

KEČA IVICA 


Zanimljivosti 

fWWVWVIIWVWW\ 

U Americi ima oko 
33 milijuna učenika i 
učenica, koje poučava 
1,075.000 učitelja i pro¬ 
fesora. 

Dijete u prvoj godini 
života zna 10 do 20 rije¬ 
či, u drugoj godini 300 
do 400, u trećoj 600, u še¬ 
stoj do 1000 riječi. 

Izobražen čovjek upo¬ 
trebljava u govoru 9000 
do 10.000 riječi, a manje 
izobražen čovjek 3000 do 
5000 riječi. 


Munja 

Za munju svi znate. 
Vidjeli ste je na nebu 
za vrijeme olujne grmlja¬ 
vine. Učenjaci su izra¬ 
čunali, da je munja obi¬ 
čno duga od jednog do 
tri kilometra. Najdulju 
munju zapazili su dosad 
u Alpama, a bila je du¬ 
gačka 49 kilometara. Iz¬ 
računato je, da bi s jed¬ 
nom običnom munjom 
moglo svijetliti 30 elek¬ 
tričnih žarulja kroz pu¬ 
nih deset godina. Toliko 
u njima ima snage i 
svjetlosti! — Iz srednje 
jake munje dobila bi se 
snaga od 30.000 kilovat- 
sati. Računamo li, da je¬ 
dan kilovatsat stoji je¬ 
dan dinar, dolazimo do 
zaključka, da bi se upo¬ 
trebom srednje jake mu¬ 
nje uštedilo 30.000 dina¬ 
ra. Samo kad bi se to 
moglo ! 

Priča o vinu 

co I ? avmb dana ’ kad S V Adam 1 Eva još bili u Vrtu Edenskom, majka Eva 
se ražalostila videci, kako je Adam nepoduzetan i zadovoljava se tim da 
ubi,a vrijeme secuo vrtom po čitav dugi dan. I jednog mu dana reče ' ' 

v ” Cu .’ eS ! , Zašt °: se v cl)el ° vrijeme zadrlaješ samo u raju ? Što ne bi malo 
zašao van da vidiš, sta ima u svijetu ? Kad bih ja bilo muško i tako velik 
i jak čovjek kao ti, ja bih se stidjela sjediti bez posla po čitav dan. Zar ne- 
mas bas nimalo smisla za pustolovinu ?« 

I tako je Adam, da izbjegne dalje Evine prigovore, ostavio Vrt i oti¬ 
šao na put u svijet, te otkrio jedno novo stablo, kakva nije bilo u vrtu Bila 
je ,“\™ ova lo2a - Mali grozdovi zelenih boba rasli su na n o - i Adam ube e 
nekoliko te ponese kući, da pokaže Evi. Ona pokuša jesti i reče dHe plod 
■ tečan i dobar. To je Adamu drago bilo, pa se odluči da goji lozu. ? 

ooo.nl^V!^ ° tiŠ - a0 đa pregleda trs ’ °P azi > ka ko mu je sve lišće 
fa?alpH d d d f ,eg Strasnog Pustinjskog vjetra. I dok se Adam naokolo 

maflre ubiie^r^l'- 113 !^ ^ magarac ‘ Ni P et ni šest, Adam ti uhvati 
magare, ubije ga i zalije lozu magarcevom krvljij. 

Kad je drugi put došao, i opet je loza venula. Ovaj put naiđe paun 
Adam ga ubije i njegovom krvlju zalije lozu. P 

nuta^rnlir- 1 ^ ? Ut ,i došao '. lo2a se > oš uvijek nije bila posve ojačala. Tog 
hj^lozov trs° ^ ^ P * nieg0Va krv Pržila Adamu, da obilno za- 

. ^ad je četvrti put obilazio lozu, ona se već znatno oporavila bila ali 

I dok r e Td k ° Stah na , n)0) ! rag ° V1 strašnoga vjetra, koji ju je bio poharao. 
rav) k n ^ p f d “. prem ‘ sl) f 0 ’ st0 bl i°š mogao učiniti, da se loza posve opo- 

nJ«i, L U b lZmi . dlvl,a svm,a * Bez oklijevanja kao i prije Adam navali 
na nju, ubije je i njenom krvlju zalije lozu,*.. 

Vrućine prođoše i loza je bujno napredovala- 

lozu J a d kad a timo nSk0g d3na ° Pet -f Adam ° dŠeta0 12 ra > a ' da vidi svoju 
kad ta ™° * ona se sva savila pod težinom velikih i sočnih crvenih 

f 'nliVt ° n / h „ br20 otkme nekoliko i potrči kući, da obraduje Evu. A ona 
ga dočeka ustrasemm pitanjem : 

»Šta ti je, Adame, pa jesi li se to ranio ? Eto ti krv po rukama. 

A on odgovori veselo : 

»Ne boj se. Evo, nije to krv, to je sok od ploda onoga trsa, što sam ga 

voUli* 1 Stoea Ih°ie> § r ° Zd ° V1 I SU blh prekrasn » pa su ih i Adam i Eva mnogo 
Tako Ž Jt ’ 3 tfpaIa U l0n3C 1 đjedila iz nph s °k/ koji su oboje pili. 

«° Ven ° Vm °- A U - V ‘ nU ima krvi od ma S a ^a, pauna, lava i svinje. 

ili sve to laSdno 110 ***’ ^ P ° St3ti * iedn ° * drug0 1,1 treće iJi &tvrto 

J * ARAPSKA PRIČA 

Sve, što ne znaš, 

pitaj čiku Urednika „Male Mladosti" — i on će ti rado odgovoriti. 

Iza francuskog prevrata nenadano oboli jedan krvnički buntovnik. 
Taj se čovjek uvijek hvalio, da je dosad ubio dvanaest svećenika i okladio 
se, da će i trinaestog na smrtnoj postelji. Jedan junački svećenik čuo je, da 
je taj buntovnik obolio. Revni pastir ne mareći za opasnost, ode do njega, 
ne bi li milost Božja takla ovog grešnika, da se obrati. 

»Sta !« zaviče bolesnik. »Zar smiješ k meni doći ? Pomisli: već sam ova¬ 
kvih dvanaest ubio, a ti ćeš biti trinaesti!« 

Zgrabi napunjeni revolver. Svećenik strpljivo sačeka njegove psovke 
i reče mu mirno : 

»Varaš se, brate moj, ja ću biti samo dvanaesti, jer od rana, koje sam 
od tebe jednom zadobio, ozdravio sam s Božjom pomoću. Pogledaj mi braz¬ 
gotine na prsima, koje si mi ti zadao.« 

Iza tih riječi ispade bolesniku revolver iz ruke. 

-Bože, budi mi milosrdan 1 « uzdahne bolno. 

Toliko ga je potresla ta svećenikova odvažnost, da je učinio svetu is¬ 
povijed i spokojno preminuo. 

f 

Vidite, dragi prijatelji, tako i Isus radi. Toliko Ga puta uvrijedimo. 
On unatoč toga ponovo kuca na naše srce. Hoćete li Ga odbiti ? Je li da ne 
ćete ? Zato idite putevima Njegovih zapovijedi! F. v. 


Na majčin 
dan 


Evo tebi, 
mamice, 
mnogo lijepog 
cvijeća! 

Nek te Bogo 
pomogne, 
nek ti cvate 
sreća ! 


Junački svećenik 

Jaki Pazibor 

Riznburški je dvor u starim vremenima bio velik i čvrst 
grad, okolo naokolo opasan velikom šumom* Sa napadne stra¬ 
ne se ulazi na velika vrata, a s protivne strane ima samo jedna 
uska stanica po pećini do rijeke, koja teče ispod stijene* Prije je 
to bila tako slikovita dolina* Obala rijeke bila je obrasla jelama, 
a na mjestu, koje još i danas zovu mlinište (zato jer je valjda 
prije dvije stotine godina na tom mjestu stajao mlin), bila je mala 
kolibica, u kojoj je stanovao neki pastir* 

Jednoga dana vraćao se gospodin Riznburški sa šetnje i 
opazi, da pastir nosi na ramenu veliku jelu* On je bio dobar go¬ 
spodin, ali strog, a pogotovu s onim, koji se usudio da ukrade 
drva iz šume ili učini kakovu štetu* Mislio je, da je vjetar sru¬ 
šio jelu, a pastir da je kući nosi* Srdito se obrati k njemu : 

Kako se usuđuješ krasti drva iz moje šume ?« 

Oprostite, gospodine, ali imam jako slabu kućicu i već dugo 
sam razmišljao, kako bih je popravio* Jučer sam onuda prolazio 
i opazio sam ovu jelu* Pala mi je u oko i pomislio sam : ta bi bila 
dobra* Nije mi to dalo tako dugo mira, dok nisam išao po nju 
i istrgao ju*« 

»Zar si ti tako jak ?« upita ga plemić i s divljenjem je gledao 
pastira, koji je još uvijek držao jelu na ramenu* Nije bio visok, 
ali čvrstog rasta* 

. }) Št° se tiče jakosti,« odgovori pastir, »samo kad bih imao što 
boljega da stavim u usta*« 

»A, sto bi ti trebao da budeš još jači?« 

j»Ja mislim, kad bih pojeo dvije vreće graha, nekoliko isuše¬ 
nih šunki te popio bačvu vina, da bih se mogao ogledati sa sva¬ 
kim vitezom*« 

»»Dobro, onda dođi po to sutra u grad* A ovu jelu ti sada opra¬ 
štam, ali drugi puta pazi moj bor !« 

Pastir veseo zahvali plemiću i radosno ode kući* Od toga 
vremena nazivali su ga Pazibor* Kad je plemić došao kući, nare¬ 
dio je, da se za Pazibora pripreme dvije vreće graha, šest suhih 
šunki i bačvu najboljega vina* 

Drugi dan skine Pazibor plahtu sa kreveta i otputi se u 
plemićev grad* 

Kuda ćete to dati, tko će vam to pomoći odnijeti ?« upitaju 
ga, kad su vidjeli, da je sam došao po grah, šunke i vino* 

»Metnut ću na rame i sam ću sve odnijeti*« 

»Zar mislite, da sam ja vaša budala ? Kako biste to mogli 
sami nositi ?« 

»Samo vi to meni dajte !« 

Namjerice su mu napunili punu plahtu graha, da vide, hoće 
li moći nositi* Još su mu dali i šest šunki* Pazibor je zamotao 
bačvu i šunke skupa s grahom, natovario na leđa, i pošao* 

Nekoliko dana kasnije pozvani su svi vitezovi, da dođu na 
viteške igre* Onda je bio običaj, da su vitezovi držali jake mladiće, 
koji su se mjesto njih borili* Vitez Riznburški nije imao m jednog 
tako snažnog momka, na kojega bi se mogao osloniti* Na sreću 
sjeti se na Pazibora i odmah pošalje po njega* 

»»Slušaj, Pazibore !« reče pastiru, kad je ovaj ušao* »Hoćeš 
li ti biti moj momak na viteškim igrama ?« 

»Oh, i kako rado !« 

-Moraš naučiti baratati oružjem i dobro jahati*« 

Sve ću to vrlo rado naučiti,, a jakosti imam na pretek*« 

Dobro onda* Dobit ćeš novo odijelo, i za tjedan dana moraš 
sve naučiti, pa ćemo onda poći na natjecanje*« 

Pazibor je skakao od radosti do stropa, kad je to čuo* Vje¬ 
žbao je dan i noć* Kad je prošao osmi dan, znao je sve, što jedan 
momak mora znati, tako da je plemić posve mirno polazio na vi¬ 
teške igre* Skupilo se mnogo vitezova iz raznih država, a najviše 
su spominjali jednog viteza iz strane zemlje, koji je poveo ne¬ 
obično snažnog momka* Kad je došao dan natjecanja, skupili 
su se svi na određenom mjestu, gdje su sjedala za gospodu i go¬ 
spođe bila ukrašena sagovima* Najprije se pojavio onaj momak 
iz strane zemlje, kojemu su pripisivali neobičniu snagu, pobio 
se s drugim i pobijedio ga* Strani vitezovi su se tome veselili, a 
domaći su bili ogorčeni* Došao je red i na Pazibora, da se s njim 
pobije* Kad ga je tuđinac opazio, odmjerio ga je od glave do pete 
i rekao mu podrugljivo : 

Kako se ti, mali čovječe, usuđuješ pobiti sa mnom ? Zdrobit 
ću te kao kamen !« I uzme na to kamen u ruku i zdrobio ga je kao 
krumpir* 

No kad misliš,« rekao je Pazibor i prišao mu bliže, »da sam 
prema tebi preslab, ne ćemo se ni natjecati, nego mi prijateljski 
pruži ruku*« 

Tuđinac mu pruži ruku s podrugljivim smiješkom, a Pazi¬ 
bor ga primi i baci tako u zrak, da se stranac srušio na zemlju 
bez svijesti* 

»Zar misliš, da samo kod vas znadu kamenje drobiti ? Mi 
možemo još i više*« 

Kad je to vidio gospodar toga momka, sjeo je na kola i dao 
se u bijeg* Pazibor je potrčao za njim, stigao ga, uhvatio kotač 
od kola, koja su bila u bijegu, i slomio ga* * * Svi su slavili snagu 
Paziborovu* Njegov ga je gospodar proglasio plemićem, a u grb 
je dobio komad od kotača sa tri zupca* Dugo je živio i bio je u 
dobrom prijateljstvu s gospodarom Riznburga* 

BOŽENA NEMCOVA 

Čačkalice 

Čačkalicu su poznavali 
već stari Grci i Rimljani, 
U Indiji je bio običaj, 
da se čiste zubi granči¬ 
cama stabla smokve. Taj 
se običaj uzdržao uzduž 
rijeke Inda do današnjeg 
dana. Četkice za zube 
izrađivali su u Indiji od 
nekog stabla perzijskog 
podrijetla, koje su sjekli 
na male trešćice. Kraj 
ovakove trešćice rascije- 
pali su čekićem i tako do¬ 
bili neku vrstu četkice, 
koju su zvali misva. — 
Kinezi znaju za čačkali¬ 
ce i četkice za zube. 
Oni četkice izrađuju od 
bambusa. U Japanu upo¬ 
trebljava se čačkalica u 
obliku drvenih prečkica, 
koje su rascijepane na 
oba kraja. 

Čačkalica je dakle vrlo 
stara, a poznata je u 
svim stranama svijeta, 
jer ona zajedno s četki¬ 
com mnogo znači za njegu 
zub i, koji su za naše 
zdravlje i život od velike 
važnosti. 

TREŠNJE. — »Što će 
ti trešnje na šeširu ?« — 
»Pa znaš i sam, da tre¬ 
šnje neobično volim !« — 
»A znaš, da ja volim koba¬ 
sice, pa ih svejedno ne¬ 
mam na šeširu !« 


Usijani novčić 

Bio jednom siromašan dječačić, koji je ko¬ 
sio travu na nekoj šumskoj livadi za jednu ko¬ 
zu, koju su imali on i njegova majka. 

Kada je tako jednom kosio i povezao nešto 
trave, legao se u travu i prisluškivao pjevanje 
cvrčaka. Gledao je u sunce, koje mu se priči¬ 
nilo kao ogroman, lijepo očišćen novčić. „Kad 
bi samo imao takav novčić u džepu, pazio bih 
na njega i nikad ga ne bih izdao/' pomisli dje¬ 
čak. U tom času stvori se pred njim stari i pra¬ 
stari čiča, sa dugom bijelom bradom, koji je 
dugo gledao dječaka i onda se nasmijao. 

»To su već mnogi govorili, momče, a ipak 
su novac izdali, kao da je kamenčić ili ugljeni 
prah ! Za što da se kladimo, da i ti pripadaš 
onoj vrsti rasipnika, koji ne zadržaje zlatni 
novčić u svom džepu.« 

Dječak sjedne, otare oči da bolje vidi, tko 
mu tako govori, a onda veselo reče : 

»Vi ne izgledate, da biste se mogli sa mnom 
kladiti, a ni ja se ne mogu, jer nemam ni ba¬ 
krenoga novčića !« 

Stari čiča je potresao svoju bijelu bradu 
i gle, iz nje su padali i bakreni i zlatni novčići, 
da je bilo veselje gledati! Dječak se vrlo začu¬ 
dio i rado bi kojega uzeo, ali majka ga je stro¬ 
go učila, da ništa tuđe ne smije dirati, pa se nije 
usudio dirnuti nijedan novčić. 

»Vjeruješ li sada, da se mogu kladiti, dječa¬ 
če ? Ali neka bude ovako : ako ti dobiješ okla¬ 
du, onda ću ti sve stube na tvojoj kućici po- 
pločiti zlatnim novčićima, a ako ja dobijem 
okladu, onda mi moraš biti tri godine vjeran 
sluga ! Dakle, oklada vrijedi: dajem ti jedan 
zlatni novčić, metni ga u džep i pokušaj da 
ne misliš na njega. Ako ga potrošiš, moraš mi 
služiti, ako ga sačuvaš, donijet ću ti nagradu 
u kuću I« 

Zatim mu starac preda zlatni novčić, kojr 
se blistao i sjao kao samo sunce. Dječak ga 
dobro pogleda i stavi u džep. Starac pruži 
dječaku ruku, da potvrdi okladu, i ode u šumu, 
a dječak pokupi svoju travu i odnese je kući. 

Ali s tim zlatnim novčićem bilo je teže nego 
što je dječak mislio. Starac mu je zapovjedio, 
da nikome o tom ne govori. Često se puta dje¬ 
čak zaletio, da majci pripovijeda o svom ne¬ 

običnom doživljaju, ali se uvijek sjetio star¬ 
čevih riječi i šutio je. 

Samo jednom, kad se igrao sa svojim malim 
drugovima, pitala ga je susjedova Anica, što 
to katkada u njegovu džepu tucka i zveči, is¬ 
priča joj dječak čitavu neobičnu svoju pu¬ 
stolovinu. 

»Ah,« poviče djevojčica. »Ako imaš zlatni 
novčić, trčimo odmah pekaru, baš ima danas 
svježe medenjake. Hodi, idemo ih kupiti!« 
Djevojčica ga uhvati za ruku i poče ga vući 
k pekaru. Dječak brzo zgrabi u svoj džep i 
htjede uhvatiti svoj novčić, ali u džepu je na¬ 
šao rupu, koje su rubovi bili vreli. Brzo se 
vrati i na sreću još uhvati zlatni novčić, prije 
nego se otkotrljao u travu. 

O, kako je novčić bio vruć. Žario je i palio 
kao plamen, a ipak je dječak bio radostan, 
što ga je našao. Sakrio ga je u svoju košulju 
i kad ga je jako pekao, mislio je, da je to samo 
kazna, što je prekršio obećanje. Odsad nije 
nikad podlegao napastima. 

Jednoga dana teško oboli dječakova majka. 
U kući nije bilo novaca, pa je dječaka njegov 
platni novčić žario više nego ikada. Kad bi ga 
mogao barem sada potrošiti i kupiti majci, 
što joj treba ! Otrčao je do šume i dozivao 
starca, kojega više ondje nije bilo. 

Dječak se žalosno vraćao kući i mirno mi¬ 
slio, da za majku može izdati zlatni novčić, 
pa kad majka ozdravi, onda može starcu u slu¬ 
žbu, jer će majka sigurno na to pristati. Nakon 
toga bio je dječak vrlo veseo. U ljekarni je na- 
kupovao potrebne lijekove, a kod pekara i 
mesara je nabavio najbolju hranu i donio to 
začuđenoj majci na krevet. Majka je već od sa¬ 
moga veselja na pola ozdravila. 

Slijedeće noći čuo je dječak korake na stepe¬ 
nicama i pomislio je : Evo, već dolazi stari po 
mene, a mogao bi čekati, dok mi majka oz¬ 
dravi ! 

Kad je slijedeće jutro pošao na bunar po 
vodu, opazi neobično čudo : sve stepenice bile 
su popločene zlatnicima. Sada je znao, da ga je 
čarobnjak za ovakav izdatak novčića nagra¬ 
dio. Sakupio je zlatnike i sa svojom milom maj¬ 
kom, koja je doskora ozdravila, živio još dugo 
u sreći i zadovoljstvu. stara.priča 


Žarulje 

Prva žarulja bila je 
izgrađena godine 1879. 
i imala je u sebi ugljenu 
nit. Te žarulje sa uglje¬ 
nom niti loše su svije¬ 
tlile i trošile su mnogo 
električne struje. S vre¬ 
menom su žarulje usa¬ 
vršavane do konačnog da¬ 
našnjeg oblika. 

Današnja nit žarulje 
izrađena je iz kovine vol¬ 
fram ili tungsten, a ima 
veoma veliki otpor. 

Svijetlo u žarulji na¬ 
staje time, što električna 
struja prolazi kroz nit, 
koju zažari do topline 
1900 pa i do 2400 stupa¬ 
nja Celsiusovih. 

Jedna žarulja može da 
gori do 1000 sati bez 
prekida, a onda se istro¬ 
ši i — izgori. Kad pocrni, 
znak je, da je islužila 
svoj rok. 

Razno 

Najviša željeznica na 
svijetu nalazi se u južno- 
američkoj državi Peru u 
visokim Andama. Ta že¬ 
ljeznica u visini od 5375 
metara spaja glavni grad 
Limu s jednim gradićem 
u Andama. 

Neke engleske novine 
izlaze i po deset puta 
dnevno: za svaku važ¬ 
niju bilo političku, bilo 
športsku vijest izlazi po¬ 
sebno izdanje. 

Alkoholna pića mogu se 
prodavati u Londonu sa¬ 
mo do 11 sati u noći. 
To bi trebalo uvesti i 
kod nas. 

Senjski uskoci 


Senjski su Uskoci bili naj¬ 
hrabriji vojnici i glavni nosioci 
misli o oslobođenju Like i Kr¬ 
bave, dalmatinske Hrvatske i 
turske Hrvatske. Uskocima su 
se već sredinom 16. vijeka 
nazivali svi vojnici senjske ka¬ 
petanije. Osnovali su i svoju 
mornaricu. Provaljivali su smio¬ 
no u tursku carevinu sve do 
Trebinja. Prva im je briga bila, 
da osvoje Klis i da odavde 
pobune sve kršćane u Tur¬ 
skoj. Radi toga su se sukobili 
ne samo s Turcima, nego i 
s Mlečanima, koji nijesu htjeli 
nikako dopustiti, da Hrvati 
oslobode dalmatinsku Hrvatsku, 
jer bi u tom slučaju bilo uni¬ 
šteno njihovo gospodstvo na 
Jadranu. G. 1596. bio je oslo¬ 
bođen Klis, ali je mletačkom 
izdajom nakon mjesec i po da¬ 
na ponovo po Turcima zauzet. 
Mlečani su se otvoreno zdru¬ 
žili s Turcima protiv Hrvata. 
Radi toga su senjski Uskoci 
počeli da ih progone gore nego 
Turke. O Uskocima se vijećalo 
u Beču, Carigradu i Mlecima. 


Najposlije složile se sve tri 
vlade protiv njih. G. 1610. 
oduzeše kraljevski komisari Us¬ 
kocima njihovu mornaricu i 
odvedoše je na Rijeku. No Us¬ 
koci pođu kopnenim putem 
za njima, osvanu na Rijeci, 
zaposjednu svoje lađe i vraćaju¬ 
ći se morem u Senj porobe ve¬ 
lik dio mletačke Istre. Od 
1615. do 1617. vode Uskoci 
s Mlečanima t. zv. uskočki 
rat, u kojem izvode najnevjero- 
jatnija junaštva i prodru preko 
Gorice i Gradiške do samih 
Mletaka. Taj rat, kojemu se 
blijeda i pobrkana uspomena 
sačuvala možda i u našoj pje¬ 
smi o smrti Ivana Senjanina, 
svršio je time, da je austrijski 
nadvojvoda Ferdinand dao spa¬ 
liti uskočku mornaricu, a Us¬ 
koke je, koliko nijesu bili senjski 
građani, preselio u krajeve oko 
Otočca i u Žumberak. U grad 
Senj smještena je njemačka 
posada. Time je za sva kasnija 
vremena silno štetovala misao 
o oslobođenju ondašnje dalma¬ 
tinske Hrvatske. 


Smrt Ivana Senjanina 


Sanak snila Ivanova majka, 
Ggdje je Senje tama popa nula, 
Gdje se vedro nebo prolomilo, 
Sjajan mjesec pao na zemljicu, 
Na Ružicu posred Senja crkvu ; 
Gdje zvijezde kraju pribjegnule, 
A danica krvava izljegla . 

A kuka joj ptica kukavica 
Usred Senja na bijeloj crkvi. 
Kad se baka iz sna probudila, 
Uze štaku u desnicu ruku, 

Ode pravo ka Ružici crkvi 
Te kazuje protopop-Nedjeljku, 


Kazuje mu, što je u snu snila . 

A kad stari baku saslušao, 

On joj ode sanak tumačiti: 

» Čuješ mene, ostarjela majko! 
Zlo si snila, a gore će biti: 

Sto je Senje tama popanula, 

Ono će ti pusto ostanuti; 

Što V se vedro nebo prolomilo, 

I što mjesec pao na Ružicu, 

To će tebi Ivo poginuti; 

Što su zvijezde kraju pribjegnule, 
To će ostat mnoge udovice ; 

Što j' danica krvava izljegla, 

To ćeš stara ostat kukavica ; 

Što V ti ptica kuka na Ružici, 
To će ti je oboriti Turci, 

A i mene stara pogubiti .« 

Tek što stari u riječi bješe, 

Al eto ti Senjanina Iva, 

Sav mu vranac u krv ogreznuo, 
Na Ivanu sedamnaest rana, 

Nosi desnu u lijevoj ruku ; 
Dogna vranca pred bijelu crkvu 
Pa govori ostarjeloj majci : 
'Skin' me, majko, sa konja vran¬ 
čića, 

Umij mene studenom vodicom, 
A pričesti vinom crvenijem .« 
Hitro ga je mati poslušala, 

Skide njega sa konja pomamna 
Pa ga umi studenom vodicom, 

I zali ga vinom crvenijem ; 

Pa ga pita ostarjela majka : 

Što bi, sine, u zemlji Talijić « 
Ode Ivo ’vako govoriti : 

1 Dobro, mati, u zemlji Taliji : 
Dosta, majko, robija narobismo, 
A još više blaga zadobismo, 

Pa se zdravo doma povratismo : 
No kad bismo na prvom konaku, 
Tu nas stiže i prva potjera : 

Crni konji, a crni junaci, 

Crne nose oko glave čalme . 

Po jednom se vatrom preturismo, 
Od njih nitko ne ostade, majko, 
Od nas nitko ne pogibe, majko . 
No kad bismo na drugom konaku, 
Tu nas stiže i druga potjera : 
Bijeli konji, a bijelji junaci, 
Bijele im oko glave čalme . 

Po jednom se vatrom preturismo, 
Od nas nitko ne pogibe, majko, 
Od njih nitko ne ostade, majko . 
No kad bismo na trećem konaku, 
T u nas stiže i treća potjera : 
Crna struka, a dugačka puška, 
Pregorjele noge do koljena . 
po jednom se vatrom preturismo, 



Ja sam Put, Istina i Život 


A po drugi biti započe smo, 

Od njih, majko, nitko ne pogibe, 
Od nas, majko, nitko ne ostade, 
Do ostade tvoj sine Ivane, 

I on ti je rana dopadnuo, 

Evo desne u lijevoj ruke!« 

To govori , a s dušom se bori, 

To izusti, laku dušu pusti, 

I umrije, žalosna mu majka ! 
Bog mu dao u raju naselje! 
Nama, braćo, zdravlje i veselje! 

NARODNA PJESMA 


Hej, prijatelji! Vi, koji još niste poslali pretplatu za „Malu Mladost 44 , 
pošaljite je odmah, da se na vas ne srdi sijedi čika urednik ! 

Skrivačica 

Na ovoj slici mali guščai 
čuva svoje guske. Pogodite, 
koliko on u svemu ima 
gusaka! 


Svaki pretplatnik treba 
da do 15 . svibnja namiri 
pretplatu za ovu školsku 
godinu , jer će se inače 
čika Urednik rasrditi na 
one nemam jake. 


Prodaja repe 

(Društvena igra ) 


Izabere se jednoga igrača, koji 
mora čuvati repu. Čuvaru se 
- lavežu oči i on stane na dvije sto¬ 
lice. U ruku mu se dade šal ili 
komad konopca (štrika). Stolice 
moraju biti toliko razmaknute, 
da igrači mogu između njih slo¬ 
bodno proći. Kada igrač dođe do 
čuvara, upita' ga : 

»Čuvaru, imaš li repe na pro¬ 
daju ?« 

Malo 

KOD KUĆE. Sin: »Zar ne, 
mama, ako se tko stidi, postane 
u svem licu crven ?« — Majka : 
»Da, dijete moje !« — Sin : »Ali 
zašto se ujak uvijek stidi, i to 
uvijek samo nosom ?« 


Čuvar mu odgovori : 

»Dođi samo po nju ! 

Nato igrač nastoji provući se 
između stolica, a da ga čuvar ne 
udari. Kada čuvar udari kojega od 
igrača, onda ovaj dođe na mjesto 
čuvara, a čuvar igra kao i drugi. 
Stolice moraju biti, ako je moguće 
niske i čvrste, da čuvar ne padne ! 
Igra izaziva buru smijeha i ugodnu 
zabavu. z. k. 

šale 

ISPRAZAN 'NAZIV. Sinčić: 
»Tatice ! Što je to isprazan naziv ? 
— Otac : »Hm! To ti je slično, 
kada na primjer mama pred stra¬ 
nim ljudima naziva mene gospo¬ 
darom kuće...« 


..MALA MLADOST* 4 izlazi mjesečno jedamput za vrijeme školske godine. Pretplata 10 
D na godinu. — Izdavač i vlasnik: Konzorcij Kuće Dobre Štampe u Za^rebn. — Za 
Izdavača i uredništvo odgovara: Dr Josip Andrić, glavni urednik, Zagreb, Tren- 
kova 1 — Uređuje Luka Perinić. — Tisak Tiskare Narodne Prosvjete u Zagrebu. 2a 
tiskaru odgovara Rajmund Sušln, Zagreb, Kuhaćeva 2. II p lsma i narudžbe na adresu 
„Mala Mladost” Zagreb, Trg Kralja Tomislava br. 21 — Broj ček P. S. 31-344 

Odjel za prosvjetu Banovine Hrvatske 

odobrio je, da se 

„MALA MLADOST" 

može širiti po školama, i to dne 30. III. 1940. 
pod brojem 78.940 II. 1939. 

ZAGONETKE 


Mačak 



i. Tekućina 2. Zločest 3. Gospođa 
(tuđ.) 4. Grobnica (obrnuta slova) 
Vodoravno i okomito isto. 


Jeste li poslali pretplatu za „MALU 
MLADOST?" Pošaljite je odmah! 


Ispunjalka 

Blatna voda 
Gorje u Rusiji 
Vrijeme 
Konac očenaša 
Muško ime 
Pisac basni 
Duhovitost 
Otac 

Od I. do. II. glavni grad susjedne 
zemlje 

Čarobna četvorina 


K Q ; f* 

ft 

šim 

A li-’ti 
m : E 

0 

li 


1. velika voda 2. on ore 3. boli nas 
4. nego (obrnuta slova stoje!) 























































Pjesma 

Gledajte me , djeco, 

Gledajte me, gle te, 

Sve to znadem i ja 
Što i vi znadete . 

Nad uhati loptu, 

Gađati u metu, 

Jurit na motoru, 
Svirat u trumbetu. 


o majmunu 

Juriš na motoru, 

Krpiš, gađaš, sviraš, 

Ali u tome samo 
Ljude imitiraš . 

Sve radiš , što i ?ni, 
Kad ti uzor damo, 

* Eto, baš u tome 
Ti si majmun samo ! 


I još mnogo toga : 
Sve što i vi znate, 
Pa zašto mi onda, 
Pohvalu ne date . 


Snuždio se majmun, 
A ima i našto, 

Jer sve , što se radi! 
Treba znati, zašto č 1 


Nasmiju se đjeca, 
I pola u šali 
Vele, mi bi rado 
Pohvalu t dali . 


AUGUST ĐARMATI 


Za smijeh 


NAPRAVIO KONJA. Dijete: 
»Mama, danas sam vidio, gdje je 
jedan čovjek napravio konja.« — 
Mama : »Ne budali.« — Mališan : 
»Jest. Kad sam ja došao, bio ga je 
već svršio, još mu je samo čavle 
zabijao u kopita.« 

IZ DALEKA. Otac: 
»Zašto danas toliko pla- 
češ ?« — »Slabo sam nači¬ 
nio zadaću.« — »A što je 
kazao učitelj ?« — »Tre¬ 
sao je glavom.« — »Pa 
radi toga se toliko de- 
reš ?« — »Da, jer je ono 
bila moja glava!« 

ŠTO OSTAJE? Uči¬ 
telj : »Kad tvoj tata ima 
tri štapa, pa jedan slomi 
po tebi, drugi po tvome 
bratu, a treći po tvojoj 
sestri, šta će mu još os¬ 
tati ?« — Učenik : „Ostat 
će mu još... remen!” 


DOČEKAO JE. Ona : »Šta piješ, 
prisjelo ti ono. Zar nisi čuo, gdje 
Župnik kaže, da je vino najveći 
neprijatelj ljudskog roda.« — On : 
»Jest, ali on kaže, da u Svetom 
Pismu stoji: ljubite neprijatelje 
svoje.« 

U ČEKAONICI nekog 
zubara ima ih mnogo, 
koji čekaju. Zubar izađe 
i pita: »Tko od gospode 
najdulje čeka ?« — »Ja 
najdulje čekam ! Evo već 
dvije godine čekam, da 
platite odijelo, koje ste 
kod mene naručili,« javi 
se krojač. 

NIJE OPASNO. Mama 
zove iz kuće: »Miško, čim 
to tučeš?« — Miško: »Ma¬ 
ma, čekićem.« — Mama 
»Nemoj se udariti po pr¬ 
stu.« — Miško : »Ne boj 
se, ne držim ja orahe, ne¬ 
go se ka.« . 


TAKSA PLAĆENA U GOTOVU 



Učenice se igraju na svršetku škole 

Pismo 

cike 

Urednika 


Dragi moji prijatelji! Evo nam i opet 
dolari svršetak školske godine ! Znam, 
da mu se radujete i da očekujete dobre 
svjedodžbe* Radujem mu se i ja, jer 
s njime dolare i topli ljetni dani, kad će 
sijedi čika moći otputovati negdje na 
odmor, da odmori svoje staračke ko¬ 
sti* Već gladim od zadovoljstva sijedu 
bradu i sve mislim, kuda bih ovih pra¬ 
znika krenuo* Neki me prijatelji zovu 
čak na more, — i ako budem mogao, 
vrlo ću rado k njima, jer ja silno volim 
more i toplo primorsko sunce* 


Vi ćete se razbježati na sve strane 
i zabavljat ćete se na sve moguće nači¬ 
ne* Neka, neka, veselite se i zabavljajte, 
— sad je i vrijeme za to ! Preko zime i 
preko školske godine marljivo ste radili 
i učili, pa sada treba da odahnete, kako 
biste na jesen mogli s još više mara i 
predanosti započeti novu školsku go¬ 
dinu* No preporučam vam, da ni u pra¬ 
znicima ne zaboravite knjigu! Prazni¬ 
ci su dugi i ima u njima vremena i za 
igre i za zabave, ali i za čitanje i učenje* 
Nemojte misliti, da je dovoljno samo 
za ljude ono, što nauče u školi* Treba 
nam za život i još mnogo drugoga, 
treba neprestano učiti! Eto i sijedi 
čika Urednik, koji je Bog zna koliko 
stariji od vas, još se uvijek uči i muči, 
jer se ni kroz stotinu ni kroz dvjesto 
godina ne može pozobati sva mudrost 
na svijetu*** Zato i vi, dragi prijatelji, 
i preko praznika ukradite štogod vre¬ 
mena, pa dohvatite i knjigu! 


Preporučam vam, 
da u praznicima ne 
zaboravite ni našu 
»Malu Mladost« ni 
sijedog čiku Urednika* 
Napišite koju priču 
ili pjesmicu ili na- 
s toj te pronaći kojeg 
novog prijatelja za 
»Malu Mladost«* Eto 
je naša »Mala Mla¬ 
dost« dobila potpunu 
slobodu po školama, 
pa više nitko ne mo¬ 
že smetati njezino¬ 
me širenju* Sve, što 
učinite za »Malu Mla¬ 
dost«, javite sijedom 
čiki Uredniku ! 

S ovom školskom 
godinom evo se navr¬ 
šava punih deset go¬ 
dina, što vam pišem 
i šaljem »Malu Mla¬ 
dost«* Mnogo je to za 
moju staračku drhta¬ 
vu ruku* Ali ja sve 
vas vrlo volim i uvi¬ 
jek se rado pera la¬ 
ćam, da vam se ja¬ 
vim* Ako Bog dade 
zdravlje, »Mala Mla¬ 
dost« će na jesen i 
opet k vama — još 
svježija i ljepša* 

Svima čitateljima i 
prijateljima i sura¬ 
dnicima šalje svoje 
pozdrave i želi ugo¬ 
dne školske praznike 
sijedi 


ČIKA UREDNIK 


BR.9.-10. MALA 

vi 1940 MLADOST 

Dvije mačkice 


Eto sunca, eto sunca 
s nebeske visine, 
eto sunca, eto ljeta, 
a s njim i vrućine ! 


Kupaju se mala djeca, 
mora dosta ima l 
Ali kud će naše mace i 
Ta ne mogu s njima l 



Uzele su zato kantu, 
punu vode hladne ; 
pustite ih nek i one 
kupaju se jadne ! 


To će biti na veselje 
našoj dobroj djeci, 
a i njima! Zgodne li su! 

Je li i Zar ne i — Reci! 

T* L* 


Let bez krila 


Stanko izađe iz kuće kao obično sa torbom punom školskih 
knjiga ispod ruke i pođe u školu* Škola je bila podaleko, i on se 
uvijek bojao da ne zakasni* 

Pogledao je i sad na sat: deset minuta do osam* Stanko 
se trže i počne trčati, isprva polagano, a poslije sve brže i jače* 

Ali tada se desi nešto užasno i nezapamćeno* (Bar Stanko,, 
koji je bio načitan dječak, nikad o tako nečem nije čitao)* Isprva 
mu se učinilo, da je pločnik od gume i da on trčeći odskače s 
asfalta, da se uzdigne iznad zemlje i da trči i leti kroz zrak* 
Bio je već preletio svoju ulicu, stigao i do škole, ali ga je ne¬ 
što gonilo da leti sve dalje i sve više* 

Našao se odjednom usred jata ždralova, koji su u klinastom 
redu letjeli k jugu i polako razgovarali* 

Stanko se već bio pomirio sa tim čudesima, pa se nije izne¬ 
nadio, što razumije njihov govor* 

»Kad mogu da letim, zašto ne bih znao i ždralovski jezik ?« 
reče on sam sebi* 

Uto začuje piskavi glas jednog starog ždrala, koji je letio 
zadnji i nadgledao red* Stari ždral viknu zapovjednički: 

»Ćoro, ti ćeš do mene, a Stanka pusti na tvoje mjesto !« 

Ne protiveći se Stanko uđe u treći red, a ćoravi ždral, koji 
se bio zamorio, ode na kraj među starije ždralove* 

Dugo su tako letjeli, i Stanko je već bio ogladnio, kad odjed¬ 
nom ugleda more i — zaboravi na glad* Daleko, sve do tamo, 
gdje se spajaju nebesa i pučina morska, pružala se prava, iskri¬ 
čava voda pod jesenjim suncem* A na moru opazi velik otok* 
Bilo je jutro, i on jasno opazi čitave povorke djece, kako idu 
u školu, pa pomisli pun zadovoljstva, kako ne mora učiti ni sje- 
djeti u klupi, jer evo leti k zemljama sunca i razumije govor ptica* 
Dugo su tako letjeli* Usput su vidjeli englesku flotu, koja je 
polagano i dostojanstveno plovila k zapadu* Osjetio je želju, 
da se spusti na admiralski brod, ali se odmah sjetio, da je u car¬ 
stvu ljudi rat, i da je ljepše u carstvu ptica* Jednom su se skoro 
sudarili s avionom, koji je usamljen letio u protivnom pravcu* 
Pilot je od zaprepaštenja zinuo, kad je vidio Stanka, ali se Stam 
ko samo nasmijao i poslao mu rukom poljubac* 

Bilo je vrijeme za užinu, kad su stigli u Egipat* Obletjeli su 
triput oko Keopsove piramide i kad je najstariji ždral pisnuo, 
spustili su se na zemlju i počeli hvatati skakavce* Stari ždral je 
kljucnuo u Stankov sat na ruci, pogledao ga dobro i rekao : 

»Sad je deset minuta do četiri! U četiri ćemo se razmjestiti 
po našim stanovima na Nilu*« 

Ali Stanku skakavci nisu prijali. Kad je polazio, mislio je, 
kako je to lijepo pobjeći od škole čak preko mora, ali se sad sje¬ 
tio divnog jela^ koji mu je svaki dan spremala mama, i uspore¬ 
đivao je domaća jela s ovim sirovim i neukusnim skakavcima* 
j e tek u praznicima!« reče glasno* 

»Baš si lijenčina !« reče mu stari ždral i kljucne ga po glavi* 
Stanko se od toga trže i — probudi se ! Vidi, da to govor i mlađa 
sestra, već obučena, i da lupka prstima po njegovu čelu* n* p. 

Miš Biribiš 


Na tavanu našem starom 
kutija se koči, č* 

baš je na nju miš Biribiš 
upravio oči * 

Polako se on k njoj šulja 
i pomno je gleda, 
nikako se od kutije 
odijeliti ne da * 

I sve misli miš Biribiš: 
rSta se u njoj krije f 
Nije V možda slaninica t 
Da sir možda nije t« 

Već ne može odoljeti, 
nego kvaku takne , 
da poklopac na kutiji 
samo malo makne . 

Al poklopac naglo skoči , 
miša zgrabi strava : 
iz kutije provirila 
neka čudna glava * 

Pa se pruži iznad miša 
srdita i grozna, i* 3 

takvo čudo miš Biribiš 
niti zna nit pozna ! 

I eno ga sred tavana 

već se jadnik ruši, 

teško mu je — to svi znamo — 

pri srcu i duši ! 

A to čudo, ta kutija 
i ta strašna glava 
— igračka je malog Mata, 
što sad mirno spava * 

Z. Z* 




PRIJATELJI ! 

1. Jeste li namirili pretplatu za „Malu Mladost" ? — 2. Jeste 
Ii našli bar jednog novog pretplatnika za „Malu Mladost" ? 
— 3. Jeste li kome preporučili „Malu Mladost"? 

Zanimljivosti 


Obična muha teli jed¬ 
nu četvrtinu grama* 

U godini 1935. mjese¬ 
čno se proizvodilo na 
cijelome svijetu oko 400 
tisuća automobila* 

Glavna električna cen¬ 
trala u Londonu potroši 
dnevno oko 200 vagona 
ugljena* 

Sve drago kamenje, 
osim dijamanata, dade 
se izraditi umjetnim pu¬ 
tem* Zato samo dobri 
stručnjaci mogu raspo- 
znati pravi dragi kamen 
od krivotvorenog* 

U Americi izlazi preko 
2300 raznih dnevnika* 
Obično lastavica pojede 
na dan do 600 muha* Vi¬ 
dite, kako su nam kori¬ 
sne te brze ptičice ! 

Morski val na našoj 
jadranskoj obali, kad puše 
južni vjetar, udara na 
jedan četvorni metar sna¬ 
gom od 10 do 15 tisuća 
kilograma* 

Knjigu manju od po¬ 
štanske marke ima jedna 
gospođa u Londonu, a 
u njoj je štampano Sv* 
Pismo* Prostim se okom 
to Sv* Pismo ne može ni 
čitati, nego je potrebno 
posebno povećalo* Knji¬ 
ga je štampana g* 1883* 
Papinski prsten zove 
se »ribarski prsten«, jer 
je na njemu prikazan 
sv* Petar kao ribar* 


Vuk i juha 

Davno je tome, kad su životinje 
govorile* ♦♦ U ono daleko vrijeme dvo¬ 
jica braće. Ivica i Jurica, puki sirotani, 
stanovahu u srcu duboke i guste šume* 
Jednoga dana, dok je Ivica pleo ko¬ 
šaru, a Jurica miješao njihovu sirotinj¬ 
sku juhu, upade k njima na vrata vuk 
razvaljenih čeljusti i plamenih očiju* 
U smrtnom strahu Ivica poviče: 

»Jurice, polij ga !« 

Ne gubeći prisebnost duha Jurica iz¬ 
lije čitav lonac vrele juhe vuku na leđa* 
Zavijajući i tuleći od boli vuk se 
ofurenih leđa izgubi iz kolibe* 

Na izlazu se još okrene i bijesno do¬ 
baci braći: 

»Platit ćete vi to meni, nevaljanci 
jedni 1« 

Nije prošlo dugo vremena. Ivica je 
zaostao jedne večeri u guštari, da po¬ 
kupi suvarke* 

Taman je dovršio posao, kad se na¬ 
jednom pojavi pred njim vuk, koji je 
sva leđa imao oguljena*** Bio je to 
trag kipuće juhe* 

Vuk ga je smjesta prepoznao i htjede 
da se strelovito baci na njega, ali je 
Ivica bio brži i uzverao se kao mačak 
na najbliže visoko stablo* 

Vuk se za tren izgubio, ali nije pro¬ 
šlo ni deset časaka, stvori se opet pod 
stablom, ovaj put s čoporom vukova* 
Vuk s opečenim leđima odupro se o 
stablo, njemu na hrbat popeo se drugi 
vuk, ovome treći, i tako su od vukova 
načinili strašne žive ljestve* Još trenu¬ 
tak i najgornji vuk šćepat će jadnog 
Ivicu, koji je na grani zamro od straha* 
Uto jedna spasonosna misao bljesne 
Ivičinim mozgom* On poviče, što ga je 
grlo nosilo: »Jurice* polij ga***« 

Najdonji vuk, koji je na svojim vla¬ 
stitim leđima iskusio, što znače te dvije 

ubitačne riječi, izbezumljen od straha, 
da mu opet vrela juha ne ofuri leđa, 
brže bolje odmakne se od stabla i nagne 
u bijeg* 

Tako dakako popadoše svi vukovi, 
koji stajahu na njemu, te jedan slomi 
nogu, jedan but, jedan čeljust, a svi za¬ 
jedno stadoše progoniti izdajnika, koji 
ih je u odsudnom času onako grdno 
nasamario* 

Prošla je skoro godina dana, a da 
Ivica i Jurica nisu više sreli svog smrt¬ 
nog neprijatelja — vuka* 

Zaboravljajući pomalo na minule do¬ 
življaje Ivica se jednom malko dulje 
zadržao u gradu, gdje je na sajmu pro¬ 
dao kravu* Tako ga je zatekla noć u 
šumi* A u mraku napadoše ga razbojni¬ 
ci, ugrabiše mu sav novac, isprebijaše 
ga i začavlaše u jednu praznu bačvicu* 

Siromah Ivica, kada se malko od stra¬ 
ha i batina oporavio, proviri kroz šku- 
lju na bačvi, da bolje uoči svoj bijedni 
položaj* 

U tom trenutku opazi, kako mu se 
primiče njegov stari neprijatelj, sivi 
vuk opečenih leđa* 

Ivica odmah provuče ruku kroz otvor 
na bačvi, dohvati vučji rep, čvrsto ga 
stegne u šaci i gromkim glasom poviče : 

» Jurice, polij ga ! * * * « 

Kad je vuk čuo te dvije za njega 
užasne riječi, pobježe kao mahnit vu¬ 
kući za sobom bačvicu, a kroz škulju 
se Ivica grčevito držao njegova repa* 

Dječak je sve jače vikao, a vuk je sve 
jače bježao* 

Kad je tako opazio, da je skoro kod 
kuće. Ivica ispusti vučji rep, ali se vuk 
ipak nije zaustavio, već je kao lud od 
straha bježao sve dalje i dalje i vjerojat¬ 
no bježi još i danas* 

Domišljati Ivica naprotiv izvukao se 
iz rasklimane bačve i tako iznio živu 
glavu zahvaljujući poviku: 

»Jurice, polij ga !« 2;* n* 


Sale za male 

U ŠKOLI* Učitelj: 
»Tko zna, zašto se sveopće 
drži, da je pustinja Sa- 
hara bila nekad more ?« 

— Petrica : »Ja, gospo¬ 
dine učitelju!« — Uči¬ 
telj : »Dakle, zašto ?« — 
Petrica : »Jer Crnci u 
Sahari još i sada nose 
samo gaćice za kupanje* 

IZUM* A.: »Ja sam ti, 
prijatelju, izumio, kako se 
od krumpira pravi mast*« 

— B . : »Nemoguće, a 
kako to praviš ?« — A * ; 
»Jednostavno, dajem svi¬ 
njama krumpir da ga 
jedu, a kad se utove, 
koljem ih, i eto tako do¬ 
bivam mast*« 

TOČNO* Vjeroučitelj: 
»Tko je bio Izak ?« — 
Furlić : »Izak je bio sin 
Abrahamov*« — Vjero¬ 
učitelj : »Dobro* A tko 
je bio Abraham ?« — 

Furlić: »Pa valjda nje¬ 
gov otac !« 

RAZLIKA* Sinčić udo¬ 
ve Štefe zajašio je na 
koljena gospodina Foke- 
ra, koji ga upita : — »No 
a nije li to lijepo ?« — 
Sinčić: »Je* A jučer je 
bilo još ljepše, kad sam 
jašio na pravom magar¬ 
cu*« 

ČUDNO* Poštar (se- 
ljakinji) : »Taj je list pre¬ 
težak, treba da prilijepite 
još jednu marku!« — 
Seljakinja : »Em bu onda 
još teži*« 

* 

Medo svira 

Dopala je medi 
nekakva trumbeta 
od žutoga pleha, 
pisak od drveta . 

Duvat mu je teško f 
gledaj mu trbuh l 
Uzalud se muči, 
već mu jezik suh . 

Silom hoće svirat 
u čast svome kumu, 
al što jače dune, 
jače ječi: Mu - mu! 

STJEPAN PERČEVIĆ 


ZA SMIJEH 


ČUDO* A. : »Eto ! Go¬ 
tovo sav ovogodišnji 
krumpir morat će se po- 
bacati u vodu*« — B . ; 
»Zar je tako pokvaren ?« 
— A ♦ ; »To ne, ali ga se 
mora baciti u vodu, da se 
kuha,« 

U VLAKU, Konduk¬ 
ter : »Kume, vi imate 
kartu za osobni vlak, a 
ovo je brzi,« — ' »Pa meni 
je svejedno, nek vozi 
kako hoće, meni se ne 
žuri,« 

RAZLOG, Majka: 
»Zar si poludio ? Zašto 
daješ tvojoj sestrici da 
jede bugačicu ?« — Sin¬ 
čić : »Jer se malo prije 
napila tinte,« 


Svirala 

Kad je svršila školska godina, poveo 
stric malog Martina iz grada k sebi 
na selo. Tome se je putu mali Martin 
uvelike veselio, jer je to bila prva zgoda, 
što je on mogao ostati dulje vremena 
na selu. Mnoge su ga stvari zadivile, 
mnogima se čudio, pa mnogošta ispi¬ 
tivao, jer mu je bilo nejasno i neshva¬ 
tljivo, Polazio je u staju, milovao krave 
i konje, naganjao po dvorištu kokice 
i purane, hranio svinje, vozio se na li¬ 
vade sa stricem i pomagao ga u poslu. 
Sve mu je to bilo novo i neobično, jer 
svega toga nema u velikom gradu. 

Jednoga dana pošao je na pašnjak, 
gdje su pastiri čuvali krave. Već je iz 
daljine začuo glas njihovih svirala, A 
kad im je došao posve blizu i zametnuo 
s njima razgovor, zaželio je, da i on 
malko zasvira na njihovim sviralama. 
Brzo mu je pošlo za rukom, da se uvje¬ 
žba u postupanju s tim zgodnim gla¬ 
zbalom, koje su pastiri sami pravili. 

Na koncu ih je zamolio, neka i njemu 
naprave jednu sviralu. Oni su ga rado 
poslušali — i za kratko vrijeme odjek¬ 
nuo je pašnjakom zvuk njegove nove 
svirale. Ih, kako se mali Martin tome 
veselio ! Nije prestao svirati sve do stri¬ 
čeve kuće, kad je svakome stao po¬ 
kazivati svoje lijepo glazbalo, A doista, 
bilo je lijepo, jer su ga pastiri ukrasili 
raznim prugama i krugovima, da je 
bilo milota. 

Kad je pala noć i kad je mali Martin 
morao u krevet, spremio je svoju sviralu 
ispod jastuka. Slatko je spavao i sanjao. 
No najednom mu se pričini, da je nečija 
ruka ušla ispod jastuka i da izvlači nje¬ 
govu sviralu. Prenuo se i rastvorio oči, 
a to mu je neki mališan odnio sviralu,,, 
Martin hoće da mu je otme, ali ne može 
ni da se makne,,, A onaj mališan sko- 

Nedavno je preminuo dr Sijepan Markulin, 
odbornik Društva sv. Jeronima i veliki prijatelj 
„Male Mladosti". — Pokoj mu duši! 


čio na rub kreveta i kao za inat svira u 
njegovu sviralu. Iza njega zabljeskao 
mjesec, a on sve svira i svira. 

»Daj mi sviralu!« usklikne mali Mar¬ 
tin, a mališan prasne u smijeh i da će 
pobjeći. 

Hop! — udari Martin za njim ša¬ 
kom tako snažno, da je zajauknuo, a 
mališan posve nestao. 

To je naime bio samo san!... Gleda 
brzo Martin ispod jastuka, i jest: svi¬ 
rala još uvijek tamo stoji, nitko ju nije 
ni taknuo. 

Sutradan mu je ruka bila tako nate¬ 
čena, da mu ju je stric morao povezati 
i kroz čitav tjedan liječiti... Tu je svi¬ 
ralu mali Martin na koncu praznika 
ponio sa sobom u grad, da ju pokaže 
svojim drugovima i da im za zabavu 
svira razne pjesmice, koje je na selu 
kod strica naučio. Z> Z. 


Glavni grad u 
pustinji 

Glavni grad Austra¬ 
lije nije ni Sydney ni 
Brisban ni Melborn ni 
Adelaide, ni koji drugi 
veći i poznatiji grad, ne¬ 
go neko malo pred 13 
godina osnovano mjesto 
u pustinji po imenu Cam- 
berra. Australija je tek 
od unatrag 150 godina 
po Evropejcima naselje¬ 
na. Prvi bijeli čovjek, 
koji se tamo iskrcao, bio 
je engleski kapetan Ar- 
tur Philip. Iza njega su 
tamo pristizali kažnjeni- 
ci, koje je u one puste 
krajeve slala engleska 
vlada. Ti su kažnjenici 
malo pomalo obrađivali 
onu zemlju, zasijali prvu 
pšenicu, uveli gojenje ova¬ 
ca, zidali ceste i kopali 
bunare. Kasnije su po¬ 
čeli pristizati i slobo¬ 
dnjaci. 

Godine 1909. udružile 
su se neovisne kolonije, 
kojih je bilo sedam na 
broju, u jedan savez. 
I da ne bude nikom krivo, 
za glavni grad nove za¬ 
jedničke države Austra¬ 
lije izabrali su g, 1927. 
jedno mjesto na jugoi¬ 
stoku australskog kopna 
usred pustoši Plavih go¬ 
ra, Camberru. Novi glav¬ 
ni grad ima 800 stanov¬ 
nika, i to su većinom či¬ 
novnici, ali se ne zna, 
u šta će se grad još raz¬ 
viti. Tako je skromne po¬ 
četke imao i glavni grad 
Saveznih Država Ameri¬ 
ke Washington, a danas 
je velegrad. 

Angorska maca 


U selu i gradu 
mace nađeš svuda! 
Sve ugodno živu : 
bez muke i truda ... 


Pa tako i ova 
naša bijela maca, 
što po svili mekoj 
šapicama gaća . 



Sve su mace redom 
velika gospoda, 
al su neke ipak 
odličnijeg roda . 


O njezinoj slavi 

sve vam knjige zbore, 

a rodom je tamo 

iz dične Angore ! t. l,- 



Svi! Svi! Svi I 


Svi morate preko praznika 
nastojati naći bar jednog 
novog prijatelja za „Malu 
Mladost"! Imena njihova 
javite ciki Uredniku, 
Zagreb, Trg Kralja Tomi¬ 
slava broj 21. 



Lastavičja gnijezda 

Proljetno jutro osvanulo je u sjaju 
toplih sunčanih zraka sa puno svježine. 
Kapljice prve rose blistale su se kao 
prosuti dragulji. .. Više je puta ono 
tako pozdravilo nas stanovnike male¬ 
nog seoca, no jutros je tom svježinom 
zadrhtao veseli, zvonki i ponešto umor¬ 
ni lastavičji pjev. Kao da su mali sre¬ 
breni zvončići zatresli zrakom, koje bi 
na čas prekinuo klepet rode, koja je 
stajala na školskom dimnjaku. 


no 


Ustanem... Pred kućom susjeda Đure 
stajali su moji drugovi: Mato i Joza. 
Dođem k njima; oni kao da me nisu 
vidjeli: njihov je pogled pratio let 
osam umornih lastavica, koje bi stale 
pod strehu, okrenule glave k nama, 
kao da nas pitaju : »Gdje su gnijezda ?« 

— pa opet odletjele do oraha, do naše 
kuće, da se na povratku zaustave na 
istom mjestu — na ruševinama svojih 
kućica. 

Jozi su potekle suze, a iz grudi iz vio 
se pokajnički uzvik: 

»Ostanite!« 

Pokajnički bio je zato, što je on jese¬ 
nas u svojoj obijesti porušio te tople 
domove toli dragih i korisnih stvorenja. 

Laste kao da su razumjele poklik, 
bolni poklik: »Ostanite!« — jer su 
veselije zacvrkutale, poletjele na po¬ 
tok i u svojim malenom kljunićima 
donijele blata, temelj novim kućama 

— gnijezdima... 

Joza ima već veliku djecu, ali ona la¬ 
stavičja gnijezda još stoje pod njegovom 
čađavom strehom. U njih se svake go¬ 
dine vraćaju laste. 

STJEPAN PERČEVIĆ 


Na šetnji 

Uputi se Tref patuljak 
da prošeće koji čas, 
al na prvom svom koraku 
začu poznat glas . 


Stade, gleda na sve strane, 
al nikoga sve do bare, 
samo ukraj desne noge 
otrovne muhare . 


Mlado srce vuče njega 
u prirodu divnu dalje, 
ali kako korak krene 
s njime — i muhare . 

Začudi se Tref patuljak, 
srce naglo zape, 
kosa diže, kao da je 
ostao bez kape . 


Ali mu se tad javiše 
prijatelji: Vujo, Juk, 
mjesto kape metnuli su 
muharin klobuk . 

STJEPAN PERČEVIĆ 


Klokan 

(skrivačica) 

Eno Crnca i njegove 
kolibe. Smije mu se 
s neba sunce. A u 
blizini se čuje glas 
životinje klokana. Cr¬ 
nac bi ga htio uloviti 
i polako se šulja, ali 
nikako da mu uđe u 
trag... Zato mu po¬ 
mognite vi, djeco! 
Pronađite klokana na 
našoj slici! 

Z. 

Jeste li ovo 
znali? 

Više od polovice svega 
zlata na svijetu dolazi 
iz južne Afrike, 

U Engleskoj je zapo¬ 
sleno kod izrađivanja čo¬ 
kolade preko ioo tisuća 
radnika. 

Na kugli zemaljskoj 
godišnje ima oko io ti¬ 
suća potresa. Od toga 
ih ima u samom Japanu 
oko 6000 godišnje, U 
Evropi je najviše potresa 
u Grčkoj, Italiji i Španjol¬ 
skoj, Većina potresa nije 
opasna. 

Najmanje pčele na svi¬ 
jetu nalaze se na otoci¬ 
ma kraj istočne Indije, 
Njihova košnica nije ve¬ 
ća od čovječje šake. 

Najviše se kruha pojede 
prosječno u Danskoj, gdje 
na jednu osobu otpada 
287 kilograma kruha go¬ 
dišnje. 

Na cijelom se svijetu 
proizvodi godišnje oko 
40 tona papra. 

Za pola kilograma svile 
treba 2300 svilenih buba ! 

Krava na paši pojede 
dnevno do 50 kilograma 
trave. 

Na zemlji ima preko 
3400 različitih jezika. U 
Evropi ima preko 120 
različitih jezika. 


Kapetanov pas 

Kapetan Savan zapovijedao je je¬ 
drenjakom »Jaguar«, koji je saobraćao 
između Evrope i Južne Amerike. Jed¬ 
noga dana, kad se »Jaguar« nalazio 
usred Oceana, pobuni se momčad, koja 
se i onako sastojala od sumnjive čelja¬ 
di pokupljene u velikim lukama, i navali 
na kapetana, svlada ga i sveže, a vođa 
pobunjenika, neki bivši robijaš, isprsio 
se pred Savanom i reče ovako : 

»Gospodine kapetane Savane, ja i 
moji drugovi siti smo ovog teškog rada 
za malu plaću i odlučili smo, da pri¬ 
svojimo brod, kojim ću odsad ja zapo¬ 
vijedati. Bavit ćemo se krijumčare¬ 
njem i zaraditi na taj način stostruko 
više za sebe. Što se vas tiče, ja bih vas 
na mjestu ubio, ali mornari tvrde, da 
ste im bil; dobri, zato ćemo vas spustiti 
u čamac, dat ćemo vam hrane i pića 
Za mjesec dana, pa gledajte da se spa¬ 
site, kako znate...« 

Videći mrka lica ostalih urotnika, 
kapetan Savan shvati, da bi ga svako 
opiranje stajalo glave, pa siđe mirno 
u čamac, koji mornari polako spustiše 
u more, sa nekoliko vrećica hrane, bač- 
v com vode, sjekirom i dva vesla. 

Nakon toga »Jaguar« punim jedrima 
krene dalje i iščezne na obzorju. 

Kako je kapetan Savan znao, da je 
vjerojatnost spasa za njega vrlo male¬ 
na, primio se vesala i počeo veslati u 
nadi, da krene smjerom, kojim su češće 
prolazili brodovi. More bijaše tiho, no 
potpuno pusto. Netom je kapetan prvi 
put zaveslao, veslo se prelomi i odleti 
daleko u more. Prestrašen kapetan po¬ 
gleda i primijeti, da su razbojnici hoti¬ 
mice prepilili drvo. Obuzet strašnom 
sumnjom pregleda vrećice hrane i pre¬ 
strašen krik ote mu se iz ustiju : jedino 
u jednoj bilo je nešto malo hljeba, u 

svim ostalima nalazili su se obični ko¬ 
madi drva, a u bačvici bilo je jedva 
nekoliko gutljaja vode! Razbojnici su 
htjeli poštopoto da ga se riješe i zato su 
se poslužili ovom okrutnom varkom. 
Savan uvidi, da je izgubljen. Ali u taj 
čas nešto se očeše o njegove noge. Ka¬ 
petan ugleda svog vjernog psa, koji se 
bijaše zavukao pod pramac. 

Prošlo je nekoliko dana, hrane i vode 
nestade, nikakva se lađa mje javljala 
na obzorju, a kapetan i pas užasno su 
trpjeli od gladi i žeđe. Savana je od 
groznih muka počelo hvatati ludilo, pa 
najednom zgrabi sjekiru, da ubije^ vjer¬ 
nog psića i njegovim tijelom održi sebe 
na životu još nekoliko dana... 

Sjekira je zasjala na suncu, pas je 
to vidio i kao da je shvatio, što mu se 
sprema. Tada se njegov pogled pun 
neopisive strepnje okrene gospodaru, a 
u tim zjenama bilo je nešto tako ljudsko, 
tako dirljivo, da je Savanu ispala sje¬ 
kira iz ruku... 

Sjetio se vjernosti pseta, sjetio se, 
kako mu je jednom spasio iz vode dije¬ 
te i pokaje se, što mu je htio tako ru¬ 
žnom nezahvalnošću naplatiti njegovu 
vjernost... Iscrpljen od uzbuđenja i uža¬ 
snih muka, kapetan se onesvijesti i 
klone na dno čamca... 

Došao je k sebi u kabini jednog paro¬ 
broda okružen posadom, a kapetan mu 
reče : 

»Sav spas morate zahvaliti tome psu. 
Kad smo mi prošli mimo vas, bila je mrka 
noć i samo njegovo lajanje upozorilo 
nas je na vaš čamac...« 

Kapetan Savan suznih očiju podiže 
glavu i pogladi svog vjernog druga, 
koji se već bijaše okrijepio hranom, te 
je veselo mahao repom videći, da mu 
se gospodar vraća u život. 

Z. N. 


Naša 

zemlja 

Zemljo naša, zemljo mila, 
Slavna majko roda slavna , 
Ti kolijevko starodavna, 
Gdje se rađa hrabra sila, 
Od vjekova koja svede 
Krstu brani svete međe l 

Gizdava si, ponosita 
Zatočnika svojih dikom, 

A na užas protivnikom 
Kao groblje glasovita : 

Do dva svijeta, što se kolju, 
Mejdan dijele na tvom 

polju ! 

Po ravnicah i po gorah, 
Preko šuma zelenića, 
Izmeđ rijeka Srebrenica, 
Pa od mora sve do mora 
Ti se stereš divnim sagom, 
Ti se kitiš svakim blagom! 

Žarkim suncem, modrim 
zrakom 

Smije ti se Otac s neba, 
Imaš vina, imaš hljeba, 
Imaš svega srce svakom, 
Kom si mila ti u svemu, 

Te sve tvoje prija njemu ! 

Obiluješ svakim miljem, 
Milim zvukom gušio-žica, 
Milom krvi ljepotica, 
Cvatiš smiljem i koviljem 
I na uzor s pjesama se 
Divnih oriš u sve glase! 

Oj sve tvoje krasno li je 
I premilo svakom sinu, 
Koj ne ljubi majku inu, 
Koj pastorkom tebi nije, 
Već uz hranu tvojim kru¬ 
hom 

I tvojijem diše duhom . 

Zato, sinci zemlje ove, 
Prionimo k njojzi bolje! 
To je naše sveto polje, 

Na koje nas život zove, 
Da radimo, da tvorimo, 
Da se na njem proslavimo! 

Stojmo čvrsto na tlu tome, 
Stojmo svi u jednom kolu, 
Svoju zemlju makar golu 
Sačuvajmo rodu svome, 

Na njoj život da nam pravi 
Tuđi korov ne zadavi * 

Prah pod našim koracima 
Prah nam slavnih pređa 
to je, 

Prah Zrinskoga i Hrvoje 
I mnogijeh sličnih njima, 
Bud f mo i mi vrijedni dosti 
U njem shranit svoje kosti! 
PETAR PRERADOVIĆ 

Svega pomalo 


SKORO MILIJARDU 
LJUDI hrani se rilom* 
Ona je stoga jedna od 
najraširenijih jestvina* 

6 MILIJUNA BACI¬ 
LA (klica bolesti) mole da 
prenese jedna jedina muha 
BOJA ŽALOSTI kod 
nas je crna, a kod Meksič¬ 
kih Indijanaca crvena ! 

BROJ ŽIVINA I BI- 
LINA* Prirodne nauke 
poznaju oko 400 hiljada 
vrsta livotinja i oko 150 
hiljada vrsta bilina* 
KLJOVE AFRIČKOG 
SLONA dugačke su do 
dva metra, a teške 45 
kilograma* 

NAJVEĆI OTOK NA 
SVIJETU je Gronland* 
Devet puta je veći od 
Velike Britanije* 


Skromna želja 

Seosko dvorište* 

Pored malene kućice smještena staja*. 
U njoj je slaba kravica* Na krovu staje 
kokodače par kokoši* Na drvljaniku 
čeprka pijetao*** Nešto je našao* Zove 
kokice svojim jakim glasom* Dotrčaše 
dvije iz voćnjaka* Pijetao uslužno po¬ 
digne zrno i spusti pred njih* Veća ko¬ 
kica ga zahvalno pogleda, dok manja 
iskoristi priliku, pa i bez zahvalnosti 
Zgrabi zrno* Pijetao i dalje trazi* 

Na ledini dvije guske, a pokraj njih 
četvero kao zlato žutih guščica; prije 
dva dana su se izlegli* A sada već tako 
umilno govore majci: 

»A 1 smo lijepe !« 

Majka odgovara : 

»I mi smo bile !« 

Iz šljivika dolazi gusak gačući: 

»Davno ! Davno !« 

Sve to gleda i sluša mali Andro* To 
je njegovo* I dok bi se drugo dijete ve¬ 
selilo, čavrljalo s guščicama, kukuri¬ 
kalo s pijetlom, on je tužan*** 

Najednom, kao da je našao dugo tra¬ 
ženo rješenje nečega, sklopi ruke i pro¬ 
zbori : 

»Sveta Marijo majko naša! Pogledaj 
na naše siromaštvo, pa daj, da ona koka, 
što sjedi na jajima izleže barem dvanaj- 
stero od petnaest* Prekosutra će se leći*. 
Ja ću ih čuvati od nasrtljivih kobaca i 
vrana* A kad narastu, mama će ih pro¬ 
dati — i za njih će mi kupiti lijepe opan¬ 
ke sa sjajnom kapicom* Tada ću ići u 
crkvu, pa ću Ti se i tamo moliti* Je li, 
da ćeš mi ispuniti ovu želju ?« 

Jorgovan se iz ugla smiješkao na 
skromnu Andrinu želju, želju malenog 
djeteta, koju će mu sigurno majka is¬ 
puniti* Za dva dana nestat će tuge sa 
njegova lica : pilići će se izleći* 

STJEPAN PERČEVIĆ 



Na koncu školske godine 


Primiče se konac škole, 
svak mu se veseli! 

A ipak će neki đaci 
zaplakati! Je li č 


Sijedi čika napisao 
već i zadnje slovo, 
na jesen će nabaviti 
pero posve novo * 


A baš skupa sa svršetkom 
naše škole eto 
Mala MladosU završava 
već deseto ljeto ! 


Pastir Mirko svako jutro, 
sa frulom na usti 
svoju malu Šaru goni, 
gdje su grabri gusti * 

Tu je trava ponajbolja, 
od nje mlijeko slatko, 
a Šara je mljekarica, 
to priznaje svatko * 

Ali kiše dugo nema ; 
trava svela, žuta, 
pa i Šara zatajila 
novoga je puta * 


A kada je posve gotov 
sa poslom i radom, 
koš napunja i stol čisti 
svojom dugom bradom * 

Z* Z* 


Mirku žao krave svoje 
pa na zemlju kleko 
i pobožno srcem dječjim 
Bogu molbu reko : 

»Dragi Bože, naš čuvaru, 
slušaj molbu moju : 
pošalji nam kiše, rose 
bar kapljicu koju! 

Tad će trava zazelenit, 
nasmijat se lica, 
a Šara će opet biti 
prva mljekarica /« 

STJEPAN PERČEVIĆ 


Na pasi 

Zrinski i Frankopan 

Hrvati su izabrali Habsburgovce sa svoje kraljeve najviše 
sato, jer su očekivali, da će pomoću njihovom susbiti najesdu 
Turaka i osloboditi sve hrvatske krajeve* Habsburgovci nijesu 
vršili svojih dužnosti kao hrvatski vladati* Kršili su ustav hrvat¬ 
ske kraljevine na svaki način i namještali po Hrvatskoj svoje ge¬ 
nerale, koji su išli sa tim, da posve uguše hrvatsku državnu mi¬ 
sao* G* 1664* budu Turci potučeni kod Sv* Gotharda* Hrvati mi¬ 
sle, da je sada kucnuo čas, kada će biti oslobođene sve hrvatske 
pokrajine* Već prije toga sasnovana je savjera hrvatskih i ugar¬ 
skih velikaša, kojoj je na čelu bio brat Petra Zrinskoga Nikola 
Zrinski, a kad je ovaj kod Čakovca poginuo u lovu (18* studenog 
1664*), preuseo je glavnu ulogu u savjeri brat njegov Petar* 

Međutim savjera bude otkrivena, a bečki dvor obeća Petru 
Zrinskomu i Frani Krsti Frankopanu, da im se ne će ništa dogo¬ 
diti, ako se u miru nagode s kraljem* Zrinski se bio utaborio u Ča¬ 
kovcu sa 5*000 vojnika* Ne snajući, da je bečki dvor raspisao 
na njegovu glavu ucjenu od 50*000 forinti, ostavi sa Frankopa- 
nom Čakovac, sapute se u Beč nadajući se, da će se kralj držati 
obećanja* Petar Zrinski i Frano Frankopan bili su utamničeni 
najprije u Beču, a poslije u Bečkom Novom Mjestu, gdje je nje¬ 
mački sud osudio obadvojicu na smrt radi veleisdaje* Dne 30* 
travnja 1671* odrubi krvnik Petru Zrinskom i Franu Krsti Fran¬ 
kopanu glavu u Bečkom Novom Mjestu* 


Smrt hrvatskih junaka 


Car mislio, u jednu smislio, 
Pa on piše listah knjige bijele, 
Ter je šalje hrvatskomu banu, 
U knjizi ga ovako pozdravlja : 
»Petre bane, moje milovanje, 
Petre bane, moje pouzdanje l 
Poslat ću ti šest hiljada vojske, 
Pa mi brani međe od Turaka 
I otmi im svoga Zrin ja grada, 
Potjeraj ih, moj sokole sivi, 
Vrijedni bane, teški buzdovane, 
Ko što si ih dosada tjerao /« 
Ode knjiga od ruke do ruke, 
Dokle Petru ne dođe u ruke. 
Knjigu štije Zrinoviću bane, 
Dodaje ju Franu Frankopanu, 
A Frankopan sprema vitezove * 
Otiđoše na susrete vojsci 
I Lobkovic carskom đeneralu, 


Otiđoše do Čakovca grada ; 
Govorio Frane Frankopane : 

»O moj zete, Zrinoviću bane, 
Danas bih ih pozdravit volio 
Crnim prahom i teškim olovom, 
Nego pružit ruku Lobkovicu * 
Tješio ga Zrinoviću bane : 
»Polagano, dragi šuro Frane, 
Stisni srce, ne raspaljuj krvce,. 
Doč će hora i za toga boja * 
Treba prije sjediniti sile, 

A i zgoda bolja će se naći; 
Sad ćemo im na : susret izaći h 
Kad su bili do Čakovca grada, 
Susretoše đenerala mlada ; 

Za junačko pitaju se zdravlje 
I za desne hvataju se ruke * 
Mignu okom švapski đenerale r 
Opkoliše hrvatske prvake, 

A tad vadi careva fer mana 
I daje ga banu Zrinoviću * 

Čita bane, a Franu pogleda, 
Prevaren je, žalosna mu majka ! 
Prevari ga Nijemac na besjedi, 

Iz dade ga hulja Lobkovicu 
Kano Juda svoga Stvoritelja * 
Odvede ih Beču bijelomu, 

A hrvatska povrati se vojska, 
Nagađajuć na zlo ne sluteći. 

Kad opazi ćesar Leopolde 
Franko pana i Zrinović bana, 
Grohotom se njima nasmijao, 
Obadva ih baca u tamnicu. 
Tamnovdli tri nedjelje dana, 

Nadali se uvijek smilovanju, 

Uzdali se u hrvatska prava ; 

Al u Nijemca nema smilovanja, 

Nit on mari za hrvatska prava, 

Neg im sudi, kako njemu prudi : 
» Nek im krvnik ruse glav r rubi!« 
Kad vidješe, da pravice ru 
Zaiskaše divit i hartije * 

Svaki piše listak knjige bijele 
Svojoj vjernoj na ognjište ljubi. 
Lijepo Petar pozdravljao Katu : 

» Da si zdravo, milo moje zlato ! 
Pozdrav milu rodu hrvatskomu 
I Hrvatskoj, dragoj domovini! 
Pozdravi mi sina jedinoga 
I lijepu moju Veroniku. 

Ja se moram sada odijeliti 
Od ovoga himbenoga svijeta ; 

No nije mi mog života žao, 

Već mi žao hrvatskog naroda, 


Što u pandžah orlovih ostade. 

Čuvaj ih se i ti, moje zlato, 

Mogli bi ti kidisati vrazi! \ 

A sad, s Bogom, dok se ne vidimo,. 
Gdje dušmanska himba ne dopire 
Gdje strog sudac pravo grijehe sudi, 
Gdje zli ne će nauditi ljudi!«' 

Isto tako Frane Frankopane 
Svoju vjernu pozdravljao ljubu, 

A najviše milu domovinu. 

Kad osvanu trideseti travnja, 

Na hiljadu i šeste stotine 
Sedamdeset i prve godine, 

Silna se je sakupila vojska, 

Bečko Novo Mjesto prekrilila * 

Čemu vojska, da od Boga nađeš i 
Gledaj, eno vode na stratiš te . 
Hrvatskoga bana velikana 
I šuru mu Franu Frankopana, 

Pa su silnu podignuli vojsku, 

Da junačke odsijeku im glave , 

Kad dođoše oba na stratište, 

U rukuh im slika Spasitelja. 
Višnjem Bogu u ruke se daju... 

U te mjere krvni dželat dođe, 

Te izvadi mača okovana. 

Krenu jednom, krenu do dva puta, 
Dvije junačke poletješe glave, 

A milijun zaplaka srdaca. 

Crna krvca poteče potokom , 

Crna krvca naših mučenika ; 

A iz oči hrvatskog naroda 
Potekoše suze žalosnice 
Za njegova do dva velikana. 

IVAN STIPAC. 


Danko i patak 

Gledao je Danko 
patka, kako gega, 
pa mu se prohtjelo 
oponašat njega * 



Al patak u vodu 
s obale zaroni: 
oponašaj sada, 
junače dokoni! 


Stao Danko, gleda, 
patak mu se smije : 

» Oponašaj sada, 
kao što si prije !« 


Oponašat druge 
ružno je u svemu : 
što tko zna i ima, 

Bogo dade njemu... S* P. 

Lovac 

(skrivačica) 

U brlogu svome 
snažni medo spava, 
za krevet mu meki 
služi suha trava . 

Ali eto k njemu 
pet lovačkih pasa , 
pa laju i laju 
baš iz svega glasa * 

Probudi se medo, 
pa će da ih goni, 
ali psi su hrabri: 
ne dadu se oni! 

S njima je i lovac, 
medu će da smrvii 
Tražite ga, djeco! 

Hajde, tko će prvi! 

T* L. 


Lijeni magarac . 

U ona davna vremena živio je lijeni magarac i njegova žena. Živjeli 
su iz dana u dan ne mareći, što će sutra biti* .Ni brige ih za sav svijet! Naj¬ 
radije su legli u hladovinu i tako dremuckali* 

Jednom udari kiša i kros rasklimani njihov krov počne curiti voda* 
»Jao !« us klikne magarče va žena* »Eto nam curi krov ! Morao bi ga po¬ 
praviti, lijenčino !« 

»Ha! Popravi ga ti!« odvrati magarac* »Ja ću se stisnuti u drugi ugao 
kuće, pa mi kiša ne će naškoditi***« 

Kiša je curila sve jače, a rupe na krovu postajale sve brojnije i veće* 
Drugi put zapuše vjetar i počne se klimati dimnjak na njihovoj kući* 
»Jao,« reče mu žena* „Klima nam se dimnjak ! Morao bi ga popraviti*" 
»Ha ! Popraviti! Pa ako se i sruši, neka se sruši! Što će nam dimnjak* 
Ima i drugih stvorenja, koja nemaju dimnjaka, pa opet im je dobro***« 
Tako je mudrovao lijeni magarac, vjetar duvao i tako dugo ljuljao 
dimnjak, dok ga nije uz veliku buku srušio* 

Prolazili su međutim dani i mjeseci te dođe jesen* A jednoga dana r eto 
oluje, grozne oluje, koja je granje lomila na stablima* Ta je oluja poruši¬ 
la krov magarčev i čitavu kuću — i to baš na njega i na njegovu ženu* I 
-oni poginuše pod ruševinama !* * * A sve je to skrivila — njihova lijenost! 


„MALA MLADOST" izlazi mjesečno jedamput za vrijeme školske godine. Pretplata 10 
D na godinu. — Izdavač i vlasnik: Konzorcij Kuće Dobre Štampe u Zazrebn. — Za 
izdavača i uredništvo odgovara: Dr Josip Andrić, glavni urednik, Zagreb, Tren- 
^°y a 1 — Uređuje Luka Perinić. — Tisak Tiskare Narodne Prosvjete u Zagrebu 2a 
tiskaru odgovara Rajmund Sušin, Zagreb, Kuhačeva 2. II. Pisma i narudžbe na adresu • 
„Mala Mladost” Zagreb, Trg Kralja Tomislava br. 21. — Broj ček P. Š. 31-344 


Na pijesku 

Na pijesku se igra 
kćerka našeg slona , 
lopaticu ima , 
kantu poput zvona ! 

Na pijesku se igra 
od jutra do noći , 
a kad sunce zađe 
tad će kući poći * 

N* z* 

Iz života 

**'*’W W W'W'W'W W W V W'W 

ODVAŽNI MALIŠAN 
U Bombaju, glavnom gra¬ 
du Indije, desio se čudan 
slučaj. Nekog desetgo- 
dišnjeg dječaka napala je 
u autobusu zmija i ovila 
mu se oko vrata* Dječak 
nije izgubio prisutnost 
duha, nego je s obje ruke 
Zgrabio zmiju za glavu, 
da ga ne ugrize i dotle su 
ga ljudi mogli spasiti* 

^ OTOPI CRNIH MA¬ 
ČAKA* Pred obalom re¬ 
publike Ekvador je u 
Tihom Oceanu otok Ha- 
tam* Na njemu živi gole¬ 
mo mnoštvo crnih mača¬ 
ka po pukotinama izu- 
mrlog vulkana. Hrane se 
najviše ribama. 

SIJEDA KOSA ne mo¬ 
ra uvijek značiti stare¬ 
nje, jer ima mnogo mla¬ 
dih ljudi, koji su sijedi* 
Ta se sklonost može na¬ 
slijediti : postoji veliki 
broj porodica, u kojima 
su svi članovi kroz pet 
pokoljenja vrlo rano po- 
sijedili (od 18 do 25 go¬ 
dina). 



»Što su vrapci danas zašutjeli, Ga- 
ćeša ?« upita golub Gukalo svojega su¬ 
sjeda, pa odmah nastavi: »Ovih dana 
su mi dojadili svojim brbljanjem i sva¬ 
đom* A danas nijednoga čuti* Da li 
su im se izlegli mladi ?« 

»Već odavno ! Još onda, kad su se po¬ 
tukli !« odgovori golub Gaćeša* »Ja sam 
ih morao miriti, inače bi bilo i krvi* 
Nego danas je tišina radi toga, jer je 
zadnji školski dan, pa se za vrijeme 
praznika ne će imati s kime svađati i 
nadvikivati* A i hrane će biti manje: 
djeca ne će svoje džepove istresati u 
š kols kom d voriš tu*« 

»E, baš će to biti pravi razlog!« Gu¬ 
kalo će* 

»A kako bi bilo, da im mi nadomje¬ 
stimo školsku djecu ?« 

»A kako ?« 

»Školski krov je i naš krov kao i nji¬ 
hov* No oni nam ne će dopustiti na nj* 
Ali mi ćemo ujutro rano gukati* Oni će 
misliti, da im se i mi rugamo, pa će živ- 
kutati cijeli dan*« 

Sutradan u jutro : 

»Gu-gu-gr-gu 1« ugodno je odzvanjalo 
sa školskog krova* 

»Živ-živ-ziv!« ljutito će najstariji vra¬ 
bac, umišljeni gospodar školskog kro¬ 
va* Za njim se povedoše mlađi i nasta 
svađa* 













Golubovi sjede spokojno i guču, a 
vrapci skakuću, dolijeću do njih, oblije- 
ću ih baš kao prave prkoljice i svadljiv¬ 
ci : 

»Živ, živ, liv! Naš je krov! Odlazite 
s našega I« 

»Gu-gu-gr-gu!« spokojno pjevaju go¬ 
lub Gukalo i golub Gaćeša* 

»Živ-liv-liv! Pozvat ćemo suca Ja¬ 
streba*« 

Golubovi se ogledaše, i kad spaziše 
u daljini neku pticu, zalepršaju krilima 
i odlete* * * 

Vrapci su veselo livkutali i slavili 
pir pobjede* Drago im je, da je veliki 
školski krov sada samo njihov* 

STJEPAN PERČEVIĆ 


ZNATE LI? 

i. Što Znači riječ »ko¬ 
zak«. — Riječ »kozak« 
znači u tursko - tatarskom 
jeziku »junak«. 

a* Što su to muze ? — 
Muze su u Grčkoj bile 
božice umjetnosti i zna¬ 
nosti, bilo ih je devet na 
broju. Muza Tali ja bila 
je božica komedije. Ura¬ 
ni ja astronomije, Melpo- 
mena tragedije, Polihim- 
nija pjesništva, Kaliopa 
epskog pjesništva, Erata 
ljubavnog pjesništva, Eu- 
terpa lirskog pjesništva. 
Klija povijesti, a Terpsi- 
hora plesa. 


Nezadovoljna omorika 


U šumi je stajalo drvce, koje je mjesto lišća imalo samo iglice. Bila je 
to lijepa mala omorika. Jednoga dana pomisli: 

»Sva stabla okolo mene imaju bujno lišće, a ja same iglice, tako da me 
se nitko ne će ni da dotakne. Kad bih smjela poželjeti, htjela bih da imam 
i ja takvo lišće, — ali zlatno l« 

Kad se omorika sutradan probudi, gle, imala je na sebi lišće — i to 
zlatno! Oh, kako se radovala i kako je bila ponosna! No kad opet stane pa¬ 
dati mrak, pojavi se u šumi razbojnik s vrećom na leđima. Zapazi na drvu 
zlatno lišće, pokida ga i strpa u vreću. Drveće je ostalo golo i pusto — i 
Žalosno. 

Plakala je omorika i uzdisala: 

»Oh, kako mi je žao mog zlatnog lišća! Kad bih smjela da još nešto za¬ 
želim, onda bih poželjela lijepo zeleno lišće.« 

I doista, dobila je zeleno lišće.. * Ali doskora doskakuta koza sa jarčići- 
ma i gladna stade brstiti njezino zeleno lišće. Iza nekoliko časaka omorika 
je bila i opet gola i pusta i žalosna. 

»Ah,« stade uzdisati, »kad bih i opet imala svoje iglice ! Bila bih s nji¬ 
ma zadovoljna cijeli svoj vijek!« 

Sutradan je omorika bila i opet kao nekad — i živjela je sretno i za¬ 
dovoljno.* * * 

* 

Mnogi su ljudi slični nezadovoljnoj omorici. * l. l* 


































































































































































































































